id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
1866fa11-ed53-4a39-834d-e69383c83f6f | រកឃើញអ្នកឆ្លងកូវីដ១៩ ថ្មី ៥៨០នាក់ និងមានអ្នកជាសះស្បើយ ១៧៧នាក់ | ភ្នំពេញ៖ ក្រសួងសុខាភិបាលកម្ពុជា បានចេញសេចក្ដីជូនដំណឹងស្ដីអំពីករណីឆ្លងជំងឺកូវីដ១៩ថ្មី ចំនួន៥៨០នាក់ និងមានអ្នជាសះស្បើយ១៧៧នាក់ នៅថ្ងៃនេះ។ សូមបញ្ជាក់ថា គិតត្រឹមព្រឹក ថ្ងៃទី២៦ ខែមេសា ឆ្នាំ២០២១ ៖ | 2021-04-26T23:54:00+07:00 | dap-news.com | https://dap-news.com/national/2021/04/26/140221/ |
a0d7f8ca-8838-43cf-ba0e-a5dec3327deb | ជនជាតិខ្មែរ៥នាក់ទៀត បានស្លាប់ ដោយសារកូវីដ១៩ | យោងតាមសេចក្ដីប្រកាសព័ត៌មាន របស់ក្រសួងសុខាភិបាលលើកឡើងថា ករណីស្លាប់ជនជាតិខ្មែរចំនួន ០៥នាក់មាន ស្ត្រីអាយុ ៥៨ឆ្នាំ បុរសអាយុ ៤១ឆ្នាំ បុរសអាយុ ៥១ឆ្នាំ បុរសអាយុ ៣២ឆ្នាំ និងស្ត្រីអាយុ ៨១ឆ្នាំ ដោយសារជំងឺកូវីដ-១៩។ | 2021-04-26T23:53:00+07:00 | dap-news.com | https://dap-news.com/national/2021/04/26/140216/ |
ee6c51d5-161b-45bf-921d-03e61e13995d | មនុស្ស ៥នាក់ ស្លាប់ដោយសារជំងឺកូវីដ១៩ | ក្រសួងសុខាភិបាលបានប្រកាសករណីមនុស្ស ៥នាក់ស្លាប់ ដោយសារជំងឺកូវីដ១៩ នៅថ្ងៃទី២៦ ខែមេសា ឆ្នាំ២០២១នេះ។ ចំនួននេះបានធ្វើឱ្យអ្នកស្លាប់ដោយសារជំងឺកូវីដ១៩ កើនឡើងដល់ ៧៩នាក់។ អានពិស្តារ៖ | 2021-04-26T23:45:00+07:00 | kampucheathmey.com | https://www.kampucheathmey.com/local-news/108935 |
506e32fc-a935-407e-b04f-095247efa622 | TOP NEWS: ក្រសួងសុខាភិបាល បន្តរកឃើញអ្នកឆ្លងកូវីដ១៩ ចំនួន៥៨០នាក់ថែមទៀត ខណៈអ្នកជំងឺចំនួន១៧៧នាក់ជាសះស្បើយ (Video inside) | ក្រសួងសុខាភិបាល នៅថ្ងៃទី២៦ ខែមេសា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន ៥៨០នាក់ថែមទៀត ដែលភាគច្រើនជាអ្នករស់នៅរាជធានីភ្នំពេញ ខណៈអ្នកជំងឺចំនួន១៧៧នាក់ បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ សេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបានបញ្ជាក់ថា អ្នកឆ្លងទាំង់៥៨០នាក់ ក្នុងនោះមានម្នាក់ពលរដ្ឋខ្មែរ ដែលធ្វើដំណើរមកពីប្រទេសថៃ និងចំនួន ៥៧៩នាក់ផ្សេងទៀត ជាករណីឆ្លងក្នុងសហគមន៍២០កុម្ភៈ ដែលរួមមានរាជធានីភ្នំពេញ ៣៣៧នាក់, ខេត្តកែប ម្នាក់, ខេត្តកំពង់ឆ្នាំង ម្នាក់, ខេត្តកំពង់ស្ពឺ ម្នាក់, ខេត្តកំពង់ធំ ២នាក់, ខេត្តព្រៃវែង ២នាក់, ខេត្តស្វាយរៀង ម្នាក់, ខេត្តត្បូងឃ្មុំ ម្នាក់, ខេត្តបន្ទាយមានជ័យ ៩១នាក់, ខេត្តព្រះសីហនុ ៩១នាក់ និងខេត្តកណ្តាល ៥១នាក់។ សម្រាប់អ្នកជាសះស្បើយទាំង ១៧៧នាក់វិញ ក្នុងនោះមានម្នាក់ជាពលករខ្មែរមកពីថៃ និងចំនួន ១៧៦នាក់ ជាអ្នកឆ្លងក្នុងសហគមន៍ នៃព្រឹត្តិការណ៍២០កុម្ភៈ ដោយទទួលទ្ធផលធ្វើតេស្តអវិជ្ជមាន២លើក ត្រូវបានអនុញ្ញាតឲ្យចេញពីមន្ទីរពេទ្យ ប៉ុន្តែត្រូវបន្តធ្វើចត្តាឡីស័ក១៤ថ្ងៃ ដើម្បីតាមដានសុខភាព។ សូមជម្រាបថា គិតត្រឹមម៉ោង៧ព្រឹក ថ្ងៃទី២៦ ខែមេសា ឆ្នាំ២០២១នេះ កម្ពុជាបានរកឃើញអ្នកឆ្លងសរុបចំនួន ១០,៥៥៥នាក់ ក្នុងនោះករណីសហគមន៍២០កុម្ភៈ ចំនួន ១០,០០៥នាក់, អ្នកជាសះស្បើយចំនួន ៣,៥៧៧នាក់, អ្នកកំពុងសម្រាកព្យាបាលចំនួន ៦៨៩២នាក់, អ្នកស្លាប់ចំនួន ៧៩នាក់ និងអ្នកជំងឺកូវីដ១៩ ស្លាប់ដោយជំងឺផ្សេងមានចំនួន ៧នាក់៕ | 2021-04-26T23:45:00+07:00 | freshnewsasia.com | https://m.freshnewsasia.com/index.php/en/localnews/195412-2021-04-26-09-45-38.html |
33ead76a-f317-4a61-987f-f0af95298aab | ក្រសួងសុខាភិបាល បញ្ជាក់ថា អ្នកជំងឺកូវីដ១៩ម្នាក់ នៅត្បូងឃ្មុំ មិនមែនស្លាប់ដោយសារជំងឺកូវីដកូវីដ១៩ទេ ដោយសារគ្រោះថ្នាក់ចរាចរណ៍ (Video inside) | ក្រសួងសុខាភីបាល បានបញ្ជាក់នៅរសៀលថ្ងៃទី២៦ ខែមេសា ឆ្នាំ២០២១នេះថា អ្នកជំងឺកូវីដ១៩ ម្នាក់ ដែលបានស្លាប់បាត់បង់ជីវិតកាលពីថ្ងៃទី២៣ ខែមេសា មិនមែនជាការស្លាប់ដោយសារជំងឺកូវីដ១៩នោះទេ គឺដោយសារស្ថានភាពធ្ងន់ធ្ងរនៃគ្រោះថ្នាក់ចរាចរណ៍។ ក្រសួងសុខាភិបាល បានបញ្ជាក់ថា បុរសជនជាតិខ្មែរអាយុ ៦៥ឆ្នាំ រស់នៅស្រុកត្បូងឃ្មុំ ខេត្តត្បូងឃ្មុំ បានជួបគ្រោះថ្នាក់ចរាចរណ៍ប៉ះទង្គិចក្បាលធ្ងន់ធ្ងរ ហើយត្រូវបានក្រុមគ្រួសារបញ្ជូនទៅព្យាបាលនៅមន្ទីរពេទ្យមិត្តភាពកម្ពុជា-ចិន ព្រះកុសុមៈ នៅថ្ងៃទី១២ ខែមេសា ឆ្នាំ២០២១ ដល់ថ្ងៃទី១៩ ខែមេសា ឆ្នាំ២០២១។ ក្រសួងបន្តថា ដោយស្ថានភាពអ្នកជំងឺចេះតែធ្ងន់ធ្ងរឡើងៗ ពីមួយថ្ងៃទៅមួយថ្ងៃ ក្រុមគ្រួសារក៏បានសម្រេចចិត្តសុំចេញពីមន្ទីរពេទ្យ និងយកទៅព្យាបាលបន្តនៅមន្ទីរពេទ្យបង្អែកព្រះនរោត្តមសីហនុត្បូងឃ្មុំ ដោយការវិវត្តរបស់ជំងឺចេះតែធ្ងន់ធ្ងរមិនបានស្រាកស្រាន្ដទោះជាក្រុមគ្រូពេទ្យបានខិតខំជួយសង្គ្រោះតាមលក្ខណៈបច្ចេកទេសយ៉ាងណាក៏ដោយ ក៏មិនអាចជួយអ្នកជំងឺបាន គាត់ក៏បានស្លាប់បាត់បង់ជីវិតនៅថ្ងៃទី២៣ ខែមេសា ឆ្នាំ២០២១ វេលាម៉ោង ០០៖២៣នាទី។ ដោយសារសង្ស័យពីការឆ្លងជំងឺកូវីដ១៩ ក្រុមគ្រូពេទ្យបានយកសំណាកលើសាកសព ជាលទ្ធផលបញ្ជាក់ថា សពមានវិជ្ជមានកូវីដ-១៩។ ជាការសន្និដ្ឋានរបស់ក្រុមគ្រូពេទ្យ បុរសរូបនេះ បានស្លាប់បាត់បង់ជីវិតដោយសារ ការប៉ះទង្គិចក្បាលធ្ងន់ធ្ងរ ដោយគ្រោះថ្នាក់ចរាចរណ៍ នៅលើអ្នកជំងឺមានផ្ទុកវីរុសកូវីដ-១៩ មិនមែនស្លាប់ដោយសារជំងឺកូវីដ-១៩ នោះឡើយ។ ក្រសួងសុខាភិបាល បានចូលរួមចំណែកសោកស្ដាយជាពន់ពេក និងសូមចូលរួមមរណទុក្ខយ៉ាងក្រៀមក្រំជាទីបំផុតជាមួយក្រុមគ្រួសារសព៕ | 2021-04-26T23:42:00+07:00 | freshnewsasia.com | https://m.freshnewsasia.com/index.php/en/localnews/195411-2021-04-26-09-42-27.html |
18b864b4-cfce-4a76-96d9-3c851f9591d0 | TOP NEWS: ក្រសួងសុខាភិបាល ប្រកាសអំពីករណីពលរដ្ឋខ្មែរ៥នាក់ទៀតស្លាប់ ដោយសារជំងឺកូវីដ១៩ (Video inside) | ក្រសួងសុខាភិបាលកម្ពុជា នៅល្ងាចថ្ងៃទី២៦ ខែមេសា ឆ្នាំ២០២១នេះ បានប្រកាសអំពីករណីប្រជាពលរដ្ឋខ្មែរចំនួន៥នាក់ទៀត បានស្លាប់ដោយសារជំងឺកូវីដ១៩ នៅថ្ងៃនេះ។ នេះបើតាមសេចក្តីប្រកាសដែលបណ្តាញព័ត៌មាន Fresh News ទទួលបាន។ មន្ទីរពេទ្យមិត្តភាពខ្មែរ-សូវៀត បានឱ្យដឹងថា ស្ត្រីជនជាតិខ្មែរ អាយុ៥៨ឆ្នាំ រស់នៅសង្កាត់ដង្កោ ខណ្ឌដង្កោ រាជធានីភ្នំពេញបាន ចូលមកដល់មន្ទីរពេទ្យនៅថ្ងៃទី២២ ខែមេសា ឆ្នាំ២០២១ វេលាម៉ោង ២២៖០៣នាទី ជាមួយស្ថានភាពក្អក ឈឺបំពង់ក ហត់ខ្លាំង និងមានប្រវត្តិជំងឺទឹកនោមផ្អែមប្រចាំកាយ ពេលមកដល់មន្ទីរពេទ្យក្រុមគ្រូពេទ្យបានយកសំណាក ដើម្បីធ្វើការវិភាគ ជាលទ្ធផល សំណាកបញ្ជាក់ថា មានវិជ្ជមានកូវីដ-១៩។ ដោយស្ថានភាពអ្នកជំងឺមានសភាពធ្ងន់ធ្ងរឡើងៗ តម្រូវឱ្យក្រុមគ្រូពេទ្យខិតខំជួយ សង្គ្រោះភ្លាមៗ តាមលក្ខណៈបច្ចេកទេសរួមទាំងការប្រើប្រាស់ម៉ាស៊ីនជំនួយដង្ហើមផង ក៏នៅតែមិនអាចជួយសង្គ្រោះអ្នកជំងឺបានគាត់ក៏បានស្លាប់បាត់បង់ជីវិត នៅថ្ងៃទី២៤ ខែមេសា ឆ្នាំ២០២១ វេលាម៉ោង២៣៖៤៥នាទី។ ការសន្និដ្ឋានរបស់ក្រុមគ្រូពេទ្យ៖ ស្ត្រីជនជាតិខ្មែរអាយុ៥៨ឆ្នាំ ខាងលើនេះបានស្លាប់បាត់បង់ជីវិតដោយសារវិបត្តិផ្លូវដង្ហើមស្រួចស្រាវ ធ្ងន់ធ្ងរ និងរលាកសួតទាំងសងខាងដោយសារវីរុសកូរីដ-១៩ លើកអ្នកជំងឺទឹកនោមផ្អែមប្រចាំកាយ។ មន្ទីរសុខាភិបាលនៃរដ្ឋបាលខេត្តកែប បានឱ្យដឹងថា បុរសជនជាតិខ្មែរ អាយុ៤១ឆ្នាំ រស់នៅស្រុកដំណាក់ចង្អើរ ខេត្តកែប បាន ចូលសម្រាកពេទ្យនៅថ្ងៃទី២១ ខែមេសា ឆ្នាំ២០២១ វេលាម៉ោង១៦៖០០នាទី ដោយសារមានទាចទឹកប្រចាំកាយ និងមានក្ដៅ ខ្លួន ក្អក ដោយស្ថានភាពជំងឺមានការវិវត្តចេះតែធ្ងន់ធ្ងរឡើងៗ ពីមួយថ្ងៃទៅមួយថ្ងៃ អ្នកជំងឺបានស្លាប់បាត់បង់ជីវិត នៅថ្ងៃទី២៤ ខែមេសា ឆ្នាំ២០២១ វេលាម៉ោង១៨៖១០នាទី។ ជាករណីសង្ស័យ គ្រូពេទ្យបានយកសំណាកសពធ្វើការវិភាគ ជាលទ្ធផលសំណាកបញ្ជាក់ ថា សពមានវិជ្ជមានកូវីជ-១៩។ ការសន្និដ្ឋានរបស់ក្រុមគ្រូពេទ្យ៖ បុរសជនជាតិខ្មែរ អាយុ៤១ឆ្នាំខាងលើនេះ បានស្លាប់បាត់បង់ជីវិតដោយសារ ជំងឺកូវីដ-១៩ លើអ្នកមានជំងឺទាចទឹកប្រចាំកាយ។ មណ្ឌលសុខភាពចាក់អង្រែ បានឱ្យដឹងថា បុរសជនជាតិខ្មែរ អាយុ៥១ឆ្នាំ រស់នៅសង្កាត់ផ្សារកណ្តាល ខណ្ឌដូនពេញ រាជធានី ភ្នំពេញ បានចូលសម្រាកពេទ្យ នៅថ្ងៃទី២០ ខែមេសា ឆ្នាំ២០២១ វេលាម៉ោង១៨៖៣០នាទី ជាមួយអាការៈក្ដៅខ្លួន ក្អក ហត់ខ្លាំង រួម ទាំងមានប្រវត្តិជំងឺទឹកនោមផ្អែមប្រចាំកាយ។ ដោយសារស្ថានភាពជំងឺមានការវិវត្តិកាន់តែធ្ងន់ធ្ងរឡើងៗ ដែលតម្រូវឱ្យក្រុមគ្រូពេទ្យខិតខំជួយសង្គ្រោះបន្ទាន់តាមលក្ខណៈបច្ចេកទេសយ៉ាងណាក៏ដោយ ក៏នៅតែមិនអាចជួយសង្គ្រោះអ្នកជំងឺបានគាត់ក៏បានស្លាប់បាត់បង់ជីវិតនៅថ្ងៃទី២៥ ខែមេសា ឆ្នាំ២០២១ វេលាម៉ោង១២៖៤៣នាទី។ ការសន្និដ្ឋានរបស់ក្រុមគ្រូពេទ្យ៖ បុរសជនជាតិខ្មែរ អាយុ៥១ឆ្នាំ ខាងលើនេះ បានស្លាប់បាត់បង់ជីវិតដោយសារវិបត្តិផ្លូវដង្ហើម ស្រួចស្រាវ ធ្ងន់ធ្ងរ និងរលាកសួតទាំងសងខាងដោយសារវីរុសជំងឺកូវីដ-១៩ លើអ្នកមានជំងឺទឹកនោមផ្អែមប្រចាំកាយ។ មន្ទីរពេទ្យហ្លួងម៉ែ បានឱ្យដឹងថា បុរសជនជាតិខ្មែរអាយុ ៣២ឆ្នាំ រស់នៅសង្កាត់ច្រាំងចំរះ ខណ្ឌឫស្សីកែវ រាជធានីភ្នំពេញ បានចូលសម្រាកពេទ្យនៅថ្ងៃទី២១ ខែមេសា ឆ្នាំ២០២១ វេលាម៉ោង១៥៖០០នាទី ជាមួយលទ្ធផលបញ្ជាក់ថា មានវិជ្ជមានកូវីដ-១៩ ក្នុងស្ថានភាព ក្ដៅខ្លួន ក្អក ហត់ដង្ហក់ខ្លាំង រួមជាមួយប្រវត្តិលាងឈាមប្រចាំការ។ ដោយការវិវត្តរបស់ជំងឺមានសភាពធ្ងន់ធ្ងរឡើងៗ ហត់ដង្ហក់ខ្លាំង ដែលតម្រូវឱ្យក្រុមគ្រូពេទ្យជួយសង្គ្រោះភ្លាមៗ តាមលក្ខណៈបច្ចេកទេស រួមទាំងការប្រើម៉ាស៊ីនជំនួយដង្ហើមផង តែជាអកុសលនៅតែមិនអាចជួយអ្នកជំងឺបាន គាត់ក៏បានស្លាប់បាត់បង់ជីវិត នៅថ្ងៃទី២៥ ខែមេសា ឆ្នាំ២០២១ វេលាម៉ោង១៥៖៤៩ នាទីថ្ងៃត្រង់។ ការសន្និដ្ឋានរបស់ក្រុមគ្រូពេទ្យ៖ បុរសជនជាតិខ្មែរអាយុ ៣២ឆ្នាំ ខាងលើនេះ បានស្លាប់បាត់បង់ជីវិតដោយសារវិបត្តិផ្លូវ ដង្ហើមស្រួចស្រាវ ធ្ងន់ធ្ងរ និងរលាកសួតទាំងសងខាងដោយសារវីរុសកូវីដ-១៩ លើអ្នកជំងឺលាងឈាមប្រចាំកាយ។ មន្ទីរពេទ្យហ្លួងម៉ែ បានឱ្យដឹងថាស្ត្រីជនជាតិខ្មែរ អាយុ៨១ឆ្នាំ រស់នៅសង្កាត់ច្បារអំពៅ ខណ្ឌច្បារអំពៅ រាជធានីភ្នំពេញ បានចូល សម្រាកពេទ្យនៅថ្ងៃទី២៣ ខែមេសា ឆ្នាំ២០២១ វេលាម៉ោង០៩៖៣០នាទីព្រឹក ជាមួយលទ្ធផលបញ្ជាក់ថាមានវិជ្ជមានកូវីដ-១៩ ក្នុងស្ថានភាពក្ដៅខ្លួន ក្អក ហត់ដង្ហក់ខ្លាំង។ ដោយការវិវត្តរបស់ជំងឺមានសភាពធ្ងន់ធ្ងរឡើងៗ ហត់ដង្ហក់ខ្លាំង ដែលតម្រូវឱ្យក្រុមគ្រូពេទ្យជួយសង្គ្រោះភ្លាមៗ តាមលក្ខណៈបច្ចេកទេស រួមទាំងការប្រើម៉ាស៊ីនជំនួយដង្ហើមផង តែជាអកុសល នៅតែមិនអាចជួយអ្នកជំងឺបាន គាត់ក៏បានស្លាប់បាត់បង់ជីវិត នៅថ្ងៃទី២៦ ខែមេសា ឆ្នាំ២០២១ វេលាម៉ោង០១៖១៥នាទីរំលងអាធ្រាតុ។ ការសន្និដ្ឋានរបស់ក្រុមគ្រូពេទ្យ៖ ស្ត្រីជនជាតិខ្មែរ អាយុ៨១ឆ្នាំខាងលើនេះ បានស្លាប់បាត់បង់ជីវិតដោយសារវិបត្តិផ្លូវដង្ហើមស្រួចស្រាវធ្ងន់ធ្ងរ និងរលាកសួតទាំងសងខាងដោយសារវីរុសកូរីដ-១៩។ រហូតមកដល់ពេលនេះ កម្ពុជាបានរកឃើញអ្នកឆ្លងមេរោគកូវីដ-១៩ សរុប១០,៥៥៥នាក់ ក្នុងនោះស្លាប់ ៧៩នាក់ និងមានអ្នកជាសះស្បើយ ៣,៥៧៧នាក់៕ | 2021-04-26T23:41:00+07:00 | freshnewsasia.com | https://m.freshnewsasia.com/index.php/en/localnews/195410-2021-04-26-09-41-01.html |
dcaff8b1-924a-4656-9a31-5b445cab8d3d | ពលរដ្ឋនៅក្នុងតំបន់ក្រហមរិះគន់វិធានការអាជ្ញាធរឱ្យពួកគាត់ទៅប្រមូលផ្តុំគ្នាធ្វើតេស្តសំណាក | ប្រជាពលរដ្ឋរស់នៅតំបន់បិទខ្ទប់ ឬតំបន់ក្រហម ត្អូញត្អែរថា ពួកគាត់ប្រឈមការឆ្លងជំងឺកូវីដ-១៩ ខណៈពេលអាជ្ញាធរអនុវត្តវិធានសុខាភិបាលមិនបានត្រឹមត្រូវ។ ពួកគាត់ទទូចឱ្យអាជ្ញាធរពាក់ព័ន្ធយកចិត្តទុកដាក់ពីទុក្ខកង្វល់របស់ប្រជាពលរដ្ឋបន្ថែមទៀត។ ប្រជាពលរដ្ឋរស់នៅក្នុងតំបន់ក្រហម លោកស្រី អី អន លើកឡើងថា ការណែនាំរបស់រដ្ឋបាលរាជធានីភ្នំពេញ ដែលឱ្យប្រជាពលរដ្ឋនៅតំបន់ក្រហម ប្រជ្រៀតគ្នាធ្វើតេស្តរកមេរោគកូវីដបែបនេះ គឺ ធ្វើឱ្យពួកគាត់ប្រឈមឆ្លងជំងឺកូវីដ-១៩។ លោកស្រីបន្តថា លោកស្រី និងពលរដ្ឋផ្សេងទៀត ខំស្នាក់នៅតែក្នុងផ្ទះច្រើនថ្ងៃមកហើយ ដើម្បីការពារសុវត្ថិភាព តែលោកស្រីព្រួយបារម្ភពីការឆ្លងជំងឺកូវីដ១៩ អំឡុងពេលទៅយកសំណាក ព្រោះអាជ្ញាធរ មិនបានជួយសម្របសម្រួលឱ្យប្រជាពលរដ្ឋរក្សាគម្លាតពីគ្នាតាមការណែនាំរបស់ក្រសួងសុខាភិបាលនោះទេ៖ « »។ ស្រដៀងគ្នានេះដែរ ប្រជាពលរដ្ឋនៅលើបណ្ដាញសង្គមហ្វេសប៊ុក ក៏បានរិះគន់ព្រោងព្រាតពីវិធានការតក់ក្រហល់របស់អាជ្ញាធររាជធានីភ្នំពេញ ដែលតម្រូវឱ្យប្រជាពលរដ្ឋប្រជ្រៀតគ្នាទៅធ្វើតេស្ដនេះ។ ម្ចាស់គណនីហ្វេសប៊ុកឈ្មោះ សុភានាថ ផេង (Sopheaneath Pheng) លើកឡើងថា៖ « »។ ចំណែកគណនីហ្វេសប៊ុកមួយទៀតឈ្មោះ សុខឡាង ឈួន (Soklang Chhuon)៖ « »។ រីឯគណនីហ្វេសប៊ុកឈ្មោះ សម្ផស្ស ភូក (Samphors Pok) លើកឡើងថា « »។ ប្រតិកម្មរបស់ប្រជាពលរដ្ឋនេះ គឺបន្ទប់ពីរដ្ឋបាលរាជធានីភ្នំពេញ ចេញសេចក្តីណែនាំ កាលពីថ្ងៃទី២៣ ខែមេសា ស្ដីពីការប្រមូលសំណាករកវីរុសកូវីដ-១៩ចំពោះ ប្រជាពលរដ្ឋទាំងអស់ដែលកំពុងស្នាក់នៅក្នុងភូមិសាស្ត្រតំបន់ក្រហម រាជធានីភ្នំពេញ។ ក្នុងសេចក្តីណែនាំរបស់រដ្ឋបាលរាជធានីភ្នំពេញ ក៏អមដោយការគំរាមខាងផ្លូវច្បាប់ដែរ ដោយថា ប្រសិនបើប្រជាពលរដ្ឋណាម្នាក់មិនព្រមសហការ ឬគេចវេសមិនទៅយកសំណាកធ្វើតេស្តតាមការណែនាំ នឹងត្រូវទទួលទោស ដូចមានកំណត់ក្នុងច្បាប់ស្ដីពីការទប់ស្កាត់ជំងឺកូវីដ -១៩។ ក្រោយការប្រកាសនេះ ប្រជាពលរដ្ឋ បាននាំគ្នាសម្រុកទៅធ្វើតេស្តក្នុងស្ថានភាពប្រមូលផ្តុំ ដែលមានហានិភ័យខ្ពស់ក្នុងការឆ្លងជំងឺកូវីដ-១៩។ ក្រៅពីបញ្ហានេះ ប្រជាពលរដ្ឋកំពុងនៅក្នុងតំបន់ក្រហម ក៏បន្តត្អូញត្អែរថា ពួកគាត់មួយចំនួន នៅតែមិនទាន់ទទួលបានជំនួយឧបត្ថម្ភពីរដ្ឋាភិបាល តាមការប្រកាសសន្យានោះទេ។ កម្មមកររោងចក្រម្នាក់ដែលកំពុងរស់នៅក្នុងតំបន់ក្រហម លោកស្រី ចាន់ សុភ័ណ្ឌ លើកឡើងថា លោកស្រីនៅក្នុងបន្ទប់ជាច្រើនថ្ងៃមកហើយ និងមិនមានស្បៀងអាហារហូបចុកគ្រប់គ្រាន់នោះទេ។ ស្ត្រីមានស្រុកកំណើតនៅខេត្តកំពង់ស្ពឺរូបនេះ ត្អូញត្អែរអំពីជីវភាពថា លោកស្រី កំពុងតស៊ូរស់ទាំងត្រដាបត្រដួស ក្នុងបន្ទប់ជួលតូច ពុំមានប្រាក់សម្រាលកូនដែលជិតគ្រប់ខែទេ ហើយលោកស្រី ក៏បានទៅរកសេវាមន្ទីរពេទ្យដៃគូបេឡារបបសន្តិសុខសង្គម (ប.ស.ស) ដែរ ប៉ុន្តែមន្ទីរពេទ្យទាំងនោះ មិនព្រមទទួលលោកស្រីសម្រាលកូននោះទេ៖ « »។ ទាក់ទងករណីនេះ អាស៊ីសេរី មិនអាចទាក់ទងប្រធានអង្គភាពអ្នកនាំពាក្យរដ្ឋាភិបាល លោក ផៃ ស៊ីផាន បានទេ នៅថ្ងៃទី២៥ មេសា ដោយទូរស័ព្ទចូល ពុំមានអ្នកទទួល។ ចំណែកអភិបាលរាជធានីភ្នំពេញ លោក ឃួង ស្រេង បដិសេធអធិប្បាយ ដោយប្រាប់ថា រវល់ប្រជុំ។ ជុំវិញរឿងនេះ នាយកប្រតិបត្តិមជ្ឈមណ្ឌលសម្ព័ន្ធភាពការងារ និងសិទ្ធិមនុស្ស (CENTRAL) លោក មឿន តុលា មានប្រសាសន៍ថា ការលើកឡើងរបស់ ប្រជាពលរដ្ឋជារឿងត្រឹមត្រូវ ព្រោះសេចក្តីណែនាំរបស់អាជ្ញាធររាជធានីភ្នំពេញ មិនបានពន្យល់ និងណែនាំប្រជាពលរដ្ឋនៅក្នុងតំបន់ក្រហមឱ្យបានច្បាស់លាស់នៅឡើយ។ លោកមើលឃើញថា ប្រជាពលរដ្ឋជាច្រើន បានផ្អើលឆោឡោទៅយកសំណាក ដោយមិនបានរក្សាគម្លាតសុវត្ថិភាព និងមិនគោរពតាមវិធានការក្រសួងសុខាភិបាលនោះទេ ដែលធ្វើឱ្យពួកគាត់ អាចប្រឈមឆ្លងជំងឺកូវីដ-១៩។ លោកទទូចឱ្យអាជ្ញាធរមុនចេញវិធានការណាមួយ គួរគិតពិចារណាឱ្យបានគ្រប់ជ្រុងជ្រោយ មុនប្រកាសឱ្យប្រជាពលរដ្ឋអនុវត្ត។ មន្ត្រីសង្គមស៊ីវិលរូបនេះ ជំរុញឱ្យអាជ្ញាធរគួរពន្យល់ណែនាំប្រជាពលរដ្ឋឱ្យបានយល់ និងបង្កើនទំនុកចិត្ត ដោយជៀសវាងការប្រើប្រាស់វិធានការ បង្ខិតបង្ខំ និងគំរាមកំហែងដល់ពួកគាត់៖ « »។ មកទល់ពេលនេះ ទោះបីជាអាជ្ញាធររបបក្រុងភ្នំពេញ បិទខ្ទប់ក្រុងភ្នំពេញ និងក្រុងតាខ្មៅនៃខេត្តកណ្តាល អស់រយៈពេលពីរសប្តាហ៍ ព្រមទាំងដាក់តំបន់មួយចំនួនជាតំបន់ក្រហមមិនឱ្យពលរដ្ឋចេញពីផ្ទះក្តី ក៏ស្ថានភាពឆ្លងរាតត្បាតជំងឺកូវីដ-១៩ មិនមានការថមថយដែរ។ ចំនួនអ្នកឆ្លងជំងឺកូវីដ នៅបន្តកើនឡើងខ្លាំងចន្លោះពីជាង ៤រយនាក់ទៅជាង៦នាក់ក្នុងមួយថ្ងៃហើយ។ ប្រជាពលរដ្ឋ និងមន្ត្រីសង្គមស៊ីវិល យល់ថា ការទប់ស្កាត់ជំងឺកូវីដ-១៩ ពុំសូវមានប្រសិទ្ធភាពនេះ ព្រោះអាជ្ញាធររដ្ឋាភិបាល គ្មានវិធានការច្បាស់លាស់ និងធ្វើតែតាមអារម្មណ៍នឹកឃើញ ជាពិសេសវិធានការផ្ដោតតែលើការរឹតបន្តឹងសិទ្ធិសេរីភាព និងការដាក់ទោសទណ្ឌលើប្រជាពលរដ្ឋជាដើម៕ | 2021-04-26T23:37:00+07:00 | rfa.org | https://www.rfa.org/khmer/news/health/people-in-red-zone-criticize-authorities-for-call-them-to-test-covid-19-crowdedly-04262021123600.html |
ea2ec0ab-7a58-42d5-8bdc-4749ff289c33 | ទិដ្ឋភាពទូទៅនៃដំណើរការចាក់វ៉ាក់សាំងកាពារជំងឺកូវីដ-១៩ (ស៊ីណូវ៉ាក់) ដូសទី២ ជូនកម្មករនិយោជិត នៅថ្ងៃទី២៦ ខែមេសានេះ | នៅថ្ងៃទី២៦ ខែមេសា ឆ្នាំ២០២១នេះ កម្មករនិយោជិត និងថ្នាក់ដឹកនាំអង្គការវិជ្ជាជីវៈនានាបានបន្តទទួលវ៉ាក់សាំងការពារជំងឺកូវីដ-១៩(ស៊ីណូវ៉ាក់) ដូសទី២ ជាបន្តទៀតតាមផែនការដែលបានគ្រោងទុក នៅតាមមណ្ឌលចាក់វ៉ាក់សាំងចំនួន ៣ទីតាំង ក្នុងភូមិសាស្ត្ររាជធានីភ្នំពេញ។ មណ្ឌលចាក់វ៉ាក់សាំងទាំងនោះ រួមមាន សួនឧស្សាហកម្មកាណាឌីយ៉ា សួនឧស្សាហកម្មវឌ្ឍនៈ១ និងតំបន់រោងចក្រអាយ អេស អាយ( ISI ) ស្ថិតក្នុងខណ្ឌពោធិ៍សែនជ័យ និងខណ្ឌមានជ័យ រាជធានីភ្នំពេញ។ យុទ្ធនាការចាក់វ៉ាក់សាំងនេះរៀបចំឡើងក្នុងគោលបំណងដើម្បីបង្ការ និងទប់ស្កាត់ការឆ្លងរីករាលដាលជំងឺកូវីដ-១៩ សំដៅធានាឱ្យបាននូវសុខភាពសារធារណៈ សុខុមាលភាព សុវត្ថិភាព និងការពារអាយុជីវិត មន្ត្រីរាជការ សហជីព និយោជក និងបងប្អូនកម្មករនិយោជិតទាំងអស់គ្នា។ ដំណើរការនៃការផ្តល់វ៉ាក់សាំងកូវីដ-១៩ ដូសទី២នេះ បានប្រពឹត្តិទៅដោយរលូន ប្រកបដោយស្មារតីអនុគ្រោះកម្រិតខ្ពស់ ធានារក្សាឱ្យបាននូវសណ្តាប់ធ្នាប់ របៀបរៀបរយ សុវត្ថិភាព ជាពិសេសការរក្សានូវគម្លាតសង្គម និងស្របតាមគោលការណ៍ណែនាំរបស់ក្រសួងសុខាភិបាលយ៉ាងម៉ត់ចត់។ ដើម្បីធានាបាននូវសណ្តាប់ធ្នាប់ និងបង្ការនូវការរីករាលដាលនសជំងឺកូវីដ-១៩ ក្រសួងការងារ និងបណ្ដុះបណ្ដាលវិជ្ជាជីវៈ សូមអំពាវនាវដល់បងប្អូនកម្មករនិយោជិតទាំងអស់ដែលត្រូវចាក់វ៉ាក់សាំង (ស៊ីណូវ៉ាក់) ដូសទី២ ខុសពីទីតាំងដើម សូមចូលរួមសហការ ស្នើសុំលេខរៀងចាក់វ៉ាក់សាំងតាមកម្មវិធី ជាមុន ។ ក្នុងករណីមានចម្ងល់បន្ថែម សូមទំនាក់ទំនងតាមក្រុមតេលេក្រាម ។ ក្រសួងការងារបណ្ដុះបណ្ដាលវិជ្ជាជីវៈ បានថ្លែងអំណរគុណយ៉ាងជ្រៀលជ្រៅបំផុតជូន សម្ដេចនាយករដ្ឋមន្ត្រី ដែលបានផ្ដល់វ៉ាក់សាំងកូវីដ១៩ ជូនដល់ថ្នាក់ដឹកនាំ មន្ត្រីរាជការគ្រប់លំដាប់ថ្នាក់ និងចាត់ចូលជាក្រុមអាទិភាព ជាពិសេសបងប្អូនកម្មករនិយោជិតដែលជាគោលដៅងាយរងគ្រោះ ងាយឆ្លង និងងាយចម្លងជម្ងឺកូវីដ១៩។ ក្រសួងការងារ និងបណ្ដុះបណ្ដាលវិជ្ជាជីវៈ ក៏បានថ្លែងអំណរគុណចំពោះក្រសួងសុខាភិបាល សមាគមរោងចក្រកាន់ដេរ( GMAC) ម្ចាស់តំបន់សេដ្ឋកិច្ច សួនឧស្សាហកម្មក្រុមគ្រូពេទ្យការងារ អាជ្ញាធរមូលដ្ឋាន និងមន្ត្រីពាក់ព័ន្ធទាំងអស់ដែលបានដឹកនាំ ប្រតិបត្តិការ និងចូលរួមក្នុងយុទ្ធនាការនេះប្រកបដោយសា្មរតីទទួលខុសត្រូវ និងឆន្ទៈខ្ពស់ ៕ | 2021-04-26T23:07:00+07:00 | freshnewsasia.com | https://m.freshnewsasia.com/index.php/en/localnews/195406-2021-04-26-09-07-17.html |
9e7e0d94-a683-482c-9d69-ef342402de97 | រដ្ឋបាលខេត្តព្រៃវែង ប្រកាសពីការរកឃើញអ្នកឆ្លងជំងឺកូវីដ ចំនួន៦នាក់បន្ថែមទៀត ដែលមានប្រភពចេញពីរាជធានីភ្នំពេញ | រដ្ឋបាលខេត្តព្រៃវែង នៅថ្ងៃទី២៦ ខែមេសា ឆ្នាំ២០២១នេះ បានប្រកាសពីរកឃើញមនុស្ស៦នាក់បន្ថែមទៀត ដែលបានឆ្លងជំងឺកូវីដ១៩។ នេះបើតាមរបាយការណ៍ដែលបណ្ដាញព័ត៌មាន Fresh News ទទួលបាន។ អ្នកជំងឺកូវីដ១៩ ដែលទើបនឹងរកឃើញនេះ គឺសុទ្ធតែមានប្រភពពីរាជធានីភ្នំពេញ ពោលពួកគាត់ចេញទៅខេត្តព្រៃវែង មុនរាជរដ្ឋាភិបាលបិទការធ្វើដំណើរឆ្លងកាត់ខេត្ត។ ឈ្មោះ សុខ ម៉ាក់ ភេទស្រី អាយុ២៦ឆ្នាំ រស់នៅភូមិត្រពាំងធំ ឃុំពានរោង ស្រុកស្វាយអន្ទរ កំពុងចត្តាឡីស័កនៅវិទ្យាល័យពានរោង បានយកសំណាកទៅពិនិត្យ ថ្ងៃទី២៣ ខែមេសា ឆ្នាំ២០២១ (យកលើកទី២) គាត់មកពីភ្នំពេញ (មកដល់ថ្ងៃទី១៣ ខែមេសា ឆ្នាំ២០២១) ឈ្មោះ ឆឹង ស្រេង អាយុ១៧ឆ្នាំ រស់នៅភូមិព្រៃជ្រាំង ឃុំពានរោង ស្រុកស្វាយអន្ទរ កំពុងចត្តាឡីស័កនៅវិទ្យាល័យពានរោង បានយកសំណាកទៅពិនិត្យថ្ងៃទី២៤៣ ខែមេសា ឆ្នាំ២០២១ (យកលើកទី១) គាត់មកពីភ្នំពេញ (មកដល់ថ្ងៃទី១៣ ខែមេសា ឆ្នាំ២០២១) ឈ្មោះ អ៊ាន វ័ន អាយុ២១ឆ្នាំ រស់នៅភូមិឆ្អឹងពស់ ឃុំពានរោង ស្រុកស្វាយអន្ទរ កំពុងចត្តាឡីស័កនៅវិទ្យាល័យពានរោង បានយកសំណាកទៅពិនិត្យថ្ងៃទី២៣ ខែមេសា ឆ្នាំ២០២១ (យកលើកទី2) គាត់មកពីភ្នំពេញ (មកដល់ថ្ងៃទី១៥ ខែមេសា ឆ្នាំ២០២១) ឈ្មោះ ចាន់នី ផានិត អាយុ១៨ឆ្នាំ រស់នៅភូមិត្រពាំងស្មៅ ឃុំពានរោង ស្រុកស្វាយអន្ទរ កំពុងចត្តាឡីស័កនៅវិទ្យាល័យពានរោង បានយកសំណាកទៅពិនិត្យថ្ងៃទី២៣ ខែមេសា ឆ្នាំ២០២១ (យកលើកទី2) គាត់មកពីភ្នំពេញ (មកដល់ថ្ងៃទី១៥ ខែមេសា ឆ្នាំ២០២១) ឈ្មោះ ឡៃ សុខា អាយុ២០ឆ្នាំ រស់នៅភូមិព្រៃជ្រាំង ឃុំពានរោង ស្រុកស្វាយអន្ទរ កំពុងចត្តាឡីស័កនៅវិទ្យាល័យពានរោង បានយកសំណាកទៅពិនិត្យថ្ងៃទី២៣ ខែមេសា ឆ្នាំ២០២១ (យកលើកទី2) គាត់មកពីភ្នំពេញ (មកដល់ថ្ងៃទី១៥ ខែមេសា ឆ្នាំ២០២១) ឈ្មោះ វ៉ន សំណាង ភេទស្រី អាយុ២០ឆ្នាំ រស់នៅភូមិឆ្អឹងពស់ ឃុំពានរោង ស្រុកស្វាយអន្ទរ កំពុងចត្តាឡីស័កនៅវិទ្យាល័យពានរោង បានយកសំណាកទៅពិនិត្យថ្ងៃទី២៣ ខែមេសា ឆ្នាំ២០២១ (យកលើកទី2) គាត់មកពីភ្នំពេញ (មកដល់ថ្ងៃទី១៥ ខែមេសា ឆ្នាំ២០២១)៕ | 2021-04-26T22:54:00+07:00 | freshnewsasia.com | https://m.freshnewsasia.com/index.php/en/localnews/195402-2021-04-26-08-54-01.html |
278d9692-73a6-48ec-9b71-f8e3a2415d03 | អភិបាលរងខេត្តតាកែវ អំពាវនាវឱ្យប្រជាពលរដ្ឋចូលរួម ទប់ស្កាត់ការចម្លងជំងឺកូវីដ-១៩ នៅក្នុងសហគមន៍ | លោក ម៉ឹង វុធី អភិបាលរងខេត្តតាកែវ បានអំពាវនាវដល់ប្រជាពលរដ្ឋទាំងអស់ សូមចូលរួមជាមួយរាជរដ្ឋាភិបាលក្នុងការទប់ស្កាត់ការរីករាលដាលជំងឺកូវីដ-១៩ ដែលកំពុងតែកើតមានឡើងនៅប្រទេសកម្ពុជា ក្នុងព្រឹត្តិការណ៍ ។ ការអំពាវនាវបែបនេះ របស់លោក ម៉ឹង វុធី បានធ្វើឡើងនៅព្រឹកថ្ងៃទី២៦ ខែមេសា ឆ្នាំ២០២១នេះ នៅក្នុងឱកាសលោកបាននាំអំណោយសប្បុរសធម៌ បានមកពីការបរិច្ចាគពីក្រុមការងារ និងបងប្អូនអាជីវករក្នុងខេត្តតាកែវ ទៅចែកជូនគ្រួសារក្រីក្រប្រភេទ១ មួយចំនួនដែល ស្ថិតក្នុងឃុំជ័យជោគ ស្រុកបូរីជល់សារ ខេត្តតាកែវ នៅព្រឹកថ្ងៃទី២៦ ខែមេសា ឆ្នាំ២០២១នេះ។ នាឱកាសនោះដែរ លោក ម៉ឹង វុធី ក៏បានផ្ដាំផ្ញើឱ្យប្រជាពលរដ្ឋត្រូវថែរក្សាសុខភាព និងរស់នៅទម្លាប់មានអនាម័យ លាងដៃនឹងសាប៊ូ អាល់កុល និងត្រូវពាក់ម៉ាស ឱ្យបានគ្រប់ៗគ្នាពេលចេញក្រៅផ្ទះ មិនត្រូវជួបជុះគ្នាច្រើនជាពិសេសមិនត្រូវនាំគ្នាផឹកស៊ី ដែលនាំឱ្យមានការឆ្លងរីករាលដាលជំងឺកូវីដ១៩ នៅក្នុងសហគមន៍របស់ខ្លួន និយាយជារួមសូមប្រជាពលរដ្ឋ ត្រូវអនុវត្តតាមវិធានការណែនាំរបស់ក្រសួងសុខាភិបាល និងវិធានការ ឱ្យបានខ្ជាប់ខ្ជួនជានិច្ច។ លោកអភិបាលរងខេត្តតាកែវ បានលើកឡើងថា បច្ចុប្បន្ននេះ អត្រាអ្នកឆ្លងជំងឺកូវីដ១៩ មានការកើនឡើងយ៉ាងខ្លាំងពីមួយថ្ងៃទៅមួយថ្ងៃ ហើយចំនួននាក់ស្លាប់ ក៏មានការកើនឡើងដូចគ្នាផងដែរ ដូច្នោះ សូមប្រជាពលរដ្ឋត្រូវមានការយកចិត្តទុកដាក់ខ្ពស់ពីបញ្ហានេះ ជៀសវាងអនុវត្តន៍ផ្ទុយពីការណែនាំរបស់អាជ្ញាធមូលដ្ឋាន និងក្រសួងសុខាភិបាលដែលនាំឱ្យមានការឆ្លងរីករាលដាលជំងឺកូវីដ-១៩ នៅក្នុងសហគមន៍។ បន្ថែមពីនេះ លោក ម៉ឹង វុធី ក៏បានណែនាំដល់អាជ្ញាធមូលដ្ឋានបន្តអប់រំផ្សាយដល់ប្រជាពលរដ្ឋនៅមូលដ្ឋានពីគ្រោះថ្នាក់នៃជំងឺកូវីដ១៩ និងត្រូវធ្វើយ៉ាងណាឱ្យប្រជាពលរដ្ឋចូលរួមសហការជាមួយអាជ្ញាធជាមួយរាជរដ្ឋាភិបាល ព្រោះប្រសិនបើគ្មានការចូលរួមអនុវត្តន៍ពីប្រជាពលរដ្ឋនោះទេ យើងមិនអាចទប់ស្កាត់ចំងឺកូវីដ១៩ បាននោះទេ៕ | 2021-04-26T22:04:00+07:00 | freshnewsasia.com | https://m.freshnewsasia.com/index.php/en/localnews/195393-2021-04-26-08-04-56.html |
54001454-9575-4683-bff8-0bf2a9b56b6c | អភិបាលខេត្តកំពង់ចាម ចុះពង្រឹងមន្ត្រីឲ្យ អនុវត្តបានម៉ឺងម៉ាត់ នូវភូមិដែលបិទខ្ទប់ ដើម្បីកាត់ផ្ដាច់ ខ្សែចម្លងជំងឺកូវីដ-១៩ | លោកអភិបាលខេត្ត បានមានប្រសាសន៍ថា ការផ្អាកធ្វើដំណើរឆ្លងកាត់ គឺ មានន័យផ្សេងពីការបិទខ្ទប់ ដែលការបិទខ្ទប់ ភូមិបានន័យថា មិនអនុញ្ញាត ឱ្យប្រជាពលរដ្ឋចេញ ចូលក្នុងភូមិនោះតែម្ដង ។ សូម្បីតែប្រជាពលរដ្ឋ រស់នៅតាមខ្នងផ្ទះនីមួយៗ ក៏មិនត្រូវបាន អនុញ្ញាត ឲ្យដើរឆ្លងកាត់ពីផ្ទះមួយ ទៅផ្ទះមួយផងដែរ ។ លើកលែងតែមន្ត្រីសមត្ថកិច្ច មានភារកិច្ចពាក់ព័ន្ធតែប៉ុណ្ណោះ ទើបអនុញ្ញាតឲ្យ ចេញចូលភូមិនោះបាន ។ លោកអភិបាលខេត្ត បានថ្លែងបន្តថា ការប្រើខ្សែចងជារនាំង បិទខ្ទប់ភូមិ ឬបិទជុំវិញផ្ទះពួកគាត់ គឺចាំបាច់ត្រូវប្រើ នឹងចងជាសញ្ញាណាមួយ ឬសរសេរថា ភូមិបិទខ្ទប់ មិនអនុញ្ញាតឲ្យលក់ដូរ ឬចេញ-ចូលទេ ងាយពួកគាត់បានឃើញ ហើយដឹងថា តំបន់នោះត្រូវបានបិទខ្ទប់ ។ ជាមួយគ្នានេះដែរ ចំពោះផ្ទះអ្នកកើតជំងឺកូវីដ-១៩ ត្រូវហាមឃាត់ដាច់ខាត មិនអនុញ្ញាត ឱ្យអ្នកណាចូលទីនោះទេ សូម្បីតែមន្ត្រីក៏ដោយ ពោល គឺគ្រាន់តែយាមការពារ កុំឱ្យមានចោរចូលលួច ទ្រព្យសម្បត្តិ របស់គាត់តែប៉ុណ្ណោះ ។ ជាមួយគ្នានេះ អាជ្ញាធរមូលដ្ឋានត្រូវមានយន្តការ២ សម្រាប់ជួយសម្រួលដល់ប្រជាពលរដ្ឋ ក្នុងភូមិបិទខ្ទប់ ក្នុងការទិញបន្លែ ត្រី សាច់ ៖ ទី១ ចំពោះការលក់ដូរ បន្លែ ត្រី សាច់ ក្នុងភូមិបិទខ្ទប់នេះ ត្រូវធ្វើក្នុងរូបភាពចល័ត ដឹកលក់តាមម៉ូតូ និងប្រកាស តាមឧបករណ៍បំពងសម្លេង ដោយឲ្យអាជីវករ ពាក់ម៉ាសឲ្យបានត្រឹមត្រូវ និងប្រើស្រោមដៃជាប្រចាំផងដែរ ។ ទី២ រៀបចំលក់ នៅនឹងកន្លែងព្រំប្រទល់ភូមិ ដែលត្រូវបិទនោះតែម្ដង ដោយអនុញ្ញាតឲ្យមានអាជីវករ ៤-៥ នាក់ និងអនុញ្ញាត ឲ្យប្រជាពលរដ្ឋក្នុងភូមិ ក្នុងមួយផ្ទះចេញបានម្នាក់ ដើម្បីមកទិញត្រី សាច់ បន្លែ នៅកន្លែងដាក់របាំងការពារនោះ ដោយ ១សប្តាហ៍ ឲ្យចេញតែ ៣ដងប៉ុណ្ណោះ ក្នុងសមាជិកផ្ទះ១ ។ លោកអភិបាលខេត្ត បានក្រើនរំលឹកផងដែរថា អាជ្ញាធរមូលដ្ឋានត្រូវបន្តអនុវត្ត វិធានការចាក់ផ្សាយ សារអប់រំណែនាំ របស់ក្រសួងសុខាភិបាលជាប្រចាំ គឺ ៣ ការពារ និង៣កុំ ចាក់ផ្សាយក្នុងមួយថ្ងៃ ឱ្យបាន៣ពេល គឺពេលព្រឹក ពេលថ្ងៃ ត្រង់ និងពេលរសៀល ដោយតម្រូវឲ្យមន្ត្រី ជិះម៉ូតូចាក់ផ្សាយឲ្យបាន គ្រប់ច្រកល្ហកជារៀងរាល់ថ្ងៃ ដើម្បីបញ្ជ្រាបឲ្យបង ប្អូនប្រជាពលរដ្ឋ ក្នុងភូមិបិទខ្ទប់បានយល់ដឹងនឹងចេះការពារខ្លួនទាំងអស់គ្នា គេចផុតអំពីការឆ្លងរាលដាលនៃជំងឺកូវីដ-១៩ ។ សូមរំលឹកផងដែរថា ខេត្តកំពង់ចាម បានប្រកាសបិទបណ្តោះអាសន្នភូមិចំនួន ៤ ដែលពាក់ព័ន្ធនិងជំងឺកូវីដ-១៩ ក្នុងនោះ ៖ ១.ភូមិទ្រា ស្ថិតក្នុងឃុំស្វាយពោធិ៍ ស្រុកស្រីសន្ធរ ។ ២. ភូមិកំផ្លាក់ ស្ថិតក្នុងឃុំបារាយណ៍ ស្រុកស្រីសន្ធរ ។ ៣. ភូមិថ្មីខ ស្ថិតក្នុងឃុំរកាគយ ស្រុកកងមាស ។ ៤. ភូមិសំបូរ ស្ថិតក្នុងឃុំសំបូរ ស្រុកបាធាយ ។ | 2021-04-26T22:04:00+07:00 | dap-news.com | https://dap-news.com/national/2021/04/26/140184/ |
89fc6fdf-2f3f-4dc7-a0c9-3cfdccae0e7b | គណៈដឹកនាំជាន់ខ្ពស់សាសនាឥស្លាមកម្ពុជា ណែនាំគណៈអ៉ីម៉ាំរាជធានី-ខេត្ត ពីការបញ្ចុះសពសាសនិកឥស្លាម បើសិនមានករណីស្លាប់ដោយសារជំងឺកូវីដ | លោក សុះ កំរី ចាងហ្វាងគណៈដឹកនាំជាន់ខ្ពស់សាសនាឥស្លាមកម្ពុជា បានចេញសេចក្តីណែនាំស្តីពី ការត្រៀមស្មារតី និងសម្ភារៈចាំបាច់ ដើម្បីរៀបចំបញ្ចុះសពសាសនិកឥស្លាម បើសិនជាមានករណីស្លាប់ដោយសារជំងឺកូវីដ-១៩។ ក្នុងលិខិតរបស់គណៈដឹកនាំសាសនាឥស្លាមកម្ពុជា ដែលបណ្ដាញព័ត៌មាន Fresh News ទទួលបាននៅរសៀលថ្ងៃទី២៦ ខែមេសា ឆ្នាំ២០២១នេះ មានខ្លឹមសារថា ដើម្បីដំណើរការបានល្អ សូមលោកអ៉ីម៉ាំ ចាត់ចែងឱ្យបានរួចរាល់ ដូចជាត្រៀមដីល្បាយខ្សាច់ស្អាត សម្រាប់ធ្វើការតៃម៉ាំឱ្យម៉ាយិត ព្រមទាំងសម្ភារចាំបាច់ខ្លះដែលអាចត្រៀមទុកបានដែលក្រសួងសុខាភិបាលអនុញ្ញាតឱ្យប្រើប្រាស់។ សូមគណៈអ៉ីម៉ាំ រាជធានី ខេត្ត ក្រុង ស្រុក ខណ្ឌ អ៉ីម៉ាំម៉ាស្ជិទ គ្រូបង្រៀនឥស្លាម និងសាសនិកឥស្លាម សហការអនុវត្តដោយស្មារតីទទួលខុសត្រូវ ដើម្បីចូលរួមជាមួយរាជរដ្ឋាភិបាលទប់ស្កាត់ការឆ្លងរាលដាលជំងឺកូវីដ-១៩៕ | 2021-04-26T21:55:00+07:00 | freshnewsasia.com | https://m.freshnewsasia.com/index.php/en/localnews/195389-2021-04-26-07-55-26.html |
83b7f011-ae5e-4100-b325-b9261ffb37c1 | អ្នកស្លាប់ដោយសារជំងឺកូវីដ១៩កើនដល់ ៧៩ នាក់និងរកឃើញអ្នកឆ្លងថ្មីជិត៦រយនាក់ | អ្នកស្លាប់ដោយសារជំងឺកូវីដ១៩កើនដល់ ៧៩នាក់ និងរកឃើញអ្នកឆ្លងថ្មីជិត ៦រយនាក់។ ក្រសួងសុខាភិបាលប្រកាសនៅថ្ងៃទី២៦ ខែមេសាថា អ្នកស្លាប់ទី១ ជាស្ត្រីជនជាតិខ្មែរ អាយុ ៥៨ឆ្នាំ រស់នៅសង្កាត់ដង្កោ ខណ្ឌដង្កោ រាជធានីភ្នំពេញ។ អ្នកស្លាប់ទី២ ជាបុរសជនជាតិខ្មែរ អាយុ ៤១ឆ្នាំ រស់នៅស្រុកដំណាក់ចង្អើរ ខេត្តកែប។ អ្នកស្លាប់ទី៣ គឺជាជាបុរសជនជាតិខ្មែរ អាយុ ៥១ឆ្នាំ រស់នៅសង្កាត់ផ្សារកណ្ដាល ខណ្ឌដូនពេញ រាជធានីភ្នំពេញ។ អ្នកស្លាប់ទី៤ គឺជាជាបុរសជនជាតិខ្មែរ អាយុ ៣២ឆ្នាំ រស់នៅសង្កាត់ច្រាំងចំរេះ ខណ្ឌឫស្សីកែវ រាជធានីភ្នំពេញ។ អ្នកស្លាប់ទី៥ គឺជាស្ត្រីជនជាតិខ្មែរ អាយុ ៨១ឆ្នាំ រស់នៅសង្កាត់សង្កាត់ច្បារអំពៅ ខណ្ឌច្បារអំពៅ រាជធានីភ្នំពេញ។ អ្នកជំងឺកូវីដទាំង ៥នាក់នេះ សុទ្ធតែស្លាប់នៅក្នុងមន្ទីរពេទ្យ ក្រោយពីគ្រូពេទ្យព្យាបាលអស់លទ្ធភាព។ ចំពោះអ្នកឆ្លងថ្មី ៥៨០នាក់វិញ ភាគច្រើនជាករណីឆ្លងក្នុងសហគមន៍នៅរាជធានីភ្នំពេញ ហើយមាន ១ករណី គឺពលករធ្វើដំណើរមកពីប្រទេសថៃ។ នៅថ្ងៃដដែលនេះក្រសួង ក៏អះអាងថា អ្នកជំងឺ ១៧៧នាក់បានជាសះស្បើយ។ គិតត្រឹមថ្ងៃទី២៦ ខែមេសា កម្ពុជាបានរកឃើញអ្នកឆ្លងជំងឺកូវីដសរុប ១០.៥៥៥នាក់ ក្នុងនោះករណីសហគមន៍ ២០ កុម្ភៈ មាន ១.០០០៥នាក់។ អ្នកកំពុងសម្រាកព្យាបាលមាន ៦.៨៩២នាក់។ រីឯចំនួនអ្នកស្លាប់ដែលក្រសួង ប្រកាសទទួលស្គាល់មានចំនួន ៧៩នាក់៕ | 2021-04-26T21:33:00+07:00 | rfa.org | https://www.rfa.org/khmer/news/health/health-ministry-said-new-positive-of-covid-19-still-increase-04262021103327.html |
97f39784-3902-402c-a48b-2c356bfe6e99 | BREAKING: អភិបាលខេត្តបន្ទាយមានជ័យ ដាក់ចេញវិធានការរដ្ឋបាលបណ្ដោះអាសន្ន រយៈពេល២សប្ដាហ៍ នៅក្រុងប៉ោយប៉ែត ដើម្បីទប់ស្កាត់ការឆ្លងរីករាលដាលជំងឺកូវីដ១៩ | លោក អ៊ុំ រាត្រី អភិបាលខេត្តបន្ទាយមានជ័យ នៅថ្ងៃទី២៦ ខែមេសា ឆ្នាំ២០២១នេះ បានសម្រេចដាក់ចេញវិធានការរដ្ឋបាលបណ្ដោះអាសន្ន រយៈពេល២សប្ដាហ៍ ក្នុងភូមិសាស្ដ្រក្រុងប៉ោយប៉ែត ដើម្បីទប់ស្កាត់ការឆ្លងរីករាលដាលជំងឺកូវីដ១៩។ នេះបើតាមសេចក្ដីសម្រេចដែលបណ្ដាញព័ត៌មាន Fresh News ទទួលបាន។ ប្រកាស១ នៃសេចក្ដីសម្រេចនេះបានបញ្ជាក់យ៉ាងដូច្នេះថា ។ * ការដឹកជញ្ជូនទំនិញធុនធ្ងន់មកពីព្រំដែនថៃ មកព្រំដែនកម្ពុជា និងពីព្រំដែនកម្ពុជា ទៅព្រំដែនថៃ * ការធ្វើដំណើរដោយមូលហេតុសុខភាពបន្ទាន់ និងមូលហេតុចាំបាច់ក្នុងគ្រួសារ ដែលមានលិខិតបញ្ជាក់ ឬការអនុញ្ញាតពីអាជ្ញាធរមានសមត្ថកិច្ចដែលនៅជិតបំផុត * ការធ្វើដំណើររបស់បុគ្គលិកក្រុមគ្រូពេទ្យទាំងផ្នែករដ្ឋ និងឯកជន មន្ដ្រីរាជការ ក្រុមពន្លត់អគ្គិភ័យ កងកម្លាំងប្រដាប់អាវុធគ្រប់ប្រភេទ ដើម្បីបំពេញបេសកកម្មជូនស្ថាប័ន-អង្គភាព * ការធ្វើចរាចរណ៍របស់រថយន្ដកុងតឺនឺ រថយន្ដសម្រាប់បម្រើឲ្យការដឹកជញ្ជូនទំនិញ ផ្គត់ផ្គង់ការដ្ឋានសំណង់ រថយន្ដបាញ់បេតុង រថយន្ដដឹកជញ្ជូនសំរាម សំណល់រឹង និងសំណល់វេជ្ជសាស្ដ្រ * ការធ្វើដំណើរចាំបាច់ផ្សេងៗទៀត ដែលមានការអនុញ្ញាតពីអាជ្ញាធរមានសមត្ថកិច្ច៕ | 2021-04-26T20:58:00+07:00 | freshnewsasia.com | https://m.freshnewsasia.com/index.php/en/localnews/195384-2021-04-26-06-58-52.html |
8139e077-cb79-465c-8d06-191a4365c0bf | BREAKING: កំណត់ត្រាថ្មីទៀតនៅឥណ្ឌា! រកឃើញអ្នកឆ្លងជំងឺកូវីដ-១៩ «៣៥២,៩៩១នាក់» និងអ្នកជំងឺ ២,៨១២នាក់ស្លាប់ ក្នុងរបាយការណ៍ថ្ងៃចន្ទនេះ! (Video inside) | ថ្ងៃចន្ទ ទី២៦ ខែមេសា ឆ្នាំ២០២១នេះ គឺជាថ្ងៃទី៥ហើយដែលឥណ្ឌា បានប្រកាសពីការរកឃើញអ្នកឆ្លង COVID-19 ក្នុងចំនួនច្រើនបំផុតលើស ៣០០,០០០ករណីក្នុងមួយថ្ងៃ និងជាកំណត់ត្រាខ្ពស់បំផុតថ្មីមួយទៀត សម្រាប់ពិភពលោកទាំងមូលផងដែរ។ នេះបើតាមការចេញផ្សាយ ដោយសារព័ត៌មាន CNA។ កំឡុងពេលតែ ២៤ម៉ោងកន្លងទៅនេះប៉ុណ្ណោះ អ្នកឆ្លងជំងឺ COVID-19 រហូតដល់ ៣៥២,៩៩១នាក់ត្រូវបានរាយការណ៍ ខណៈអ្នកជំងឺ ២,៨១២នាក់ទៀត បានបាត់បង់ជីវិត។ ក្រោយការបូកសរុបទិន្នន័យថ្មីៗនេះ ធ្វើឲ្យចំនួនករណីឆ្លង COVID-19 សរុបនៅឥណ្ឌាកើនដល់ ១៧.៣លាននាក់ ក្នុងនោះអ្នកជំងឺជាង ១៩៥,០០០ស្លាប់ និង ១៤.៣លាននាក់ជាសះស្បើយឡើងវិញ។ បើតាមស្ថានការណ៍បច្ចុប្បន្ន ស្ទើរតែគ្រប់មន្ទីរពេទ្យនៅតាមរដ្ឋរងគ្រោះធ្ងន់ធ្ងរ កំពុងតែដង្ហោយរកជំនួយ ជាពិសេសគឺឧស្ម័នអុកស៊ីសែន និងឧបករណ៍ជំនួយការដកដង្ហើម។ យ៉ាងណាក៏ដោយ បណ្តាប្រទេសមួយចំនួនដូចជា សហរដ្ឋអាមេរិក អាល្លឺម៉ង់ អង់គ្លេស និងសិង្ហបុរី ហើយឆាប់ៗនេះក៏នឹងមានសហភាពអឺរ៉ុបថែមទៀត កំពុងតែដុតដៃដុតជើង ដើម្បីដឹកជញ្ជូនជំនួយទាំងនេះទៅឥណ្ឌា។ គួរបញ្ជាក់ថា កាលពីថ្ងៃអាទិត្យម្សិលមិញនេះ នាយករដ្ឋមន្ត្រីឥណ្ឌាលោក ណារិដ្រា ម៉ូឌី បានជំរុញឲ្យប្រជាជនទាំងអស់ បង្កើនការប្រុងប្រយ័ត្ន និងចូលរួមចាក់វ៉ាក់សាំងបង្ការ COVID-19 ស្ថិតនៅចំពោះមុខស្ថានការណ៍ ឆ្លងរាតត្បាតដ៏អាក្រក់ ដែលតាមមន្ទីរពេទ្យនានា មិនអាចទទួលអ្នកជំងឺបានទៀតនោះឡើយ។ ស្ថានការណ៍នៅឥណ្ឌាពេលនេះ គឺប្រជាជនមួយចំនួនដែលគ្មានគ្រែ ឬបន្ទប់សម្រាប់គេងព្យាបាលក្នុងមន្ទីរពេទ្យ ពួកគេត្រូវបង្ខំចិត្តស្ថិតនៅក្រៅអគារមន្ទីរពេទ្យ និងខ្លះនៅអង្គុយ ឬគេងនៅតាមសួនច្បារ ដោយដៃកាន់បំពង់អុកស៊ីសែន ដើម្បីព្យាយាមជួយសង្គ្រោះជីវិតខ្លួនឯង។ បន្ថែមពីនេះ ក៏មានអ្នកជំងឺជាច្រើននាក់បានបាត់បង់ជីវិត ដោយសារតែគ្មានជំនួយអុកស៊ីសែនផងដែរ៕ | 2021-04-26T20:43:00+07:00 | freshnewsasia.com | https://m.freshnewsasia.com/index.php/en/internationalnews/195383-2021-04-26-06-43-40.html |
82b5d9f7-dc48-4f65-be8e-c5ad44e0a5a7 | អូស្ត្រាលី បិទខ្ទប់ ភាគខាងលិច ប្រទេសរយៈពេល ៣ថ្ងៃក្រោយ ផ្ទុះករណីកូវីដ | មន្ត្រីជាន់ខ្ពស់ទទួល បន្ទុកកិច្ចការងារតំបន់ភាគខាងលិច ប្រទេសអូស្ត្រាលី លោក Mark McGowan បានប្រកាសថាគិតត្រឹមថ្ងៃសៅរ៍នេះអជ្ញាធរ នៅមិនទាន់អាចធ្វើការ តេស្តរកឃើញករណីថ្មីបន្ថែម នៅឡើយប៉ុន្តែការធ្វើតេស្ត នៅតែបន្តនៅឡើយ។ ទោះបីជាយ៉ាងណាក្តីលោក បានបន្តថា ទោះបីជាវិធីក្នុងការធ្វើចត្តាឡីស័ក ជាមួយនឹងសណ្ឋាគារ គឺជាប្រព័ន្ធដែលមានសុវត្ថិភាពនិងប្រសិទ្ធភាពក្តីប៉ុន្តែ លោកអំពាវនាវសុំឲ្យរដ្ឋាភិបាល ក្នុងការស្វះស្វែងរកអគារថ្មីបន្ថែម ដើម្បីជួយសម្រួលដល់ការងារនេះ។ គួរឲ្យដឹងដែរថា បុរសម្នាក់ដែលបានធ្វើដំណើរ ទៅដល់ទីក្រុង Perth បន្ទាប់ពីបានធ្វើចត្តាឡីស័ក ហើយតេស្តអវិជ្ជមាន នោះបានចំណាយពេលរយៈពេលជាច្រើនថ្ងៃនៅទីនេះ ប៉ុន្តែក្រោយមកក៏បែរជាធ្វើតេស្ត រកឃើញវិជ្ជមានកូវីដទៅវិញ៕ ប្រែសម្រួល៖ស៊ុនលី | 2021-04-26T20:39:00+07:00 | dap-news.com | https://dap-news.com/national/2021/04/26/140140/ |
345dd4ad-a83b-4f1b-924c-4118b7d75846 | អភិបាលខេត្តព្រះសីហនុ បន្ដបើកដំណើរការក្រុមចំនួន៣៦ នៃភូមិ៣ តំបន់ទំនប់រលកឡើងវិញ ក្រោយបិទដោយសារជំងឺកូវីដ១៩ | អភិបាលខេត្តព្រះសីហនុ លោក គួច ចំរើន នៅរសៀលថ្ងៃទី២៦ ខែមេសា ឆ្នាំ២០២១នេះ បានបន្ដសម្រេចបញ្ចប់ជាមណ្ឌលចត្តាឡីស័ក និងដំណើរការលក់ដូរឡើងវិញ ចំពោះក្រុមចំនួន៣៦ នៃភូមិ៣ នៅតំបន់ទំនប់រលក ស្ថិតក្នុងសង្កាត់លេខ១ ក្រុងព្រះសីហនុ។ នេះបើតាមសេចក្ដីសម្រេចដែលបណ្ដាញព័ត៌មាន Fresh News ទទួលបាន។ * អាជីវករទាំងអស់ត្រូវមានលទ្ធផលតេស្ដអវិជ្ជមានកូវីដ១៩ ចំនួន២ដង ដែលបញ្ជាក់ដោយមន្ដ្រីសុខាភិបាល * បើកដំណើរការលក់ដូរចាប់ពីម៉ោង៦ព្រឹក ដល់ម៉ោង៥រសៀល * អាជីវករត្រូវរៀបចំឲ្យមានការរក្សាគម្លាតសុវត្ថិភាព និងត្រូវមានអាល់កុល ឬជែលសម្រាប់អតិថិជនលាងដៃ * នៅតាមផ្ទះនីមួយៗ ត្រូវមានខ្សែសុវត្ថិភាពចងព័ន្ធជុំវិញ និងមិនត្រូវអនុញ្ញាតឲ្យអ្នកទិញចូលក្នុងផ្ទះជាដាច់ខាត * អាជីវករត្រូវបិទតារាងតម្លៃមុនទំនិញជាអក្សរធំៗ នៅមុខផ្ទះងាយស្រួលមើល ដើម្បីជៀសវាងការសួរនាំគ្នាច្រើន * ទាំងអាជីវករ ទាំងអតិថិជនត្រូវតែពាក់ម៉ាសឲ្យបានត្រឹមត្រូវ និងរក្សាគម្លាតសុវត្ថិភាពទាំងអស់គ្នា * ត្រូវរក្សាគម្លាតពីអ្នកដទៃ ដោយត្រូវប្រញាប់ប្រញាល់ទិញម្ហូបអាហារឲ្យបានលឿន និងរក្សាទុកបានច្រើនថ្ងៃ * មិនត្រូវអនុញ្ញាតឲ្យកុមារទៅទិញទំនិញ ឬនៅកន្លែងលក់ដូរឡើយ * ត្រូវគោរពតាមការណែនាំរបស់អាជ្ញាធរមានសម្ថកិច្ចជាដាច់ខាត។ គួរជម្រាបថា ក្រុមចំនួន៣៦ នៃភូមិ៣ តំបន់ទំនប់រលកនេះ ត្រូវបានអភិបាលខេត្ដសម្រេចបិទមួយរយៈពេលធំ ដោយសារតែការផ្ទុះរីករាលដាលជំងឺកូវីដ១៩ ហើយមនុស្សជាច្រើននាក់ត្រូវបានយកសំណាកទៅពិនិត្យជាបន្ដបន្ទាប់៕ | 2021-04-26T20:36:00+07:00 | freshnewsasia.com | https://m.freshnewsasia.com/index.php/en/localnews/195382-2021-04-26-06-36-14.html |
db83b135-dd4d-414c-b11e-9a1d52079cd8 | អ្នកជំងឺកូវីដ១៩ ទាំង ៣នាក់នៅក្នុងខេត្តក្រចេះ បានជាអស់ហើយ តែអភិបាលខេត្ត អំពាវនាវពលរដ្ឋបន្តយកចិត្តទុកដាក់ការពារខ្លួន | អភិបាលខេត្តក្រចេះ លោក វ៉ា ថន បានប្រាប់អង្គភាពព័ត៌មាន Fresh News ថា អ្នកជំងឺកូវីដ១៩ ចំនួន ៣នាក់ ដែលរកឃើញនៅក្នុងឃុំគ្រញូងសែនជ័យ ស្រុកស្នួល ខេត្តក្រចេះ បានព្យាបាលជាសះស្បើយអស់ហើយ។ លោក វ៉ា ថន បានគូសបញ្ជាក់ថា អ្នកជំងឺទី១ ឈ្មោះ ជុំ ចន្ធី ជាកម្មការិនីរោងចក្រឌីនហាន់ អាយុ ២៩ឆ្នាំ ត្រូវបានព្យាបាលជា និងអនុញ្ញាតឱ្យចេញពីមន្ទីរពេទ្យកាលពីថ្ងៃទី២២ ខែមេសា ឆ្នាំ២០២១កន្លងទៅនេះ។ ដោយឡែកអ្នកជំងឺពីរនាក់ទៀត ដែលជាអ្នកឆ្លងពីឈ្មោះ ជុំ ចន្ធី រួមមានឈ្មោះ យាម ដានី ភេទស្រី អាយុ ២៩ឆ្នាំ និងឈ្មោះ ស៊ីម សារ៉ុម ភេទស្រី អាយុ ៣៤ឆ្នាំ ត្រូវបានព្យាបាលជា និងអនុញ្ញាតឱ្យចេញពីមន្ទីរពេទ្យបង្អែកស្នួលនៅថ្ងៃទី២៦ ខែមេសា ឆ្នាំ២០២១នេះ។ អ្នកជំងឺទាំង៣នាក់នេះ ត្រូវបានណែនាំឱ្យបន្តធ្វើចត្តាឡីស័កនៅផ្ទះរយៈពេល ១៤ថ្ងៃបន្តទៀត ដើម្បីធានាថាជំងឺរបស់គេមិនលាប់ឡើងវិញ ហើយអាចនាំឱ្យមានការឆ្លងទៅដល់អ្នកដទៃ។ ក្នុងព្រឹត្តិការណ៍សហគមន៍២០កុម្ភៈ ខេត្តក្រចេះ បានរកឃើញអ្នកជំងឺកូវីដ១៩ ចំនួន ៣នាក់ខាងលើនេះ។ ក្រោយពេលរកឃើញភ្លាមៗរដ្ឋបាលខេត្ត បានចាត់វិធានការស្រាវជ្រាវរកអ្នកប៉ះពាល់ភ្លាមៗ និងណែនាំឱ្យពួកគេធ្វើចត្តាឡីស័ក ហើយបានជួយទប់ស្កាត់កុំឱ្យមានការរាលដាល។ បើទោះបីអ្នកជំងឺត្រូវបានព្យាបាលឱ្យជាអស់ហើយក្តី តែលោកអភិបាលខេត្តក្រចេះ បានអះអាងថា ខេត្តមិនបានទម្លាក់ចោលការប្រុងប្រយ័ត្ន និងការប្រយុទ្ធប្រឆាំងនឹងជំងឺកូវីដ១៩ ដែលកំពុងរីករាលដាលនៅកម្ពុជានោះឡើយ។ លោក វ៉ា ថន បានអះអាងថា រដ្ឋបាលខេត្ត និងអាជ្ញាធរនៅតាមមូលដ្ឋាន នៅតែបន្តចុះអប់រំ និងណែនាំឱ្យប្រជាពលរដ្ឋចូលរួមអនុវត្តឱ្យបានខ្ជាប់ខ្ជួនតាមវិធានរបស់ក្រសួងសុខាភិបាល ជាពិសេសអនុសាសន៍សម្តេចតេជោ ហ៊ុន សែន «៣កុំ ៣ការពារ»។ ជាមួយគ្នានោះ គឺត្រូវពិនិត្យឱ្យបានដិតដល់សម្រាប់អ្នកចំណូលស្រុក ឬសាច់ញាតិពីទីឆ្ងាយ ដើម្បីបង្ការការចម្លងជំងឺ។ លោកអភិបាលខេត្ត ក៏បានអំពាវនាវដល់ប្រជាពលរដ្ឋនៅក្នុងខេត្តទាំងអស់ មិនត្រូវធ្វេសប្រហែស និងទម្លាក់ចោលការការពារជំងឺកូវីដ១៩នោះឡើយ ដោយត្រូវប្រកាន់ឱ្យខ្ជាប់ខ្ជួននូវវិធានការការពារជំងឺកូវីដ១៩ ដែលណែនាំដោយក្រសួងសុខាភិបាល។ លោក វ៉ា ថន អភិបាលខេត្តក្រចេះ បានឱ្យដឹងដែរថា ក្នុងព្រឹត្តិការណ៍សហគមន៍២០កុម្ភៈ ចាប់តាំងពីថ្ងៃទី២០ ខែកុម្ភៈ រហូតដល់ថ្ងៃទី២៥ ខែមេសា ឆ្នាំ២០២១ ខេត្តបានរៀបចំមនុស្សប្រមាណ ២,១៦៤នាក់ ឱ្យធ្វើចត្តាឡីស័ក ដោយអ្នកខ្លះធ្វើចត្តាឡីស័កនៅផ្ទះ និងខ្លះទៀតធ្វើនៅមណ្ឌលចត្តាឡីស័ករៀបចំដោយអាជ្ញាធរ។ ក្នុងនោះ ៤៤៧នាក់ ត្រូវបានយកទៅឱ្យធ្វើចត្តាឡីស័កដែលរៀបចំដោយអាជ្ញាធរខេត្ត។ មកដល់ពេលនេះ មនុស្ស ១៧៤នាក់ បានអនុញ្ញាតឱ្យចេញពីមណ្ឌលចត្តាឡីស័ក ហើយ ២៧៣នាក់ កំពុងស្ថិតនៅក្នុងមណ្ឌលចត្តាឡីស័ក៕ | 2021-04-26T19:26:00+07:00 | freshnewsasia.com | https://m.freshnewsasia.com/index.php/en/localnews/195377-2021-04-26-05-26-56.html |
455a1199-a57d-4dd5-99c7-c58a1d172112 | រដ្ឋបាលស្រុកកំពង់ត្របែក ខេត្តព្រៃវែង រកឃើញអ្នកវិជ្ជមានជំងឺកូវីដចំនួន២នាក់ថ្មី, អ្នកពាក់ព័ន្ធសូមប្រញាប់ទៅយកសំណាកធ្វើតេស្ត | រដ្ឋបាលស្រុកកំពង់ត្របែក ខេត្តព្រៃវែង នៅថ្ងៃទី២៦ ខែមេសា ឆ្នាំ២០២១នេះ បានបញ្ជាក់ពីការរកឃើញករណីអ្នកវិជ្ជមានជំងឺកូវីដ-១៩ ចំនួន២នាក់ថ្មីបន្ថែមទៀត ក្នុងព្រឹត្តិការណ៍ «សហគមន៍ ២០ កុម្ភៈ»។ ឈ្មោះ នាង ចន្ថា (ហៅស្រីអូន) អាយុ៣២ឆ្នាំ ជាអាជីវករលក់បន្លែ នៅផ្សារកំពង់ត្របែក ឃុំកំពង់ត្របែក និងទី២៖ ឈ្មោះ យ៉ាន់ យ៉ាន អាយុ២៨ឆ្នាំ រស់នៅភូមិបី ឃុំប្រាសាទ ស្រុកកំពង់ត្របែក និងជាកម្មករធ្វើការនៅផ្សារអូរឬស្សី រាជធានីភ្នំពេញ ដែលបានវិលមកមូដ្ឋានវិញនៅថ្ងៃទី០៥ ខែមេសា ឆ្នាំ២០២១។ សេចក្តីជូនដំណឹងរបស់រដ្ឋបាលស្រុក ក៏បានអំពាវនាវចំពោះប្រជាពលរដ្ឋ ដែលបានធ្លាប់ចេញ-ចូល ផ្សារកំពង់ត្របែក ឃុំកំពង់ត្របែក និងភូមិបី ឃុំប្រាសាទ ឬមានទំនាក់ទំនងផ្ទាល់ និងប្រយោល ជាមួយបុគ្គលទាំងពីរខាងលើ សូមសហការ និងរាយការណ៍មកអាជ្ញាធរមានសមត្ថកិច្ច ដើម្បីយកសំណាកធ្វើតេស្តរកមេរោគកូវីដ-១៩ ជាបន្ទាន់ ព្រមទាំងអនុវត្តវិធានការចត្តាឡីស័ក ឱ្យស្របតាមការណែនាំរបស់ក្រសួងសុខាភិបាលឱ្យត្រឹមត្រូវបំផុត ក្នុងករណីមានការអារៈក្តៅខ្លួន ក្អក ពិបាកដកដង្ហើម ហើយសង្ស័យថាខ្លួនឆ្លងជំងឺកូវីដ-១៩ ត្រូវរាយការណ៍មកអាជ្ញាធរជាបន្ទាន់៕ | 2021-04-26T18:40:00+07:00 | freshnewsasia.com | https://m.freshnewsasia.com/index.php/en/localnews/195372-2021-04-26-04-40-30.html |
18583d11-0f5e-40de-a603-440607574465 | ក្រសួងទេសចរណ៍ ណែនាំឱ្យមូលដ្ឋានសេវាកម្មទេសចរណ៍ ៣ប្រភេទ ពង្រឹងការអនុវត្តវិធានការខ្លាំងជាងមុន ដើម្បីចូលរួមទប់ស្កាត់ជំងឺកូវីដ១៩ | ភ្នំពេញ ៖ សារាចរណែនាំ របស់ក្រសួងទេសចរណ៍ ដែលបានចេញផ្សាយនាថ្ងៃទី២៦ ខែមេសា ឆ្នាំ២០២១នេះ ក្រសួងទេសចរណ៍ បានឱ្យដឹងថាសេវាកម្មទេសចរណ៍សំខាន់ៗ ៣ប្រភេទ មានសេវាកម្មស្នាក់នៅទេសចរណ៍ សេវាកម្មភោជនីយដ្ឋាន និងអាហារដ្ឋានទេសចរណ៍ ត្រូវបានក្រសួងទេសចរណ៍ដាក់ការណែនាំឱ្យពង្រឹងការអនុវត្តឱ្យបានខ្ជាប់ខ្ជួនជាងមុននូវវិធានការរបស់រាជរដ្ឋាភិបាល និងក្រសួងសុខាភិបាល។ ទន្ទឹមនឹងការសម្រេចបញ្ចប់ការហាមឃាត់ការធ្វើដំណើរ និងការបញ្ចប់ការបិទរមណីយដ្ឋានទេសចរណ៍ទូទាំងប្រទេស ដែលរាជរដ្ឋាភិបាលបានសម្រេចនៅថ្ងៃទី២៥ ខែមេសា ឆ្នាំ២០២១ រួចហើយនោះ សេវាកម្មស្នាក់នៅទេសចរណ៍ សេវាកម្មភោជនីយដ្ឋាន និងអាហារដ្ឋានទេសចរណ៍ ដែលជាសេវាកម្មគាំទ្រសំខាន់ដល់ការធ្វើដំណើររបស់ភ្ញៀវទេសចរ ក៏ដូចជាសាធារណជនទូទៅនោះ នឹងមានតម្រូវការក្នុងប្រតិបត្តិការឡើងវិញ។ ដូច្នេះដើម្បីចូលរួមទប់ស្កាត់ការរីករាលដាលជំងឺកូវីដ-១៩ ដែលអាចកើតមានជាយថាហេតុចំពោះមូលដ្ឋានអាជីវកម្មសេវាកម្មស្នាក់នៅទេសចរណ៍ ភោជនីយដ្ឋាន និងអាហារដ្ឋានទេសចរណ៍ នៅតាមគោលដៅទេសចរណ៍ទូទាំងប្រទេស ក្រសួងទេសចរណ៍បានណែនាំនូវចំណុចសំខាន់ ៣ចំណុច រួមមាន៖ ១-ចំពោះគោលដៅរាជធានីភ្នំពេញ និងក្រុងតាខ្មៅ នៃខេត្តកណ្តាល ១.១- មន្ទីរទេសចរណ៍រាជធានីភ្នំពេញ និងមន្ទីរទេសចរណ៍ខេត្តកណ្តាល ត្រូវសហការជាមួយរដ្ឋបាលរាជធានីភ្នំពេញ និងរដ្ឋបាលខេត្តកណ្តាល និងអាជ្ញាធរមូលដ្ឋាន ពិនិត្យនិងពង្រឹងបន្ថែមទៀតនូវការអនុវត្តវិធានសុវត្ថិភាពទេសចរណ៍ និងរាល់វិធានការជាធរមាន ចំពោះអាជីវកម្មសេវាកម្មស្នាក់នៅទេសចរណ៍ ភោជនីយដ្ឋាននិងអាហារដ្ឋានទេសចរណ៍ដែលកំពុងធ្វើប្រតិបត្តិការលក់អាហារវេចខ្ចប់។ ១.២- មន្ទីរទេសចរណ៍ទាំងពីរខាងលើ ត្រូវសហការជាមួយរដ្ឋបាលរាជធានីខេត្ត និងអាជ្ញាធរមូលដ្ឋាន ណែនាំបន្តដល់គ្រប់មូលដ្ឋានអាជីវកម្មខាងលើតាមដានត្រួតពិនិត្យរាល់បុគ្គលិករបស់ខ្លួន ដែលកំពុងជាប់កាតព្វកិច្ចធ្វើចត្តាឡីស័ក និងតម្រូវឱ្យអ្នកគ្រប់គ្រងមូលដ្ឋានអាជីវកម្មខាងលើ ត្រូវជូនដំណឹងមកអាជ្ញាធរមូលដ្ឋាននូវរាល់ករណីសង្ស័យចំពោះភ្ញៀវដែលជាប់ពាក់ព័ន្ធនឹងជំងឺកូវីដ-១៩ (បន្ទាប់ពីស្កេន QR Code ទប់ស្កាត់កូវីដ-១៩)។ ត្រង់ចំណុចនេះ ក្រសួងទេសចរណ៍បានបញ្ជាក់ថា «គ្រប់មូលដ្ឋានអាជីវកម្មខាងលើ ត្រូវអនុវត្តរាល់វិធានការជាធរមាន ករណីខកខានមិនបានអនុវត្ត ឬអនុវត្តមិនបានត្រឹមត្រូវ មន្ទីរទេសចរណ៍ត្រូវស្នើសុំការសហការពីអាជ្ញាធរមូលដ្ឋានបញ្ឈប់ប្រតិបត្តិការអាជីវកម្មនោះជាដាច់ខាត និងបន្តនីតិវិធីស្នើសុំការអនុវត្តវិធានការច្បាប់ជាធរមាន ពិសេសច្បាប់ស្តីពីវិធការទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត»។ ២- ចំពោះគោលដៅផ្សេងទៀតនៃខេត្តកណ្តាលក្រៅពីក្រុងតាខ្មៅ និងខេត្តផ្សេងទៀត ២.១- មន្ទីរទេសចរណ៍ខេត្តកណ្ដាល និងខេត្តដទៃទៀត ត្រូវសហការជាមួយរដ្ឋបាលខេត្ត និងអាជ្ញាធរមូលដ្ឋាន ពិនិត្យនិងពង្រឹងបន្ថែមទៀតនូវការអនុវត្តវិធានសុវត្ថិភាពទេសចរណ៍ ចំពោះអាជីវកម្មសេវាកម្មស្នាក់នៅទេសចរណ៍ ភោជនីយដ្ឋាន និងអាហារដ្ឋានទេសចរណ៍។ ដោយឡែក ចំពោះមូលដ្ឋានអាជីវកម្មខាងលើ ដែលស្ថិតនៅក្នុងតំបន់ដែលបានដាក់ចេញវិធានការបិទខ្ទប់ មន្ទីរទេសចរណ៍ខេត្តត្រូវបន្តសហការជាមួយរដ្ឋបាលខេត្ត និងអាជ្ញាធរមូលដ្ឋានពង្រឹងបន្តនូវរាល់វិធានការជាធរមាន។ ២.២- ត្រូវពង្រឹងការអនុវត្តឱ្យបានយ៉ាងខ្ជាប់ខ្ជួន និងម៉ឺងម៉ាត់នូវវិធានការទាំងឡាយដែលបានដាក់ចេញដោយក្រសួងសុខាភិបាល និងវិធានសុវត្ថិភាពទេសចរណ៍របស់ក្រសួងទេសចរណ៍ទប់ស្កាត់ការរីករាលដាលជំងឺកូវីដ-១៩ ពិសេសវិធានការ «៣ការពារ និង ៣កុំ»។ គ្រប់មូលដ្ឋានអាជីវកម្មខាងលើ ត្រូវកត់ត្រាអត្តសញ្ញាណរបស់ភ្ញៀវទេសចរទាំងអស់ ជាពិសេសអាសយដ្ឋាន និងលេខទូរស័ព្ទទំនាក់ទំនង និងត្រូវចុះឈ្មោះបង្កើត និងប្រើប្រាស់ប្រព័ន្ធ QR Code «ទប់ស្កាត់កូវីដ-១៩» និងតម្រូវឱ្យភ្ញៀវទេសចរត្រូវតែស្កេនជាដាច់ខាតមុនចូលទៅក្នុងកន្លែងរបស់ខ្លួន។ ទន្ទឹមនឹងនេះ ត្រូវរៀបចំការត្រួតពិនិត្យកម្ដៅ ការបាញ់អាល់កុលសម្លាប់មេរោគ និងតម្រូវឱ្យភ្ញៀវទេសចរត្រូវពាក់ម៉ាស់ (លើកលែងពេលពិសាអាហារ) និងរក្សាគម្លាតសុវត្ថិភាពស្របតាមគោលការណ៍សុខាភិបាល។ ២.៣- មន្ទីរទេសចរណ៍ខេត្ត ត្រូវសហការជាមួយរដ្ឋបាលខេត្ត និងអាជ្ញាធរមូលដ្ឋាន ណែនាំបន្តដល់គ្រប់មូលដ្ឋានអាជីវកម្មខាងលើតាមដានត្រួតពិនិត្យរាល់បុគ្គលិករបស់ខ្លួន ដែលកំពុងជាប់កាតព្វកិច្ចធ្វើចត្តាឡីស័ក។ និងតម្រូវឱ្យអ្នកគ្រប់គ្រងមូលដ្ឋានអាជីវកម្មខាងលើ ត្រូវជូនដំណឹងមកអាជ្ញាធរមូលដ្ឋាននូវរាល់ករណីសង្ស័យចំពោះភ្ញៀវទេសចរ ដែលជាប់ពាក់ព័ន្ធនឹងជំងឺកូវីដ-១៩ (បន្ទាប់ពីស្កេន QR Code “ទប់ស្កាត់កូវីដ-១៩”) និងមិនត្រូវអនុញ្ញាតឱ្យភ្ញៀវទេសចរ និងប្រជាពលរដ្ឋដែលកំពុងជាប់ធ្វើចត្តាឡីស័ក ឬត្រូវផ្តល់សំណាកធ្វើតេស្តរកជំងឺកូវីដ-១៩ ចូលទៅប្រើប្រាស់សេវាកម្មជាដាច់ខាត។ ២.៤- គ្រប់មូលដ្ឋានអាជីវកម្មខាងលើ ត្រូវពង្រឹងការគ្រប់គ្រងឱ្យបានល្អប្រសើរ ពិសេសត្រូវកំណត់សមត្ថភាពផ្ទុក (Carrying Capacity) អតិបរមា ដែលអាចទទួលភ្ញៀវបានក្នុងពេលតែមួយ ដោយអនុលោមតាមស្តង់ដាគម្លាតសុវត្ថិភាព និងមិនត្រូវទទួលភ្ញៀវលើសពីចំណុះនេះជាដាច់ខាត។ មិនត្រូវរៀបចំឱ្យមានការជួបជុំជាដាច់ខាត។ ចំពោះការជួបជុំជាក្រុមតូចដែលចាំបាច់ (លក្ខណៈជាក្រុមគ្រួសារផ្ទាល់) នៅក្នុងភោជនីយដ្ឋាន អាហារដ្ឋានទេសចរណ៍ ចាំបាច់ត្រូវតែរក្សាគម្លាតសុវត្ថិភាពបុគ្គលឱ្យបានត្រឹមត្រូវ (យ៉ាងតិច ១.៥ ម៉ែត្រពីគ្នា) និងមានចំនួនកម្រិតអាស្រ័យតាមការកំណត់ដោយឡែករបស់រដ្ឋបាលខេត្ត។ ២.៥- ព្រមជាមួយវិធានការទប់ស្កាត់ការរីករាលដាលជំងឺកូវីដ-១៩ គ្រប់មូលដ្ឋានអាជីវកម្មខាងលើត្រូវពង្រឹងគុណភាពសេវាកម្ម ថែរក្សាបរិស្ថាន-អនាម័យ និងរក្សាតម្លៃផលិតផល និងសេវាកម្មឱ្យបានសមរម្យ។ ២.៦- គ្រប់មូលដ្ឋានអាជីវកម្មខាងលើ ត្រូវអនុវត្តសារាចរនេះឱ្យមានប្រសិទ្ធភាពខ្ពស់។ ករណីខកខានមិនបានអនុវត្ត ឬអនុវត្តមិនបានត្រឹមត្រូវតាមខ្លឹមសារសារាចរណែនាំនេះ មន្ទីរទេសចរណ៍មិនត្រូវអនុញ្ញាតឱ្យអាជីវកម្មនោះ បើកដំណើរការជាដាច់ខាត និងអាចប្រឈមទៅនឹងវិធានការច្បាប់ជាធរមាន ពិសេសច្បាប់ស្តីពីវិធការទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត៕រក្សាសិទ្ធិដោយ៖បញ្ញាស័ក្តិ | 2021-04-26T18:39:28+07:00 | cen.com.kh | https://cen.com.kh/archives/326927.html |
3e9214f3-26a1-4f9b-8ea5-b884c99834eb | ក្រសួងសុខាភិបាលកម្ពុជា ទទួលអំណោយពីស្ថានទូតឥណ្ឌូណេស៊ី សម្រាប់ប្រើប្រាស់ក្នុងការការពារ ទប់ស្កាត់ និងឆ្លើយតបការរាតត្បាតជំងឺកូវីដ-១៩ | ក្រសួងសុខាភិបាលកម្ពុជា នៅថ្ងៃទី២៦ ខែមេសា ឆ្នាំ២០២១នេះ បានទទួលអំណោយពីស្ថានទូតនៃសាធារណរដ្ឋឥណ្ឌូណេស៊ីប្រចាំនៅកម្ពុជា សម្រាប់ប្រើប្រាស់ក្នុងការការពារ ទប់ស្កាត់ និងឆ្លើយតប ការរាតត្បាតជំងឺកូវីដ-១៩ នៅកម្ពុជា។ នេះបើតាមការប្រកាសរបស់ក្រសួងសុខាភិបាលដែល Fresh News ទទួលបាន។ ពិធីនេះក្រោមអធិបតីភាពរបស់ លោកសាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល ដែលប្រគល់ជូនដោយលោក Sudirman Haseng ឯកអគ្គរដ្ឋទូតវិសាមញ្ញ និងពេញសមត្ថភាព នៃសាធារណរដ្ឋឥណ្ឌូណេស៊ី ប្រចាំព្រះរាជាណាចក្រកម្ពុជា។ សូមបញ្ជាក់ថា ពិធីនេះ ស្ថានទូតឥណ្ឌូណេស៊ី តំណាងឱ្យសហគមន៍ធុរកិច្ចឥណ្ឌូណេស៊ីនៅកម្ពុជា បានប្រគល់ ១៖ Indomie កញ្ចប់ចំនួន ១៥០កេស ២៖ Indomie កំប៉ុង ចំនួន ១៥០កេស ៣៖ នំ Cracker ចំនួន ១៥០កេស និង ៤៖ វីតាមីន (Daneuron B1 B6 B12) ចំនួន ១៥០បន្ទះ។ រដ្ឋមន្ត្រីក្រសួងសុខាភិបាល បានគូសបញ្ជាក់ថា អំណោយដ៏ថ្លៃថ្លារបស់រដ្ឋាភិបាល និងប្រជាជន ឥណ្ឌូណេស៊ីត្រូវបានចងចាំទុក ដោយរាជរដ្ឋាភិបាលកម្ពុជា និងមន្ត្រីសុខាភិបាល ព្រមទាំងអ្នករងគ្រោះដោយ ជំងឺកូវីដ-១៩ នឹងលើកទឹកចិត្តមន្ត្រីសុខាភិបាលគ្រប់លំដាប់ថ្នាក់ បន្តខិតខំទប់ស្កាត់ការរាតត្បាតនៃជំងឺកូវីដ-១៩ នៅកម្ពុជា។ លោករដ្ឋមន្ត្រីក្រសួងសុខាភិបាល បានថ្លែងអំណរគុណយ៉ាងជ្រាលជ្រៅចំពោះជំនួយមនុស្សធម៌ដ៏ថ្លៃ ថ្លារបស់សហគមន៍ធុរៈកិច្ចឥណ្ឌូណេស៊ីនៅកម្ពុជា គឺជាកាយវិការនៃវប្បធម៌ចែករំលែកជាមួយរាជរដ្ឋាភិបាលកម្ពុជា ដើម្បីជំរុញវិធានការការពារ ទប់ស្កាត់ និងឆ្លើយតបការរាលដាលនៃជំងឺកូវីដ-១៩ ឱ្យបានកាន់តែឆាប់រហ័ស៕ | 2021-04-26T18:17:00+07:00 | freshnewsasia.com | https://m.freshnewsasia.com/index.php/en/localnews/195368-2021-04-26-04-17-18.html |
af436599-6ad1-4e6e-acc9-3ea50bb0928b | អភិបាលខេត្តព្រះសីហនុ បើកដំណើរការក្រុមចំនួន៣០ នៃភូមិ៣ នៅតំបន់ទំនប់រលកឡើងវិញ ក្រោយបិទមួយរយៈធំដោយសារជំងឺកូវីដ១៩ តែត្រូវបន្តអនុវត្តនូវសេចក្តីសម្រេចទាក់ទងទៅនឹងការបិទខ្ទប់ដដែល | អភិបាលខេត្តព្រះសីហនុ លោក គួច ចំរើន នៅព្រឹកថ្ងៃទី២៦ ខែមេសា ឆ្នាំ២០២១នេះ បានសម្រេចបញ្ចប់ជាមណ្ឌលចត្តាឡីស័ក និងដំណើរការលក់ដូរឡើងវិញ ចំពោះក្រុមចំនួន៣០ នៃភូមិ៣ នៅតំបន់ទំនប់រលក ស្ថិតក្នុងសង្កាត់លេខ១ ក្រុងព្រះសីហនុ។ នេះបើតាមសេចក្ដីសម្រេចដែលបណ្ដាញព័ត៌មាន Fresh News ទទួលបាន។ * អាជីវករទាំងអស់ត្រូវមានលទ្ធផលតេស្ដអវិជ្ជមានកូវីដ១៩ ចំនួន២ដង ដែលបញ្ជាក់ដោយមន្ដ្រីសុខាភិបាល * បើកដំណើរការលក់ដូរចាប់ពីម៉ោង៦ព្រឹក ដល់ម៉ោង៥រសៀល * អាជីវករត្រូវរៀបចំឲ្យមានការរក្សាគម្លាតសុវត្ថិភាព និងត្រូវមានអាល់កុល ឬជែលសម្រាប់អតិថិជនលាងដៃ * នៅតាមផ្ទះនីមួយៗ ត្រូវមានខ្សែសុវត្ថិភាពចងព័ន្ធជុំវិញ និងមិនត្រូវអនុញ្ញាតឲ្យអ្នកទិញចូលក្នុងផ្ទះជាដាច់ខាត * អាជីវករត្រូវបិទតារាងតម្លៃមុនទំនិញជាអក្សរធំៗ នៅមុខផ្ទះងាយស្រួលមើល ដើម្បីជៀសវាងការសួរនាំគ្នាច្រើន * ទាំងអាជីវករ ទាំងអតិថិជនត្រូវតែពាក់ម៉ាសឲ្យបានត្រឹមត្រូវ និងរក្សាគម្លាតសុវត្ថិភាពទាំងអស់គ្នា * ត្រូវរក្សាគម្លាតពីអ្នកដទៃ ដោយត្រូវប្រញាប់ប្រញាល់ទិញម្ហូបអាហារឲ្យបានលឿន និងរក្សាទុកបានច្រើនថ្ងៃ * មិនត្រូវអនុញ្ញាតឲ្យកុមារទៅទិញទំនិញ ឬនៅកន្លែងលក់ដូរឡើយ * ត្រូវគោរពតាមការណែនាំរបស់អាជ្ញាធរមានសម្ថកិច្ចជាដាច់ខាត។ គួរជម្រាបថា ក្រុមចំនួន៣០ នៃភូមិ៣ តំបន់ទំនប់រលកនេះ ត្រូវបានអភិបាលខេត្ដសម្រេចបិទមួយរយៈពេលធំ ដោយសារតែការផ្ទុះរីករាលដាលជំងឺកូវីដ១៩ ហើយមនុស្សជាច្រើននាក់ត្រូវបានយកសំណាកទៅពិនិត្យជាបន្ដបន្ទាប់៕ | 2021-04-26T18:03:00+07:00 | freshnewsasia.com | https://m.freshnewsasia.com/index.php/en/localnews/195366-2021-04-26-04-03-19.html |
f78e6cb7-ed00-4d9c-9174-40e53df5e4f4 | រដ្ឋបាលខេត្តកំពង់ឆ្នាំង បង្ហាញអត្តសញ្ញាណអ្នកកើតជំងឺកូវីដម្នាក់ ដែលទើបរកឃើញថ្មី | រដ្ឋបាលខេត្តកំពង់ឆ្នាំង នៅព្រឹកថ្ងៃទី២៦ ខែមេសា ឆ្នាំ២០២១នេះ បានបង្ហាញអត្តសញ្ញាណអ្នកកើតជំងឺកូវីដ១៩ម្នាក់ ដែលទើបរកឃើញថ្មី នៅស្រុកបរិបូណ៌។ នេះបើតាមសេចក្ដីប្រកាសព័ត៌មាន ដែលបណ្ដាញព័ត៌មាន Fresh News ទទួលបាន។ ស្ដ្រីជនជាតិវៀតណាមដែលទើបរកឃើញជំងឺកូវីដនេះ ឈ្មោះ ជីន អីហ៉ឹង អាយុ២៧ឆ្នាំ រស់នៅភូមិឆ្នុកទ្រូ ឃុំឆ្នុកទ្រូ ស្រុកបរិបូណ៌។ ជាមួយគ្នានេះ រដ្ឋបាលខេត្តកំពង់ឆ្នាំង ក៏បានបង្ហាញអំពីប្រវត្តិនៃការធ្វើដំណើរ និងទំនាក់ទំនងជាមួយមនុស្សផ្សេងទៀតផងដែរ។ | 2021-04-26T17:51:00+07:00 | freshnewsasia.com | https://m.freshnewsasia.com/index.php/en/localnews/195363-2021-04-26-03-51-34.html |
42886f69-522e-42ec-a4c2-c2ffa9aa9f3d | រដ្ឋបាលខេត្តព្រះសីហនុ រកឃើញអ្នកជំងឺកូវីដ-១៩ ដែលជាករណីឆ្លងនៅក្នុងសហគមន៍ចំនួន៩១នាក់ | ព្រះសីហនុ៖ រដ្ឋបាលខេត្តព្រះសីហនុ សូមជម្រាបជូនដំណឹងដល់ បងប្អូនប្រជាពលរដ្ឋ និងសាធារណជនទាំងអស់ឱ្យបានជ្រាបថា យោងតាមលទ្ធផលនៃការវិភាគវត្ថុសំណាករកមេរោគកូវីដ-១៩ នៅថ្ងៃទី២៥ ខែមេសា ឆ្នាំ២០២១ បានរកឃើញអ្នកជំងឺកូវីដ-១៩ ដែលជាករណីឆ្លងនៅក្នុងសហគមន៍ចំនួន៩១នាក់។ ដើម្បីទប់ស្កាត់ការឆ្លងរាលដាលនៃជំងឺកូវីដ-១៩ បន្ថែមទៀត រដ្ឋបាលខេត្តព្រះសីហនុ សូមអំពាវនាវដល់លោកលោកស្រី អាជីវករ បងប្អូនប្រជាពលរដ្ឋ ដែលធ្លាប់បានប្រាស្រ័យទាក់ទងដោយផ្ទាល់ជាមួយអ្នកវិជ្ជមានកូវីដ-១៩ ខាងលើត្រូវរាយការណ៍ជូនអាជ្ញាធរមូលដ្ឋានជាបន្ទាន់ និងប្រញាប់រួសរាន់ទៅផ្តល់វត្ថុសំណាកដើម្បីវិភាគរកវីរុសកូវីដ-១៩ នៅវេទិកា ៧មករា នៅរៀងរាល់ម៉ោងធ្វើការ (រួមទាំងថ្ងៃឈប់សម្រាក) ហើយត្រូវធ្វើចត្តាឡីស័កនៅលំនៅឋានរបស់ខ្លួនឱ្យបានត្រឹមត្រូវតាមបទបញ្ជាផ្ទៃក្នុងសម្រាប់អ្នកធ្វើចត្តាឡីស័ករយៈពេលពេល ១៤ថ្ងៃ។ បន្ថែមលើនោះអ្នកពាក់ព័ន្ធដទៃទៀតត្រូវតាមដានសុខភាពផ្ទាល់ខ្លួនជាប្រចាំ ត្រូវពិនិត្យកម្ដៅយ៉ាងតិច ២ដងក្នុងមួយថ្ងៃ ត្រូវសម្រាកនៅផ្ទះបន្ទប់ដាច់តែឯង និងត្រូវថែរក្សាអនាម័យខ្លួនជានិច្ច ជាមួយគ្នានោះ បងប្អូនប្រជាពលរដ្ឋ និង សាធារណជនទាំងអស់ត្រូវអនុវត្តនូវកាតព្វកិច្ចពាក់ម៉ាស និងកាតព្វកិច្ចរក្សាគម្លាតសុវត្ថិភាពឱ្យបានម៉ឺងម៉ាត់បំផុត។ ក្នុងករណីមានការប្រែប្រួលសុខភាពខុសប្រក្រតីដូចជា ឡើងកម្ដៅលើសពី ៣៧អង្សាសេ ក្អកកណ្តាស់ ហៀរ សំបោរ ឈឺបំពង់ក មានកំហាក ថប់ដង្ហើម…។ល។ ត្រូវប្រញាប់ទំនាក់ទំនងទៅក្រុមឆ្លើយតបបន្ទាន់នៃមន្ទីរសុខាភិបាលខេត្ត៕រក្សាសិទ្ធិដោយ៖បញ្ញាស័ក្តិ | 2021-04-26T17:45:14+07:00 | cen.com.kh | https://cen.com.kh/archives/326887.html |
98cafd8d-b779-4d6b-8536-2aa622def803 | អ្នកស្រី លី អៃឡាន ៖ កម្ពុជានៅតែសង្ឃឹម បើទោះជាតួលេខក្នុងពិភពលោក ក៏ដូចជានៅកម្ពុជាបង្ហាញពីស្ថានភាពជំងឺកូវីដ-១៩ ដ៏អាក្រក់ក៏ដោយ | អ្នកស្រី លី អៃឡាន តំណាងអង្គការសុខភាពពិលោកប្រចាំកម្ពុជា បានមានប្រសាសន៍ថា កម្ពុជានៅតែសង្ឃឹម បើទោះជាតួលេខក្នុងពិភពលោក ក៏ដូចជានៅកម្ពុជាបង្ហាញពីស្ថានភាពជំងឺកូវីដ-១៩ ដ៏អាក្រក់ក៏ដោយ។លោកស្រីបានបន្ថែម យើងដឹងថា មិនទាន់យឺតពេលបង្វែរស្ថានការឱ្យប្រសើរឡើងវិញបាន។ យើងនៅតែមានសង្ឃឹមជានិច្ច។ ដរាបណាកម្ពុជារួមគ្នាជាធ្លុងមួយ ជាប្រជាជាតិមួយ ជាសង្គមមួយ ដែលប្តេជ្ញាចិត្តប្រយុទ្ធប្រឆាំងជំងឺកូវីដ១៩ ដោយសាមគ្គីភាព។ អានបន្ថែម៖ | 2021-04-26T17:30:00+07:00 | kampucheathmey.com | https://www.kampucheathmey.com/local-news/108734 |
173ff415-c41f-48e5-aa17-35c3115f2a47 | ក្រសួងសុខាភិបាល បន្តរកឃើញអ្នកឆ្លងកូវីដ១៩ ចំនួន ៥៨០នាក់ និងអ្នកជំងឺចំនួន ១៧៧នាក់ជាសះស្បើយ | ភ្នំពេញ ៖ ក្រសួងសុខាភិបាល នៅព្រឹកថ្ងៃទី២៦ ខែមេសា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ-១៩ ថ្មី ចំនួន ៥៨០នាក់ ដែលភាគច្រើនបំផុត ជាអ្នករស់នៅរាជធានីភ្នំពេញ ខណៈអ្នកជំងឺចំនួន ១៧៧នាក់បានជាសះស្បើយ និងអនុញ្ញាតឲ្យចេញពីមន្ទីរពេទ្យ ៕រក្សាសិទ្ធិដោយ៖បញ្ញាស័ក្តិ | 2021-04-26T17:26:50+07:00 | cen.com.kh | https://cen.com.kh/archives/326873.html |
ad224fa2-6110-4bfa-8a2d-abd5b2d5312d | BREAKING: សហរដ្ឋអាមេរិក៖ មនុស្ស ៣.៤ម៉ឺននាក់ទៀតឆ្លងកូវីដ-១៩ និងអ្នកជំងឺ ២៧៣នាក់ស្លាប់ នៅក្នុងពេល១ថ្ងៃ | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៣៤,៧៣៦នាក់ទៀតបានឆ្លងជំងឺ COVID-19 ខណៈអ្នកជំងឺ ២៧៣នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃចន្ទ ទី២៦ ខែមេសា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣២,៨២៤,៣៨៩ករណី ក្នុងនោះមានអ្នកស្លាប់សរុបចំនួន ៥៨៦,១៥២នាក់ និងជាសះស្បើយឡើងសរុប ២៥,៣៧៩,៨៣១នាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិក គឺជាង ៣៣២លាននាក់។ គួរបញ្ជាក់ថា គិតត្រឹមថ្ងៃទី២៥ ខែមេសា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបជាង ២២៦លានដូសហើយ ជូនដល់ប្រជាជនទូទាំងប្រទេស ក្នុងនោះមនុស្សសរុបជាង ១៣៨,៦៤៤,៧២៤នាក់ (៤២.២%នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និងជិត ៩៣.១លាននាក់ (២៨.៤% នៃចំនួនប្រជាជនសរុប) បានទទួលការចាក់គ្រប់ដូស (គិតត្រឹមថ្ងៃអាទិត្យចុងសប្តាហ៍មុននេះ ពេលវេលានៅសហរដ្ឋអាមេរិក)៕ | 2021-04-26T17:20:00+07:00 | freshnewsasia.com | https://m.freshnewsasia.com/index.php/en/internationalnews/195358-2021-04-26-03-20-24.html |
6af7f0a5-a581-4168-bbc4-37dba5751d88 | ករណីស្លាប់ជនជាតិខ្មែរចំនួន ០៥នាក់ ដោយសារជំងឺកូវីដ-១៩ | ភ្នំពេញ ៖ ក្រសួងសុខាភិបាលបានឲ្យដឹងថា យោងតាមរបាយការណ៍ពី៖ ១- មន្ទីរពេទ្យមិត្តភាពខ្មែរ -សូវៀត បានឱ្យដឹងថា ស្ត្រីជនជាតិខ្មែរអាយុ៥៨ឆ្នាំ រស់នៅសង្កាត់ដង្កោ ខណ្ឌដង្កោ រាជធានីភ្នំពេញបាន ចូលមកដល់មន្ទីរពេទ្យនៅថ្ងៃទី២២ ខែមេសា ឆ្នាំ២០២១ វេលាម៉ោង ២២និង០៣នាទី ជាមួយស្ថានភាពក្អក ឈឺបំពង់ក ហត់ខ្លាំង និងមានប្រវត្តិជំងឺទឹកនោមផ្អែមប្រចាំកាយ ពេលមកដល់មន្ទីរពេទ្យក្រុមគ្រូពេទ្យបានយកសំណាក ដើម្បីធ្វើការវិភាគជាលទ្ធផល សំណាកបញ្ជាក់ថាមានវិជ្ជមានកូវីដ-១៩។ ដោយស្ថានភាពអ្នកជំងឺមានសភាពធ្ងន់ធ្ងរឡើងៗ តម្រូវឱ្យក្រុមគ្រូពេទ្យខិតខំជួយ សង្គ្រោះភ្លាមៗ តាមលក្ខណៈបច្ចេកទេសរួមទាំងការប្រើប្រាស់ម៉ាស៊ីនជំនួយដង្ហើមផង ក៏នៅតែមិនអាចជួយសង្គ្រោះអ្នកជំងឺបាន គាត់ក៏បានស្លាប់បាត់បង់ជីវិតនៅថ្ងៃទី២៤ ខែមេសា ឆ្នាំ២០២១ វេលាម៉ោង ២៣និង៤៥នាទី ។ ការសន្និដ្ឋានរបស់ក្រុមគ្រូពេទ្យ ស្ត្រីជនជាតិខ្មែរអាយុ ៥៨ឆ្នាំ ខាងលើនេះបានស្លាប់បាត់បង់ជីវិតដោយសារវិបត្តិផ្លូវដង្ហើមស្រួចស្រាវ ធ្ងន់ធ្ងរ និងរលាកសួតទាំងសងខាងដោយសារវីរុសកូរីដ-១៩ លើកអ្នកជំងឺទឹកនោមផ្អែមប្រចាំកាយ។ ២- មន្ទីរសុខាភិបាលនៃរដ្ឋបាលខេត្តកែប បានឱ្យដឹងថា បុរសជនជាតិខ្មែរអាយុ ៤១ឆ្នាំ រស់នៅស្រុកដំណាក់ចង្អើរ ខេត្តកែប បានចូលសម្រាកពេទ្យនៅថ្ងៃទី២១ ខែមេសា ឆ្នាំ២០២១ វេលាម៉ោង ១៦និង០០នាទី ដោយសារមានទាចទឹកប្រចាំកាយ និងមានក្តៅខ្លួន ក្អក ដោយស្ថានភាពជំងឺមានការវិវត្តចេះតែធ្ងន់ធ្ងរឡើងៗ ពីមួយថ្ងៃទៅមួយថ្ងៃ អ្នកជំងឺបានស្លាប់បាត់បង់ជីវិត នៅថ្ងៃទី២៤ ខែមេសា ឆ្នាំ២០២១ វេលាម៉ោង ១៨និង១០នាទី។ ជាករណីសង្ស័យ គ្រូពេទ្យបានយកសំណាកសពធ្វើការវិភាគ ជាលទ្ធផលសំណាកបញ្ជាក់ ថា សពមានវិជ្ជមានកូរីដ-១៩។ ការសន្និដ្ឋានរបស់ក្រុមគ្រូពេទ្យ៖ បុរសជនជាតិខ្មែរអាយុ ៤១ឆ្នាំ ខាងលើនេះ បានស្លាប់បាត់បង់ជីវិតដោយសារ ជំងឺកូវីដ-១៩លើអ្នកមានជំងឺទាចទឹកប្រចាំកាយ ។ ៣- មណ្ឌលសុខភាពចាក់អង្រែ បានឱ្យដឹងថា បុរសជនជាតិខ្មែរអាយុ ៥១ឆ្នាំ រស់នៅសង្កាត់ផ្សារកណ្តាល ខណ្ឌដូនពេញ រាជធានី ភ្នំពេញ បានចូលសម្រាកពេទ្យ នៅថ្ងៃទី២០ ខែមេសា ឆ្នាំ២០២១ វេលាម៉ោង ១៨និង៣០នាទី ជាមួយអាការៈក្តៅខ្លួន ក្អក ហត់ខ្លាំង រួម ទាំងមានប្រវត្តិជំងឺទឹកនោមផ្អែមប្រចាំកាយ។ ដោយសារស្ថានភាពជំងឺមានការវិវត្តិកាន់តែធ្ងន់ធ្ងរឡើងៗ ដែលតម្រូវឱ្យក្រុមគ្រូ ពេទ្យខិតខំជួយសង្គ្រោះបន្ទាន់តាមលក្ខណៈបច្ចេកទេស យ៉ាងណាក៏ដោយ ក៏នៅតែមិនអាចជួយសង្គ្រោះអ្នកជំងឺបាន គាត់ក៏បានស្លាប់បាត់បង់ជីវិតនៅថ្ងៃទី២៥ ខែមេសា ឆ្នាំ២០២១ វេលាម៉ោង ១២និង៤៣នាទី។ ការសន្និដ្ឋានរបស់ក្រុមគ្រូពេទ្យ៖ បុរសជនជាតិខ្មែរអាយុ ៥១ឆ្នាំ ខាងលើនេះ បានស្លាប់បាត់បង់ជីវិតដោយសារវិបត្តិផ្លូវដង្ហើម ស្រួចស្រាវ ធ្ងន់ធ្ងរ និងរលាកសួតទាំងសងខាង ដោយសារវីរុសជំងឺកូវីដ-១៩ លើអ្នកមានជំងឺទឹកនោមផ្អែមប្រចាំកាយ ។ ៤- មន្ទីរពេទ្យហ្លួងម៉ែ បានឱ្យដឹងថា បុរសជនជាតិខ្មែរអាយុ៣២ឆ្នាំ រស់នៅសង្កាត់ច្រាំងចំរេះ ខណ្ឌឫស្សីកែវ រាជធានីភ្នំពេញ បាន ចូលសម្រាកពេទ្យនៅថ្ងៃទី២១ ខែមេសា ឆ្នាំ២០២១ វេលាម៉ោង ១៥និង០០នាទី ជាមួយលទ្ធផលបញ្ជាក់ថា មានវិជ្ជមានកូវីដ- ១៩ ក្នុងស្ថានភាព ក្តៅខ្លួន ក្អក ហត់ដង្ហក់ខ្លាំង រួមជាមួយប្រវត្តិលាងឈាមប្រចាំការ។ ដោយការវិវត្តរបស់ជំងឺមានសភាពធ្ងន់ធ្ងរឡើងៗ ហត់ដង្ហក់ខ្លាំង ដែលតម្រូវឱ្យក្រុមគ្រូពេទ្យជួយសង្គ្រោះភ្លាមៗ តាមលក្ខណៈបច្ចេកទេស រួមទាំងការប្រើម៉ាស៊ីនជំនួយដង្ហើមផង តែជាអកុសលនៅតែមិនអាចជួយអ្នកជំងឺបាន គាត់ក៏បានស្លាប់បាត់បង់ជីវិត នៅថ្ងៃទី២៥ ខែមេសា ឆ្នាំ២០២១ វេលាម៉ោង ១៥និង៤៩ នាទីថ្ងៃត្រង់។ ការសន្និដ្ឋានរបស់ក្រុមគ្រូពេទ្យ៖ បុរសជនជាតិខ្មែរអាយុ៣២ឆ្នាំ ខាងលើនេះ បានស្លាប់បាត់បង់ជីវិតដោយសារវិបត្តិផ្លូវ ដង្ហើមស្រួចស្រាវ ធ្ងន់ធ្ងរ និងរលាកសួតទាំងសងខាង ដោយសារវីរុសកូវីដ-១៩ លើអ្នកជំងឺលាងឈាមប្រចាំកាយ។ ៥- មន្ទីរពេទ្យហ្លួងម៉ែ បានឱ្យដឹងថាស្ត្រីជនជាតិខ្មែរអាយុ៨១ឆ្នាំ រស់នៅសង្កាត់ច្បារអំពៅ ខណ្ឌច្បារអំពៅ រាជធានីភ្នំពេញ បានចូលសម្រាកពេទ្យនៅថ្ងៃទី២៣ ខែមេសា ឆ្នាំ២០២១ វេលាម៉ោង ០៩និង៣០ នាទីព្រឹក ជាមួយលទ្ធផលបញ្ជាក់ថា មានវិជ្ជមានកូវីដ-១៩ ក្នុងស្ថានភាព ក្តៅខ្លួន ក្អក ហត់ដង្ហក់ខ្លាំង ។ ដោយការវិវត្តរបស់ជំងឺមានសភាពធ្ងន់ធ្ងរឡើងៗ ហត់ដង្ហក់ខ្លាំង ដែលតម្រូវឱ្យក្រុម គ្រូពេទ្យជួយសង្គ្រោះភ្លាមៗ តាមលក្ខណៈបច្ចេកទេស រួមទាំងការប្រើម៉ាស៊ីនជំនួយដង្ហើមផង តែជាអកុសលនៅតែមិនអាច ជួយអ្នកជំងឺបាន គាត់ក៏បានស្លាប់បាត់បង់ជីវិត នៅថ្ងៃទី២៦ ខែមេសា ឆ្នាំ២០២១ វេលាម៉ោង ០១និង១៥ នាទី រំលងអធ្រាត្រ។ ការសន្និដ្ឋានរបស់ក្រុមគ្រូពេទ្យ ស្ត្រីជនជាតិខ្មែរអាយុ៨១ឆ្នាំ ខាងលើនេះ បានស្លាប់បាត់បង់ជីវិតដោយសារវិបត្តិផ្លូវ ដង្ហើមស្រួចស្រាវធ្ងន់ធ្ងរ និងរលាកសួតទាំងសងខាង ដោយសារវីរុសកូរីដ-១៩។ ក្រសួងសុខាភិបាល សូមចូលរួមចំណែកសោកស្ដាយជាពន់ពេក និងសូមចូលរួមមរណទុក្ខយ៉ាងក្រៀមក្រំជាទីបំផុតជាមួយក្រុមគ្រួសារសព។ សូមជម្រាបថា គិតត្រឹមថ្ងៃទី២៦ ខែមេសា ឆ្នាំ ២០២១ ប្រជាពលរដ្ឋដែលស្លាប់ដោយសារជំងឺកូវីដ១៩ មានចំនួន ៧៩នាក់៕ រក្សាសិទ្ធិដោយ : ចេស្តារ | 2021-04-26T17:13:32+07:00 | cen.com.kh | https://cen.com.kh/archives/326867.html |
d708ea95-306b-4ed1-9604-cec459b5e792 | WHO បញ្ជាក់ថា កម្ពុជានៅតែមានសង្ឃឹម បើទោះជាតួលេខក្នុងពិភពលោក ក៏ដូចជានៅកម្ពុជាបង្ហាញពីស្ថានភាពជំងឺកូវីដ១៩ ដ៏អាក្រក់ក៏ដោយ (Video inside) | អង្គការសុខភាពពិភពលោក (WHO) បានអះអាងថា កម្ពុជានៅតែមានសង្ឃឹម បើទោះជាតួលេខក្នុងពិភពលោក ក៏ដូចជានៅកម្ពុជា បង្ហាញពីស្ថានភាពជំងឺកូវីដ១៩ ដ៏អាក្រក់ក៏ដោយ។ នេះបើតាមសេចក្តីប្រកាសរបស់ WHO ដែលបណ្តាញព័ត៌មាន Fresh News ទទួលបាន។ នៅទូទាំងសកលោក ចំនួនករណីវិជ្ជមានវីរុសកូវីដ-១៩ថ្មី ក្នុងមួយសប្តាហ៍បានកើនឡើងជិត ទ្វេដងក្នុងរយៈពេលពីរខែកន្លងមកនេះ ដែលនេះកំពុងឈានដល់អត្រាឆ្លងខ្ពស់បំផុត មិនធ្លាប់មានកន្លងមក។ ខណៈនេះនៅកម្ពុជា មានការកើនឡើងគួរឱ្យកត់សម្គាល់នូវករណីឆ្លងថ្មីនៅក្នុង រយៈពេលប៉ុន្មានសប្តាហ៍កន្លងមកនេះ ដោយក្នុងនោះរយៈពេល ៧ថ្ងៃចុងក្រោយនេះ ចំនួនករណីវិជ្ជមានវីរុសកូវីដ-១៩ថ្មី មានចន្លោះពី ២៩១ ទៅ ៦៥៥នាក់ក្នុងមួយថ្ងៃ។ លោកស្រីវេជ្ជបណ្ឌិត លី វៃឡាន តំណាងអង្គការសុខភាពពិភពលោកប្រចាំប្រទេសកម្ពុជា មានប្រសាសន៍ថា ។ ភស្តុតាងជាសកល នាពេលបច្ចុប្បន្ននេះ បង្ហាញថា ត្រូវមានធាតុផ្សំសំខាន់យ៉ាងហោចណាស់ចំនួនបី ដើម្បីអាចដោះស្រាយបញ្ហារាតត្បាតនៃជំងឺឆ្លងមួយនេះ ប្រកបដោយប្រសិទ្ធភាព បាន។ ទីមួយគឺថ្នាក់ដឹកនាំត្រូវតែបោះជំហានទៅមុខក្នុងការសម្រេចចិត្ត និងដាក់ចេញនូវវិធានការ ហើយទីពីរសង្គមទាំងមូលត្រូវតែចូលរួម និងទីបីពលរដ្ឋគ្រប់គ្នា ត្រូវប្រកាន់ខ្ជាប់ និង អនុវត្តតាមវិធានការសុខភាពសាធារណៈទាំងអស់ដែលដាក់ចេញ។ លោកស្រីវេជ្ជបណ្ឌិត លី វៃឡាន មានប្រសាសន៍ថា ។ ជំងឺកូវីដ-១៩ មិនមែនជាវិបត្តិសុខភាពតែមួយមុខប៉ុណ្ណោះទេ ប៉ុន្តែវាគឺជាវិបត្តិសេដ្ឋកិច្ច និងសង្គមផងដែរ។ ហើយគោលដៅនៃវិធានការឆ្លើយតប គឺមិនត្រឹមតែដោះស្រាយបញ្ហាផ្នែកសុខភាពប៉ុណ្ណោះទេ តែត្រូវការពារអនាគតសេដ្ឋកិច្ចរបស់ប្រទេសកម្ពុជាផងដែរ។ ប្រសិនបើយើងគ្រប់គ្រងស្ថានការ ផ្ទុះឡើងនៃជំងឺនេះមិនបានទេ នោះវានឹងមានផលវិបាកផ្នែកសុខភាព ក៏ដូចជាផលប៉ះពាល់ដល់សេដ្ឋកិច្ចយ៉ាងធ្ងន់ធ្ងរផងដែរ។ លោកស្រីវេជ្ជបណ្ឌិត លី អៃឡាន មានប្រសាសន៍បន្ថែមថា ។ វីរុសកូវីដ-១៩ រាលដាលងាយបំផុតនៅកន្លែងដែលមានមនុស្សច្រើនកកកុញ និងកន្លែងបិទជិតដែលមានមនុស្សនៅជិតៗគ្នា។ នៅកម្ពុជា កន្លែងទាំងនេះ មានដូចជានៅក្លឹបរាត្រី កន្លែងសេវាកម្សាន្តផ្សេងៗ រោងចក្រ និងផ្សារ រួមទាំងនៅតាមអាជីវកម្មតូចៗ ការជួបជុំជាលក្ខណៈគ្រួសារ និងនៅតាមភោជនីយដ្ឋានផងដែរ។ លោកស្រីវេជ្ជបណ្ឌិត លី អេឡាន មានប្រសាសន៍ថា ការផ្ទុះឡើងនូវជំងឺនាពេលបច្ចុប្បន្ន នៅតាមរោងច្រក និងផ្សារនានា ជាសារមួយដ៏គួរឱ្យឈឺចាប់ដែលរំលឹកប្រាប់យើងអំពីសារសំខាន់នៃការដាក់ចេញនិងអនុវត្តវិធានការក្នុង ងការកាត់បន្ថយហានិភ័យឱ្យបានមុនពេលដែលមានការផ្ទុះណាមួយកើតឡើង ដើម្បីបញ្ចៀសការរីករាលដាលនៃមេរោគ៕ | 2021-04-26T17:05:00+07:00 | freshnewsasia.com | https://m.freshnewsasia.com/index.php/en/localnews/195357-2021-04-26-03-05-21.html |
fd3c05f8-8526-408a-a240-6100383abfad | មិនថមថយសោះ! ថ្ងៃនេះក្រសួងប្រកាសរកឃើញករណីឆ្លងកូវីដ-១៩ រហូតដល់៥៨០នាក់ | ក្រសួងសុខាភិបាល នៅថ្ងៃទី២៦ ខែមេសា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន ៥៨០នាក់ថែមទៀត ដែលភាគច្រើនជាអ្នករស់នៅរាជធានីភ្នំពេញ ខណៈអ្នកជំងឺចំនួន១៧៧នាក់ បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ | 2021-04-26T17:03:44+07:00 | kbnnews.com | https://kbn.news/archives/218874 |
9be70285-d419-4484-8041-61ae1c5ce06e | ព្រះអើយ! ថ្ងៃនេះកម្ពុជា មានករណីមរណភាពរហូតដល់៥ករណី ដែលអ្នកជំងឺសុទ្ធតែមានជំងឺប្រចាំកាយ | ក្រសួងសុខាភិបាលកម្ពុជា នៅល្ងាចថ្ងៃទី២៦ ខែមេសា ឆ្នាំ២០២១នេះ បានប្រកាសអំពីករណីប្រជាពលរដ្ឋខ្មែរចំនួន៥នាក់ទៀត បានស្លាប់ដោយសារជំងឺកូវីដ១៩ នៅថ្ងៃនេះ។ នេះបើតាមសេចក្តីប្រកាសដែលបណ្តាញព័ត៌មានទទួលបាន។ | 2021-04-26T16:57:23+07:00 | kbnnews.com | https://kbn.news/archives/218793 |
464641a1-c1d2-4c7e-9b69-995ebb963a72 | ស្នងការដ្ឋាននគរបាលខេត្តតាកែវ បង្ហាញអត្តសញ្ញាណអ្នកឆ្លងជំងឺកូវីដចំនួន២នាក់ដែលទើបរកឃើញ នៅស្រុកគិរីវង់ និងស្រុកបាទី | ស្នងការដ្ឋាននគរបាលខេត្តតាកែវ នៅថ្ងៃទី២៦ ខែមេសា ឆ្នាំ២០២១នេះ បានបង្ហញអត្ដសញ្ញាណអ្នកឆ្លងជំងឺកូវីដ១៩ ចំនួន២នាក់បន្ថែមទៀត ដែលទើបរកឃើញនៅថ្ងៃទី២៥ ខែមេសា ឆ្នាំ២០២១ម្សិលមិញ។ អ្នកជំងឺកូវីដ១៩ ដែលទើបរកឃើញនេះ រួមមាន ទី១៖ ឈ្មោះ អើក វណ្ឌី អាយុ២៦ឆ្នាំ រស់នៅភូមិជាវប្ដីខាងកើត ឃុំតាអូរ ស្រុកគិរីវង់ និងទី២៖ ឈ្មោះ វុធ សុខេន ភេទស្រី អាយុ២៦ឆ្នាំ រស់នៅភូមិឃ្លាំងសម្បត្តិ ឃុំពត់ស ស្រុកបាទី។ បច្ចុប្បន្នបុគ្គលទាំងពីរនាក់ខាងលើកំពុងសម្រាកព្យាបាលនៅមន្ទីរពេទ្យបង្អែកស្រុកបាទី និងស្រុកគិរីវង់។ សូមបញ្ជាថា ឈ្មោះ អើក វណ្ឌី បានត្រឡប់មកពីរាជធានីភ្នំពេញ មកលេងស្រុកកំណើត នៅភូមិជាវប្ដីខាងកើត ឃុំតាអូរ ស្រុកគិរីវង់ ខេត្តតាកែវ កាលពីថ្ងៃទី១២ ខែមេសា ឆ្នាំ២០២១ លុះដល់ថ្ងៃទី២៤ ខែមេសា ឆ្នាំ២០២១ ក្រុមគ្រូពេទ្យបានយកវត្ថុសំណាករបស់បុគ្គលឈ្មោះ អើក វណ្ឌី ទៅធ្វើតេស្តលើកទី១ រហូតដល់ថ្ងៃទី២៥ ខែមេសា ឆ្នាំ២០២១ លទ្ធផលសំណាកចេញមកគឺវិជ្ជមានជំងឺកូវីដ-១៩។ ដោយឡែក ចំពោះអ្នកប៉ះពាល់ជាមួយឈ្មោះ អើក វណ្ឌី ចំនួន៤១នាក់ (ស្រី១៦នាក់) ក្នុងនោះប៉ះពាល់ដោយផ្ទាល់ ចំនួន០៧នាក់ និងប្រយោល ចំនួន៣៤នាក់ (ស្រី១៦នាក់) បច្ចុប្បន្នត្រូវបានអាជ្ញាធរ និងក្រុមគ្រូពេទ្យ បានចាត់បញ្ជូនមកធ្វើចត្តាឡីស័កនៅសាលាគរុកោសល្យភូមិភាគតាកែវ ចំនួន០៧នាក់ រីឯ៣៤នាក់ទៀត ណែនាំឲ្យពួកគាត់ធ្វើចត្តាឡីស័កនៅផ្ទះរៀងៗខ្លួន ព្រមទាំងអនុវត្តតាមការណែនាំរបស់ក្រសួងសុខាភិបាល)។ ចំពោះឈ្មោះ វុធ សុខេន មិនទាន់ដឹងថា ប៉ះពាល់ជាមួយបុគ្គលវិជ្ជមានជំងឺកូវីដ-១៩ណាទេ (គ្មានប្រភពច្បាស់លាស់) ចំពោះអ្នកប៉ះពាល់ជាមួយឈ្មោះ វុធ សុខេន ចំនួន១៣នាក់ (ស្រី០៨នាក់) ក្នុងនោះប៉ះពាល់ដោយផ្ទាល់ចំនួន ០៦នាក់ (ស្រី០៤នាក់) និងប្រយោលចំនួន ០៧នាក់ (ស្រី០៤នាក់) បច្ចុប្បន្នត្រូវបានអាជ្ញាធរ និងក្រុមគ្រូពេទ្យ បានណែនាំឲ្យពួកគាត់ធ្វើចត្តាឡីស័កនៅផ្ទះរៀងៗខ្លួន ព្រមទាំងអនុវត្តតាមការណែនាំរបស់ក្រសួងសុខាភិបាល។ ពាក់ព័ន្ធករណីនេះ អាជ្ញាធរ និងក្រុមគ្រូពេទ្យ កំពុងចុះស្រាវជ្រាវរកអ្នកពាក់ព័ន្ធជាមួយបុគ្គលទាំង០២នាក់ខាងលើបន្ថែមទៀត៕ | 2021-04-26T16:32:00+07:00 | freshnewsasia.com | https://m.freshnewsasia.com/index.php/en/localnews/195353-2021-04-26-02-32-34.html |
9230a14f-7255-4793-ba23-f627c05455f5 | រកឃើញ មន្ត្រីរដ្ឋសភា ម្នាក់ទៀត វិជ្ជមានកូវីដ-១៩ | អគ្គលេខាធិការដ្ឋានរដ្ឋសភា បានបញ្ជាក់ថា មន្រ្តីរូបនេះបានមកចាក់វ៉ាក់សាំង បង្ការជំងឺកូវីដ-១៩ ដូសទី១ នៅរសៀលថ្ងៃទី៧ ខែមេសា ឆ្នាំ២០២១ នៅវិមានរដ្ឋសភា។ គាត់បានជួបនិងប៉ះពាល់ផ្ទាល់ ជាមួយអ្នកវិជ្ជមានកូវីដ-១៩ កាលពីថ្ងៃទី១៤ ខែមេសា ឆ្នាំ២០២១ នៅម្តុំទួលសង្កែ។ ករណីនេះ ប្រសិនលោក លោកស្រី នាងកញ្ញា ដែលធ្លាប់ប្រាស្រ័យទាក់ទង ជាមួយអ្នកជំងឺដោយផ្ទាល់ ត្រូវទៅយកសំណាក នៅតាមទីតាំងដែលក្រសួង សុខាភិបាលបានកំណត់ ក្នុងនោះមាន មន្ទីរពេទ្យ មិត្តភាពខ្មែរ-សូវៀត មណ្ឌលសុខភាពចាក់អង្រែក្រោម វិទ្យាល័យបាក់ទូក វិទ្យាល័យបឹងត្របែក និងសាលាបឋមសិក្សាសុភមង្គល ព្រមទាំងត្រូវ ដាក់ខ្លួនឱ្យនៅដាច់ដោយឡែក រយៈពេល ១៤ថ្ងៃ។ ចំពោះអ្នកពាក់ព័ន្ធប្រយោល សូមមេត្តាធ្វើចត្តាឡីស័ក នៅផ្ទះ ១៤ថ្ងៃ និងតាមដានសុខភាព ខ្លួនឯង ដោយគោរពតាមវិធាន សុវត្ថិភាព របស់ក្រសួងសុខាភិបាល។ ទន្ទឹមនឹងនេះ សូមអនុវត្តឱ្យបានខ្ជាប់ខ្ជួន តាមការណែនាំ របស់ក្រសួងសុខាភិបាល និងវិធានការ “៣ការពារ និង ៣កុំ” របស់ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្រ្តី នៃព្រះរាជាណាចក្រកម្ពុជា៕ | 2021-04-26T16:13:00+07:00 | dap-news.com | https://dap-news.com/national/2021/04/26/140012/ |
2d3ebd53-d129-4fd1-aab2-bed456a7f1bc | រដ្ឋបាលខេត្តកំពង់ធំ រកឃើញអ្នកឆ្លងកូវីដ១៩ ចំនួន២ទៀត | No Content | 2021-04-26T15:52:00+07:00 | dap-news.com | https://dap-news.com/national/2021/04/26/139995/ |
bbd6bfa1-04ad-4c96-9cd7-a1f91ffc789a | សហជីពព្រួយបារម្ភពីការឆ្លងរាលដាលជំងឺកូវីដ១៩ ក្នុងរោងចក្រនៅតាមបណ្ដាខេត្ត | សហជីពព្រួយបារម្ភពីការឆ្លងរាលដាលជំងឺកូវីដ១៩ (Covid-19) ក្នុងរោងចក្រ នៅតាមបណ្ដាខេត្ត ដែលនៅក្រៅតំបន់បិទខ្ទប់។ ការបារម្ភនេះ ដោយសារមានកម្មករតាមរោងចក្រ កាន់តែច្រើនឡើងៗ ធ្វើតេស្តរកឃើញមានឆ្លងជំងឺកូវីដ១៩។ កម្មករ និងសហជីព ចង់ឱ្យរដ្ឋាភិបាល និងថៅកែ ត្រៀមកញ្ចប់ថវិកាសម្រាប់ជំនួយដល់កម្មករ ក្នុងពេលព្យួរការងារ ដោយសារវិបត្តិជំងឺកូវីដ១៩ រីករាលដាលខ្លាំង។ ការឆ្លងជំងឺកូវីដ១៩ តាមរោងចក្រ កាន់តែច្រើនឡើង ពិសេសរោងចក្រធំៗ តាមស្រុកនានា ក្នុងខេត្តកណ្ដាល។ គិតមកត្រឹមថ្ងៃទី២៥ មេសា មានរោងចក្រចំនួន ២ហើយ នៅខេត្តកណ្ដាល ត្រូវបានផ្អាកដំណើរការទាំងស្រុង ដោយសារជំងឺកូវីដ១៩ នោះ គឺរោងចក្រស៊ិកផ្លាស់ (Six Plus) ស្រុកមុខកំពូល និងនៅរោងចក្រ ស្តាម៉ាស្ទ័រ & ហ្វ្រែង (StarMaster & Freng Cambodia) ស្ថិតស្រុកអង្គស្នួល។ ចំណែករោងចក្រផ្សេងទៀត ក្នុងខេត្តនេះ ក៏ប្រឈមនឹងការផ្អាកដែរ ដោយសារ រកឃើញមានកម្មករ និងនិយោជិត មានឆ្លងជំងឺកូវីដ១៩ ជាបន្តបន្ទាប់។ កម្មការិនីម្នាក់ ធ្វើការនៅរោងចក្រប៊ូវឃ័រ (Bowker) នៅស្រុកអង្គស្នួល លោកស្រី ស៊ុន ស្រីនាង ឱ្យដឹងនៅថ្ងៃទី២៥ មេសាថា ក្រុមគ្រូពេទ្យបានចុះយកសំណាកកម្មករទាំងអស់ ជិតបីពាន់នាក់ ច្រើនថ្ងៃមកហើយ។ លោកស្រីបន្តថា តាមព័ត៌មានក្រៅផ្លូវការ ដែលកម្មករឮតៗ គ្នា គឺមានបុគ្គលិកផ្នែករដ្ឋបាល និងកម្មករ មានឆ្លងជំងឺកូវីដ១៩ ទើបគ្រូពេទ្យ ចុះមកយកសំណាក។ លោកស្រីបារម្ភថា បើការធ្វើតេស្ដរកឃើញកម្មករឆ្លងជំងឺនេះកាន់តែច្រើន នឹងបណ្ដាលឱ្យផ្អាកដំណើរការរោងចក្រ។ កម្មការិនីរូបនេះព្រួយថា នឹងគ្មានលុយសងធនាគារ ហើយប្រឈមបញ្ហាគ្មានស្បៀងអាហារបរិភោគគ្រប់គ្រាន់ ដូចកម្មករក្នុងតំបន់បិទខ្ទប់ ឬក្នុងតំបន់ក្រហម៖ « »។ លោកស្រី ស៊ុន ស្រីនាង ឱ្យដឹងទៀតថា ចាប់តាំងពីផ្ទុះការឆ្លងជំងឺកូវីដ១៩ ក្នុងរោងចក្រមក មានកម្មករខ្លះ សុំផ្អាកការងារបណ្ដោះអាសន្នដោយខ្លួនឯង។ ឯកម្មករខ្លះខានមកធ្វើការ ដោយសារការបិទផ្លូវ។ ចំណែកកម្មករភាគច្រើន រួមទាំងលោកស្រីផ្ទាល់ ឈប់ធ្វើដំណើរឈរលើឡានរួមគ្នា មកធ្វើការដោយជិះម៉ូតូរៀងៗ ខ្លួនវិញ។ ជុំវិញការឆ្លងរីករាលដាលជំងឺកូវីដ១៩ តាមរោងចក្រនានា ក្នុងខេត្តកណ្ដាលនេះ អាស៊ីសេរី មិនអាចសុំការបញ្ជាក់ពីអភិបាលខេត្ត លោក គង់ សោភ័ណ្ឌ ប្រធានមន្ទីរការងារខេត្ត លោក ធុល នាង និងអ្នកនាំពាក្យក្រសួងការងារ លោក ហេង សួរ បានទេ នៅថ្ងៃទី២៥ មេសា។ ទោះយ៉ាងណា អភិបាលខេត្តកណ្ដាល លោក គង់ សោភ័ណ្ឌ ប្រាប់ភ្នំពេញប៉ុស្តិ៍ថា មានរោងចក្រទាំងអស់ ចំនួន៤ បានបិទជាបន្តបន្ទាប់ ដោយសាររកឃើញកម្មករប្រមាណ ៣០នាក់ ឆ្លងជំងឺកូវីដ១៩។ រោងចក្រទាំងនោះ មាន ២ទីតាំង នៅស្រុកអង្គស្នួល និង ២ទីតាំងទៀត ស្ថិតនៅស្រុកខ្សាច់កណ្តាល និងស្រុកមុខកំពូល ហើយរោងចក្រនីមួយៗ សុទ្ធតែមានកម្មកររាប់ពាន់នាក់ធ្វើការ។ បច្ចុប្បន្ន ការឆ្លងជំងឺកូវីដ១៩ នៅតាមរោងចក្រភាគច្រើន ស្ថិតក្នុងតំបន់ក្រហម ក្នុងរាជធានីភ្នំពេញ។ ចំណែកនៅតាមខេត្តវិញ ក៏មានរោងចក្រឆ្លងច្រើនដែរ គឺនៅខេត្តកំពង់ឆ្នាំង និងខេត្តកណ្ដាល។ សហជីពធ្វើការនៅតាមបណ្ដាខេត្តផ្សេងទៀត ដែលមិនទាន់មានការឆ្លងជំងឺកូវីដ១៩ នេះ លើកឡើងថា កម្មករភាគច្រើន ភ័យខ្លាច នឹងជំងឺនេះណាស់ ប៉ុន្តែពួកគេ មិនអាចមិនមកធ្វើការងារបានទេ ព្រោះត្រូវការលុយ ដើម្បីសងបំណុលធនាគារ និងតម្រូវការចំណាយប្រចាំថ្ងៃ។ ប្រធានសហជីពសេរីកម្មករនៃព្រះរាជាណាចក្រកម្ពុជា អ្នកស្រី ទូច សើ មានមូលដ្ឋាននៅខេត្តកំពង់ស្ពឺ ឱ្យដឹងថា មិនទាន់មានព័ត៌មានពីការឆ្លងជំងឺកូវីដ១៩ ដល់កម្មករ នៅតាមរោងចក្រ ក្នុងខេត្តនេះ ហើយករណីបិទ ឬផ្អាកដំណើរការរោងចក្រ ក៏មិនទាន់មានដែរ។ តែយ៉ាងណា អ្នកស្រីព្រួយបារម្ភថា ការឆ្លងជំងឺនេះ នឹងអាចកើតឡើងគ្រប់ពេល ព្រោះកម្មករមិនអាចរក្សាគម្លាតសុវត្ថិភាពបានទេ ដោយចាំបាច់ ត្រូវធ្វើដំណើរប្រជ្រៀតគ្នាមកធ្វើការដដែល។ ប្រធានសហជីពរូបនេះ ព្រួយបារម្ភថា បើរោងចក្រត្រូវផ្អាកដំណើរការ កម្មករនឹងប្រឈមបញ្ហាប្រាក់ឈ្នួលធ្ងន់ធ្ងរ ហើយពួកគេនឹងគ្មានលទ្ធភាពសងបំណុលធនាគារទេ។ អ្នកស្រីសង្កេតឃើញថា ខាងក្រសួង និងថៅកែ មិនទាន់មានគោលការណ៍ជួយគាំពារកម្មករ នៅចំណុចនេះទេ៖ « »។ ទោះជាយ៉ាងណា អង្គការសង្គមស៊ីវិលមួយចំនួន ចាប់ផ្ដើមសិក្សាពីលទ្ធភាព និងជម្រើសក្នុងការផ្លាស់ប្ដូររថយន្តដឹកកម្មករពីរថយន្តកូរ៉េ ដែលកម្មករឈរប្រជ្រៀតគ្នា មកជារថយន្តក្រុង (ទេសចរណ៍) វិញ ដើម្បីកាត់បន្ថយហានិភ័យនានា។ ការពិចារណាពីសុវត្ថិភាពការធ្វើដំណើររបស់កម្មករនេះ ត្រូវបានមន្ត្រីសហជីពជំរុញច្រើនដងច្រើនសាមកហើយ គឺតាំងពីមុនវិបត្តិការឆ្លងរាលដាលនៃជំងឺកូវីដ១៩ ទៅទៀត។ ប្រធានសហភាពការងារកម្ពុជា លោក អាត់ ធន់ ឱ្យដឹងថា ក្រៅពីការធ្វើដំណើរហើយនោះ នៅមានកត្តាប្រឈមច្រើនទៀត ដែលងាយនឹងធ្វើឱ្យកម្មករឆ្លងជំងឺកូវីដ១៩ ព្រោះ បណ្ដារោងចក្រទាំងអស់ធ្វើការជាបណ្ដាញ ទាំងកម្មករ សហជីព និងថៅកែ។ លោកបន្តថា កម្មករធ្វើការនៅរោងចក្រផ្សេងគ្នា តែរស់នៅផ្ទះជួលជាមួយគ្នា ឬផ្ទះជួលក្បែរៗ គ្នា។ លោក អាត់ ធន់ យល់ថា ក្រសួងការងារត្រូវរកវិធានការទប់ស្កាត់ ការឆ្លងជំងឺកូវីដ១៩ តាមរោងចក្រឱ្យមានប្រសិទ្ធភាព ហើយក្រសួង និងថៅកែគួរដាក់ចេញគោលនយោបាយ ជួយឧបត្ថម្ភកម្មករ ដែលព្យួរការងារ ដោយសារការឆ្លងរីករាលដាលជំងឺកូវីដ១៩ ក្នុងរោងចក្រ។ លោកក៏ស្នើសុំឱ្យថៅកែបើកប្រាក់ឈ្នួល និងប្រាក់ឧបត្ថម្ភឱ្យកម្មករ ក្នុងស្ថានភាពកម្មករកំពុងលំបាកខ្លាំងផង។ មេដឹកនាំសហជីពរូបនេះជឿជាក់ថា ថៅកែរោងចក្រមានលទ្ធភាពបើកប្រាក់ឱ្យកម្មករ ព្រោះថៅកែចំណេញ ពីកម្មករយូរឆ្នាំមកហើយ៖ « »។ សេចក្តីជូនដំណឹងរបស់រដ្ឋបាលរាជធានីភ្នំពេញ បង្ហាញថា គិតត្រឹមថ្ងៃទី២៥ មេសា មានរោងចក្រ ១៩២រោងចក្រហើយ ដែលឆ្លងជំងឺកូវីដ១៩ ហើយកម្មករវិញ យ៉ាងហោចណាស់មានជិត ១ពាន់ ៥រយនាក់ ឆ្លងជំងឺកូវីដ។ ជាមួយនេះ ខាងក្រសួងការងារក៏បានតម្រូវឱ្យម្ចាស់រោងចក្រ សហគ្រាស នៅតាមបណ្ដាខេត្ត ដែលមិនស្ថិតនៅក្នុងតំបន់បិទខ្ទប់ ត្រូវប្រើប្រាស់ប្រព័ន្ធធនាគារ ដើម្បីផ្ទេរសាច់ប្រាក់យក ទៅបើកប្រាក់ឈ្នួលជូនកម្មករ និយោជិតនៅតាមធនាគារវិញ ដើម្បីកុំឱ្យកម្មករជួបជុំគ្នា នៅតាមរោងចក្រ៕ | 2021-04-26T14:40:00+07:00 | rfa.org | https://www.rfa.org/khmer/news/health/unions-concerns-of-covid-19-outbreak-in-garment-factories-outside-lockdown-areas-04262021032122.html |
7f9155bd-c61f-48d3-86aa-e2cfc18c53c6 | ស្ត្រីវៀតណាមម្នាក់ទៅលេងបងប្អូននៅកំពង់ឆ្នាំង រកឃើញឆ្លងកូវីដ-១៩ ភ័យពេញស្រុក | ខេត្តកំពង់ឆ្នាំង ៖ ស្ដ្រីជនជាតិវៀតណាមម្នាក់ រស់នៅភ្នំពេញ ហើយបានទៅលេងបងប្អូន នៅឃុំឆ្នុកទ្រូ ស្រុកបរិបូណ៌ ខេត្តកំពង់ឆ្នាំង បានរកឃើញវិជ្ជមាន នៃកូវីដ១៩ ធ្វើឲ្យអាជ្ញាធរ និងមន្រ្ដីសុខាភិបាលខ្វាយខ្វល់ពេញខេត្ត។ លោកវេជ្ជបណ្ឌិត ប្រាក់ វ៉ុន បានបញ្ជាក់ថា ស្រ្តីជនជាតិវៀតណាមដែលមានវិជ្ជមានកូវីដ១៩ នោះ ឈ្មោះ ជិត ធីហឹង អាយុ២៧ឆ្នាំ។ ស្ត្រីរូបនេះរស់នៅច្បារអំពៅ រាជធានីភ្នំពេញ ហើយគាត់បានមកលេងក្រុមគ្រួសារ នៅឃុំឆ្នុកទ្រូ ស្រុកបរិបូណ៌ ខេត្តកំពង់ឆ្នាំង។ លោកវេជ្ជបណ្ឌិត ប្រាក់ វ៉ុន ប្រធានមន្ទីរសុខាភិបាលខេត្តកំពង់ឆ្នាំង បានបន្ថែមថា នៅពេលនេះ ក្រុមការងារកំពុងស្រាវជ្រាវរកអ្នកពាក់ព័ន្ធនាំមកធ្វើសំណាក និងដាក់ឲ្យធ្វើចត្តាឡីស័ក៕ | 2021-04-26T12:57:08+07:00 | kbnnews.com | https://kbn.news/archives/218785 |
9619f091-cc2c-4e4a-8e3e-547b40a0dddc | អ្នកតំណាង WHO៖ ទោះជាចំនួនអ្នកឆ្លងកូវីដ១៩ នៅកម្ពុជាកើនឡើងខ្ពស់ ប៉ុន្តែនៅតែមានសង្ឃឹម | អង្គការសុខភាពពិភពលោកថា កម្ពុជា នៅតែមានសង្ឃឹម ទោះបីជាតួលេខក្នុងពិភពលោក ក៏ដូចជាកម្ពុជា បង្ហាញពីស្ថានភាពកូវីដ១៩ ដ៏អាក្រក់ក៏ដោយ ។ លោកស្រីវេជ្ជបណ្ឌិត លី អៃឡាន តំណាងអង្គការសុខភាពពីភពលោក ប្រចាំប្រទេសកម្ពុជា មានប្រសាសន៍ថា “យើងដឹងថា វាមិនទាន់យឺតពេលទេ ក្នុងការបង្វែស្ថានការណ៍ ឲ្យល្អឡើងវិញបាន ។ យើងនៅតែមានសង្ឃឹមជានិច្ច ដរាបណាកម្ពុជា រួមគ្នាធ្វើសកម្មភាពជាធ្លុង ប្ដេជ្ជាចិត្តប្រយុទ្ធប្រឆាំងនឹងជំងឺកូវីដ១៩ ។ សូមបញ្ជាក់ថា រយៈពេលប៉ុន្មានសប្ដាហ៍កន្លងមកនេះ ដោយក្នុងរយៈពេល ៧ថ្ងៃចុងក្រោយ ចំនួនករណីអ្នកវិជ្ជមានវីរុសថ្មីកូវីដ១៩ មានចន្លោះពី ២៩១ ទៅ ៦៥៥ នាក់ក្នុងមួយថ្ងៃ ៕ | 2021-04-26T11:59:37+07:00 | kbnnews.com | https://kbn.news/archives/218780 |
b7b51027-a639-442e-a02d-1d7d86aa37a9 | ពេញចិត្តនៅ គេហាមមិនស្តាប់ ! ប្តីប្រពន្ធលក់ដូរនៅផ្សារដើមគ លួចរត់ទៅស្រុក រកឃើញកើតជំងឺកូវីដ មានអ្នកប៉ះពាល់២១នាក់ | ប្តីប្រពន្ធវ័យក្មេង២នាក់ ជាអ្នកលក់ដូរនៅផ្សារដើមគ បានលួចរត់ចេញពីរាជធានីភ្នំពេញទៅស្រុកកំណើតនៅភូមិនព្រែកដំបូកក្រោម ឃុំព្រែកដំបូកស្រុកស្រីសន្ធរ ខេត្តកំពង់ចាម កាលពីថ្ងៃទី២៣ ខែមេសា ឆ្នាំ២០២១ ហើយមានអាការៈមិនសូវស្រួលខ្លួន លុះនៅព្រឹកថ្ងៃទី២៤ ខែមេសា ឆ្នាំ២០២១ ក៏ទៅយកសំណាក លទ្ធផលចេញមកវិជ្ជមានកូវដ១៩ ទាំងពីរនាក់ប្តីប្រពន្ធ និងបានអ្នកប៉ះពាល់ផ្ទាល់និងប្រយោលចំនួន២១នាក់។ លោក អំ ណារ័ត្ន អនុប្រធានមណ្ឌលសុខភាពឃុំព្រែកដំបូក បានឲ្យដឹង ប្រពន្ធដែលឆ្លងជំងឺកូវីដនេះ ប្តីមានឈ្មោះ ង៉ុយ អាន់ អាយុ២៣ឆ្នាំ និងប្រពន្ធមានឈ្មោះណយស្រីកែវអាយុ២០ឆ្នាំ ដែលពួកគាត់ជាអាជីវករលក់ដូរនៅផ្សារដើមគ បានរត់គេចចេញពីភ្នំពេញ មកស្រុកកំណើត កាលពីថ្ងៃទី២៣ ខែមេសាឆ្នាំ២០២១។ ចំណែក អ្នកប៉ះពាល់ ទី១-ឈ្មោះលោកស្រី ហ៊ាង អ៊ាហួយ អាយុ៧៦ឆ្នាំ ត្រូវជាយាយ ទី២-ឈ្មោះហួរ មួយឈ័រ ត្រូវជាម្តាយ ទី៣-ឈ្មោះ ហ៊ាង អេងលី អាយុ៥៣ឆ្នាំ ត្រូវជាឪពុក ទី៤-ឈ្មោះហួរ មួយឈីម ត្រូវជាម្តាយមីង ទី៥-ឈ្មោះកញ្ញា ភេទស្រីអាយុ៤ឆ្នាំ ត្រូវជាកូនបង្កើត ទី៦-ឈ្មោះម៉េង យីវ៉េង ភេទប្រុសអាយុ៧ឆ្នាំ ត្រូវជាក្មួយ ទី៧-ឈ្មោះលីស៊ីណាក់ ភេទប្រុស អាយុ១៨ឆ្នាំ ត្រូវជាប្អូនបង្កើត ទី៨-ឈ្មោះលី រតនាភេទប្រុស អាយុ១១ឆ្នាំ ត្រូវជាប្អូនបង្កើត ទី៩-ឈ្មោះលី ម៉េងនាង ភេទស្រី អាយុ១៣ឆ្នាំ ត្រូវជាប្អូនបង្កើត។អ្នកទាំង៩នាក់នេះត្រូវបានរថយន្តសាមុយរបស់មន្ទីរពេទ្យបង្អែកស្រុកស្រីសន្ធរដឹកយកទៅធ្វើចត្តាឡីស័កនៅខេត្តកំពង់ចាមនៅព្រឹកព្រលឹមថ្ងៃទី២៦មេសានេះ។ លោកអនុប្រធានមណ្ឌលសុខភាពឃុំព្រែកដំបូក បន្តថា ចំណែកអ្នកប៉ះពាល់ដោយប្រយោលចំនួន១២នាក់ទៀត តម្រូវឲ្យធ្វើចត្តាឡីស័កនៅផ្ទះរៀងៗខ្លួន ដើម្បីតាមដានសុខភាពបន្ត និងអនុវត្តទៅតាមវិធានរបស់ក្រសួងសុខាភិបាល។ | 2021-04-26T11:04:55+07:00 | kbnnews.com | https://kbn.news/archives/218756 |
fe5c92ec-c80b-4dbd-bc2b-f6f82a1f0f99 | បង្ហាញមុខឲ្យច្បាស់អ៊ីចឹងហ្មងទៅ ! បង្ហាញអត្តសញ្ញាណអ្នកឆ្លងជំងឺកូវីដ នៅខេត្តតាកែវ ចំនួន២នាក់ | អ្នកឆ្លងជំងឺកូវីដ-១៩ ដែលទើបរកឃើញនៅថ្ងៃទី២៥ ខែមេសា ឆ្នាំ២០២១ នៅក្នុងខេត្តនៅថ្ងៃទី២៦ ខែមេសា ឆ្នាំ២០២១ ត្រូវស្នងការដ្ឋាននគរបាលខេត្តតាកែវ បានបង្ហញអត្ដសញ្ញាណ នៅព្រឹកនេះ។ អ្នកជំងឺកូវីដ-១៩ ទី១-ឈ្មោះអើក វណ្ឌី អាយុ២៦ឆ្នាំ រស់នៅភូមិជាវប្ដីខាងកើត ឃុំតាអូរ ស្រុកគិរីវង់ និងទី២-ឈ្មោះវុធ សុខេន ភេទស្រី អាយុ២៦ឆ្នាំ រស់នៅភូមិឃ្លាំងសម្បត្តិ ឃុំពត់ស ស្រុកបាទី។ អ្នកទាំងពីរនាក់ខាងលើកំពុងសម្រាកព្យាបាលនៅមន្ទីរពេទ្យបង្អែកស្រុកបាទី និងស្រុកគិរីវង់។ សូមបញ្ជាក់ថា ឈ្មោះ អើក វណ្ឌី បានត្រឡប់មកពីរាជធានីភ្នំពេញ មកលេងស្រុកកំណើត នៅភូមិជាវប្ដីខាងកើត ឃុំតាអូរ ស្រុកគិរីវង់ ខេត្តតាកែវ កាលពីថ្ងៃទី១២ ខែមេសា ឆ្នាំ២០២១ លុះដល់ថ្ងៃទី២៤ ខែមេសា ឆ្នាំ២០២១ ក្រុមគ្រូពេទ្យបានយកវត្ថុសំណាករបស់បុគ្គលឈ្មោះ អើក វណ្ឌី ទៅធ្វើតេស្តលើកទី១ រហូតដល់ថ្ងៃទី២៥ ខែមេសា ឆ្នាំ២០២១ លទ្ធផលសំណាកចេញមកគឺវិជ្ជមានជំងឺកូវីដ-១៩។ ចំពោះអ្នកប៉ះពាល់ជាមួយឈ្មោះ អើក វណ្ឌី ចំនួន៤១នាក់ (ស្រី១៦នាក់) ក្នុងនោះប៉ះពាល់ដោយផ្ទាល់ ចំនួន០៧នាក់ និងប្រយោល ចំនួន៣៤នាក់ (ស្រី១៦នាក់) បច្ចុប្បន្នត្រូវបានអាជ្ញាធរ និងក្រុមគ្រូពេទ្យ បានចាត់បញ្ជូនមកធ្វើចត្តាឡីស័កនៅសាលាគរុកោសល្យភូមិភាគតាកែវខ្លះ និងនៅផ្ទះរៀងៗខ្លួនខ្លះ។ ចំពោះឈ្មោះ វុធ សុខេន មិនទាន់ដឹងថា ប៉ះពាល់ជាមួយបុគ្គលវិជ្ជមានជំងឺកូវីដ-១៩ ណាទេ (គ្មានប្រភពច្បាស់លាស់) ។ ចំពោះអ្នកប៉ះពាល់ជាមួយឈ្មោះ វុធ សុខេន ចំនួន១៣នាក់ (ស្រី០៨នាក់) ក្នុងនោះប៉ះពាល់ដោយផ្ទាល់ចំនួន ០៦នាក់ (ស្រី០៤នាក់) និងប្រយោលចំនួន ០៧នាក់ (ស្រី០៤នាក់) ត្រូវបានអាជ្ញាធរ និងក្រុមគ្រូពេទ្យ បានណែនាំឲ្យពួកគាត់ធ្វើចត្តាឡីស័កនៅផ្ទះរៀងៗខ្លួន ។ តែយ៉ាងណា អាជ្ញាធរ និងក្រុមគ្រូពេទ្យ កំពុងស្រាវជ្រាវរកអ្នកពាក់ព័ន្ធជាមួយបុគ្គលទាំង២នាក់ខាងលើបន្ថែមទៀត៕ | 2021-04-26T10:13:36+07:00 | kbnnews.com | https://kbn.news/archives/218749 |
695d3bdd-3d59-46ee-8ad3-ed3bb6525930 | ប្រយ័ត្នឲ្យមែនទែន!! ខេត្តកំពង់ធំ រកឃើញអ្នកឆ្លងជំងឺកូវីដ១៩ ចំនួនពីរនាក់ ទៀត | នៅថ្ងៃទី២៦ ខែមេសា ឆ្នាំ២០២១នេះ រដ្ឋបាលខេត្តកំពង់ធំ បានប្រកាសថា ខ្លួនបានរកឃើញប្រជាពលរដ្ឋ ២នាក់បន្ថែមទៀត មានវិជ្ជមានកូវីដ-១៩ រសនៅភូមិព្រៃវែង ឃុំទ្រៀល ស្រុកតាំងគោក។ អ្នកជំងឺទាំងពីរនាក់មានឈ្មោះដូចជា៖ ១. ឈ្មោះ ឌឹម សុខឿន ភេទប្រុស អាយុ២៦ឆ្នាំ មុខរបរអ្នករត់ម៉ូតូកង់បី ២.ឈ្មោះ សួន ឡៃហួរ ភេទស្រី អាយុ២០ឆ្នាំ មុខរបរកម្មការិនីរោងចក្រឌីឡាក់។ ចង់ជ្រាបច្បាស់ សូមអានសេចក្ដីលម្អិតដូចខាងក្រោមនេះ៖ | 2021-04-26T10:01:05+07:00 | kbnnews.com | https://kbn.news/archives/218731 |
7b715ae3-5de4-418a-8360-8abc7b25aaa8 | រកឃើញអាជីវករផ្សារជម្ពូវ័នជាង៤០នាក់ ឆ្លងកូវីដ-១៩ | រាជធានីភ្នំពេញ៖ ក្រុមគ្រូពេទ្យជំនាញ កាលពីថ្ងៃទី២៥ ខែមេសា ឆ្នាំ២០២១ បានចុះយកសំណាករបស់បងប្អូនអាជីវករផ្សារជម្ពូវ័ន ជាលើកទី២ ហើយលទ្ធផលបានរកឃើញវិជ្ជមាន ចំនួន២៨នាក់បន្ថែម ទៀត ក្នុងចំណោមអាជីវករ៥៧០នាក់ ខណៈលើកទី១ បានរកឃើញ ចំនួន១៣នាក់។ លោក សុទ្ធ សុជាតិ ចៅសង្កាត់រងចោមចៅទី៣ ខណ្ឌពោធិ៍សែនជ័យ បានឱ្យដឹងថា កាលពីថ្ងៃទី២៤ ខែមេសា ឆ្នាំ២០២១ ក្រុមគ្រូពេទ្យជំនាញបានចុះយកសំណាកជាលើកទី១របស់បងប្អូនជាអាជីវករចំនួន៣៨៥នាក់។ ក្នុងចំណោមអាជីវករទាំងនោះ បានរកឃើញវិជ្ជមាន ចំនួន១៣នាក់។ លុះមកដល់ថ្ងៃទី២៥ ខែមេសា ក្រុមគ្រូពេទ្យបានរកឃើញអ្នកវិជ្ជមាន នៃកូវីដ១៩ចំនួន២៨នាក់បន្ថែមទៀត ក្នុងចំណោមអាជីវករ៥៧០នាក់។ ក្រោយធ្វើសំណាករួច និងដឹងអំពីលទ្ធផលហើយ អ្នកផ្ទុកមេរោគកូវីដ១៩ទាំងនោះ ត្រូវក្រុមគ្រូពេទ្យនាំទៅព្យាបាល នៅក្នុងមន្ទីរពេទ្យរបស់រដ្ឋ។ ជាមួយគ្នានេះ អាជ្ញាធរសូមអំពាវនាវដល់បងប្អូនប្រជាពលរដ្ឋ ត្រូវចូលរួមអនុវត្តតាមការណែនាំរបស់ក្រសួងសុខាភិបាលឲ្យបានត្រឹមត្រូវ ដើម្បីទប់ស្កាត់ការរីករាលដាល នៃជំងឺកូវីដ១៩៕ | 2021-04-26T09:55:37+07:00 | kbnnews.com | https://kbn.news/archives/218741 |
23ec8daa-2558-44db-9608-282e1404dd1e | ខេត្តកំពង់ធំ បន្ដរកឃើញអ្នកឆ្លងកូវីដ-១៩ បន្ថែមទៀត | ខេត្តកំពង់ធំ៖ អាជ្ញាធរខេត្តកំពង់ធំ បានចេញសេចក្ដីប្រកាសព័ត៌មានរបស់ខ្លួន នៅព្រឹក ថ្ងៃទី២៦ ខែមេសា ឆ្នាំ២០២១ ថា រដ្ឋបាលខេត្ត សូមជម្រាបជូនសាធារណជនឲ្យបានជ្រាបថា កាលពីថ្ងៃទី២៥ ខែមេសា ខេត្តកំពង់ធំ បានរកឃើញវិជ្ជមាន នៃជំងឺកូវីដ-១៩ចំនួន២ករណី នៅភូមិព្រៃវែង ឃុំទ្រៀល ស្រុកតាំងគោក។ អ្នកឆ្លងជំងឺកូវីដទាំង២នាក់នេះ រួមមាន ឈ្មោះ ឌឹម សុឃឿន ភេទប្រុស អាយុ២៦ឆ្នាំ មុខរបររត់ម៉ូតូកង់បី និងឈ្មោះ សួន ឡៃហួរ ភេទស្រី អាយុ២០ឆ្នាំ មុខរបរកម្មការិនីរោងចក្រឌីឡាក់។ ជាមួយគ្នានេះ រដ្ឋបាលខេត្តកំពង់ធំ បានស្រាវជ្រាវរកឃើញថា បុគ្គលទាំង២នាក់ប្ដីប្រពន្ធបានស្នាក់នៅបន្ទាប់ជួល នៅភ្នំពេញ។ លុះមកដល់ថ្ងៃទី១០ ខែមេសា ឆ្នាំ២០២១ ពួកគាត់បានជិះម៉ូតូកង់បីផ្ទាល់ខ្លួន មកស្រុកកំណើត ដោយមិនបានឈប់សម្រាកតាមផ្លូវទេ។ រហូតមកដល់ប៉ុស្ដិ៍ត្រួតពិនិត្យព្រំទល់ខេត្តកំពង់ចាម ពួកគាត់បានគេចតាមផ្លូវទឹកឆា (ច្រករណ្ដៅថ្ម) ហើយមកដល់ផ្ទះ នៅម៉ោង៩ព្រឹក។ រដ្ឋបាលខេត្តកំពង់ធំ បានបញ្ជាក់ថា ក្រៅពីសមាជិកក្រុមគ្រួសារចំនួន៦នាក់ គាត់មិនបានជួបប្រាស្រ័យទាក់ទងជាមួយអ្នកណាទេ។ រីឯអាជ្ញាធរក៏បានវាស់កម្ដៅពួកគាត់ និងដាក់ពួកគាត់ឲ្យធ្វើចត្ដាឡីស័ក នៅផ្ទះរបស់ពួកគាត់។ បន្ទាប់មកអាជ្ញាធរបានបញ្ជូនពួកគាត់ទៅកាន់មណ្ឌលចត្ដាឡីស័កវិទ្យាល័យទៀល នៅថ្ងៃទី១១ ខែមេសា ឆ្នាំ២០២១។ រដ្ឋបាលខេត្ត បានបន្ថែមថា នៅក្នុងអំឡុងធ្វើចត្ដាឡីស័កនោះ ពួកគាត់មិនមានរោគសញ្ញាអ្វីនោះទេ។ លុះមកដល់ថ្ងៃទី២៤ ខែមេសា ឆ្នាំ២០២១ ក្រុមគ្រូពេទ្យបានយកសំណាករបស់ពួកគាត់បញ្ជូនទៅកាន់វិទ្យាស្ថានសុខភាពសាធារណៈ ហើយនៅថ្ងៃទី២៥ ខែមេសា ក៏ទទួលបាលលទ្ធផលវិជ្ជមាន នៃកូវីដ-១៩។ បច្ចុប្បន្ន អ្នកជំងឺទាំង២នាក់នេះ ត្រូវបញ្ជូនឲ្យទៅសម្រាកព្យាបាល នៅក្នុងមន្ទីរពេទ្យបង្អែកបារាយណ៍-សន្ទុក។ ដោយឡែកសមាជិកគ្រួសាររបស់គាត់ចំនួន៦នាក់ផ្សេងទៀត ត្រូវបានដាក់ឲ្យធ្វើចត្ដាឡីស័ក។ ជាមួយគ្នានេះ អាជ្ញាធរខេត្តកំពង់ធំបានអំពាវនាវឲ្យប្រជាពលរដ្ឋបង្កើនការប្រុងប្រយ័ត្នខ្ពស់ ដើម្បីបង្ការនូវការឆ្លងមេរោគដ៏កាចសាហាវនេះ៕ | 2021-04-26T09:25:58+07:00 | kbnnews.com | https://kbn.news/archives/218725 |
42877c91-e847-4d75-8ecf-50818214e468 | សម្ដេចតេជោ ហ៊ុន សែន ចេញសេចក្តីណែនាំពង្រឹងវិធានការទប់ស្កាត់ការឆ្លងរាលដាលជំងឺកូវីដ-១៩ និងវិធានការ ក្នុងភូមិសាស្ត្របិទខ្ទប់ | សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា នៅថ្ងៃទី២៥ ខែមេសា ឆ្នាំ២០២១ បានចេញសេចក្ដីណែនាំពង្រឹងការអនុវត្តវិធានការដើម្បីទប់ស្កាត់ការឆ្លងរាលដាល នៃជំងឺកូវីដ១៩ និងការអនុវត្តវិធានការនៅក្នុងភូមិសាស្ដ្រដែលត្រូវបានបិទខ្ទប់ នៅតាមបណ្ដារាជធានី-ខេត្ត។ ខាងក្រោមនេះជាសេចក្ដីណែនាំរបស់សម្ដេចតេជោ ហ៊ុន សែន៖ | 2021-04-26T09:08:08+07:00 | kbnnews.com | https://kbn.news/archives/218705 |
3e8e9e0e-1ea1-469d-b385-b593267cba14 | ម្ចាស់ហាងម្លប់ស្បូវមានលាភ ផ្គើនណាស់ ! ឆ្លងកូវីដជិត១ម៉ឺននាក់ហើយ នៅមិនអនុវត្តតាមការណែនាំទៀត | នៅរសៀលថ្ងៃទី២៥ ខែមេសា ឆ្នាំ២០២១ លោក ម៉ូវ ម៉ានិត អភិបាលខណ្ឌ និងជាប្រធានគណៈបញ្ជាការឯកភាពខណ្ឌរដ្ឋបាលសែនសុខ បានដឹកនាំកម្លាំងងចុះបិទទីតាំងភោជនីយដ្ឋាន ម្លប់ស្បូវមានលាភ ដែលមិនអនុវត្តតាមការណែនាំរបស់រដ្ឋបាលរាជធានីភ្នំពេញ ស្ថិតនៅផ្លូវលេខ ១០០៧ហ្សិត ភូមិពោងពាយ សង្កាត់ភ្នំពេញថ្មី ខណ្ឌសែនសុខ រាជធានីភំ្នពេញ និងបានឃាត់ខ្លួនមនុស្សសរុបចំនួន០៦នាក់ នាំខ្លួនទៅកាន់អធិការរដ្ឋាននគរបាលខណ្ឌសែនសុន ដើម្បីកសាងសំំណុំរឿងចាត់ការតាមផ្លូវច្បាប់។ សូមបញ្ជាក់ថា គិតត្រឹមព្រឹក ថ្ងៃទី២៥ ខែមេសា ឆ្នាំ២០២១ ប្រទេសកម្ពុជាយើង មាន អ្នកឆ្លងជំងឺកូវីដ-១៩សរុបចំនួន៩ ៩៧៥ នាក់, អ្នកជាសះស្បើយ មានចំនួន៣ ៤០០នាក់,អ្នកកំពុងព្យាបាល មានចំនួន៦ ៤៩៥នាក់ និងអ្នកបាត់បង់ជីវិតមានចំនួន៧៤នាក់៕ | 2021-04-26T08:47:10+07:00 | kbnnews.com | https://kbn.news/archives/218695 |
472cb53f-4939-422c-8832-62a022d25031 | រដ្ឋាភិបាលបន្តបិទខ្ទប់រាជធានីភ្នំពេញនិងក្រុងតាខ្មៅ រហូតដល់ថ្ងៃទី៥ ខែឧសភា | រដ្ឋាភិបាលកម្ពុជា នៅថ្ងៃច័ន្ទនេះ បានប្រកាសបន្តបិទខ្ទប់រាជធានីភ្នំពេញ និងក្រុងតាខ្មៅនៃខេត្តកណ្តាល មួយសប្តាហ៍ទៀត រហូតដល់ថ្ងៃទី៥ ខែឧសភា ឆ្នាំ២០២១ ខណៈជំងឺកូវីដ១៩ មិនទាន់ថមថយនៅឡើយ។ នេះបើយោងតាមសេចក្តីសម្រេចរបស់រដ្ឋាភិបាលចុះថ្ងៃទី២៦ ខែមេសា ឆ្នាំ២០២១។ សេចក្តីសម្រេចចុះហត្ថលេខាដោយលោកនាយករដ្ឋមន្រ្តី ហ៊ុន សែន បញ្ជាក់ថា «បន្តការបិទខ្ទប់ភូមិសាស្រ្តរាជធានីភ្នំពេញ និងក្រុងតាខ្មៅនៃខេត្តកណ្តាល ដើម្បីប្រយុទ្ធនិងទប់ស្កាត់ការឆ្លងរាលដាលនៃជំងឺកូវីដ១៩ សម្រាប់រយៈពេល៧ថ្ងៃបន្តទៀត រហូតដល់ថ្ងៃទី៥ ខែឧសភា ឆ្នាំ២០២១»។ សេចក្តីសម្រេចនោះបញ្ជាក់ថា៖ «រយៈពេលនៃការបិទខ្ទប់នេះអាចត្រូវបានបន្ថែមទៀត អាស្រ័យលើការចូលរួមអនុវត្តរបស់ប្រជាពលរដ្ឋក្នុងតំបន់បិទខ្ទប់និងស្ថានភាពនៃការវិវត្តនៃការឆ្លងរាលដាលនៃជំងឺកូវីដ១៩»។ បើតាមសេចក្តីសម្រេចនោះ រដ្ឋាភិបាលក៏បានកំណត់បែងចែកតំបន់បិទខ្ទប់ ជា «តំបន់ក្រហម» ដែលសំដៅលើភូមិសាស្រ្តដែលមានការឆ្លងរាលដាលកូវីដ១៩ធ្ងន់ធ្ងរ «តំបន់លឿងទុំ» សំដៅលើតំបន់មានការរាលដាលកម្រិតមធ្យម និង «តំបន់លឿង» សំដៅលើតំបន់មានការរាលដាលកម្រិតស្រាល។ ការសម្រេចថ្មីនេះនឹងចាប់អនុវត្តចាប់ពីម៉ោងសូន្យនៅថ្ងៃទី២៩ ខែមេសា ឆ្នាំ២០២១ តទៅ ហើយការកំណត់ថាតំបន់ណាមួយមានពណ៌ណានោះ អាស្រ័យលើការសម្រេចរបស់រដ្ឋបាលរាជធានីភ្នំពេញនិងក្រុងតាខ្មៅ។ គួរបញ្ជាក់ថា ការបិទខ្ទប់ទីក្រុងភ្នំពេញនិងក្រុងតាខ្មៅ រយៈពេល២សប្តាហ៍ នឹងផុតសុពលភាព នៅថ្ងៃទី២៨ ខែមេសា។ កម្ពុជាបន្តរកឃើញករណីឆ្លងថ្មីនៃជំងឺកូវីដ១៩ ជារៀងរាល់ថ្ងៃ គិតចាប់តាំងពីថ្ងៃបិទខ្ទប់ដំបូង ដែលភាគច្រើនមានចន្លោះពី៥០០ទៅ៦០០នាក់ក្នុងមួយថ្ងៃ។ នៅថ្ងៃច័ន្ទនេះ ក្រសួងសុខាភិបាលកម្ពុជាឲ្យដឹងថា មនុស្សប្រមាណ៦០០នាក់ទៀត បានឆ្លងជំងឺកូវីដ១៩ ដែលនាំឲ្យករណីឆ្លងសរុបក្នុងព្រឹត្តិការណ៍២០ កុម្ភៈ កើនដល់១ម៉ឺននាក់។ ក្នុងសេចក្តីប្រកាសព័ត៌មានមួយនៅថ្ងៃច័ន្ទនេះ ក្រសួងសុខាភិបាលបានឲ្យដឹងថាមនុស្សជិត៥៨០នាក់ទៀត បានឆ្លងជំងឺកូវីដ១៩ ដែលភាគច្រើននៅរាជធានីភ្នំពេញ មានចំនួន៣៣៧នាក់ ខេត្តព្រះសីហនុ៩១នាក់ ខេត្តបន្ទាយមានជ័យ៩១នាក់ និងខេត្តកណ្តាលចំនួន៥១នាក់។ ចំនួនអ្នកស្លាប់ដោយសារជំងឺកូវីដ១៩ បានកើនឡើងទៅដល់៧៩នាក់ ក្នុងនោះមានករណីស្លាប់ថ្មី៥នាក់ ដែលត្រូវបានប្រកាស។ នេះបើតាមសេចក្តីប្រកាសព័ត៌មានរបស់ក្រសួងសុខាភិបាលនៅថ្ងៃច័ន្ទនេះ៕ | 2021-04-26T07:00:00+07:00 | khmer.voanews.com | https://khmer.voanews.com/a/phnom-penh-and-takhmau-are-one-week-extended-of-lockdown/5866987.html |
c645bb62-9599-4b86-b2bb-7ac6df4a9af6 | ក្រុងប៉េកាំងស្នើឲ្យនាយកអង្គការ WHO ឈប់ស៊ើបអង្កេតទៅលើទ្រឹស្តីថាវីរុស «ធ្លាយចេញពីមន្ទីរពិសោធន៍» | នាយកអង្គការសុខភាពពិភពលោក នឹងធ្វើការស៊ើបអង្កេតបន្ថែមលើទ្រឹស្តីដែលថា វីរុសកូរ៉ូណាត្រូវបានធ្លាយចេញពីមន្ទីរពិសោធន៍មួយ ក្នុងប្រទេសចិន ប៉ុន្តែចិនបានស្នើឲ្យអង្គការនេះ បញ្ឈប់ការស៊ើបអង្កេតលើទ្រឹស្តីមួយនេះ។ ប្រទេសចិនជះកំហឹងដាក់ប្រធានអង្គការសុខភាពពិភពលោក (WHO) ដែលបានស្នើឲ្យមានការសិក្សាបន្ថែមចាំបាច់លើលទ្ធភាពដែលវីរុសកូរ៉ូណាបង្កឲ្យមានការរាតត្បាតជំងឺកូវីដ១៩ ត្រូវបានធ្លាយដំបូងចេញពីមន្ទីរពិសោធន៍មួយ ក្នុងទីក្រុងវូហាន ប្រទេសចិន។ សារព័ត៌មាន Global Times ដ៏មានឥទ្ធិពលមួយដែលគ្រប់គ្រងដោយគណបក្សកុម្មុយនិស្តចិនកាលពីសប្តាហ៍មុន បានបង្ហាញការអត្ថាធិប្បាយរបស់លោក Tedros Adhanom Ghebreyesus អគ្គនាយកអង្គការសុខភាពពិភពលោក ដែលលោកបាននិយាយថា៖ «ការស៊ើបអង្កេតបន្ថែម គឺត្រូវការចាំបាច់ទៅលើសម្មតិកម្មដែលថា «វីរុសដែលលេចចេញពីមន្ទីរពិសោធន៍» មួយ គឺជាប្រភពដើមនៃជំងឺកូវីដ១៩»។ ដែលបានស្នើដល់ «អង្គការសុខភាពពិភពលោកឲ្យដើរតួនាទីនាំមុខ ក្នុងការគោរពវិទ្យាសាស្ត្រ»។ ការរិះគន់នោះជារឿងហួសចិត្តដោយសារលោក Tedros ត្រូវបានគេចោទប្រកាន់ថា ជិតស្និទ្ធជ្រុលជាមួយប្រទេសចិន។ អតីតប្រធានាធិបតីសហរដ្ឋអាមេរិកលោក Donald Trump ធ្លាប់បានពណ៌នាថា មេដឹកនាំអង្គការសុខភាពពិភពលោក «មានទំនោរទៅរកប្រទេសចិន» នៅពេលដែលលោក Trump បានកាត់ថវិកាសម្រាប់ទីភ្នាក់ងារសុខភាពមួយនេះ កាលពីឆ្នាំមុន។ របាយការណ៍របស់ទីក្រុងប៉េកាំងនេះ គឺសំដៅលើការអត្ថាធិប្បាយរបស់លោក Tedros កាលពីថ្ងៃទី៣០ ខែមីនា នៅពេលដែលអង្គការសុខភាពពិភពលោកចេញផ្សាយការរកឃើញរបស់ក្រុមស៊ើបអង្កេតមួយ ដែលបានចំណាយពេលបួនសប្តាហ៍នៅក្នុងប្រទេសចិន។ ថ្លែងនៅក្នុងទីក្រុងហ្សឺណែវ ប្រទេសស្វីស អំពីប្រភពដើមនៃវីរុស រួមទាំងការកើតចេញពីសត្វប្រចៀវ បន្ទាប់មកឆ្លងទៅកាន់សត្វផ្សេងទៀត និងបណ្តាលឲ្យមានការឆ្លងរាលដាលក្នុងផ្សារហួណាន ក្នុងទីក្រុងវូហាន។ នាយកអង្គការសុខភាពពិភពលោកក៏បានលើកពីទ្រឹស្តីមួយ ដែលថា វីរុសនោះប្រហែលជារួចចេញពីមន្ទីរពិសោធន៍មួយ ដែលវីរុសស្រដៀងៗនោះកំពុងត្រូវបានសិក្សា ដែលមានចម្ងាយតែប៉ុន្មានគីឡូម៉ែត្រប៉ុណ្ណោះពីផ្សារហួណាន។ លោក Tedros បាននិយាយថា៖ «ទោះបីជាក្រុមស៊ើបអង្កេតបានសន្និដ្ឋានថា ការធ្លាយចេញពីមន្ទីរពិសោធន៍មួយទំនងជាសម្មតិកម្មមួយដែលមិនមានអំណះអំណាងគ្រប់គ្រាន់ក្តី ក៏យើងត្រូវការការស៊ើបអង្កេតបន្ថែមទៀត ដែលនឹងអាចជំរុញឲ្យមានបេសកកម្មបន្ថែមទៀត រួមមានអ្នកជំនាញដែលខ្ញុំបានត្រៀមរួចរាល់ក្នុងការបញ្ជូនពួកគេ [ទៅស៊ើបអង្កេត]»។ លោកថ្លែងបន្តក្នុងសម្តីដើមថា៖ «ក្រុមការងារនេះក៏បានធ្វើទស្សនកិច្ចនៅមន្ទីរពិសោធន៍មួយចំនួនក្នុងទីក្រុងវូហាន ហើយបានពិចារណាពីលទ្ធភាពដែលវីរុសអាចឆ្លងទៅមនុស្សបាន ដោយសារឧប្បត្តិហេតុធ្លាយវីរុសចេញពីមន្ទីរពិសោធន៍មួយ។ ទោះយ៉ាងណា ខ្ញុំមិនជឿថា ការវាយតម្លៃនេះមានលក្ខណៈទូលំទូលាយគ្រប់គ្រាន់នៅឡើយទេ។ យើងនឹងត្រូវការទិន្នន័យនិងការសិក្សាបន្ថែមទៀតដើម្បីទទួលបានការសន្និដ្ឋានមួយដែលរឹងមាំជាងនេះ»។ ប្រព័ន្ធផ្សព្វផ្សាយចិនក្នុងសប្តាហ៍នេះបានដកស្រង់សម្តីអ្នកជំនាញជនជាតិចិនអនាមិកមួយរូប ដែលបានចូលរួមក្នុងការស៊ើបអង្កេតរបស់អង្គការសុខភាពពិភពលោក ដោយបាននិយាយថា ការអត្ថាធិប្បាយរបស់លោក Tedros «ត្រូវបានប្រើដោយអ្នកដែលមានបំណងដាក់សំណួរលើសិទ្ធិអំណាច និងគុណភាពបែបវិទ្យាសាស្ត្រ» នៃរបាយការណ៍ដែលចេញផ្សាយដោយអង្គការសុខភាពពិភពលោក។ ៖ «អង្គការសុខភាពពិភពលោក នឹងត្រូវទទួលខុសត្រូវ បើសិនជាកិច្ចខិតខំប្រឹងប្រែងទូទាំងពិភពលោកក្នុងការស្វែងរកប្រភពដើមរបស់វីរុសនោះជាប់គាំង»៕ | 2021-04-26T07:00:00+07:00 | khmer.voanews.com | https://khmer.voanews.com/a/beijing-urges-who-head-not-to-pursue-lab-leak-theory/5867213.html |
d4a07d1d-4dae-4e4c-a074-3c06b383aa1e | ក្រុមសិទ្ធិមនុស្ស៖ គួរបើកតំបន់ខ្លះនៅភ្នំពេញ ដើម្បីកុំឲ្យប៉ះពាល់ធ្ងន់ធ្ងរដល់ការរកស៊ីរបស់ពលរដ្ឋ | ខណៈការឆ្លងជំងឺកូវីដ១៩នៅភូមិសាស្រ្តរាជធានីភ្នំពេញ មិនទាន់ថមថយនៅឡើយ ក្រុមសិទ្ធិមនុស្សបានលើកឡើងថា អាជ្ញាធរគួរបើកតំបន់ខ្លះនៅភ្នំពេញ និងក្រុងតាខ្មៅ ដើម្បីកុំឲ្យប៉ះពាល់ធ្ងន់ធ្ងរដល់ការរកស៊ីរបស់ប្រជាពលរដ្ឋ ដែលកំពុងរងគ្រោះដោយសារការបិទខ្ទប់ទីក្រុងជិតពីរសប្តាហ៍មកហើយ។ រដ្ឋាភិបាលបានឲ្យដឹងថាទីក្រុងភ្នំពេញ និងតំបន់ដែលហាមឃាត់ការធ្វើដំណើរចេញចូលកាលពីពេលមុន នៅបន្តទៀត ដែលការបិទខ្ទប់នេះនឹងផុតកំណត់នៅថ្ងៃទី២៨ ខែមេសា។ ការលើកឡើងនេះ ខណៈរដ្ឋាភិបាលបានបញ្ចប់បម្រាមហាមឃាត់ការធ្វើដំណើរឆ្លងពីខេត្តមួយទៅខេត្តមួយ កាលពីថ្ងៃទី២៥ ខែមេសា។ នេះបើយោងតាមសេចក្តីសម្រេចរបស់លោកនាយករដ្ឋមន្ត្រី ហ៊ុន សែន កាលពីថ្ងៃអាទិត្យ។ តំបន់ទេសចរណ៍ធម្មជាតិនៅទូទាំងប្រទេស ក្នុងនោះគឺតំបន់ប្រាសាទអង្គរវត្តនៅខេត្តសៀមរាប ក៏ត្រូវបានអនុញ្ញាតឲ្យដំណើរការឡើងវិញ បន្ទាប់ពីការបិទខ្ទប់អស់រយៈជិតបីសប្តាហ៍។ អ្នកការពារសិទ្ធិមនុស្សនិងសិទ្ធិកម្មករ បង្ហាញការបារម្ភជាថ្មីទៀត ចំពោះស្ថានភាពរស់នៅរបស់ពលរដ្ឋក្នុងទីក្រុងភ្នំពេញ និងក្រុងតាខ្មៅរបស់ខេត្តកណ្តាល ដែលទំនងនឹងត្រូវបន្តស្ថិតក្នុងការបិទខ្ទប់ដដែល ខណៈកម្រិតឆ្លងជំងឺកូវីដ១៩ បន្តកើនឡើងក្នុងតំបន់ភូមិសាស្ត្រទាំងពីរ។ លោក ស៊ឹង សែនករុណា អ្នកនាំពាក្យសមាគមការពារសិទ្ធិមនុស្សអាដហុកប្រាប់ VOA នៅថ្ងៃចន្ទនេះថា អាជ្ញាធររាជធានី និងក្រុងតាខ្មៅ គួរផ្តើមពិចារណាបើកឡើងវិញនៃទីតាំងដែលមិនប្រឈមនឹងការឆ្លងខ្លាំងនៃជំងឺកូវីដ១៩ ដើម្បីសម្រួលដល់ការបំពេញការងាររបស់ប្រជាពលរដ្ឋ។ លោក ស៊ឹង សែនករុណា មានប្រសាសន៍ថា៖ «អីចឹងបើសិនជាតំបន់មួយចំនួននៅក្នុងភ្នំពេញដែលតំបន់ខណ្ឌផ្សេងៗ ដែលមិនមានការរីករាលដាលខ្លាំងដូចខាងខណ្ឌមានជ័យ សង្កាត់ស្ទឹងមានជ័យអីជាដើម ហើយនិងខណ្ឌផ្សេងទៀតហ្នឹង គួរតែពិចារណាបើកឲ្យពួកគេមានការធ្វើដំណើរ ធ្វើចរាចរណ៍ឡើងវិញ ហើយឲ្យគេគោរពទៅតាមគោលការណ៍ រដ្ឋបាល វិធានការក្រសួងសុខាភិបាលបីកុំ បីការពារអីចឹងទៅ ខ្ញុំគិតថា អាចធូរស្រាលនូវស្ថានភាពសេដ្ឋកិច្ចគ្រួសាររបស់អ្នកភ្នំពេញមួយចំនួន»។ ចំណែកលោក អាត់ ធន់ មេដឹកនាំសហភាពការងារកម្ពុជា មានប្រសាសន៍ថាកម្មករក៏កំពុងជួបការលំបាកខ្លាំងក្នុងការរស់នៅប្រចាំថ្ងៃ ដូចពលរដ្ឋសាមញ្ញផ្សេងទៀត ព្រោះតែថៅកែរោងចក្រមិនបើកប្រាក់ឈ្នួលពីរសប្តាហ៍នៃការបិទទីតាំងភូមិសាស្ត្ររាជធានីភ្នំពេញនិងក្រុងតាខ្មៅកន្លងមក។ លោក អាត់ ធន់ បញ្ជាក់ថា៖ «គឺយើងកំពុងតែទាក់ទងទៅខាងក្រសួង ថាវារឿងយ៉ាងម៉េចបានជាសមាគមនិយោជកថា មិនមានការផ្តល់នៅក្នុងអំឡុងពេលដែលព្យួរកិច្ចសន្យាទេ តែស្នើឲ្យតំណាងនិយោជកហ្នឹងផ្តល់លុយជាមនុស្សធម៌វិញ អីចឹងខ្ញុំគិតថា វា[កាន់តែ]ធ្វើឲ្យកម្មករលំបាកទៅៗ ដែលគាត់រាំងខ្ទប់ផង គាត់អត់ការងារផង គាត់ប្រឈមនឹងបញ្ហាសុខភាពផង គាត់ស្ត្រេស៍ មិនអាចចេញទៅណាផង មិនដឹងថា ធ្វើយ៉ាងម៉េចទេ ពេលនេះគឺពិបាក»។ មេដឹកនាំសហជីពរូបនេះបន្ថែមថា កម្មករក្នុងចំនួនដ៏ច្រើនរាប់មិនអស់កំពុងប្រឈមនឹងការខ្វះខាតស្បៀងអាហារ និងលុយកាក់ក្នុងអំឡុងពេលនៃការបិទទីតាំងភូមិសាស្ត្រទាំងពីរ។ លោកបន្ថែមថា ការបើកឲ្យមានការធ្វើដំណើរពីខេត្តមួយទៅខេត្តមួយ បានសម្រួលស្ថានភាពមួយកម្រិតដល់កម្មករអាចធ្វើដំណើរបាន ប៉ុន្តែការលំបាករបស់ពួកគេ គឺមានដដែល ពោលគឺពួកគេមិនអាចឆ្លងចូលមកធ្វើការក្នុងរាជធានី ឬនៅតំបន់មួយចំនួនក្នុងខេត្តកណ្តាលដែលមានការបិទខ្ទប់។ ក្នុងអំឡុងពេលនៃការបិទរាជធានីភ្នំពេញ និងក្រុងតាខ្មៅខេត្តកណ្តាលនេះ មានការបង្ហោះសារលើហ្វេសប៊ុកពីសំណាក់កម្មកររោងចក្រ ឬពលរដ្ឋក្រីក្រនៅតាមសហគមន៍មួយចំនួន អំពាវនាវរកការផ្គត់ផ្គង់ស្បៀងអាហារ។ នេះបើតាមក្រុមការពារសិទ្ធិមនុស្ស។ VOA មិនទាន់អាចសុំការអធិប្បាយពីលោក ម៉េត មាសភក្តី អ្នកនាំពាក្យសាលារាជធានីភ្នំពេញបានទេ។ ចំណែកលោក ឃួង ស្រេង អភិបាលរាជធានីភ្នំពេញបានបដិសេធមិនផ្តល់ការអធិប្បាយដោយថាជាប់ប្រជុំ។ «ខ្ញុំមិនអាចសម្ភាសន៍បានទេ ខ្ញុំជាប់ប្រជុំ ឮសូរទេប្អូន? ជាប់ប្រជុំផែនការខ្ញុំបន្តិច»។ យោងតាមសេចក្តីណែនាំរបស់លោក ហ៊ុន សែន កាលពីថ្ងៃទី២៥ ខែមេសា អាជ្ញាធរត្រូវបន្តអនុវត្តវិធានការសំខាន់ៗមួយចំនួន ដើម្បីកាត់ផ្តាច់ការចម្លងមេរោគកូរ៉ូណាបង្កជាជំងឺកូវីដ១៩នៅរាជធានី និងក្រុងតាខ្មៅ ខេត្តកណ្តាល និងតំបន់ព្រំប្រទល់នៃខេត្តនីមួយៗ។ សេចក្តីណែនាំឲ្យដឹងថា៖ «ក្នុងករណីដែលមានផ្ទុះការឆ្លងរាលដាលនៃជំងឺកូវីដ១៩នៅក្នុងខេត្តដែលមានព្រំប្រទល់ជាប់នឹងខេត្តដែលស្ថិតក្នុងសមត្ថកិច្ចរបស់ខ្លួន គណៈអភិបាលខេត្តពាក់ព័ន្ធអាចសហការគ្នាដើម្បីដាក់ចេញនូវវិធានការរឹតត្បិត ឬហាមឃាត់ការធ្វើដំណើរចេញចូលឆ្លងកាត់ភូមិសាស្ត្រខេត្តដែលស្ថិតក្នុងសមត្ថកិច្ចរៀងខ្លួនជាបណ្តោះអាសន្ន»។ វិធានការផ្សេងទៀត រួមមានវិធានការបិទខ្ទប់ទីកន្លែង តំបន់ ឬភូមិសាស្ត្រដែលមានការឆ្លងរាលដាលធ្ងន់ធ្ងរនៃជំងឺកូវីដ១៩ វិធានការរឹតត្បិត ឬការហាមឃាត់ការជួបជុំនិងការប្រមូលផ្តុំមនុស្សដូចជា ការជួបជុំសេពគ្រឿងស្រវឹង វិធានការហាមឃាត់ ឬការកម្រិតការធ្វើសកម្មភាពការងារ ឬមុខរបរ វិធានការហាមឃាត់ការលក់ដូរគ្រឿងស្រវឹង និងវិធានការបម្រាមគោចរជាដើម។ លើសពីវិធានការទាំងនេះ អាជ្ញាធររាជធានីភ្នំពេញ បានបិទផ្សារមួយចំនួនដូចជាផ្សារដើមគ ផ្សារចាស់ និងផ្សារអូរឫស្សី ក្នុងគោលបំណងកាត់ផ្តាច់ការចម្លងជំងឺកូវីដ១៩។ ដំណាលគ្នានឹងការបិទផ្សារនេះ ក្រសួងពាណិជ្ជកម្ម បានបង្ហាញពីផែនការលក់ដូរទំនិញតាមយានយន្តចល័ត និងតាមប្រព័ន្ធអនឡាញ។ ទំនិញទាំងនោះរួមមាន ទឹកស៊ីអ៊ីវ មី ត្រីខកំប៉ុង ទឹកត្រី និងទំនិញប្រើប្រាស់ប្រចាំថ្ងៃផ្សេងទៀត។ នេះបើតាមការបញ្ជាក់របស់អ្នកការពារសិទ្ធិមនុស្ស។ លោក ស៊ឹង សែនករុណា មន្ត្រីសិទ្ធិមនុស្សរបស់សមាគមអាដហុក យល់ថាអាជ្ញាធរគួរសិក្សាបើកឡើងវិញទីផ្សារដែលបិទកន្លងទៅ ដោយរៀបចំឲ្យមានការលក់ស្របទៅតាមវិធានសុខាភិបាលនិងរដ្ឋបាល ដែលមានបីកុំ និងបីការពារ ឬយកលំនាំតាមប្រទេសថៃដែលអាជ្ញាធរនៅទីនោះបានរៀបចំឲ្យអាជីវករអាចបន្តអាជីវកម្មរបស់ពួកគេក្នុងតំបន់បិទខ្ទប់។ លោក ស៊ឹង សែនករុណា ថាធ្វើដូច្នេះទើបពលរដ្ឋអាចទទួលបានការផ្គត់ផ្គង់បន្លែបង្កា និងអាហារត្រីសាច់ផ្សេងទៀត ដែលមានជីវជាតិបំប៉នសុខភាពទប់ទល់នឹងការឆ្លងជំងឺកូវីដ១៩។ បើតាមលោក ស៊ឹង សែនករុណា ការរៀបចំឲ្យមានការលក់ដូរតាមទីផ្សារដែលបានបិទខ្ទប់នោះ ក៏អាចជួយអ្នកលក់តូចតាចតាមចិញ្ចើមផ្លូវ ដែលលោកថាពួកគេកំពុងរងសម្ពាធពីស្ថាប័នធនាគារ ឬមីក្រូហិរញ្ញវត្ថុ ដែលនៅបន្តទារបំណុលនៅឡើយ៕ | 2021-04-26T07:00:00+07:00 | khmer.voanews.com | https://khmer.voanews.com/a/right-group-urge-govt-to-open-some-areas-in-phnom-penh/5866924.html |
d93e4773-4252-47ca-b0af-4f9ce51337f7 | នាយករដ្ឋមន្ត្រីឥណ្ឌាជំរុញពលរដ្ឋឲ្យចាក់វ៉ាក់សាំង ស្របពេលករណីឆ្លងជំងឺកូវីដ១៩ កើនឡើងខ្លាំង | នាយករដ្ឋមន្ត្រីឥណ្ឌាលោក Narendra Modi បានថ្លែងនៅក្នុងសុន្ទរកថាប្រចាំខែតាមវិទ្យុកាលពីថ្ងៃអាទិត្យម្សិលមិញថា ជំងឺកូវីដ១៩ បានធ្វើឲ្យប្រទេសឥណ្ឌារង្គោះរង្គើ។ លោកបានថ្លែងដូច្នេះ ស្របពេលដែលលោកជំរុញប្រជាពលរដ្ឋឲ្យចាក់វ៉ាក់សាំងបង្ការជំងឺកូវីដ១៩ និងកុំឲ្យជឿទៅតាមអ្វីដែលលោកហៅថាជា «ពាក្យចចាមអារ៉ាមអំពីវ៉ាក់សាំងនេះ» និងស្របពេលដែលរដ្ឋធានីញូវដែលីបន្តការបិទសកម្មភាពសង្គមមួយសប្តាហ៍ទៀត។ ក្រសួងសុខាភិបាលឥណ្ឌាបានបញ្ជាក់ថា ករណីឆ្លងថ្មីនៃជំងឺកូវីដ១៩ ចំនួន ៣៤៩.៦៩១ ករណី បានកើតឡើងនៅក្នុងរយៈពេល ២៤ ម៉ោងចុងក្រោយ ដែលនេះជាកំណត់ត្រាប្រចាំថ្ងៃថ្មីមួយទៀត។ មន្ត្រីសុខាភិបាលឥណ្ឌាបានព្រមានថា តួលេខនៃការឆ្លងពិតប្រាកដអាចច្រើនជាងនេះ។ ប្រធានាធិបតីសហរដ្ឋអាមេរិកលោក Joe Biden បានសន្យាជួយប្រទេសឥណ្ឌាកាលពីថ្ងៃអាទិត្យ។ លោកបានសរសេរនៅលើ Twitter ថា៖ «ដោយសារប្រទេសឥណ្ឌាបានបញ្ជូនជំនួយជួយសហរដ្ឋអាមេរិក នៅពេលដែលមន្ទីរពេទ្យនានា [នៅក្នុងសហរដ្ឋអាមេរិក] ហួសសមត្ថភាពរបស់ខ្លួន [ទប់ទល់នឹងជំងឺកូវីដ១៩] នៅក្នុងដំណាក់កាលឆ្លងរាលដាលដំបូងៗ សហរដ្ឋអាមេរិកក៏ប្ដេជ្ញាជួយឥណ្ឌានៅពេលចាំបាច់នេះដែរ»។ ប្រទេសផ្សេងទៀត ដូចជាចក្រភពអង់គ្លេស បារាំង និងអាល្លឺម៉ង់ជាដើម ក៏បានបញ្ជាក់ផងដែរថា ពួកគេនឹងជួយប្រទេសឥណ្ឌា។ ចំណែកឯប្រទេសប៉ាគីស្ថានដែលជាសត្រូវចម្បងរបស់ឥណ្ឌាវិញ ក៏បានសន្យាជួយផងដែរ៕ | 2021-04-26T07:00:00+07:00 | khmer.voanews.com | https://khmer.voanews.com/a/modi-india-shaken-by-surge-in-covid-cases-urges-vaccinations/5867061.html |
9c4a5377-7614-4299-8dce-ee180ae9e7a8 | រដ្ឋាភិបាលបញ្ចប់បម្រាមហាមឃាត់ធ្វើដំណើរឆ្លងខេត្ត ខណៈការឆ្លងកូវីដ១៩មិនទាន់ស្រាកស្រាន្ត | រដ្ឋាភិបាលកម្ពុជាបានសម្រេចបញ្ចប់បម្រាមហាមឃាត់ការធ្វើដំណើរឆ្លងពីខេត្តមួយទៅខេត្តមួយ ដែលជាការសម្រេចមួយ ត្រូវបានមើលឃើញថាដើម្បីជួយសម្រួលដល់ផ្នែកទេសចរណ៍ក្នុងស្រុក និងការធ្វើ ពាណិជ្ជកម្មតាមបណ្តាខេត្តនានា។ នេះបើយោងតាមសេចក្តីសម្រេចមួយចុះហត្ថលេខាដោយលោកនាយករដ្ឋមន្រ្តី ហ៊ុន សែន កាលពីថ្ងៃទី២៥ ខែមេសា។ ការសម្រេចបញ្ចប់បម្រាមហាមឃាត់ការធ្វើដំណើរឆ្លងខេត្តដែលត្រូវបានកំហិតតាំងពីថ្ងៃទី៦ ខែមេសា មុនចូលឆ្នាំខ្មែរនេះ កើតឡើង បើទោះជំងឺកូវីដ១៩នៅបន្តឆ្លងច្រើនក្នុងប្រទេសកម្ពុជា ជាពិសេសនៅរាជធានីភ្នំពេញដែលកំពុងត្រូវបានបិទខ្ទប់។ សេចក្តីសម្រេចរបស់រដ្ឋាភិបាលបញ្ជាក់ថាបញ្ចប់ការហាមឃាត់ធ្វើដំណើរ និងការបិទរមណីយដ្ឋានទេសចរណ៍នៅទូទាំងប្រទេស ដែលត្រូវបានដាក់ចេញកាលពីថ្ងៃទី៦ ខែមេសា ហើយពីដើមឡើយ គ្រោងបញ្ចប់នៅថ្ងៃទី២៨ ខែមេសា។ សេចក្តីសម្រេចបន្ថែមថាសម្រាប់ការធ្វើដំណើរចេញចូលនិងឆ្លងកាត់ភូមិសាស្រ្តនានាដែលត្រូវបានបិទខ្ទប់ ត្រូវអនុវត្តតាមសេចក្តីសម្រេចបិទខ្ទប់រាជធានីភ្នំពេញនិងទីក្រុងតាខ្មៅនៃខេត្តកណ្តាល ដែលមានជាធរមាន។ អភិបាលរងខេត្តសៀមរាបដែលជាតំបន់ទេសចរណ៍ លោក លី សំរិទ្ធ មានប្រសាសន៍ថាប្រជាពលរដ្ឋនៅក្នុងខេត្តសៀមរាបដែលភាគច្រើនពឹងផ្អែកលើវិស័យទេសចរណ៍បានរងគ្រោះ ដោយសារមិនមានទេសចរបរទេស និងទេសចរក្នុងស្រុកចូលមកលេងកម្សាន្តក្នុងខេត្តនេះ។ លោកបន្តថាការបិទឆ្លងខេត្តរបស់រដ្ឋាភិបាលកាលពីកន្លងទៅ ជាវិធានការចាំបាច់មួយ ដើម្បីទប់ស្កាត់កុំឲ្យមាន«មហន្តរាយធំជាងនេះ»។ លោក លី សំរិទ្ធ ប្រាប់ VOA នៅថ្ងៃច័ន្ទនេះថា៖ «ក្នុងអំឡុងពេលប៉ុន្មានថ្ងៃនេះ ជាពិសេសមួយខែចុងក្រោយនេះ គឺវាមិនស្រួលទេ ចង់និយាយទាំងអស់គ្នា។ កុំថាតែយើងនៅណា ក៏វាមិនស្រួលដែរ»។ លោកអភិបាលរងខេត្តរូបនោះបានឲ្យដឹងថាអាជ្ញាធរខេត្តសៀមរាបរង់ចាំការធ្វើដំណើររបស់ប្រជាពលរដ្ឋចូលមកខេត្តសៀមរាប ដោយមានការប្រុងប្រយ័ត្នជាមួយវិធានការសុខាភិបាល ខណៈសង្កាត់មួយចំនួនក្នុងក្រុងសៀមរាបត្រូវបានរាំងខ្ទប់ ប៉ុន្តែក៏ត្រៀមបើកឡើងវិញនាពេលខាងមុខដែរ។ លោក លី សំរិទ្ធ បន្ថែមថា៖ «យ៉ាងណាក៏ដោយ ប្រហែលជាបងប្អូនមិនទាន់មានមោទនភាពនិងមានសេចក្តីសោមនស្សរីករាយនៅក្នុងការដើរកម្សាន្តនៅឡើយទេ។ ប៉ុន្តែទោះបីជាយ៉ាងណាក៏ដោយ យើងនៅមានសុទិដ្ឋិនិយមថាស្អីៗវានឹងល្អប្រសើរបន្តិចជាងនេះ»។ នាយកនៃមជ្ឈមណ្ឌលសិក្សាគោលនយោបាយនិងជាអ្នកស្រាវជ្រាវផ្នែកសេដ្ឋកិច្ចមួយរូប លោក ចាន់ សុផល មានប្រសាសន៍ថាការបិទធ្វើដំណើរឆ្លងពីខេត្តមួយទៅខេត្តមួយ បានប៉ះពាល់ដល់វិស័យទេសចរណ៍ក្នុងស្រុក ដូចជាប៉ះពាល់ចំណូលរបស់ម្ចាស់ផ្ទះសំណាក់ សណ្ឋាគារ ភោជនីយដ្ឋាននិងអ្នករកស៊ីរបរផ្សេងៗ។ លោកបន្តថាសេដ្ឋកិច្ចកម្ពុជាក្នុងឆ្នាំ២០២១ នឹងមានកំណើនយឺត ខុសពីការរំពឹងទុក កាលពីចុងឆ្នាំ២០២០ ដោយសារបិទការធ្វើដំណើរឆ្លងខេត្តនិងការបិទខ្ទប់រាជធានីភ្នំពេញ និងក្រុងតាខ្មៅនៃខេត្តកណ្តាល។ លោកបញ្ជាក់ថាការឆ្លងជំងឺកូវីដ១៩ មិនទាន់ថមថយនៅឡើយ ដូច្នេះលោកមិនរំពឹងថានឹងមានការបើកឲ្យធ្វើដំណើរឡើងវិញនៅរាជធានីភ្នំពេញ ឆាប់ៗនោះទេ។ លោក ចាន់ សុផល មានប្រសាសន៍ថា៖ «បើនិយាយពីវិធានការតឹងរ៉ឹងផ្នែកជំងឺឆ្លងនេះ គឺទាល់តែប្រាកដប្រជាពីរសប្តាហ៍ ក្រោយពីអត់មានភាពឆ្លង។ ដូចថាយើងរកមិនឃើញករណីឆ្លង ឬក៏ទាបខ្លាំង»។ លោក សឿម ប៊ុនរិទ្ធិ អភិបាលរងខេត្តបាត់ដំបងនិងជាអ្នកនាំពាក្យ មានប្រសាសន៍ថា អាជ្ញាធរបានដកបារ៉ាស់និងកម្លាំងយាមកាមចេញរួចរាល់ហើយ។ ប៉ុន្តែអាជ្ញាធរខេត្តបាត់ដំបងនិងខេត្តបន្ទាយមានជ័យកំពុងពិភាក្សាគ្នាអំពីការបិទឆ្លងខេត្តទាំងពីរនេះ ដោយសារទីក្រុងប៉ោយប៉ែតនៃខេត្តបន្ទាយមានជ័យ កំពុងមានករណីផ្ទុះឆ្លងជំងឺកូវីដ១៩ខ្លាំង។ លោក សឿម ប៊ុនរិទ្ធិ ប្រាប់ VOA នៅថ្ងៃច័ន្ទនេះថា៖ «អញ្ចឹងយើងកំពុងពិភាក្សាគ្នាជាមួយនឹងអាជ្ញាធរខេត្តបន្ទាយមានជ័យ តើយើងត្រូវធ្វើបែបម៉េច ដើម្បីរាំងខ្ទប់ពាក់ព័ន្ធនឹងបញ្ហាហ្នឹង ដើម្បីកុំឲ្យនាំជំងឺកូវីដ១៩ ដែលកំពុងតែផ្ទុះនៅទីក្រុងប៉ោយប៉ែតជាង១០០នាក់ហ្នឹង ចម្លងមកដល់សហគមន៍នៅក្នុងខេត្តបាត់ដំបង»។ លោកអភិបាលរងខេត្តបាត់ដំបងឲ្យដឹងថា កន្លងទៅការបិទឆ្លងខេត្តនេះ គឺមិនមែនបិទការដឹកទំនិញដែលជាគ្រឿងឧបភោគបរិភោគនោះទេ ដោយអាជ្ញាធរបានសម្រួលសម្រាប់ការដឹកជញ្ជូនទំនិញចាំបាច់។ លោក សឿម ប៊ុនរិទ្ធិ បញ្ជាក់ថា៖ «មិនមែនថាការបិទខ្ទប់ហ្នឹង មិនមានសកម្មភាពសេដ្ឋកិច្ចទេ បានន័យថាសកម្មភាពសេដ្ឋកិច្ចផ្តោតទៅលើការផ្គត់ផ្គង់ទៅលើគ្រឿងឧបភោគបរិភោគ ហើយក៏យើងជួយសម្រួលសម្រាប់អ្នកដែលមានជំងឺឬក៏អ្នកដែលត្រូវទៅពិនិត្យជំងឺតាមការណាត់របស់ពេទ្យជាដើម»។ លោក ផៃ ស៊ីផាន អ្នកនាំពាក្យរដ្ឋាភិបាល មានប្រសាសន៍ថាការបើកឲ្យមានការធ្វើដំណើរឡើងវិញនេះ នឹងជួយឲ្យប្រជាជនដែលជាប់គាំងការធ្វើដំណើរពីខេត្តមួយទៅខេត្តមួយ អាចត្រឡប់ទៅទីតាំងដើមរបស់ខ្លួនវិញ។ លោកបន្តថាបើទោះមានការបើកធ្វើដំណើរឆ្លងខេត្ត ប៉ុន្តែតំបន់ដែលមានហានិភ័យក្នុងក្រុងឬក្នុងខេត្ត នៅតែរាំងខ្ទប់ដដែល។ លោក ផៃ ស៊ីផាន មានប្រសាសន៍ថា៖ «រួចអ្នកខ្លះត្រូវទៅបកទៅធ្វើស្រែចម្ការ គេត្រូវធ្វើដំណើរទៅធ្វើស្រែទៅធ្វើចម្ការរបស់គេ ម្លោះហើយចរាចរណ៍មនុស្សដើម្បីទៅប្រកបការងារចាប់ផ្តើម។ ពាក់ព័ន្ធទីពីរ រឿងការជួញដូរ ឬគេនិយាយភាសាទំនើបហ្នឹង គេថាពាណិជ្ជកម្ម គេអាចដំណើរការឡើងវិញបាន»។ កាលពីថ្ងៃទី២៥ ខែមេសា អង្គការសុខភាពពិភពលោក (WHO) ប្រចាំនៅកម្ពុជា បានចេញសេចក្តីថ្លែងការណ៍មួយ ដោយបានលើកឡើងថា ជំងឺកូវីដ១៩ មិនមែនជាវិបត្តិសុខភាពតែមួយមុខប៉ុណ្ណោះទេ ប៉ុន្តែគឺជាវិបត្តិសេដ្ឋកិច្ចនិងសង្គមផងដែរ។ អង្គការនេះបញ្ជាក់ថា៖ «ហើយគោលដៅនៃវិធានការឆ្លើយតប គឺមិនត្រឹមតែដោះស្រាយបញ្ហាផ្នែកសុខភាពប៉ុណ្ណោះទេ តែត្រូវការពារអនាគតសេដ្ឋកិច្ចរបស់ប្រទេសកម្ពុជាផងដែរ។ ប្រសិនបើយើងគ្រប់គ្រងស្ថានភាពផ្ទុះឡើងនៃជំងឺនេះមិនបានទេ នោះវានឹងមានផលវិបាកផ្នែកសុខភាព ក៏ដូចជាផលប៉ះពាល់ដល់សេដ្ឋកិច្ចធ្ងន់ធ្ងរផងដែរ»។ តំណាងអង្គការសុខភាពពិភពលោកប្រចាំកម្ពុជា លោកស្រី លី អៃឡាន (Li Ailan) មានប្រសាសន៍នៅក្នុងសេចក្តីថ្លែងការណ៍ថា៖ «គ្រប់គ្នាត្រូវចូលរួមធ្វើសកម្មភាពនៅថ្ងៃនេះ ដើម្បីចៀសវាងវិប្បដិសារីនៅថ្ងៃស្អែក»៕ | 2021-04-26T07:00:00+07:00 | khmer.voanews.com | https://khmer.voanews.com/a/govt-lifts-ban-on-travelling-from-province-to-province/5866901.html |
df603ba4-e095-43f6-8968-2f650935d2fa | រដ្ឋបាលរាជធានី បង្ហាញអត្តសញ្ញាណ អ្នកជំងឺកូវីដ-១៩ ទាំង ៥៤៦នាក់ ដែលឆ្លងថ្មី | No Content | 2021-04-26T06:18:00+07:00 | dap-news.com | https://dap-news.com/national/2021/04/25/139948/ |
61c53ffa-ea3a-4b2a-b7e6-c795ce6dcf84 | សាររបស់លោកស្រី ឱ វណ្ណឌីន៖ «ខ្ញុំនិងលោកអ្នកអាចគេងលក់ស្រួល ប្រសិនបើត្រូវបានការពារ និងសង្គ្រោះចេញពីការវាយប្រហារដោយជំងឺកូវីដ១៩» (Video inside) | លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល នៅរាត្រីថ្ងៃទី២៥ ខែមេសា ឆ្នាំ២០២១នេះ បានផ្ញើសារមួយទៅកាន់ប្រជាពលរដ្ឋ ពាក់ព័ន្ធការការពារពីជំងឺកូវីដ១៩ និងការជួយសង្គ្រោះអាយុជីវិតរបស់មនុស្សពីការវាយប្រហារ ដោយសារជំងឺដ៏កាចសាហាវមួយនេះ។ «ខ្ញុំ និងលោកអ្នកអាចគេងលក់ស្រួលបាន ប្រសិនបើមនុស្សទាំងឡាយ និងសង្គមកម្ពុជា អាចត្រូវបានការពារ និងអាចជួយសង្គ្រោះអាយុជីវិត ពីការវាយប្រហារពីវីរុសកូវីដ១៩។ ខ្ញុំសូមលើកទឹកចិត្តបងប្អូនប្រជាពលរដ្ឋទាំងអស់ ឱ្យអនុវត្តតាមវិធានការណ៍របស់រាជរដ្ឋាភិបាល និងក្រសួងសុខាភិបាលដែលបានដាក់ចេញរួចហើយ។ សុខភាពរបស់លោកអ្នក មានសារៈសំខាន់ជាងអ្វីៗទាំងអស់ ហើយលោកអ្នកត្រូវតែការពារពីការចម្លងជំងឺកូវីដ-១៩ ឱ្យបានគ្រប់គ្នា ដោយចាប់ផ្តើមធ្វើសកម្មភាព ចេញពីបុគ្គលម្នាក់ៗ និងរួមសាមគ្គីគ្នាធ្វើសកម្មភាពឆ្លើយតបពីឥឡូវនេះ។ ការចាក់វ៉ាក់សាំង កូវីដ-១៩ គឺជាជម្រើសមួយរួមជាមួយជម្រើសដទៃទៀតរបស់លោកអ្នក ក្នុងការអនុវត្តន៍វិធានការណ៍បង្ការជំងឺកូវីដ-១៩ ដែលអាចការពារលោកអ្នក បានហើយដែលតម្រូវឲ្យបុគ្គល និងប្រជាជន ចាំបាច់មានវិន័យត្រឹមត្រូវ និងការយល់ដឹងចាំបាច់ ខណៈពេលដែលកំពុងស្វែងរក សេវាកម្មចាក់វ៉ាក់សាំង នៅតាមទីតាំងណាមួយដែលប្រកាសដោយគណៈកម្មការចំពោះកិច្ចចាក់វ៉ាក់សាំងកូវីដ-១៩ ក្នុងក្របខណ្ឌទូទាំងប្រទេស ព្រមទាំងការអនុវត្តន៍ឱ្យបានពេញលេញនូវវិធានការ ៣ការពារ និង៣កុំ។ នៅផ្ទះ គឺជាជម្រើសដ៏ល្អមួយសម្រាប់ការពារការចម្លងជំងឺកូវីដ-១៩។ វិធានការបិទខ្ទប់ គឺជាវិធានការបណ្តោះអាសន្ន ប៉ុណ្ណោះដែលមានពេលកំណត់ មិនមែនជាការចាក់សោរជារៀងរហូត ដែលមនុស្សមិនអាចធ្វើអ្វីបាននោះឡើយ។ វាជាការចាំបាច់ណាស់ ដែលយើងត្រូវរៀបចំទុកជាមុន មុននឹងពេលដើរចេញ ពីវិធានការបិទខ្ទប់ បើមិនដូច្នោះទេការផ្ទុះឡើងនូវការចម្លងរាលដាលខ្លាំងថ្មីមួយទៀត នឹងអាចកើតឡើង ហើយអាចមានគ្រោះថ្នាក់ខ្លាំង ជាងនាពេលនេះទៅទៀត ព្រោះនៅពេលនោះមនុស្សគ្រប់គ្នាទាំងអ្នកចាត់ចែងដាក់វិធានការ និងអ្នកដែលត្រូវអនុវត្តវិធានការទប់ស្កាត់ការចម្លង ជំងឺដ៏កាចសាហាវនេះ មានការហត់នឿយ និងអស់ថាមពលទៅហើយ ចុះទម្រាំមានការផ្ទុះចេញសារជាថ្មីទៀតនោះ នៅពេលដែលកម្លាំងយើង មិនទាំងទាន់បានស្រាកស្រាន្តផងនោះ ឬអាចនិយាយបានថា អស់ថ្ម តែថ្មនោះមិនទាន់ទាំងបានសាកបញ្ចូលពេញវិញផង តើនឹងក្លាយទៅជាយ៉ាងណា? ធនធានប្រហែលជាមិនគ្រប់គ្រាន់សម្រាប់ទប់ស្កាត់ការចម្លង ដែលជានិន្នាការចម្លងមួយដែលអាចកើតមានជាបន្តបន្ទាប់ ប្រសិនបើបុគ្គលម្នាក់ៗ និងសហគមន៍ មិនធ្វើសកម្មភាពជាមួយគ្នា ជួយគ្នា ដើម្បីការពារការផ្ទុះឡើងនូវការឆ្លងវីរុសកូវីដ-១៩ សារជាថ្មីឡើងវិញ បន្ទាប់ពីការដើរចេញពីវិធានការ បិទខ្ទប់នាពេលខាងមុខ (ទោះជាការដើរចេញនូវវិធានការបិទខ្ទប់អាចកើតមាន ក្នុងពេលឆាប់ ឬយូរក៏ដោយ)។ ខ្ញុំសឹងតែមិនហ៊ានគិតដល់ចំណុចនោះទេ តែខ្ញុំត្រូវតែបង្ហាញជាមុន ដើម្បីជូនដល់លោកអ្នកមានការប្រុងប្រយ័ត្នលើចំណុចនេះទាំងអស់គ្នា។ បុគ្គលគ្រប់រូបអាចមានសុវត្ថិភាពពីការឆ្លងជំងឺកូវីដ-១៩បាន ប្រសិនបើមនុស្សគ្រប់គ្នាអាចផ្លាស់ប្តូរអាកប្បកិរិយាផ្ទាល់ខ្លួន បានទាន់ពេល និងបានលឿនជាង ការវាយលុករបស់វីរុសកូវីដ-១៩ ដោយសម្របខ្លួនឱ្យបានជាមួយនឹងជីវិតរស់នៅធម្មតា តាមបែបគន្លងថ្មី។ រាល់ទីតាំងដែលបិទជិត ឬជាកន្លែងប្រមូលផ្តុំមនុស្សច្រើន ដូចជាហាងលក់ឥវ៉ាន់ ភោជនីយដ្ឋាន រោងកុន ទីផ្សារ និងរោងចក្រ-សហគ្រាសជាដើម ម្ចាស់ទីតាំង និងអតិថិជន ត្រូវតែគោរព និងអនុវត្តយ៉ាងហ្មត់ចត់នូវវិធានការណ៍បង្ការជំងឺ ដែលណែនាំដ៏ខ្ពង់ខ្ពស់ដោយសម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា និងដោយក្រសួងសុខាភិបាល ដូចជាពាក់ម៉ាស់ លាងដៃឱ្យបានត្រឹមត្រូវ និងរក្សាគម្លាតសុវត្ថិភាពបុគ្គលពី១,៥ ម៉ែត្រឡើងជាដើម។ ប្រសិនបើយើងមិនចង់វិលត្រឡប់ទៅរកស្ថានភាពបិទខ្ទប់វិញទេនោះ បុគ្គលម្នាក់ៗត្រូវរៀនសូត្រសម្រាប់ការផ្លាស់ប្តូររបៀបរស់នៅរបស់លោកអ្នក ទៅរកស្ថានភាពធម្មតាតែមានការប្រុងប្រយ័ត្ន ការពារដូចបានរៀបរាប់ខាងលើ។ ខ្ញុំសូមជូនពរបងប្អូនទាំងអស់ សូមមានសុខភាពល្អ និងមានសុវត្ថិភាពពីការចម្លង ជំងឺកូវីដ-១៩។ ខ្ញុំសូមថ្លែងអំណរគុណយ៉ាងជ្រាលជ្រៅដល់បងប្អូនប្រជាពលរដ្ឋទាំងស់ ដែលបានចូលរួមសហការគ្នាដើម្បីប្រយុទ្ធ ជាមួយសត្រូវអត់សម្រោលកូវីដ-១៩នេះ។ បំណងល្អពីលោកជំទាវ វេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល និងជាប្រធានគណៈកម្មការចំពោះកិច្ចចាក់វ៉ាក់សាំងកូវីដ-១៩ ក្នុងក្របខណ្ឌទូទាំងប្រទេស (គ.វ.ក-១៩)៕ | 2021-04-26T06:03:00+07:00 | freshnewsasia.com | https://m.freshnewsasia.com/index.php/en/localnews/195337-2021-04-25-16-03-46.html |
1f2ea550-61b9-4678-8311-bf250cd2349a | TOP NEWS: សេចក្តីណែនាំរាជរដ្ឋាភិបាល៖ អ្នកធ្វើដំណើរចេញពីតំបន់ផ្ទុះរាលដាលជំងឺកូវីដ១៩ នឹងត្រូវធ្វើតេស្ដរហ័សនៅពេលធ្វើដំណើរឆ្លងកាត់បណ្ដាខេត្តផ្សេងៗ (Video inside) | សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា តាមរយៈសេចក្ដីណែនាំថ្មីមួយនៅល្ងាចថ្ងៃទី២៥ ខែមេសា ឆ្នាំ២០២១នេះ បានផ្ដល់សិទ្ធិឲ្យធ្វើតេស្ដរកជំងឺកូវីដ១៩ ចំពោះអ្នកដែលចេញពីតំបន់ផ្ទុះការរីករាលដាលជំងឺកូវីដ១៩ ពេលចង់ចូលទៅតាមបណ្ដាខេត្តផ្សេងៗ ហើយអភិបាលខេត្តសាមី ជាអ្នកទទួលបន្ទុកធ្វើតេស្ដអ្នកធ្វើដំណើរទាំងអស់នោះ នៅព្រំប្រទល់ខេត្តខ្លួនតែម្ដង។ *** ទីតាំងដែលកំពុងស្ថិតនៅក្នុងតំបន់ផ្ទុះរាលដាលខ្លាំងនៃជំងឺកូវីដ១៩ មានដូចជា រាជធានីភ្នំពេញ ក្រុងតាខ្មៅ ក្រុងព្រះសីហនុ និងតំបន់មួយចំនួនទៀត។ «សម្រាប់អ្នកធ្វើដំណើរចេញពីតំបន់ ដែលមានផ្ទុះការឆ្លងរាលដាលធ្ងន់ធ្ងរ នៃជំងឺកូវដ-១៩, គណៈអភិបាលខេត្ត ត្រូវចាត់វិធានការដោយម៉ឺងម៉ាត់ និងចាំបាច់ ជាពិសេស ការយកសំណាករបស់អ្នកធ្វើដំណើរដើម្បីវិភាគរហ័សរកមេរោគកូវីដ-១៩, ការពង្រឹងវិធានការសុខាភិបាលនានា ដូចជា ការពាក់ម៉ាស និងការរក្សាគម្លាតសុវត្ថិភាព, ការអនុវត្តវិធានការធ្វើចត្តាឡីស័ក ចំពោះអ្នកធ្វើដំណើរដែលវិលត្រឡប់មករស់នៅ ឬស្នាក់នៅរយៈពេលវែង នៅក្នុងភូមិសាស្ត្រ ដែលស្ថិតក្នុងដែនសមត្ថកិច្ចរបស់ខ្លួន។ ដោយឡែក ចំពោះអ្នកធ្វើដំណើរដែលមានលិខិតបញ្ជាបេសកកម្ម របស់ស្ថាប័នសាធារណៈ ឬអ្នកធ្វើដំណើរឆ្លងកាត់ ឬអ្នកធ្វើដំណើរស្នាក់នៅរយៈពេលខ្លី (តិចជាង១សប្តាហ៍) គណៈអភិបាលខេត្ត ដោយសហការជាមួយមន្ត្រីសុខាភិបាល ត្រូវរៀបចំការយកសំណាកទៅវិភាគរហ័សរកមេរោគកូវីដ-១៩។ ក្នុងករណីដែលរកឃើញថា វិជ្ជមានមេរោគកូវីដ-១៩ គណៈអភិបាលខេត្តដោយសហការជាមួយ មន្ត្រីសុខាភិបាល ត្រូវអនុវត្តនីតិវិធីបន្តផ្នែកសុខាភិបាល។ ផ្ទុយទៅវិញ ក្នុងករណីដែលពុំរកឃើញវិជ្ជមានមេរោគកូវីដ-១៩ អ្នកធ្វើដំណើរនោះត្រូវបានអនុញ្ញាតឲ្យចូលទៅស្នាក់នៅ និងបំពេញការងារ ដោយត្រូវជូនដំណឹងអំពីទីកន្លែងស្នាក់នៅដល់អាជ្ញាធរដែនដីមានសមត្ថកិច្ច និងត្រូវអនុវត្តវិធានការសុខាភិបាលនានា ដូចជា ការពាក់ម៉ាស និងការរក្សាគម្លាតសុវត្ថិភាព នៅក្នុងអំឡុងពេលដែលខ្លួនស្នាក់នៅ។ លទ្ធផលនៃការវិភាគរហ័សរកមេរោគកូវីដ-១៩ ដែលអនុវត្តនៅក្នុងភូមិសាស្ត្រ នៃខេត្តមួយ មានសុពលភាពសម្រាប់ភូមិសាស្ត្រនៃខេត្តដទៃ នៅក្នុងថ្ងៃតែមួយ»។ សូមជំរាបថា នៅថ្ងៃទី២៥ ខែមេសា ឆ្នាំ២០២១នេះ សម្ដេចតេជោ ហ៊ុន សែន បានចេញសេចក្ដីណែនាំថ្មីមួយ ដើម្បីពង្រឹងការអនុវត្តវិធានការដើម្បីទប់ស្កាត់ការឆ្លងរាលដាល នៃជំងឺកូវីដ១៩ និងការអនុវត្តវិធានការនៅក្នុងភូមិសាស្ដ្រដែលត្រូវបានបិទខ្ទប់ នៅតាមបណ្ដារាជធានី-ខេត្ត។ សម្ដេចតេជោ ហ៊ុន សែន បានអះអាងថា ដើម្បីសម្រួលឡើងវិញដល់ដំណើរការសេដ្ឋកិច្ច និងសង្គមកិច្ច រាជរដ្ឋាភិបាលបានសម្រេចអនុញ្ញាត ឲ្យមានការធ្វើដំណើរឆ្លងកាត់ពីខេត្តមួយ ទៅខេត្តមួយឡើងវិញ ក៏ដូចជាការបើកឲ្យដំណើរការឡើងវិញនូវរមណីដ្ឋានទេសចរណ៍ នៅតាមបណ្ដាខេត្ត លើកលែងតែតំបន់បិទខ្ទប់នៃភូមិសាស្ដ្ររាជធានីភ្នំពេញ និងក្រុងតាខ្មៅ ខេត្តកណ្ដាល និងតំបន់បិទខ្ទប់ផ្សេងទៀត ដែលស្ថិតនៅជាធរមាន៕ | 2021-04-26T05:43:00+07:00 | freshnewsasia.com | https://m.freshnewsasia.com/index.php/en/localnews/195334-2021-04-25-15-43-53.html |
148ab7f1-ed5b-4f4c-bbeb-9c3a219d4010 | កម្មកររាប់រយនាក់ ផ្ទុះឆ្លងកូវីដ១៩ នៅភូមិត្រពាំងថ្លឹង | កម្មករកម្មការិនីរាប់រយនាក់ ស្ថិតនៅភូមិត្រពាំងថ្លឹងសង្កាត់ចោមចៅរាជធានី ភ្នំពេញត្រូវបានរកឃើញឆ្លងកូវីដ១៩។ នេះបើតាម រដ្ឋបាលរាជធានីភ្នំពេញបានបង្ហាញអត្តសញ្ញាណអ្នកឆ្លងកូវីដ១៩ ចំនួន៥៤៦នាក់ថ្មីបន្ថែមទៀត ដើម្បីផ្តល់ជាព័ត៌មានដល់អ្នកដែលពាក់ព័ន្ធផ្ទាល់ ឬប្រយោល ទៅធ្វើតេស្តសុខភាព និងធ្វើចត្តាឡីស័ក។ អានពិស្តារ៖ | 2021-04-26T05:04:00+07:00 | kampucheathmey.com | https://www.kampucheathmey.com/local-news/108616 |
b27afa27-5f84-44dd-9ae5-c4c62a26e911 | រាជរដ្ឋាភិបាល ចេញសេចក្តីណែនាំ ឲ្យពង្រឹងវិធានការ ទប់ស្កាត់ការឆ្លង រាលដាលជំងឺកូវីដ-១៩ និងវិធានការ ក្នុងភូមិសាស្ត្របិទខ្ទប់ | ភ្នំពេញ៖ ប្រមុខរាជរដ្ឋាភិបាលកម្ពុជា បានចេញសេចក្តីណែនាំស្ដីពីការពង្រឹងការអនុវត្តវិធានការ ដើម្បីទប់ស្កាត់ការឆ្លងរាលដាលនៃជំងឺកូវីដ-១៩ និងការពង្រឹងការអនុវត្តវិធានការនៅក្នុងភូមិសាស្ត្រ ដែលត្រូវបានបិទខ្ទប់ នៅតាមបណ្ដារាជធានី-ខេត្ត៕ យោងតាមសេចក្ដីណែនាំរបស់រាជរដ្ឋាភិបាល នាថ្ងៃទី២៥ ខែមេសា ឆ្នាំ២០២១ បានបញ្ជាក់ថា ក្នុងសភាពការណ៍ថ្មីនេះ និងក្នុងគោលដៅបន្តប្រយុទ្ធ ទប់ស្កាត់ការឆ្លងរាលដាលនៃជំងឺកូវីដ-១៩ នៅតាមបណ្តារាជធានី-ខេត្តគឺត្រូវផ្តោតការយកចិត្តទុកដាក់ បន្ថែមទៀត ដើម្បីដាក់ចេញ និងអនុវត្តឲ្យបានម៉ឺងម៉ាត់នូវវិធានការនានា។ រាជរដ្ឋាភិបាលបន្ដថា សម្រាប់ភូមិសាស្ត្ររាជធានី ភ្នំពេញ និងក្រុងតាខ្មៅ នៃខេត្តកណ្ដាល ដែលត្រូវបាន បិទខ្ទប់ដោយ សេចក្តីសម្រេចរបស់រាជរដ្ឋាភិបាល អភិបាលរាជធានីភ្នំពេញ និងអភិបាលខេត្តកណ្តាល ត្រូវបន្តពង្រឹងការអនុវត្តឲ្យបាន ម៉ឺងម៉ាត់នូវវិធានការបិទខ្ទប់នេះ សំដៅកាត់ផ្តាច់ និងទប់ស្កាត់ការឆ្លងរាលដាលនៃជំងឺនេះទៅតំបន់ផ្សេងទៀត ជាពិសេស ចរាចរណ៍មនុស្សចេញ-ចូលតំបន់បិទខ្ទប់នេះ។ រាជរដ្ឋាភិបាល បន្ថែមថា សម្រាប់ភូមិសាស្ត្រ ឬទីតាំងដែលមានការផ្ទុះឆ្លងរាលដាលនៃជំងឺកូវីដ-១៩ អភិបាលខេត្តត្រូវចា ត់វិធានការសំដៅកាត់ផ្តាច់ និងទប់ស្កាត់ការឆ្លងរាលដាលនៃជំងឺនេះទៅតំបន់ផ្សេងទៀតឱ្យបានឆាប់រហ័ស និងទាន់ពេល វេលា តាមរយៈការដាក់ចេញវិធានការនានា ជាអាទិ៍ ៖ ការបិទខ្ទប់នូវភូមិសាស្ត្រដែលមានការផ្ទុះឆ្លងរាលដាលនៃជំងឺកូវីដ-១៩ ,ការផ្អាកសកម្មភាពអាជីវកម្ម មុខរបរ ឬសកម្មភាពការងារ ជាដើម ជាពិសេសនោះ ត្រូវយកសំណាកទៅវិភាគរកមេ រោគកូវីដ-១៩ និងពង្រឹងវិធានការធ្វើចតាឡីស័ក។ រាជរដ្ឋាភិបាល បានឲ្យដឹងទៀតថា សម្រាប់អ្នកធ្វើដំណើរចេញពីតំបន់ដែលមានផ្ទុះការឆ្លងរាលដាលធ្ងន់ធ្ងរនៃជំងឺកូវីដ-១៩ អភិបាលខេត្ត ត្រូវចាត់វិធានការដោយម៉ឺងម៉ាត់ និងចាំបាច់ ជាពិសេស ការយកសំណាករបស់អ្នកធ្វើដំណើរ ដើម្បីវិភាគរហ័សរកមេរោគកូវីដ-១៩។ ដោយឡែក ចំពោះអ្នកធ្វើដំណើរដែល មានលិខិតបញ្ជាបេសកកម្មរបស់ស្ថាប័នសា ធារណៈ ឬអ្នកធ្វើដំណើរឆ្លងកាត់ ឬអ្នកធ្វើដំណើរស្នាក់នៅរយៈពេលខ្លី (តិចជាង១សប្តាហ៍) អភិបាលខេត្ត ដោយសហ ការជាមួយមន្ត្រីសុខាភិបាល ត្រូវរៀបចំការយកសំណាក ទៅវិភាគរហ័សរកមេរោគកូវីដ-១៩។ រាជរដ្ឋាភិបាល ក៏បានបញ្ជាក់បន្ថែមថា ក្នុងករណីមានផ្ទុះការឆ្លងរាលដាលនៃជំងឺកូវីដ-១៩ ក្នុងខេត្តដែលមានព្រំប្រទល់ ជាប់នឹងខេត្តដែលស្ថិតក្នុងសមត្ថកិច្ចរបស់ខ្លួន អភិបាលខេត្តពាក់ព័ន្ធអាចសហការគ្នា ដើម្បីដាក់ចេញនូវវិធានការរឹតត្បិត ឬហាមឃាត់ការធ្វើដំណើរ ចេញ-ចូល ឆ្លងកាត់ភូមិសាស្ត្រខេត្តដែលស្ថិតក្នុងសមត្ថកិច្ចរៀងខ្លួនជាបណ្តោះអាសន្ន៕ | 2021-04-26T04:27:00+07:00 | dap-news.com | https://dap-news.com/national/2021/04/25/139927/ |
3a23f53d-d532-42ef-a4b5-211988d9daf4 | អ៊ីរ៉ាក់៖ អគ្គីភ័យឆាបឆេះមន្ទីរពេទ្យសម្រាប់ដាក់អ្នកជំងឺកូវីដ-១៩ មួយកន្លែងក្នុងរដ្ឋធានី បណ្តាលឲ្យមនុស្សជាង ៨០នាក់ស្លាប់ ខណៈរដ្ឋមន្ត្រីសុខាភិបាលត្រូវបានព្យួរមុខតំណែង | អគ្គិភ័យមួយបានដុតបំផ្លាញមន្ទីរពេទ្យសម្រាប់ដាក់អ្នកជំងឺ COVID-19 មួយកន្លែងក្នុងរដ្ឋធានីអ៊ីរ៉ាក់ បានសម្លាប់មនុស្សចំនួន ៨២នាក់នាថ្ងៃអាទិត្យនេះ ដែលជាហេតុធ្វើឲ្យមានការអំពាវនាវយ៉ាងខឹងសម្បារ ឲ្យមានការបណ្តេញរដ្ឋមន្រ្តីចេញពីមុខតំណែង នៅក្នុងប្រទេសមួយដែលមានហេដ្ឋារចនាសម្ព័ន្ធសុខភាពដ៏ទ្រុឌទ្រោម។ នេះបើយោងតាមការចេញផ្សាយដោយ សារព័ត៌មាន AP នៅថ្ងៃអាទិត្យ ៊ទី ២៥ ខែមេសា ឆ្នាំ២០២១។ ប្រភពពីមន្ទីរពេទ្យបានប្រាប់ទីភ្នាក់ងារសារព័ត៌មាន AFP ថា អ្នកជំងឺជាច្រើននាក់កំពុងបំពាក់ម៉ាស៊ីនជំនួយដកដង្ហើម នៅពេលដែលអគ្គីភ័យបានឆាបឆេះនៅមន្ទីរពេទ្យ Ibn al-Khatib ស្ថិតក្នុងទីក្រុងបាកដាដ ដោយចាប់ផ្តើមជាមួយនឹងការផ្ទុះមួយ ដែលបង្កឡើងដោយកំហុសក្នុងការផ្ទុុកស៊ីឡាំងអុកស៊ីសែន។ ប្រភពព័ត៌មានពីក្រុមគ្រូពេទ្យបាននិយាយទៀតថា អណ្តាតភ្លើងបានឆេះរាលដាលយ៉ាងលឿនពាសពេញជាន់ ជាច្រើនទាំងកណ្តាលអធ្រាត្រ ខណៈដែលសាច់ញាតិរាប់សិបនាក់កំពុងស្ថិតនៅក្បែរគ្រែរបស់អ្នកជំងឺឈឺធ្ងន់ចំនួន ៣០នាក់នៅក្នុងបន្ទប់សង្គ្រោះបន្ទាន់។ កងការពារជនស៊ីវិលរបស់អ៊ីរ៉ាក់បាននិយាយថា ។ នាយករដ្ឋមន្រ្តីអ៊ីរ៉ាក់លោក Mustafa al-Kadhemi បានអំពាវនាវឱ្យមានការស៊ើបអង្កេតលើបុព្វហេតុ នៃអគ្គិភ័យខាងលើនេះ និងបានប្រកាសកាន់ទុក្ខរយៈពេល ០៣ថ្ងៃ។ ចំណែកឯសភាក៏បានប្រកាសថា ខ្លួននឹងបោះបង់ចោលកិច្ចប្រជុំនាថ្ងៃចន្ទសប្តាហ៍ក្រោយផងដែរ ខណៈរដ្ឋមន្រ្តីសុខាភិបាលអ៊ីរ៉ាក់លោក ហាHassan al-Tamini ត្រូវបានព្យួរភារកិច្ចចាប់ពីថ្ងៃអាទិត្យនេះទៅ ដោយរងចាំងលទ្ធផលនៃការស៊ើបអង្កេត។ គួរបញ្ជាក់ថា រហូតមកទល់ពេលនេះអ៊ឺរ៉ាក់បានកត់ត្រាករណីឆ្លង COVID-19 សរុបជាង ១លានករណី ក្នុងនោះស្លាប់ ១៥,២១៧នាក់ និងជាសះស្បើយចំនួន ៨៩៧,៩៦៦នាក់៕ | 2021-04-26T04:01:00+07:00 | freshnewsasia.com | https://m.freshnewsasia.com/index.php/en/internationalnews/195326-2021-04-25-14-01-03.html |
df7d52a8-942d-4d09-b52b-8d1eb5fd0b3f | TOP NEWS: រាជរដ្ឋាភិបាលចេញសេចក្តីណែនាំ ពង្រឹងអនុវត្តវិធានការដើម្បីទប់ស្កាត់ការឆ្លងរាលដាលជំងឺកូវីដ១៩ នៅភូមិសាស្រ្តដែលត្រូវបានបិទខ្ទប់ តាមបណ្តារាជធានី ខេត្ត (Video inside) | សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា នៅថ្ងៃទី២៥ ខែមេសា ឆ្នាំ២០២១នេះ បានចេញសេចក្ដីណែនាំពង្រឹងការអនុវត្តវិធានការដើម្បីទប់ស្កាត់ការឆ្លងរាលដាល នៃជំងឺកូវីដ១៩ និងការអនុវត្តវិធានការនៅក្នុងភូមិសាស្ដ្រដែលត្រូវបានបិទខ្ទប់ នៅតាមបណ្ដារាជធានី-ខេត្ត។ នេះបើតាមសេចក្ដីណែនាំដែលបណ្ដាញព័ត៌មាន Fresh News ទទួលបានផ្លូវការនៅមុននេះបន្ដិច។ សម្ដេចតេជោ ហ៊ុន សែន បានអះអាងថា ដើម្បីសម្រួលឡើងវិញដល់ដំណើរការសេដ្ឋកិច្ច និងសង្គមកិច្ច រាជរដ្ឋាភិបាលបានសម្រេចអនុញ្ញាត ឲ្យមានការធ្វើដំណើរឆ្លងកាត់ពីខេត្តមួយ ទៅខេត្តមួយឡើងវិញ ក៏ដូចជាការបើកឲ្យដំណើរការឡើងវិញនូវរមណីដ្ឋានទេសចរណ៍ នៅតាមបណ្ដាខេត្ត លើកលែងតែតំបន់បិទខ្ទប់នៃភូមិសាស្ដ្ររាជធានីភ្នំពេញ និងក្រុងតាខ្មៅ ខេត្តកណ្ដាល និងតំបន់បិទខ្ទប់ផ្សេងទៀត ដែលស្ថិតនៅជាធរមាន។ | 2021-04-26T03:42:00+07:00 | freshnewsasia.com | https://m.freshnewsasia.com/index.php/en/localnews/195325-2021-04-25-13-42-23.html |
feafcfbe-0df2-4a11-b563-914ac4e81004 | បច្ចុប្បន្នភាព ជំងឺកូវីដ-១៩ នៅតាមបណ្តាប្រទេស មួយចំនួន នៅលេីពិភពលោក ថ្ងៃទី ២៥ ខែមេសា ឆ្នាំ២០២១ | No Content | 2021-04-26T03:35:00+07:00 | dap-news.com | https://dap-news.com/national/2021/04/25/139923/ |
30a75935-14a3-473c-a06a-83bb36d79ffd | វេជ្ជបណ្ឌិត និងនិស្សិតខ្មែរ ដែលសិក្សា នៅប្រទេសចិន មកជួយចាក់ វ៉ាក់សាំងការពារ ប្រជាជនប្រឆាំង វីរុសកូវីដ១៩ | ភ្នំពេញ៖ លោកស្រី ចឹង សេងលីម ជនជាតិខ្មែរ ជានិស្សិតវេជ្ជសាស្រ្ត ឬ និស្សិតពេទ្យ នៅសាកលវិទ្យាល័យមួយក្នុងប្រទេសចិនបាននិយាយថា លោកស្រីមានចិត្តរំភើបដែលអាចជួយចាក់វ៉ាក់សាំងដល់ប្រជាជននៅកម្ពុជាប្រឆាំងនឹងជំងឺកូវីដ១៩ នៅពេលដែលព្រះរាជាណាចក្រនេះផ្ទុះឡើងករណីឆ្លងថ្មីៗ។ យោងតាមទីភ្នាក់ងារព័ត៌មានចិន ស៊ិនហួ ចេញផ្សាយនៅថ្ងៃទី២៥ ខែមេសា ឆ្នាំ២០២១ បានឱ្យដឹងថា ក្រសួងសុខាភិបាលបាននិយាយថា ប្រទេសនៅតំបន់អាស៊ីអាគ្នេយ៍មួយនេះបានចុះឈ្មោះករណីឆ្លងថ្មីចំនួន ៥១១នាក់ កាលពីថ្ងៃសៅរ៍ ដែលបានជំរុញឱ្យចំនួនអ្នកឆ្លងវីរុសសរុបកើនដល់ទៅ ៩ ៣៥៩ នាក់ និងមានអ្នកស្លាប់ចំនួន ៧១ នាក់។ សេងលីម ដែលជានិស្សិតឆ្នាំទី១ នៃសាកលវិទ្យាល័យវេជ្ជសាស្ត្រខាងត្បូងនៅក្វាងចូវនៃខេត្ត Guangzhou ភាគខាងត្បូងប្រទេសចិន បានចូលរួមជាមួយវេជ្ជបណ្ឌិតនិងនិស្សិត ដែលសិក្សានៅប្រទេសចិនដទៃទៀត ក្នុងការចាក់វ៉ាក់សាំងការពាររោគនៅឯកន្លែងចាក់វ៉ាក់សាំងមួយនៅខណ្ឌពោធិ៍សែនជ័យ រាជធានីភ្នំពេញ។ និស្សិតវ័យ ២៨ ឆ្នាំរូបនេះបាននិយាយថា លោកស្រីនិងអ្នកជំនាញផ្នែកវេជ្ជសាស្រ្តផ្សេងទៀត បានស្ម័គ្រចិត្តចាត់ចែងចាក់វ៉ាក់សាំងការពារវីរុសកូវីដ១៩ បន្ទាប់ពីមានការអំពាវនាវពីគណៈកម្មាធិការអាដហុក សម្រាប់ការចាក់វ៉ាក់សាំង COVID-១៩ ហើយអ្នកស្ម័គ្រចិត្តទាំងនោះ ត្រូវបានទទួលការបណ្តុះបណ្តាលយ៉ាងល្អពីសំណាក់វេជ្ជបណ្ឌិតជើងចាស់មុនពេលដាក់ពង្រាយ កន្លែងចាក់ថ្នាំបង្ការរោគ។ លោកស្រីបានប្រាប់ស៊ិនហួថា « ខ្ញុំមានមោទនភាពដែលបានធ្វើការជាមួយអ្នកជំនាញផ្នែកវេជ្ជសាស្ត្រដទៃទៀត ក្នុងពេលចាក់វ៉ាក់សាំងនេះ ពីព្រោះខ្ញុំចង់ជួយការពារប្រជាជនរបស់យើងប្រឆាំងនឹងជំងឺឆ្លងខ្លាំងនេះ» ។ សេងលីមបាននិយាយថា លោកស្រីគ្មានការស្ទាក់ស្ទើរក្នុងការស្ម័គ្រចិត្តក្នុងកិច្ចការមនុស្សធម៌នេះដោយនិយាយថា និស្សិតពេទ្យគឺជាអ្នកផ្តល់សេវាថែទាំសុខភាពនាពេលអនាគតហើយត្រូវតែមានភាពក្លាហាន។ លោកស្រីបន្តថា «នៅពេលដែលខ្ញុំជ្រើសរើសអាជីពនេះ ខ្ញុំដឹងរួចហើយថា ខ្ញុំនឹងប្រឈមមុខនឹងស្ថានភាពបែបនេះឬថ្ងៃស្រដៀងគ្នានោះដូច្នេះខ្ញុំត្រៀមខ្លួនដើម្បីប្រឈមមុខ ហើយប្រសិនបើយើងមិនបំពេញការងាររបស់យើងតើអ្នកណានឹងធ្វើជំនួសយើង ? នេះជាបទពិសោធន៍ដំបូងរបស់ខ្ញុំហើយខ្ញុំមិនដែលភ្លេចវាទេ»។ របាយការណ៍របស់រដ្ឋាភិបាលបានបង្ហាញថា ប្រទេសកម្ពុជាបានចាប់ផ្តើមចាក់វ៉ាក់សាំងការពារវីរុសកូវីដ១៩ នៅថ្ងៃទី ១០ ខែកុម្ភៈ។ រហូតមកដល់ពេលនេះប្រជាជនប្រហែល ១,៣ លាននាក់ នៅក្នុងក្រុមអាទិភាពត្រូវបានចាក់វ៉ាក់សាំងប្រឆាំងនឹងវីរុសនេះ។ លោក ស្រូយ សុភ័ក្ត្រា ជានិស្សិតទើបបញ្ចប់ការសិក្សា បរិញ្ញាបត្រផ្នែកវេជ្ជសាស្ត្រពីសាកលវិទ្យាល័យ វេជ្ជសាស្ត្រ Guilin Medical នៅតំបន់ស្វយ័ត Guangxi Zhuang ភាគខាងត្បូង ប្រទេសចិន បាននិយាយថា ការចាក់វ៉ាក់សាំងបានផ្តល់ឱកាសដល់គាត់ក្នុងការបម្រើប្រជាជននិងជួយប្រទេសប្រយុទ្ធប្រឆាំងនឹងជំងឺនេះ។ លោកបានប្រាប់ស៊ីនហួផងដែរថា «យើងដឹងថាការងាររបស់យើងគឺមានហានិភ័យខ្ពស់នៃការឆ្លង ប៉ុន្តែយើងនៅតែចង់ធ្វើការងារនេះពីព្រោះយើងចង់ការពារប្រជាជនរបស់យើង និងដើម្បីឈ្នះទៅលើវីរុសកូវីដ១៩ ឱ្យបានឆាប់តាមដែលអាចធ្វើទៅបាន»។ វេជ្ជបណ្ឌិតអាយុ ២៥ ឆ្នាំរូបនេះ បាននិយាយថា “ក្នុងនាមជាវេជ្ជបណ្ឌិត កាតព្វកិច្ចនិងភារកិច្ចរបស់យើង គឺដើម្បីជួយសង្គ្រោះមនុស្សហើយយើងមិនអាចលាក់ខ្លួននៅផ្ទះបានទេ នៅពេលមនុស្សត្រូវការជំនួយផ្នែកវេជ្ជសាស្ត្រ” ។ លោកសុភ័ក្រ្តា បន្តថា តម្រូវការចាក់វ៉ាក់សាំងគឺមានច្រើននៅកម្ពុជា ដោយសារតែជំងឺរាតត្បាតមិនទាន់បង្ហាញសញ្ញានៃការថមថយនៅឡើយ។ ស្ថាបនិកនិងជាប្រធានកិត្តិយសរបស់ សមាគមនិស្សិតកម្ពុជានៅប្រទេសចិន (ACSC) បានមានប្រសាសន៍ថា សមាគមនិស្សិតកម្ពុជានៅប្រទេសចិន បានប្រមូលផ្តុំវេជ្ជបណ្ឌិតនិងនិស្សិតកម្ពុជា ដែលទទួលការបណ្តុះជាភាសាចិនចំនួន ៥១ នាក់ដើម្បីចូលរួមក្នុងសកម្មភាពជំរុញការចាក់វ៉ាក់សាំងនេះ។ លោកបានប្រាប់ស៊ិនហួថា « បច្ចុប្បន្នមានមនុស្សចំនួន ២៦ នាក់ត្រូវបានគេបញ្ជូនទៅកន្លែងចាក់វ៉ាក់សាំងបង្ការក្នុងរាជធានីភ្នំពេញ ខណៈដែលអ្នកផ្សេងទៀត ត្រូវបានគេដាក់ពង្រាយទៅកន្លែងចាក់វ៉ាក់សាំងបង្ការក្នុងខេត្តផ្សេងៗ» ។ លោកថា « វ៉ាក់សាំងគឺដូចជាអាវការពារគ្រាប់កាំភ្លើងដែលអាចការពារអាយុជីវិតរបស់យើង ដូច្នេះយើងសង្ឃឹមថា ការចូលរួមរបស់គ្រូពេទ្យនឹងចូលរួមចំណែកក្នុងការការពារអាយុជីវិតប្រជាជនរបស់យើង និងកសាងសេដ្ឋកិច្ចរបស់យើងឡើងវិញ» ៕ | 2021-04-26T03:34:00+07:00 | dap-news.com | https://dap-news.com/national/2021/04/25/139918/ |
cf8b9880-1bac-43ed-926b-aea48d817c82 | បុរសជនជាតិអេស្បាញម្នាក់ ត្រូវបានតុលាការចោទប្រកាន់ពីបទ «ចម្លងជំងឺកូវីដ-១៩» ទៅឲ្យមនុស្ស ២២នាក់ ដោយចេតនា | បុរសជនជាតិអេស្បាញម្នាក់ដែលមានរោគសញ្ញាជំងឺ COVID-19 បានក្អកដាក់មិត្តរួមការងាររបស់ខ្លួន ហើយបានប្រាប់ពួកគេថា ត្រូវបានគេចោទប្រកាន់ពីបទបង្កការឆ្លងដោយចេតនា បន្ទាប់ពីគាត់បានចម្លងរោគទៅកាន់មនុស្សចំនួន ២២នាក់។ នេះបើយោងតាមការចេញផ្សាយដោយ ទីភ្នាក់ងារសារព័ត៌មាន Reuters នៅថ្ងៃអាទិត្យ ទី២៥ ខែមេសា ឆ្នាំ២០២១។ អាជ្ញាធរអេស្បាញបាននិយាយថា ការស៊ើបអង្កេតរបស់ពួកគេបានចាប់ផ្តើមធ្វើឡើងបន្ទាប់ពីការផ្ទុះជំងឺ COVID-19 នៅឯក្រុមហ៊ុនដែលបុរសវ័យ ៤០ឆ្នាំខាងលើនេះធ្វើការ។ នៅក្នុងសេចក្តីថ្លែងការណ៍ ប៉ូលីសបាននិយាយថា ប៉ុន្មានថ្ងៃមុនពេលដែលមានការផ្ទុះឡើងនៃជំងឺនេះ បុរសនោះបានចេញរោគសញ្ញា នៃជំងឺ Covid-19 ប៉ុន្តែគាត់បានច្រានចោលការផ្តល់យោបល់ពីមិត្តរួមការងាររបស់គាត់ ដែលចង់ឲ្យគាត់ទៅផ្ទះហើយនៅដាច់ដោយឡែកពីគេ។ បន្ទាប់ពីចេញពីធ្វើការ សុខភាពរបស់បុរសម្នាក់នោះនៅតែមិនមានភាពប្រសើរឡើង គាត់បានទៅធ្វើតេស្ត PCR មុនពេលទៅកន្លែងហាត់ប្រាណ ហើយត្រលប់មកធ្វើការវិញនៅថ្ងៃបន្ទាប់។ ទោះបីជា ថ្នាក់លើបានប្រាប់គាត់ឱ្យត្រឡប់ទៅផ្ទះវិញ បន្ទាប់ពីប្រដាប់វាស់កម្តៅបានរកឃើញថា គាត់មានសីតុណ្ហភាព ៤០អង្សាសេក៏ដោយ ក៏បុរសនោះបានបដិសេធ។ បុរសនោះបានដើរជុំវិញកន្លែងធ្វើការរបស់គាត់ ដោយទាញម៉ាសរបស់គាត់ចុះក្រោម ហើយក្អកដាក់លើមនុស្សម្នាដោយនិយាយថា «ខ្ញុំនឹងចម្លងរោគនេះដល់អ្នកគ្រប់គ្នា»។ នៅថ្ងៃបន្ទាប់លទ្ធផលតេសត្ត PCR របស់គាត់បានបង្ហាញថា «វិជ្ជមាន»។ បន្ទាប់មកមិត្តរួមការងាររបស់គាត់ក៏បានទៅតេស្តផងដែរ ដោយប្រាំនាក់ក្នុងចំណោមពួកគេទទួលបានលទ្ធផល «វិជ្ជមាន»។នៅកន្លែងហាត់ប្រាណដែលបុរសបានទៅ មានមនុស្ស ០៣នាក់បានធ្វើតេស្ត «វិជ្ជមាន» ហើយសមាជិកគ្រួសារពួកគេក៏ឆ្លងជំងឺនេះដែរ។ ទីភ្នាក់ងារសារព័ត៌មានអេស្បាញ Europa Press បានរាយការណ៍ថា ចៅក្រមបានចោទប្រកាន់បុរសម្នាក់នោះ ដែលប៉ូលីសមិនបានបង្ហាញអត្តសញ្ញាណ ហើយបានដោះលែងគាត់នៅល្ងាចថ្ងៃសៅរ៍សប្តាហ៍នេះ ដើម្បីរង់ចាំការជំនុំជម្រះក្តី៕ | 2021-04-26T02:42:00+07:00 | freshnewsasia.com | https://m.freshnewsasia.com/index.php/en/internationalnews/195319-2021-04-25-12-42-21.html |
8168c4ba-6b32-43bb-9210-9b4d856870b8 | UPDATE: ថ្ងៃនេះ ក្រសួងការងារចាក់វ៉ាក់សាំងបង្ការជំងឺកូវីដ១៩ ដូសទី២ ជូនដល់កម្មករ និយោជិត និងថ្នាក់ដឹកនាំអង្គការវិជ្ជាជីវៈ បាន៤៥៧១នាក់ | នាថ្ងៃទី២៥ ខែមេសា ឆ្នាំ២០២១ នេះ អនុគណៈកម្មការចំពោះកិច្ច ក្រសួងការងារ និងបណ្តុះបណ្តាលវិជ្ជាជីវៈ បានចាក់វ៉ាក់សាំងកូវីដ-១៩ (ស៊ីណូវ៉ាក់) ដូសទី២ ជូនបងប្អូនកម្មករនិយោជិត និងថ្នាក់ដឹកនាំអង្គការវិជ្ជាជីវៈ បានចំនួន ៤ ៥៧១នាក់ ដែលក្នុងនោះក៏មានជនបរទេសចំនួន ១៥០នាក់ផងដែរ។ នេះបើតាមសេចក្តីជូនដំណឹងដែល Fresh News ទទួលបាន។ អនុគណៈកម្មការចំពោះកិច្ច ក្រសួងការងារ នឹងបន្តរៀបចំទីតាំងចាក់វ៉ាក់សាំងជូនបងប្អូនកម្មករនិយោជិតនៅតាមរោងចក្រ សហគ្រាស ជាបន្តបន្ទាប់ទៀត៕ | 2021-04-26T02:12:00+07:00 | freshnewsasia.com | https://m.freshnewsasia.com/index.php/en/localnews/195318-2021-04-25-12-12-33.html |
543e4c37-ecce-4a49-939e-d0ba3fadc012 | TOP NEWS: រដ្ឋបាលរាជធានីភ្នំពេញ បង្ហាញអត្តសញ្ញាណអ្នកកើតជំងឺកូវីដ១៩ ចំនួន៥៤៦នាក់ ដែលទើបរកឃើញថ្មី | រដ្ឋបាលរាជធានីភ្នំពេញ នៅល្ងាចថ្ងៃទី២៥ ខែមេសា ឆ្នាំ២០២១នេះ បានបង្ហាញអត្តសញ្ញាណអ្នកជំងឺកូវីដ១៩ ចំនួន៥៤៦នាក់ថ្មីបន្ថែមទៀត ដែលបានរកឃើញកើតជំងឺកូវីដ១៩។ ការបង្ហាញអត្តសញ្ញាណនេះ ដើម្បីផ្តល់ជាព័ត៌មានដល់អ្នកដែលពាក់ព័ន្ធផ្ទាល់ ឬប្រយោល ទៅធ្វើតេស្តសុខភាព និងធ្វើចត្តាឡីស័ក។ ជាពិសេសត្រូវអនុវត្តន៍វិធានការសុខាភិបាលផ្សេងៗ ដើម្បីទប់ស្កាត់ការចម្លងជំងឺបន្ត។ រដ្ឋបាលរាជធានីភ្នំពេញ បានអំពាវនាវដល់ប្រជាពលរដ្ឋដែលមានប្រាស្រ័យទាក់ទងជាមួយអ្នកកើតជំងឺកូវីដ១៩ ប្រញាប់រាយការណ៍ជូនអាជ្ញាធរមូល និងរូសរាន់ទៅយកសំណាកនៅមន្ទីរពេទ្យមិត្តភាពខ្មែរ-សូវៀត មណ្ឌលសុខភាពចាក់អង្រែ វិទ្យាល័យបាក់ទូក វិទ្យាល័យបឹងត្របែក និងសាលាបឋមសិក្សាសុភមង្គល។ | 2021-04-26T01:54:00+07:00 | freshnewsasia.com | https://m.freshnewsasia.com/index.php/en/localnews/195316-2021-04-25-11-54-08.html |
19fefcbb-afd3-40c3-9531-9cbf202b7227 | ប្រធានគណៈមេធាវី ផ្ញើលិខិតជូនសមាជិក ក្នុងរយៈពេលអនុវត្តវិធានការបិទខ្ទប់ ដើម្បីទប់ស្កាត់ការឆ្លងរាលដាលជំងឺកូវីដ-១៩ | លោកមេធាវី លី ច័ន្ទតុលា ប្រធានគណៈមេធាវីកម្ពុជា នៅថ្ងៃទី២៥ ខែមេសានេះ បានផ្ញើលិខិតជូនសមាជិករបស់ខ្លួន ក្នុងរយៈពេលអនុវត្តវិធានការបិទខ្ទប់ ដើម្បីទប់ស្កាត់ការឆ្លងរាលដាលជំងឺកូវីដ-១៩។ នេះបើតាមលិខិត ដែលបណ្តាញព័ត៌មាន Fresh News ទទួលបាន៕ | 2021-04-26T01:12:00+07:00 | freshnewsasia.com | https://m.freshnewsasia.com/index.php/en/localnews/195309-2021-04-25-11-12-22.html |
24fa87c4-c65b-4239-b8ad-9d37237a40a8 | BREAKING: រដ្ឋបាលខេត្តព្រះសីហនុ បង្ហាញអត្តសញ្ញាណអ្នកកើតជំងឺកូវីដ ចំនួន២០នាក់ ដែលទើបរកឃើញឆ្លងថ្មី | រដ្ឋបាលខេត្តព្រះសីហនុ នៅល្ងាចថ្ងៃទី២៥ ខែមេសា ឆ្នាំ២០២១នេះ បានបង្ហាញអត្តសញ្ញាណអ្នកកើតជំងឺកូវីដ១៩ ចំនួន២០នាក់ ដែលទើបរកឃើញឆ្លងថ្មីបន្ថែមទៀត ក្នុងនោះមានអាជីវករផ្សារលើ និងក្រុមគ្រួសារ ព្រមទាំងអ្នកពាក់ព័ន្ធ។ នេះបើតាមសេចក្ដីជូនដំណឹង ដែលបណ្ដាញព័ត៌មាន Fresh News ទទួលបាន។ តាមរយៈសេចក្ដីជូនដំណឹងនេះ រដ្ឋបាលខេត្ត បានអំពាវនាវដល់អាជីវករ និងប្រជាពលរដ្ឋដែលធ្លាប់បានប្រាស្រ័យទាក់ទងផ្ទាល់ជាមួយអ្នកកើតជំងឺកូវីដ ត្រូវរាយការណ៍ជូនអាជ្ញាធរមូលដ្ឋានជាបន្ទាន់ និងប្រញាប់រួសរាន់ទៅផ្ដល់វត្ថុសំណាក នៅវេទិកា៧មករា រៀងរាល់ម៉ោងធ្វើការ (រួមទាំងថ្ងៃឈប់សម្រាក) ហើយត្រូវធ្វើចត្តាឡីស័ក១៤ថ្ងៃ តាមការណែនាំរបស់ក្រសួងសុខាភិបាល។ គួរជម្រាប ពាក់ព័ន្ធជាមួយស្ថានភាពបែបនេះ រដ្ឋបាលខេត្តព្រះសីហនុ ក៏បានសម្រេចផ្អាកការលក់ដូរបណ្ដោះអាសន្ន នៅផ្សារលើក្រុងព្រះសីហនុ ជាបណ្ដោះអាសន្នផងដែរ ហើយតម្រូវឲ្យអាជីវករ និងអ្នកពាក់ព័ន្ធទាំងអស់ត្រូវទៅធ្វើចត្តាឡីស័ក៕ | 2021-04-26T01:05:00+07:00 | freshnewsasia.com | https://m.freshnewsasia.com/index.php/en/localnews/195306-2021-04-25-11-05-34.html |
08759db2-62c7-474f-b45c-6d6058e08c92 | រដ្ឋបាលស្រុកគិរីវង់ ខេត្តតាកែវ ជូនដំណឹងពីការរកឃើញអ្នកកើតជំងឺកូវីដម្នាក់ និងអំពាវនាវដល់ពាក់ព័ន្ធរាយការណ៍ ជូនអាជ្ញាធរជាបន្ទាន់ | រដ្ឋបាលស្រុកគិរីវង់ ខេត្តតាកែវ នៅថ្ងៃទី២៥ ខែមេសា ឆ្នាំ២០២១នេះ បានចេញសេចក្ដីជូនដំណឹងពីការរកឃើញ អ្នកវិជ្ជមានជំងឺកូវីដ១៩ លើបុរសម្នាក់ឈ្មោះ អែក វណ្ណី ដែលរស់នៅភូមិជាវប្ដីខាងកើត ឃុំតាអូរ ដែលមានមុខរបរជា អ្នកដឹកបង្កងលក់នៅផ្សារទួលទំពូង និងផ្សារថ្មី រាជធានីភ្នំពេញ។ ក្នុងសេចក្ដីជូនដំណឹង ដែលបណ្ដាញព័ត៌មាន Fresh News ទទួលបានរដ្ឋបាលស្រុកគិរីវង់ ក៏បានអំពាវនាវដល់ប្រជាពលរដ្ឋ ដែលធ្លាប់មានប្រាស្រ័យទាក់ទង ជាមួយបុគ្គលវិជ្ជមានជំងឺកូវីដ១៩ខាងលើ ត្រូវរាយការណ៍ ជូនអាជ្ញាធរមូលដ្ឋានបន្ទាន់ ឬត្រូវយកសំណាក ក្នុងករណីចេញរោគសញ្ញាសង្ស័យ៕ | 2021-04-26T00:44:00+07:00 | freshnewsasia.com | https://m.freshnewsasia.com/index.php/en/localnews/195302-2021-04-25-10-44-16.html |
65c75a92-3974-437a-a168-ea40cef7571a | អាជ្ញាធរក្រុងព្រះសីហនុ បង្ហាញផែនការលម្អិត ពាក់ព័ន្ធនិងនីតិវិធីចុះស្រង់ស្ថិតិ ប្រជាពលរដ្ឋមកយក សំណាករកមេរោគកូវី១៩ | និតិវិធីមាន ៣ដំណាក់កាល ដូចខាងក្រោម៖ ១/ បែងចែកក្រុមការងារ ដើម្បីចុះតាមក្រុមនីមួយៗ នៃភូមិ ២/ ទម្រង់គំរូបញ្ជីស្រង់ស្ថិតិប្រជាពលរដ្ឋ។ ៣/ ឯកសារគោលណ៍សម្រាប់ប្រើស្រង់ស្ថិតិ ( សៀវភៅស្នាក់ ) ប៉ុន្តែពិនិត្យ និងស្រង់ចំនួនមនុស្សស្នាក់នៅជាក់ស្តែង។ ( ហាមដាច់ខាតស្រង់ឈ្មោះអ្នកស្លាប់ អ្នកផ្លាសប្តូរទីលំនៅ អ្នកទៅធ្វើការងារ អ្នកទៅរៀនក្រៅឃ្លុំ រយៈពេលវែង )។ ៤/ ពេលចុះស្រង់ស្ថិតិ ចំណុចដែលមិនអាចខ្វះបានគឺ ( ឈ្មោះ, ក្រុមទី, ភូមិ, សង្កាត់, និងលេខទូរស័ព្ទ )។ ៥/ ពេលស្រង់ស្ថិតិចប់ ក្រុមការងារនីមួយៗ ត្រូវវាយកុំព្យូទ័រឈ្មោះជាហ្វាលភីឌីអេស ( File PDF ) រួចបញ្ជូនបញ្ជូនមកក្រុម Whatsapp ដែលមានលោក សេន រ៉ន មន្ត្រីក្រុង ជាអ្នកទទួលបូកសរុបឈ្មោះតាមក្រុមនីមួយៗ បន្ទាប់មកខ្ញុំនឹងបញ្ជូនឈ្មោះទៅលោកស្រីប្រធានមន្ទីរសុខាភិបាល ដើម្បីស្នើយកសំណាក។ ៦/ ទំនាក់ទំនងបំពេញការងារ ប្រើអាយកូម និងទូរស័ព្ទ។ ១/ ក្រុមនីមួយៗ ត្រូវCopy បញ្ជីឈ្មោះតាមក្រុម រួចកាត់ជាគ្រួសារៗ ដើម្បីចែកប្រជាពលរដ្ឋតាមគ្រួសារនីមួយៗ។ ២/ អ្នកចុះទៅផ្ទះប្រជាពលរដ្ឋ ដើម្បីចែកលេខរៀងគ្រួសារនីមួយៗ គឺត្រូវប្រាប់ពីទីតាំងយកសំណាក, ពេលវេលាយកសំណាក និងប្រាប់ឲ្យពួកគាត់ឲ្យយកលេខរៀងគ្រួសារនីមួយៗ មកផង ពេលពួកគាត់មកយកសំណាក។ ប្រធានក្រុមការងារតាមក្រុមនីមួយៗ ត្រូវបែងចែកសមាជិកក្នុងក្រុមនីមួយៗ របស់ខ្លួន ឲ្យទទួលខុសត្រូវការងារដូចខាងក្រោម៖ ១/ អ្នកទៅចុះត្រួតពិនិត្យតាមផ្ទះ និងជម្រុញប្រជាពលរដ្ឋតាមផ្ទះឲ្យមកយកសំណាកឲ្យបានគ្រប់គ្នា។ ២/ អ្នកប្រចាំការនៅទីតាំងយកសំណាក ទទួលខុសត្រូវពិនិត្យក្រដាសឈ្មោះគ្រួសារ និងពិនិត្យចំនួនសមាជិកគ្រួសារ ពេលពួកគាត់អញ្ជើញមកយកសំណាក ( តើមកគ្រប់ចំនួននូវ? ) បើមិនទាន់មកគ្រប់ចំនួន ត្រូវប្រាប់ពួកគាត់ឲ្យហៅសមាជិកគ្រួសារ ឲ្យមកយកសំណាកឲ្យបានគ្រប់គ្នា។ ៣/ អ្នកទទួលខុសត្រូវចាំទូរស័ព្ទហៅប្រជាពលរដ្ឋណាដែល បាត់ពីផ្ទះ ហើយមិនឃើញមកយកសំណាក ដូច្នេះត្រូវទូរស័ព្ទហៅគាត់មកយកសំណាកឲ្យបាន។ ៤/ អ្នកសម្របសម្រួលជាមួយក្រុមគ្រូពេទ្យយកសំណាក ( មានមន្ត្រីក្រុង ១នាក់ និងមន្ត្រីតាមក្រុមនីមួយៗ ១នាក់ )។ ៥/ អ្នកគ្រប់គ្រងអ្នកវិជ្ជមាន និងទំនាក់ទងឡានពេទ្យមកដឹកអ្នកវិជ្ជមាន។ ៦/ ការបូកសរុបរបាយការណ៍ក្រោយពេលយកសំណាកចប់ គឺសមាជិកក្នុងក្រុមទាំងមូល ដែលឲ្យទទួលខុសត្រូវតាមផ្នែកនីមួយៗ ត្រូវរួមគ្នាពិនិត្យចំនួនគ្រួសារ និងឈ្មោះប្រជាពលរដ្ឋ ដែលមានវត្តមាន មកយកសំណាក និងអ្នកអវត្តមាន មិនបានមកយកសំណាក ( អ្នកអវត្តមាន ត្រូវធ្វើបញ្ជីដើម្បីអញ្ជើញមកយកសំណាកលើកក្រោយទៀត )។ ៧/ ក្រុមការងារនីមួយៗ ត្រូវវាយឈ្មោះអ្នកអវត្តមានមកយកសំណាកលើកទី១ ជាហ្វាលភីឌីអេស ( File PDF ) ជាថ្មី ហើយបញ្ជូនមកក្រុម Whatsapp ដែលមានលោក សេន រ៉ន មន្ត្រីក្រុង ជាអ្នកទទួលបូកសរុបឈ្មោះតាមក្រុមនីមួយៗ បន្ទាប់មកខ្ញុំនឹងបញ្ជូនឈ្មោះអ្នកអវត្តមានទៅលោកស្រីប្រធានមន្ទីរសុខាភិបាល ដើម្បីស្នើយកសំណាកពួកគាត់ជាថ្មី។ ៨/ ក្រុមភ្ជាប់App ប្រជាពលរដ្ឋមកយកសំណាក មានមន្ត្រីប្រៃសណីយ និងមន្ត្រីក្រុង។ ៩/ ក្រុមការងាររៀបចំសណ្តាប់ធ្នាប់របៀបរៀបរយ គឺកងកម្លាំង និងប្រជាការពារ៕ | 2021-04-25T23:35:00+07:00 | dap-news.com | https://dap-news.com/national/2021/04/25/139871/ |
28913c8d-4988-41da-90a4-29f5c433cf11 | ក្រសួងប្រកាសករណីស្លាប់ ដោយកូវីដ១៩ចំនួន៣នាក់ថ្ងៃនេះ | ក្រសួងសុខាភិបាលបានប្រកាសករណីស្លាប់ ដោយសារជំងឺកូវីដ១៩ ចំនួន៣នាក់ នៅថ្ងៃទី២៥ ខែមេសា ឆ្នាំ២០២១នេះ។ ចំនួននេះបានធ្វើឱ្យអ្នកស្លាប់ដោយសារជំងឺកូវីដ១៩ កើនឡើងដល់ ៧៤នាក់។ អានលំអិត៖ | 2021-04-25T23:10:00+07:00 | kampucheathmey.com | https://www.kampucheathmey.com/local-news/108482 |
da43de0a-8797-41c9-81ef-fbce3477d496 | ២៤ម៉ោងកម្ពុជារកឃើញអ្នកឆ្លងកូវីដ៩ ចំនួន ៦១៦នាក់ | កម្ពុជារកឃើញអ្នកឆ្លងកូវីដ១៩ ចំនួន ៦១៦នាក់ ខណៈអ្នកជាសះស្បើយមានចំនួន ១៩០នាក់។ អ្នកឆ្លងសរុបបានកើនឡើងដល់ ៩៩៧៥នាក់ អ្នកជាសះស្បើយសរុប ៣៨០០នាក់ ខណៈអ្នកស្លាប់កើនឡើងដល់ ៧៤នាក់ ។ អានពិស្តារ៖ | 2021-04-25T23:05:00+07:00 | kampucheathmey.com | https://www.kampucheathmey.com/local-news/108464 |
9aff104d-b0fa-497d-b1c7-09ccd1af30ad | ជនជាតិ ខ្មែរ ៣នាក់ទៀតទទួល មរណភាព ដោយ សារជំងឺកូវីដ ១៩ | No Content | 2021-04-25T23:00:00+07:00 | dap-news.com | https://dap-news.com/national/2021/04/25/139851/ |
5e1b69dc-76f7-4859-bd13-b69cf39d2b0f | TOP NEWS: ក្រសួងសុខាភិបាល បន្តរកឃើញអ្នកឆ្លងកូវីដ១៩ចំនួន៦១៦នាក់ថែមទៀត ខណៈអ្នកជំងឺចំនួន១៩០នាក់ជាសះស្បើយ (Video inside) | ក្រសួងសុខាភិបាល នៅថ្ងៃទី២៥ ខែមេសា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន ៦១៦នាក់ថែមទៀត ដែលភាគច្រើនជាអ្នករស់នៅរាជធានីភ្នំពេញ ខណៈអ្នកជំងឺចំនួន១៩០នាក់ បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ សេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបានបញ្ជាក់ថា អ្នកឆ្លងទាំង៦១៦នាក់ សុទ្ធសឹងជាករណីឆ្លងក្នុងសហគមន៍២០កុម្ភៈ ដែលរួមមានរាជធានីភ្នំពេញ ៥៤៦នាក់, ខេត្តកំពង់ស្ពឺម្នាក់, ខេត្តកំពង់ឆ្នាំង២នាក់, ខេត្តកោះកុង ២នាក់, ខេត្តកំពង់ធំ២នាក់, ខេត្តមណ្ឌលគីរី២នាក់, ខេត្តស្វាយរៀង២នាក់, ខេត្តកណ្តាល ២៤នាក់, ខេត្តព្រៃវែង៨នាក់, ខេត្តតាកែវ៧នាក់ និងខេត្តព្រះសីហនុ២០។ សម្រាប់អ្នកជាសះស្បើយទាំង ១៩០នាក់វិញ ម្នាក់ជាពលករមកពីថៃ និង១៨៩សុទ្ធសឹងជាអ្នកឆ្លងក្នុងសហគមន៍ នៃព្រឹត្តិការណ៍២០កុម្ភៈ ដោយទទួលទ្ធផលធ្វើតេស្តអវិជ្ជមាន២លើក ត្រូវបានអនុញ្ញាតឲ្យចេញពីមន្ទីរពេទ្យ ប៉ុន្តែត្រូវបន្តធ្វើចត្តាឡីស័ក១៤ថ្ងៃ ដើម្បីតាមដានសុខភាព។ សូមជម្រាបថា គិតត្រឹមម៉ោង៧ព្រឹក ថ្ងៃទី២៥ ខែមេសា ឆ្នាំ២០២១នេះ កម្ពុជាបានរកឃើញអ្នកឆ្លងសរុបចំនួន ៩៩៧៥នាក់ ក្នុងនោះករណីសហគមន៍២០កុម្ភៈ ចំនួន ៩៤២៦នាក់, អ្នកជាសះស្បើយចំនួន ៣៤០០នាក់, អ្នកកំពុងសម្រាកព្យាបាលចំនួន ៦៤៩៥នាក់, អ្នកស្លាប់ចំនួន ៧៤នាក់៕ | 2021-04-25T22:59:00+07:00 | freshnewsasia.com | https://m.freshnewsasia.com/index.php/en/localnews/195287-2021-04-25-08-59-52.html |
fe67a985-6134-42b7-8824-52b3f39ace9e | BREAKING: ក្រសួងសុខាភិបាល ប្រកាសពីការស្លាប់របស់អ្នកជំងឺកូវីដ១៩ ចំនួន ៣នាក់បន្ថែមទៀត (Video inside) | <៊p> ក្រសួងសុខាភិបាល នៅរសៀលថ្ងៃទី២៥ ខែមេសា ឆ្នាំ២០២១នេះ បានប្រកាសថា អ្នកជំងឺកូវីដ១៩ ចំនួន ៣នាក់ទៀត បានស្លាប់បាត់បង់ជីវិត។ ក្នុងសេចក្តីប្រកាសព័ត៌មានក្រសួងបានបញ្ជាក់ថា អ្នកជំងឺដែលស្លាប់នេះ សុទ្ធតែជាពលរដ្ឋខ្មែរមានអាយុ ជាស្ត្រីអាយុ ៧៩ឆ្នាំ, បុរសអាយុ ៥៧ឆ្នាំ និងស្ត្រីអាយុ ៦៥ឆ្នាំ។ ក្រសួងបញ្ជាក់ថា ជាស្ត្រីជនជាតិខ្មែរអាយុ ៧៩ឆ្នាំ រស់នៅសង្កាត់ភ្នំពេញថ្មី ខណ្ឌសែនសុខ រាជធានី ភ្នំពេញ។ អ្នកជំងឺបានចូលមកដល់មន្ទីរពេទ្យនៅថ្ងៃទី២៤ ខែមេសា ឆ្នាំ២០២១ វេលាម៉ោង ១២៖៤០នាទី ពេលមកដល់មន្ទីរពេទ្យ ត្រូវបានក្រុមគ្រូពេទ្យពិនិត្យឃើញថា គាត់បានស្លាប់បាត់បង់ជីវិតរួចទៅហើយមុនចូលមកដល់មន្ទីរពេទ្យ។ ដោយជាករណីសង្ស័យសពត្រូវបានក្រុមគ្រូពេទ្យយកសំណាកធ្វើវិភាគ ហើយជាលទ្ធផលបញ្ជាក់ថាសព មានវិជ្ជមានកូវីដ-១៩។ ការសន្និដ្ឋានរបស់ក្រុមគ្រូពេទ្យ ស្ត្រីរូបនេះ បានស្លាប់បាត់បង់ជីវិតមុនពេលចូលមកដល់មន្ទីរពេទ្យ ដោយ សារជំងឺកូវីដ-១៩។ ជាបុរសជនជាតិខ្មែរអាយុ ៥៧ឆ្នាំ រស់នៅស្រុករលាប្អៀរ ខេត្តកំពង់ឆ្នាំង បានចូលមកដល់មន្ទីរពេទ្យនៅថ្ងៃទី១៨ ខែមេសា ឆ្នាំ២០២១ វេលាម៉ោង ០៤៖៥០នាទី។ ពេលមកដល់មន្ទីរពេទ្យ ត្រូវបានក្រុមគ្រូពេទ្យពិនិត្យឃើញថាគាត់បានស្លាប់បាត់បង់ជីវិតរួចទៅហើយមុនចូលមកដល់មន្ទីរពេទ្យ។ ដោយជាករណីសង្ស័យសពត្រូវបាន ក្រុមគ្រូពេទ្យយកសំណាកធ្វើវិភាគ ហើយជាលទ្ធផលបញ្ជាក់ថាសព មានវិជ្ជមានកូវីដ-១៩។ ការសន្និដ្ឋានរបស់ក្រុមគ្រូពេទ្យ៖ បុរសខាងលើនេះ បានស្លាប់បាត់បង់ជីវិតមុនពេលចូលមកដល់មន្ទីរពេទ្យ ដោយសារ ជំងឺកូវីដ-១៩។ ជាស្ត្រីជនជាតិខ្មែរ អាយុ ៦៥ឆ្នាំ រស់នៅស្រុកសំរោងទង ខេត្តកំពង់ស្ពឺ បានស្លាប់បាត់បង់ជីវិតនៅថ្ងៃទី២៤ ខែមេសា ឆ្នាំ២០២១ វេលាម៉ោង ០២៖០០នាទី រំលងអាធ្រាត្រ។ បន្ទាប់ពីបានទទួលដំណឹង ក្រុម RRT នៃមន្ទីរសុខាភិបាលខេត្តកំពង់ស្ពឺ ចុះទៅយកសំណាកសាកសព ជាលទ្ធផលបញ្ជាក់ថាសពមានវិជ្ជមានកូវីដ-១៩។ ការសន្និដ្ឋានរបស់ក្រុមគ្រូពេទ្យ៖ ស្ត្រីខាងលើនេះ បានស្លាប់បាត់បង់ជីវិតនៅផ្ទះរបស់គាត់លើអ្នកមាន ផ្ទុកវីរុសកូវីដ-១៩។ ក្រសួងសុខាភិបាល បានចូលរួមចំណែកសោកស្ដាយជាពន់ពេក និងចូលរួមមរណទុក្ខយ៉ាងក្រៀមក្រំជាទី បំផុតជាមួយក្រុមគ្រួសារសព។ សូមបញ្ជាក់ថា យោងតាមក្រសួងសុខាភិបាល គិតត្រឹមព្រឹកថ្ងៃទី២៥ ខែមេសា ឆ្នាំ២០២១ អ្នកជំងឺកូវីដ១៩ ចំនួន ៧៤នាក់ហើយ បានស្លាប់បាត់បង់ជីវិត៕ | 2021-04-25T22:56:00+07:00 | freshnewsasia.com | https://m.freshnewsasia.com/index.php/en/localnews/195286-2021-04-25-08-56-59.html |
767a3767-49e4-4636-bc70-0fc03893c9aa | លោកស្រី ឱ វណ្ណឌីន៖ បុគ្គលគ្រប់រូប អាចមានសុវត្ថិភាពពីការឆ្លងជំងឺកូវីដ-១៩ ប្រសិនបើផ្លាស់ប្តូរជីវិតរស់នៅធម្មតា តាមបែបគន្លងថ្មី | លោកស្រី ឱ វណ្ណឌីន រដ្ឋលេខាធិការក្រសួងសុខាភិបាល និងជាប្រធានគណៈកម្មការចំពោះកិច្ចចាក់វ៉ាក់សាំងកូវីដ-១៩ ក្នុងក្របខណ្ឌទូទាំងប្រទេស (គ.វ.ក-១៩) នាថ្ងៃទី២៥ ខែមេសា ឆ្នាំ២០២១នេះ បានបញ្ចេញសារមួយចំនួនពាក់ព័ន្ធនឹងផលប៉ះពាល់ដោយសារជំងឺកូវីដ១៩ ចំពោះប្រជាពលរដ្ឋ និងប្រទេសកម្ពុជា ហើយលោកស្រីក៏បានលើកទឹកចិត្តដល់ប្រជាពលរដ្ឋ ឱ្យត្រូវផ្លាស់ប្ដូរការរស់នៅតាមបែបគន្លងថ្មី ឬ New Normal ប្រសិនបើមិនចង់ជួបមហន្តរាយ ដោយសារជំងឺដ៏កាចសាហាវនេះតទៅទៀត។ ខ្ញុំ និងលោកអ្នកអាចគេងលក់ស្រួលបាន ប្រសិនបើមនុស្សទាំងឡាយ និងសង្គមកម្ពុជាអាចត្រូវបានការពារ និងអាចជួយសង្គ្រោះអាយុជីវិត ពីការវាយប្រហារពីវីរុសកូវីដ-១៩។ ខ្ញុំសូមលើកទឹកចិត្តប្រជាពលរដ្ឋទាំងអស់ ចូលរួមអនុវត្តតាមវិធានការរបស់រាជរដ្ឋាភិបាល និងក្រសួងសុខាភិបាល ដែលបានដាក់ចេញរួចហើយនោះ។ សុខភាពរបស់ប្រជាពលរដ្ឋមានសារៈសំខាន់ជាងអ្វីៗទាំងអស់ ហើយប្រជាពលរដ្ឋត្រូវតែការពារ ពីការចម្លងជំងឺកូវីដ-១៩ ឱ្យបានគ្រប់គ្នា ដោយចាប់ផ្តើមធ្វើសក្មភាពចេញពីបុគ្គលម្នាក់ៗ និងរួមសាមគ្គីគ្នាធ្វើសកម្មភាព ឆ្លើយតបពីឥលូវនេះ។ ការចាក់វ៉ាក់សាំងកូវីដ-១៩ គឺជាជម្រើសមួយ រួមជាមួយជម្រើសដទៃទៀត របស់ប្រជាពលរដ្ឋ ក្នុងការអនុវត្តវិធានការបង្ការជំងឺកូវីដ-១៩ ដែលអាចការពារប្រជាពលរដ្ឋបាន ហើយដែលតម្រូវឲ្យប្រជាពលរដ្ឋចាំបាច់ ត្រូវមានវិន័យឱ្យបានត្រឹមត្រូវ និងការយល់ដឹងចាំបាច់ នៅពេលទៅទទួលសេវាកម្មចាក់វ៉ាក់សាំងនៅតាមទីតាំង ដែលប្រកាសដោយគណៈកម្មការចំពោះកិច្ចចាក់វ៉ាក់សាំងកូវីដ-១៩ ក្នុងក្របខណ្ឌទូទាំងប្រទេស ព្រមទាំងការអនុវត្តឱ្យបានពេញលេញនូវវិធានការ ៣ការពារ និង៣កុំ។ នៅផ្ទះ គឺជាជម្រើសដ៏ល្អមួយសម្រាប់ការពារការចម្លងជំងឺកូវីដ-១៩។ វិធានការបិទខ្ទប់ គឺជាវិធានការបណ្តោះអាសន្នប៉ុណ្ណោះ ដែលមានពេលកំណត់ មិនមែនជាការចាក់សោជារៀងរហូត ដែលប្រជាពលរដ្ឋមិនអាចធ្វើអ្វីបាននោះឡើយ។ វាជាការចាំបាច់ណាស់ ដែលទាំងអស់គ្នាត្រូវរៀបចំទុកជាមុន មុននឹងពេលដើរចេញពីវិធានការបិទខ្ទប់ បើមិនដូច្នោះទេ ការផ្ទុះឡើងនូវការចម្លងរាលដាលខ្លាំងថ្មីមួយទៀតនឹងអាចកើតឡើង ហើយអាចមានគ្រោះថ្នាក់ខ្លាំងជាង នាពេលនេះទៅទៀត ព្រោះនៅពេលនេះ មនុស្សគ្រប់គ្នា ទាំងអ្នកចាត់ចែងដាក់វិធានការ និងអ្នកដែលត្រូវអនុវត្តវិធានការ ទប់ស្កាត់ការចម្លងជំងឺដ៏កាចសាហាវនេះ មានការហត់នឿយ និងអស់ថាមពលទៅហើយ ចុះទម្រាំមានការផ្ទុះចេញសាជាថ្មីទៀតនោះ នៅពេលដែលកម្លាំងជួរមុខរបស់កម្ពុជា មិនទាន់បានស្រាកស្រាន្តផងនោះ ឬអាចនិយាយបានថា «អស់ថ្ម» តែថ្មនោះមិនទាន់ទាំងបានសាកបញ្ចូលពេញវិញផង តើនឹងក្លាយទៅជាយ៉ាងណា? ធនធានប្រហែលជាមិនគ្រប់គ្រាន់ សម្រាប់ទប់ស្កាត់ការចម្លង ដែលជានិន្នាការចម្លងមួយដែលអាចកើតមានជាបន្តបន្ទាប់ ប្រសិនបើបុគ្គលម្នាក់ៗ និងសហគមន៍ មិនធ្វើសកម្មភាពជាមួយគ្នាជួយគ្នា ដើម្បីការពារការផ្ទុះឡើងនូវការឆ្លងវីរុសកូវីដ-១៩ សាជាថ្មីឡើងវិញ បន្ទាប់ពីការដើរចេញពីវិធានការបិទខ្ទប់នាពេលខាងមុខ (ទោះជាការដើរចេញនូវវិធានការបិទខ្ទប់អាចកើតមានក្នុងពេលឆាប់ ឬយូរក៏ដោយ)។ ខ្ញុំសឹងតែមិនហ៊ានគិតដល់ចំណុចនោះទេ តែខ្ញុំត្រូវតែបង្ហាញជាមុន ដើម្បីជូនដល់លោកអ្នកមានការប្រុងប្រយ័ត្នលើចំណុចនេះទាំងអស់គ្នា។ បុគ្គលគ្រប់រូបអាចមានសុវត្ថិភាពពីការឆ្លងជំងឺកូវីដ-១៩ បានប្រសិនបើមនុស្សគ្រប់គ្នា អាចផ្លាស់ប្តូរអាកប្បកិរិយាផ្ទាល់ខ្លួនបានទាន់ពេល និងបានលឿនជាងការវាយលុករបស់វីរុសកូវីដ-១៩ ដោយសម្របខ្លួនឱ្យបានជាមួយនឹងជីវិតរស់នៅធម្មតាតាមបែបគន្លងថ្មី។ រាល់ទីតាំងដែលបិទជិត ឬជាកន្លែងប្រមូលផ្តុំមនុស្សច្រើន ដូចជាហាងលក់អីវ៉ាន់ ភោជនីយដ្ឋាន រោងកុន ទីផ្សារ និងរោងចក្រ-សហគ្រាសជាដើម ម្ចាស់ទីតាំង និងអតិថិជន ត្រូវតែគោរព និងអនុវត្តយ៉ាងហ្មត់ចត់នូវវិធានការណ៍បង្ការជំងឺ ដែលណែនាំដោយសម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងដោយក្រសួងសុខាភិបាល ដូចជា ពាក់ម៉ាស់ លាងដៃឱ្យបានត្រឹមត្រូវ និងរក្សាគម្លាតសុវត្ថិភាពបុគ្គលពី ១.៥ ម៉ែត្រឡើងជាដើម។ ប្រសិនបើយើងមិនចង់វិលត្រឡប់ ទៅរកស្ថានភាពបិទខ្ទប់វិញទេនោះ បុគ្គលម្នាក់ៗត្រូវរៀនសូត្រ សម្រាប់ការផ្លាស់ប្តូររបៀបរស់នៅរបស់លោកអ្នកទៅរកស្ថានភាពធម្មតា តែមានការប្រុងប្រយ័ត្នការពារ ដូចបានរៀបរាប់ខាងលើ។ ខ្ញុំសូមជូនពរបងប្អូនទាំងអស់ សូមមានសុខភាពល្អ និងមានសុវត្ថិភាពពីការចម្លងជំងឺកូវីដ-១៩។ លោកស្រី ឱ វណ្ណឌីន ក៏បានថ្លែងអំណរគុណយ៉ាងជ្រាលជ្រៅដល់ប្រជាពលរដ្ឋទាំងអស់ ដែលបានចូលរួមសហការគ្នា ដើម្បីប្រយុទ្ធជាមួយសត្រូវអត់ស្រមោលកូវីដ-១៩នេះ៕ | 2021-04-25T22:29:00+07:00 | freshnewsasia.com | https://m.freshnewsasia.com/index.php/en/localnews/195281-2021-04-25-08-29-36.html |
a59b0a66-2557-4d20-8594-fc3d4e965cb2 | នាយការិយាល័យ អាវុធជីវសាស្ដ្រ-វិទ្យុសកម្ម ម្នាក់ បានឆ្លងជំងឺកូវីដ-១៩ | យោងតាមសេចក្ដីប្រកាសព័ត៌មានរបស់ អគ្គបញ្ជាការដ្ឋានទីចាត់ការ ការពារគីមីសាស្ដ្រ នាថ្ងៃទី២៥ ខែមេសា ឆ្នាំ២០២១ បញ្ជាក់ ថា «បច្ចុប្បន្នកំពុងព្យាបាលជំងឺនៅមជ្ឈមណ្ឌលសន្និបាតកោះពេជ្រ។លោក ប៊ូយ សុចិត្រា ធ្លាប់បានចាក់វ៉ាក់សាំង ចំនួន២លើក រួចមកហើយ ចំណែកប្រពន្ធមិនបានចាក់វ៉ាក់សាំងការពារជំងឺកូវីដ-១៩ទេ។ ទីចាត់ការការពារគីមីសាស្ត្រ ក៏បានអំពាវនាវដល់នាយទាហាន នាយទា និងពលទាហានដែលបានពាក់ព័ន្ធដោយផ្ទាល់ ឬ ដោយប្រយោល ត្រូវអនុវត្តន៍តាមវិធានការការពារកូវីដ-១៩ របស់ក្រសួងសុខាភិបាលឱ្យបានខ្ចាប់ខ្ជួន និងម៉ឺងម៉ាត់បំផុត៕ | 2021-04-25T22:19:00+07:00 | dap-news.com | https://dap-news.com/national/2021/04/25/139834/ |
1abd566c-f7c6-484a-84be-803aeee4c693 | កំណាព្យ៖ ទុក្ខសោក លោកិយ ដោយដៃកូវីដ | ✍️ឆ្នាំចាស់ផ្លាស់កាយឆ្ងាយទៅហើយ ម្តេចឡើយកូវីដមិនវិលវៃ ថែមទាំងប្រែកាយក្លាយបែបថ្មី រុករានប្រល័យគ្មានស្រាកស្រាន្ត។ ✍️ទេវតាថ្មីចាស់ផ្លាស់បន្ត កូវីដថ្លែងសដ៏ហួសស្មាន ប្រទេសធំតូចដូចមិនខាន ចូលគ្រប់ទីស្ថានខានសុខុម។ ✍️ឃើញគ្រប់ជាតិសាសន៍ច្បាស់មរណា កូវីដប្រហារយ៉ាងបង្ខំ លោកិយងងឹតចិត្តក្រៀមក្រំ មេឃចង់រលំយំលែងស្តី។ ✍️ទីធ្លាប់មានការថ្លាត្រចង់ បែរធ្លាក់អន្លង់ផុងព្រួយភ័យ មិនថាក្មេងចាស់ច្បាស់ក្សិណក្ស័យ ទ្វីបលោកយល់ន័យក្តីវិនាស។ ✍️ទាំងពេទ្យមន្ត្រីភ័យពេកពិត តែខំតាំងចិត្តគិតឆ្លាស់ឆ្លៀស ជួយអ្នកជំងឺឈឺពេញពាស កុំឱ្យនិរាសរាស្ត្រមរណា។ ✍️ពេទ្យក៏មានឆ្លងផងអំពល់ កូវីដឥតខ្វល់យល់នរណា ពឺតពួយចម្លងឆ្លងប្រហារ ឱ្យក្ស័យសង្ខារត្រាឥតស្បើយ។ ✍️អនិច្ចាមនុស្សលោករោគបំពាន កម្មកាចទន្រ្ទានគ្មានល្ហែល្ហើយ ទោះមានវ៉ាក់សាំងខ្លាំងក្លាហើយ ក៏រោគមិនស្បើយឡើយឈប់ឆ្លង។ ✍️ឆ្លងគ្រប់ជាតិសាសន៍ច្បាស់មិនក្រែង កូវីដបំប្លែងស្តែងចម្លង ឥណ្ឌាដួលស្លាប់យ៉ាប់កន្លង មើលផងគិតផងត្រងពិចារ។ ✍️កុំបីព្រហឿនផ្គើនបម្រាម នៅផ្ទះស្តាប់តាមវិធានការ ស៊ូទ្រាំឱ្យបានណាលោកណា ប្រយ័ត្នមរណាអាសាបង់។ ✍️កុំអ៊ួតក្លេងក្អាងខាងផឹកស៊ី កុំផ្តុំមូលមីតាមចំណង់ កុំដើរឆ្វេកឆ្វាចមិនខ្លាចអង្គ ហ៊ានតាមចិត្តចង់បង់ជីវិត។ ✍️ចូរកុំរអ៊ួស៊ូទៅណា គ្រប់អង្គអាត្មាពិចារគិត ជ្រោមជ្រែងសង្គមផ្តុំគំនិត ទើបកម្មរួមរឹតពិតស្រាកស្រាន្ត។ ✍️ឱ្យអាកូវីដវាសូន្យសុង ទើបក្នុងលោកិយយើងសុខសាន្ត ទើបពិភពលោកវិលថ្កើងថ្កាន ទើបមនុស្សគ្រប់ដ្ឋានបានសុខជា។ ✍️ទេវតាឆ្នាំថ្មីលៃឱ្យច្បាស់ គួរណាស់ស្រោចស្រង់មនុស្សគ្រប់គ្នា ឱ្យផុតវិយោគរោគផ្តន្ទា ផុតក្តីវេទនាគ្រាំគ្រាចិត្ត។ ✍️សូមព្រះឥន្រ្ទាជាធិបតី លោកិយកំពុងតែងងឹត សូមប្រោសប្រទានមានជីវិត ឱ្យរស់សុខពិតឥតមានព្រួយ។ ✍️សូមឱ្យកូវីដពិតបរា ដោយសារវ៉ាក់សាំងតាំងទប់ជួយ កំចាត់កូវីដឱ្យរលួយ វ៉ាក់សាំងបោះពួយស្ទួយមនុស្សលោក។ និពន្ធដោយ៖ លោកឧត្តម សេនីយ៍ឯក ប៉ែន ផលពិសិដ្ឋ | 2021-04-25T22:02:00+07:00 | dap-news.com | https://dap-news.com/national/2021/04/25/139828/ |
5c853982-015e-498c-a6d0-d51bbfa8eb08 | សហរដ្ឋអាមេរិកត្រៀមបញ្ជូនជំនួយដល់ឥណ្ឌា ខណៈមន្ទីរពេទ្យពេញដោយអ្នកជំងឺកូវីដ-១៩ | សហរដ្ឋអាមេរិកពិតជាមានការព្រួយបារម្ភជាខ្លាំងចំពោះករណីឆ្លង COVID-19 យ៉ាងគំហុកនៅក្នុងប្រទេសឥណ្ឌា ហើយបានត្រៀមខ្លួនជានិច្ចក្នុងការ ផ្ដល់ការគាំទ្រ ឬជំនួយបន្ថែមដល់រដ្ឋាភិបាល និងបុគ្គលិកសុខាភិបាលឥណ្ឌា។ នេះបើតាមសេតវិមាន ដកស្រង់ចេញផ្សាយដោយទីភ្នាក់ងារព័ត៌មាន Reuters នៅថ្ងៃអាទិត្យ ទី២៥ ខែមេសា ឆ្នាំ២០២១។ ថ្លែងប្រាប់ទីភ្នាក់ងារព័ត៌មាន Reuters តាមសារអេឡិចត្រូនិច អ្នកនាំពាក្យសេតវិមានម្នាក់បានបញ្ជាក់ដូច្នេះថា៖ ។ គួរបញ្ជាក់ថា ឥណ្ឌានៅថ្ងៃអាទិត្យនេះបានប្រកាសពីការរកឃើញអ្នកឆ្លង COVID-19 ដល់ទៅ ៣៤៩,៦៩១នាក់ និង២,៧៦៧នាក់បានស្លាប់ ក្នុងរយៈពេល២៤ម៉ោង ចុងក្រោយនេះ និងជាតួលេខអ្នកឆ្លងលើស ៣សែននាក់ បួនថ្ងៃជាប់ៗគ្នាមកនេះ៕ | 2021-04-25T21:58:00+07:00 | freshnewsasia.com | https://m.freshnewsasia.com/index.php/en/internationalnews/195280-2021-04-25-07-58-19.html |
c5d6ead9-859d-4701-a10a-3ac65d07a124 | សហជីព ស្នើផ្អាកការបើកប្រាក់ឈ្នួល កម្មករតាមធនាគារ ដើម្បីបញ្ជៀស ការចម្លងជំងឺកូវីដ | លោក ហ្វា សាលី ថ្លែងប្រាប់មជ្ឈមណ្ឌលព័ត៌មាន ដើមអម្ពិល នាថ្ងៃទី២៥ ខែមេសា ឆ្នាំ២០២១ ថា ក្នុងបរិបទជំងឺកូវីដ-១៩ នាពេលបច្ចុប្បន្ននេះមាន កម្មករ-និយោជិត ទៅបើកប្រាក់ឈ្នួលរបស់ខ្លួន នៅតាមធនាគារនីមួយៗ ដោយមានហានិ ភ័យខ្ពស់ចំពោះពួកគាត់ ដោយសារតែពួកគាត់ ឈរប្រជ្រៀតគ្នា និងខាតពេលវេលា ជាដើម។ លោក បញ្ជាក់យ៉ាងដូច្នេះថា «ក្នុងស្ថានភាពនេះ (ស្ថានភាពជំងឺកូវីដ) គួរតែស្នើសុំដល់ រដ្ឋមន្ដ្រីក្រសួងការងារ ក៏ដូចជា សមាគមកាត់ដេរ ក៏ដូចជា នាយកក្រុមហ៊ុននីមួយៗ ដែលបើកប្រាក់ឈ្នួល ជូនបងប្អូន កម្មករ-និយោជិត នៅនានាហ្នឹងគួរ តែផ្អាកជាបណ្ដោះអាសន្នសិន ទម្រាំឱ្យកូវីដ មានការធូរស្រាលសិន ចាំវិលបើកប្រាក់ឈ្នួល តាមធនាគារឡើងវិញ»។ ជាងនេះទៅទៀត សម្ព័ន្ធសហជីព ក៏បានទទូចដល់ រដ្ឋមន្ដ្រីក្រសួងការងារ និងអ្នកពាក់ព័ន្ធទាំងអស់ ត្រូវពិនិត្យចំណុចនេះ ឡើងវិញ ដើម្បីបញ្ជៀស ពីការចម្លងជំងឺកូវីដ-១៩ ដល់កម្មករ-និយោជិត។ សម្ព័ន្ធសហជីព ថា បើសិនជំងឺកូវីដ ប៉ះពាល់ដល់កម្មករ-និយោជិត កាន់តែខ្លាំង នឹងធ្វើឱ្យវិបត្តិសេដ្ឋកិច្ច កាន់តែធ្ងន់ធ្ងរបន្ថែមទៀត៕ | 2021-04-25T21:48:00+07:00 | dap-news.com | https://dap-news.com/national/2021/04/25/139803/ |
a1fa00d2-e34d-4e2e-93cd-a9405f9b66d2 | រាជរដ្ឋាភិបាល ចេញសេចក្ដីណែនាំ ស្តីពីការពង្រឹងការអនុវត្តវិធានការ ដើម្បីទប់ស្កាត់ការឆ្លងរាលដាលនៃជំងឺកូវីដ-១៩ | ភ្នំពេញ ៖ រាជរដ្ឋាភិបាលបានចេញសេចក្ដីណែនាំ ស្តីពីការពង្រឹងការអនុវត្តវិធានការ ដើម្បីទប់ស្កាត់ការឆ្លងរាលដាលនៃជំងឺកូវីដ-១៩ និងការពង្រឹងការអនុវត្តវិធានការនៅក្នុងភូមិសាស្ត្រដែលត្រូវបានបិទខ្ទប់ នៅតាមបណ្តារាជធានី-ខេត្ត។ សេចក្ដីណែនាំនេះ បានធ្វើឡើងនៅថ្ងៃទី២៥ ខែមេសា ឆ្នាំ២០២១។ នៅក្នុងសេចក្ដីណែនាំបានឲ្យដឹងថា កន្លងមករាជរដ្ឋាភិបាលកម្ពុជាបានដាក់ចេញនូវវិធានការនានាជាបន្តបន្ទាប់ សំដៅកាត់ផ្តាច់ និងទប់ស្កាត់ ការឆ្លងរាលដាលនៃជំងឺកូវីដ-១៩ នៅក្នុង “ព្រឹត្តិការណ៍សហគមន៍ ២០ កុម្ភៈ ២០២១” ដែលវិធានការទាំងនេះ រួមមាន៖ ការហាមឃាត់ការធ្វើដំណើរចេញ-ចូល និងឆ្លងកាត់រាជធានី-ខេត្ត , ការបិទរមណីយដ្ឋាន ទេសចរណ៍នៅទូទាំងប្រទេស ព្រមទាំងការបិទខ្ទប់ភូមិសាស្ត្រនៃរាជធានីភ្នំពេញ និងក្រុងតាខ្មៅនៃខេត្តកណ្តាល ដែលមានផ្ទុះការឆ្លងរាលដាលធ្ងន់ធ្ងរនៃជំងឺកូរីដ-១៩។ ទន្ទឹមនេះ គណៈអភិបាលខេត្តនានាក៏បានដាក់ចេញ នូវវិធានការចាំបាច់ជាបន្តបន្ទាប់ដើម្បីគ្រប់គ្រងការឆ្លងរាលដាលនៃជំងឺកូវីដ-១៩ ក្នុងភូមិសាស្ត្ររបស់ខ្លួន ជាពិសេសការដាក់ចេញនូវវិធានការបិទខ្ទប់ និងការកាត់ផ្តាច់ចរាចរណ៍មិនឱ្យចេញពីតំបន់ ដែលមានការ ឆ្លងរាលដាលនៃជំងឺកូវីដ-១៩ ក្នុងសហគមន៍។ ដោយផ្អែកលើបរិបទខាងលើនេះ និងដើម្បីធានា ក៏ដូចជា សម្រួលឡើងវិញដល់ដំណើរការសេដ្ឋកិច្ច និងសង្គមជាតិ រាជរដ្ឋាភិបាលបានសម្រេចអនុញ្ញាត ឱ្យមានការធ្វើដំណើរឆ្លងកាត់ពីខេត្តមួយទៅខេត្តមួយឡើងវិញ ក៏ដូចជាការបើកឱ្យដំណើរការឡើងវិញនូវរមណីយដ្ឋាន ទេសចរណ៍នៅតាមបណ្តាខេត្ត តាមរយៈសេចក្ដីសម្រេចលេខ ៥៣ សសរ ចុះថ្ងៃទី២៥ ខែមេសា ឆ្នាំ២០២១ លើកលែងតែតំបន់បិទខ្ទប់នៃភូមិសាស្ត្ររាជធានីភ្នំពេញ និងក្រុងតាខ្មៅនៃខេត្តកណ្តាល និងតំបន់បិទខ្ទប់ ផ្សេងទៀត ដែលស្ថិតនៅជាធរមាន។ ក្នុងសភាពការណ៍ថ្មីនេះ និងក្នុងគោលដៅបន្តប្រយុទ្ធ និងទប់ស្កាត់ការឆ្លងរាលដាលនៃជំងឺកូវីដ-១៩ នៅតាមបណ្តារាជធានី-ខេត្ត រាជរដ្ឋាភិបាល សូមធ្វើការណែនាំដល់គណៈអភិបាលរាជធានី-ខេត្ត ត្រូវ ផ្តោតការយកចិត្តទុកដាក់បន្ថែមទៀតដើម្បីដាក់ចេញ និងអនុវត្តឱ្យបានម៉ឺងម៉ាត់នូវវិធានការនានាដូចខាងក្រោម៖ ១- សម្រាប់ភូមិសាស្ត្ររាជធានីភ្នំពេញ និងក្រុងតាខ្មៅនៃខេត្តកណ្ដាលដែលត្រូវបានបិទខ្ទប់ ដោយ សេចក្តីសម្រេចរបស់រាជរដ្ឋាភិបាល, គណៈអភិបាលរាជធានីភ្នំពេញ និងគណៈអភិបាលខេត្តកណ្តាលត្រូវបន្ត ពង្រឹងការអនុវត្តឱ្យបានម៉ឺងម៉ាត់នូវវិធានការបិទខ្ទប់នេះ សំដៅកាត់ផ្តាច់ និងទប់ស្កាត់ការឆ្លងរាលដាលនៃជំងឺនេះទៅតំបន់ផ្សេងទៀត ជាពិសេស ចរាចរណ៍មនុស្សចេញ-ចូលតំបន់បិទខ្ទប់នេះ ការពង្រឹងការអនុវត្ត ដោយម៉ឺងម៉ាត់នូវវិធានការនេះ ក៏ត្រូវអនុវត្តផងដែរសម្រាប់តំបន់បិទខ្ទប់ផ្សេងទៀតដែលត្រូវបានសម្រេច ដោយគណៈអភិបាលខេត្តនៅក្នុងភូមិសាស្ត្រដែលស្ថិតក្នុងសមត្ថកិច្ចរបស់ខ្លួន។ ២- សម្រាប់ភូមិសាស្ត្រ ឬទីតាំងដែលមានការផ្ទុះឆ្លងរាលដាលនៃជំងឺកូវីដ-១៩ គណៈអភិបាលខេត្ត ត្រូវចាត់វិធានការ សំដៅកាត់ផ្តាច់ និងទប់ស្កាត់ការឆ្លងរាលដាលនៃជំងឺនេះទៅតំបន់ផ្សេងទៀតឱ្យបានឆាប់ រហ័ស និងទាន់ពេលវេលា តាមរយៈការដាក់ចេញវិធានការនានា ជាអាទិ៍ ការបិទខ្ទប់នូវភូមិសាស្ត្រដែលមាន ការផ្ទុះឆ្លងរាលដាលនៃជំងឺកូវីដ-១៩ , ការផ្អាកសកម្មភាពអាជីវកម្ម មុខរបរ ឬសកម្មភាពការងារ, ការកាត់ផ្តាច់ ចរាចរណ៍ចេញ-ចូលតំបន់នោះ, ការដាក់ចេញនូវវិធានការកំណត់ និងស្វែងរកអ្នកពាក់ព័ន្ធដោយផ្ទាល់ និង ដោយប្រយោលជាមួយអ្នកមានផ្ទុកមេរោគកូវីដ-១៩, ការយកសំណាកទៅវិភាគរកមេរោគកូវីដ-១៩ការពង្រឹង វិធានការធ្វើចត្តាឡីស័ក និងការព្យាបាល ដោយអនុវត្តស្របតាមច្បាប់ អនុក្រឹត្យ និងបទប្បបញ្ញត្តិពាក់ព័ន្ធ ផ្សេងទៀតស្តីពីការទប់ស្កាត់ការឆ្លងរាលដាលនៃជំងឺកូរីដ-១៩។ ៣- សម្រាប់អ្នកធ្វើដំណើរចេញពីតំបន់ដែលមានផ្ទុះការឆ្លងរាលដាលធ្ងន់ធ្ងរនៃជំងឺកូវីដ-១៩, គណៈ អភិបាលខេត្ត ត្រូវចាត់វិធានការដោយម៉ឺងម៉ាត់ និងចាំបាច់ ជាពិសេស ការយកសំណាករបស់អ្នកធ្វើដំណើរ ដើម្បីវិភាគរហ័សរកមេរោគកូវីដ-១៩ , ការពង្រឹងវិធានការសុខាភិបាលនានា ដូចជា ការពាក់ម៉ាស និងការរក្សា គម្លាតសុវត្ថិភាព, ការអនុវត្តវិធានការធ្វើចត្តាឡីស័កចំពោះអ្នកធ្វើដំណើរដែលវិលត្រឡប់មករស់នៅ ឬស្នាក់នៅ រយៈពេលវែងនៅក្នុងភូមិសាស្ត្រដែលស្ថិតក្នុងដែនសមត្ថកិច្ចរបស់ខ្លួន។ ដោយឡែក ចំពោះអ្នកធ្វើដំណើរដែល មានលិខិតបញ្ហាបេសកកម្មរបស់ស្ថាប័នសាធារណៈ ឬអ្នកធ្វើដំណើរឆ្លងកាត់ ឬអ្នកធ្វើដំណើរស្នាក់នៅរយៈពេល ខ្លី (តិចជាង១សប្តាហ៍) គណៈអភិបាលខេត្ត ដោយសហការជាមួយមន្ត្រីសុខាភិបាល ត្រូវរៀបចំការយកសំណាក ទៅវិភាគរហ័សរកមេរោគកូវីដ-១៩។ ក្នុងករណីដែលរកឃើញថាវិជ្ជមានមេរោគកូវីដ-១៩ គណៈអភិបាលខេត្ត ដោយសហការជាមួយមន្ត្រីសុខាភិបាល ត្រូវអនុវត្តនីតិវិធីបន្តផ្នែកសុខាភិបាល។ ផ្ទុយទៅវិញ ក្នុងករណីដែលពុំ រកឃើញវិជ្ជមានមេរោគកូវីដ-១៩ អ្នកធ្វើដំណើរនោះត្រូវបានអនុញ្ញាតឱ្យចូលទៅស្នាក់នៅ និងបំពេញការងារ ដោយត្រូវជូនដំណឹងអំពីទីកន្លែងស្នាក់នៅដល់អាជ្ញាធរដែនដីមានសមត្ថកិច្ច និងត្រូវអនុវត្តវិធានការសុខាភិបាល នានា ដូចជា ការពាក់ម៉ាស និងការរក្សាគម្លាតសុវត្ថិភាព នៅក្នុងអំឡុងពេលដែលខ្លួនស្នាក់នៅ។ លទ្ធផល នការវិភាគរហ័សរកមេរោគកូវីដ-១៩ ដែលអនុវត្តនៅក្នុងភូមិសាស្ត្រនៃខេត្តមួយ មានសុពលភាពសម្រាប់ ភូមិសាស្ត្រនៃខេត្តដទៃ នៅក្នុងថ្ងៃតែមួយ។ ៤- ក្នុងករណីដែលមានផ្ទុះការឆ្លងរាលដាលនៃជំងឺកូវីដ-១៩ នៅក្នុងខេត្តដែលមានព្រំប្រទល់ជាប់នឹង ខេត្តដែលស្ថិតក្នុងសមត្ថកិច្ចរបស់ខ្លួន , គណៈអភិបាលខេត្តពាក់ព័ន្ធអាចសហការគ្នាដើម្បីដាក់ចេញនូវវិធានការ រឹតត្បិត ឬហាមឃាត់ការធ្វើដំណើរចេញ-ចូលឆ្លងកាត់ភូមិសាស្ត្រខេត្តដែលស្ថិតក្នុងសមត្ថកិច្ចរៀងខ្លួនជា បណ្តោះអាសន្ន ដោយអនុវត្តស្របតាមអនុក្រឹត្យលេខ៥៧ អនក្រ.បក ចុះថ្ងៃទី៣១ ខែមីនា ឆ្នាំ២០២១ ស្តីពីវិធានការរដ្ឋបាលដើម្បីទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវនិងប្រកបដោយ គ្រោះថ្នាក់ធ្ងន់ធ្ងរផ្សេងទៀត។ បន្ថែមពីលើការពង្រឹងវិធានការដូចបានណែនាំខាងលើ និងដោយផ្អែកលើសភាពការណ៍នៃការឆ្លង រាលដាលនៃជំងឺកូវីដ១៩. នៅក្នុងភូមិសាស្ត្ររបស់ខ្លួនគណៈអភិបាលរាជធានី-ខេត្តត្រូវយកចិត្តទុកដាក់ បន្ថែមទៀតដើម្បីដាក់ចេញឱ្យបានឆាប់រហ័ស និងទាន់ពេលវេលានូវវិធានការផ្សេងទៀត ស្របតាមអនុក្រឹត្យ លេខ៥៧ អនក្របក ចុះថ្ងៃទី៣១ ខែមីនា ឆ្នាំ២០២១ ស្តីពីវិធានការរដ្ឋបាលដើម្បីទប់ស្កាត់ការឆ្លងរាលដាល នៃជំងឺកូវីដ-១៩ និងជំងឺឆ្លងកាចសាហាវនិងប្រកបដោយគ្រោះថ្នាក់ធ្ងន់ធ្ងរផ្សេងទៀត និងអនុក្រឹត្យលេខ ៣៧ អនក្រ បក ចុះថ្ងៃទី១២ ខែមីនា ឆ្នាំ២០២១ ស្ដីពីវិធានការសុខាភិបាលដើម្បីទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត ជាអាទិ៍៖ | 2021-04-25T21:14:57+07:00 | cen.com.kh | https://cen.com.kh/archives/326548.html |
d9566a3c-8069-4d62-8e55-325ca89b56e1 | មុននឹងដើរចេញ ពីវិធានការបិទខ្ទប់ ត្រូវរៀបចំផែនការ ច្បាស់លាស់ បើមិនដូច្នេះទេ ការផ្ទុះឡើង នូវជំងឺកូវីដ-១៩ កាន់តែខ្លាំង | តាមរយៈសារតេឡេក្រាម នាថ្ងៃទី២៥ ខែមេសា ឆ្នាំ២០២១ លោកស្រី ឱ វណ្ណឌីន បានលើកទឹកចិត្ត ដល់ប្រជាពលរដ្ឋ ឱ្យអនុវត្តតាមវិធានការណ៍ រាជរដ្ឋាភិបាល និងក្រសួងសុខាភិបាល ដែលដាក់ចេញរួចហើយ។ លោកស្រី ថាសុខភាពរបស់ ប្រជាពលរដ្ឋ មានសារៈសំខាន់ ជាងអ្វីៗទាំងអស់ ហើយត្រូវការពារ ពីការចម្លងជំងឺកូវីដ-១៩ ឱ្យបានគ្រប់គ្នា។ លោកស្រី បន្ដថា ការចាក់វ៉ាក់សាំងកូវីដ-១៩ គឺជាជម្រើសមួយ រួមជាមួយជម្រើសដទៃទៀត របស់ប្រជាពលរដ្ឋ ក្នុងការ អនុវត្តន៍វិធានការណ៍ បង្ការជំងឺកូវីដ-១៩ ដែលអាចការពារ ប្រជាពលរដ្ឋបានហើយ ដោយតម្រូវឱ្យបុគ្គល និងប្រជាជន ចាំបាច់មានវិន័យត្រឹមត្រូវ និងការយល់ដឹងចាំបាច់ ខណៈពេលដែលកំពុងស្វែងរក សេវាកម្មចាក់វ៉ាក់សាំង នៅតាមទីតាំង ណាមួយ ដែលប្រកាស ដោយគណៈកម្មការ ចំពោះកិច្ចចាក់វ៉ាក់សាំងកូវីដ-១៩។ លោកស្រី បញ្ជាក់ថា «នៅផ្ទះ គឺជាជម្រើសដ៏ល្អមួយ សម្រាប់ការពារការចម្លង ជំងឺកូវីដ-១៩។ វិធានការបិទខ្ទប់ គឺជាវិធាន ការបណ្តោះអាសន្នប៉ុណ្ណោះ ដែលមានពេលកំណត់ មិនមែនជាការចាក់សោរជារៀងរហូត ដែលមនុស្ស មិនអាចធ្វើអ្វីបាន នោះឡើយ។ វាជាការចាំបាច់ណាស់ ដែលយើងត្រូវរៀបចំទុកជាមុន មុននឹងពេលដើរចេញ ពីវិធានការបិទខ្ទប់ បើមិនដូ ច្នោះទេ ការផ្ទុះឡើងនូវការចម្លង រាលដាលខ្លាំងថ្មីមួយទៀត នឹងអាចកើតឡើង ហើយអាចមានគ្រោះថ្នាក់ខ្លាំង ជាងនាពេល នេះទៅទៀត»។ លោកស្រី បន្ដថា «នៅពេលនោះ មនុស្សគ្រប់គ្នា ទាំងអ្នកចាត់ចែងដាក់វិធានការ និងអ្នកដែលត្រូវអនុវត្ត វិធានការទប់ស្កា ត់ការចម្លងជំងឺ ដ៏កាចសាហាវនេះ មានការហត់នឿយ និងអស់ថាមពលទៅហើយ ចុះទម្រាំមានការផ្ទុះចេញ សារជាថ្មី ទៀតនោះ នៅពេលដែលកម្លាំងយើង មិនទាំងទាន់បានស្រាកស្រាន្តផងនោះ ឫអាចនិយាយបានថា អស់ថ្ម តែថ្មនោះ មិនទាន់ទាំងបាន សាកបញ្ចូលពេញវិញផង តើនឹងក្លាយទៅជាយ៉ាងណា? ធនធានប្រហែលជា មិនគ្រប់គ្រាន់ សម្រាប់ទប់ស្កាត់ការចម្លង ដែលជានិន្នាការចម្លងមួយ ដែលអាចកើតមាន ជាបន្តបន្ទាប់ ប្រសិនបើបុគ្គលម្នាក់ៗ និងសហគមន៍ មិនធ្វើសកម្មភាពជាមួយគ្នា ជួយគ្នា ដើម្បីការពារការផ្ទុះឡើង នូវការឆ្លងវីរុសកូវីដ-១៩ សារជាថ្មីឡើងវិញ បន្ទាប់ពីការដើរចេញ ពីវិធានការបិទខ្ទប់ នាពេលខាងមុខ (ទោះជាការដើរចេញ នូវវិធានការបិទខ្ទប់ អាចកើតមាន ក្នុងពេលឆាប់ ឫយូរក៏ដោយ)»។ លោកស្រី សឹងតែមិនហ៊ានគិត ដល់ចំណុចនោះទេ តែលោកស្រី ត្រូវបង្ហាញជាមុន ដើម្បីឲ្យប្រជាពលរដ្ឋ មានការប្រុងប្រ យ័ត្នលើចំណុចនេះទាំងអស់គ្នា។ លោកស្រី បុគ្គលគ្រប់រូប អាចមានសុវត្ថិភាព ពីការឆ្លងជំងឺកូវីដ-១៩បាន ប្រសិនបើ មនុស្សគ្រប់គ្នា អាចផ្លាស់ប្តូរអាកប្បកិរិយាផ្ទាល់ខ្លួន បានទាន់ពេល និងបានលឿនជាង ការវាយលុករបស់វីរុសកូវីដ-១៩ ដោយសម្របខ្លួន ឱ្យបានជាមួយនឹងជីវិតរស់នៅ ធម្មតាតាមបែបគន្លងថ្មី។ លោកស្រី បន្ថែមថា រាល់ទីតាំងដែលបិទជិត ឫជាកន្លែងប្រមូលផ្តុំមនុស្សច្រើន ដូចជាហាងលក់ឥវ៉ាន់ ភោជនីយដ្ឋាន រោងកុន ទីផ្សារ និងរោងចក្រ-សហគ្រាដសជាដើម ម្ចាស់ទីតាំង និងអតិថិជន ត្រូវតែគោរព និងអនុវត្តយ៉ាងហ្មត់ចត់ នូវវិធានការណ៍បង្ការ ជំងឺកូវីដ-១៩។ លោកស្រី ប្រសិនបើមិនចង់វិលត្រឡប់ ទៅរកស្ថានភាពបិទខ្ទប់វិញទេនោះ បុគ្គលម្នាក់ៗ ត្រូវរៀនសូត្រ សម្រាប់ការផ្លាស់ប្តូរ របៀបរស់នៅរបស់ប្រជាពលរដ្ឋ ទៅរកស្ថានភាពធម្មតា តែមានការប្រុងប្រយ័ត្នការពារ ដូចបានរៀបរាប់ខាងលើ៕ | 2021-04-25T20:49:00+07:00 | dap-news.com | https://dap-news.com/national/2021/04/25/139780/ |
97db9552-0a72-4790-b067-10c0b30e60fc | នាយការិយាល័យអាវុធជីវសាស្ត្រ វិទ្យុសកម្ម កើតជំងឺកូវីដ១៩ | ទីចាត់ការការពារគីមីសាស្ត្រ អគ្គបញ្ជាការដ្ឋាន បានឱ្យដឹងថា នាយការិយាល័យអាវុធជីវសាស្ត្រ វិទ្យុសកម្ម ទីចាត់ការការពារគីមីសាស្រ្ត លោកវរសេនីយ៍ទោ ប៊ូយ សុចិត្រា បានកើតជំងឺកូវីដ១៩។ ក្នុងសេចក្តីប្រកាសព័ត៌មាននៅថ្ងៃទី២៥ ខែមេសា ឆ្នាំ២០២១នេះ បានបញ្ជាក់ថា លោក ប៊ូយ សុចិត្រា និងភរិយា មានទីលំនៅផ្ទះលេខ ២៥D ក្រុម៧ ភូមិត្រពាំងក្រសាំង សង្កាត់ត្រពាំងក្រសាំង ខណ្ឌពោធិ៍សែនជ័យ រាជធានីភ្នំពេញ ត្រូវបានរកឃើញវិជ្ជមានកូវីដ-១៩ នៅថ្ងៃទី២៤ ខែមេសា ឆ្នាំ២០២១។ បច្ចុប្បន្ន កំពុងព្យាបាលជំងឺនៅ មជ្ឈមណ្ឌលសន្និបាតកោះពេជ្រ។ ក្នុងសេចក្តីប្រកាសបានបញ្ជាក់ថា លោកវរសេនីយ៍ទោ ប៊ូយ សុចិត្រា ធ្លាប់បានចាក់វ៉ាក់សាំងចំនួន២លើក រួចមកហើយ ចំណែកប្រពន្ធមិនបានចាក់វ៉ាក់សាំងការពារជំងឺកូវីដ-១៩ទេ។ ទីចាត់ការការពារគីមីសាស្ត្រ បានអំពាវនាវដល់នាយទាហាន នាយទា និងពលទាហានដែលបានពាក់ព័ន្ធដោយផ្ទាល់ ឬ ដោយប្រយោល ត្រូវអនុវត្តន៍តាមវិធានការការពារកូវីដ-១៩ របស់ក្រសួងសុខាភិបាលឱ្យបានខ្ចាប់ខ្ជួន និងម៉ឺងម៉ាត់បំផុត៕ | 2021-04-25T20:32:00+07:00 | freshnewsasia.com | https://m.freshnewsasia.com/index.php/en/localnews/195268-2021-04-25-06-32-42.html |
00eacf4d-7e13-4517-884a-2b4dfa018e86 | ថៃរកឃើញអ្នកឆ្លងកូវីដ-១៩ ចំនួន ២,៤៣៨នាក់ និងអ្នកជំងឺ១១នាក់ស្លាប់ ក្នុងរបាយការណ៍ថ្ងៃអាទិត្យនេះ | សារព័ត៌មានថៃ The Nation បានចេញផ្សាយនៅព្រឹកថ្ងៃអាទិត្យ ទី២៥ ខែមេសា ឆ្នាំ២០២១នេះថាអ្នកឆ្លង COVID-19 ចំនួន ២,៤៣៨នាក់ត្រូវបានរកឃើញ និងអ្នកជំងឺ ១១នាក់ទៀតបានបាត់បង់ជីវិត នៅក្នុងរយៈពេល ២៤ម៉ោងកន្លងទៅនេះ។ អាជ្ញាធរគ្រប់គ្រងស្ថានការណ៍ COVID-19 នៅក្នុងប្រទេសថៃ (CCSA) បានរាយការណ៍ឲ្យដឹងទៀតថា គ្រែពេទ្យ និងគ្រឿងបរិក្ខាវេជ្ជសាស្ត្រជាច្រើនមុខ កំពុងតែស្ថិតក្នុងការខ្វះខាតយ៉ាងខ្លាំង ស្ថិតនៅចំពោះមុខករណីឆ្លងជាមធ្យម ១,៥០០ករណីក្នុងមួយថ្ងៃនេះ។ ទីក្រុងបាងកក, ខេត្តឈៀងម៉ៃ, សាមុតប្រាកាន និងឈុនបុរីនៅតែជាតំបន់ ដែលកំពុងផ្ទុះករណីឆ្លង COVID-19 ធ្ងន់ធ្ងរជាងគេ។ គួរបញ្ជាក់ថា ក្រោយការបូកសរុបតួលេខឆ្លងថ្មីៗខាងលើនេះ ធ្វើឲ្យចំនួនករណីឆ្លង COVID-19 សរុបទូទាំងប្រទេសថៃកើនដល់ ៥៥,៤៦០ករណី ក្នុងនោះមានអ្នកស្លាប់សរុប ១៤០នាក់ និងជាសះស្បើយឡើងវិញជាង ៣១,១១៣នាក់ ខណៈអ្នកជំងឺកំពុងសម្រាកព្យាបាលនៅមន្ទីរពេទ្យ កើនឡើងដល់ជាង ២៤,២០៧នាក់៕ | 2021-04-25T20:21:00+07:00 | freshnewsasia.com | https://m.freshnewsasia.com/index.php/en/internationalnews/195266-2021-04-25-06-21-17.html |
3b697237-070a-42e3-8b65-b000e09eb9ae | សម្តេចតេជោ ហ៊ុន សែន បញ្ជាឱ្យបញ្ជាការដ្ឋានអង្គរក្ស បញ្ជូនកម្លាំងជួយរៀបចំ និងតម្លើងគ្រែ សម្ភារពេទ្យផ្សេងទៀតនៅកន្លែងធ្វើចត្តឡីស័ក និងកន្លែងព្យាបាលអ្នកជំងឺកូវីដ១៩ នៅស្តាតអូឡាំពិចឲ្យបានឆាប់បំផុត | សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា នៅថ្ងៃទី២៥ ខែមេសា ឆ្នាំ២០២១នេះ បានចេញបញ្ជាឲ្យនាយឧត្តមសេនីយ៍កិត្តិបណ្ឌិត ហ៊ីង ប៊ុនហៀង អគ្គមេបញ្ជាការរងកងយោធពលខេមរភូមិន្ទ និងជាមេបញ្ជាការ បញ្ជាការដ្ឋានអង្គរក្ស បញ្ជូនកម្លាំងបញ្ជាការអង្គរក្សទៅជួយរៀបចំ និងតម្លើងគ្រែ សម្ភារពេទ្យផ្សេងទៀតនៅកន្លែងធ្វើចត្តឡីស័ក និងកន្លែងព្យាបាលអ្នកជំងឺកូវីដ១៩ នៅស្តាតអូឡាំពិចឲ្យបានឆាប់បំផុត។ ជាមួយគ្នានេះ សម្តេចតេជោ ហ៊ុន សែន ក៏បានបញ្ជាឲ្យនាយឧត្តមសេនីយ៍កិត្តិបណ្ឌិត ហ៊ីង ប៊ុនហៀង ឱ្យបន្តប្រើប្រាស់កម្លាំងក្នុងការរៀបចំដឹកជញ្ជូនអង្ករ និងគ្រឿងឧបភោគបរិភោគមួយចំនួនទៀតទៅកាន់ខេត្តព្រះសីហនុបន្ថែមទៀត។ ក្រោយទទួលបានបទបញ្ជាភ្លាមពីសម្តេចប្រមុខរាជរដ្ឋាភិបាល, នាយឧត្តមសេនីយ៍កិត្តិបណ្ឌិត បានបញ្ជាឲ្យកម្លាំងបញ្ជាការដ្ឋានមួយផ្នែកទៀត បន្តដឹកជញ្ជូនគ្រឿងឧបភោគបរិភោគមាន អង្ករ មី ត្រី ។ល។ យកទៅចែកជូនប្រជាពលរដ្ឋក្នុងភូមិសាស្ត្ររាជធានីភ្នំពេញ នៅក្នុងតំបន់ក្រហម និងទីតាំងមួយចំនួនទៀត ដែលកំពុងតែត្រូវបានបិទខ្ទប់ និងកន្លែងធ្វើចត្តឡីស័កនៅទូទាំងរាជធានីភ្នំពេញ ក្រោមការដឹកនាំ និងបញ្ជាផ្ទាល់ពីលោក ឃួង ស្រេង អភិបាល នៃគណៈអភិបាលរាជធានីភ្នំពេញផងដែរ។ សូមជម្រាបថា បញ្ជាការដ្ឋានអង្គរក្ស ក្រៅពីការងារស្នូល ក៏ជាកម្លាំងស្មគ្រចិត្តធ្វើជាសេនាធិការជួយដល់សកម្មភាពកាកបាទក្រហមកម្ពុជា ក្រោមការដឹកនាំដ៏ខ្ពស់ខ្ពស់របស់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា។ បញ្ជាការដ្ឋានអង្គរក្ស ក៏ធ្វើជាសេនាធិការជួយដល់គណៈកម្មាធិការជាតិគ្រប់គ្រងគ្រោះមហន្តរាយ ក្នុងការដឹកជញ្ជូនផ្សេងៗ និងជួយសង្គ្រោះប្រជាពលរដ្ឋមានដូចជាបូមទឹក ជីក និងស្តាប្រឡាយ និងសកម្មភាពជាច្រើនទៀតផងដែរ៕ | 2021-04-25T19:53:00+07:00 | freshnewsasia.com | https://m.freshnewsasia.com/index.php/en/localnews/195265-2021-04-25-05-53-47.html |
177163f4-3208-41a4-83b0-014639d67324 | ក្រសួងអនុញ្ញាតឱ្យពេទ្យឯកជនស្របច្បាប់ទាំងអស់នៅភ្នំពេញ ទទួលព្យាបាលអ្នកជំងឺកូវីដ-១៩ | ក្រសួងសុខាភិបាលបានប្រកាសអនុញ្ញាតឱ្យមន្ទីរពេទ្យឯកជនស្របច្បាប់ទាំងអស់នៅរាជធានីភ្នំពេញ ព្យាបាលអ្នកជំងឺកូវីដ១៩ ដោយត្រូវស្នើសុំការអនុញ្ញាតច្បាប់មកតាមយៈនាយកដ្ឋានមន្ទីរពេទ្យ ដែលមានលេខទូរសព្ទ និងតេឡេក្រាមលេខ ០១២ ៩១២ ១២២,០១២ ៨៩១ ៥២៧ ,០១២ ៦៩១ ១១២។ អានលំអិត៖ | 2021-04-25T19:40:00+07:00 | kampucheathmey.com | https://www.kampucheathmey.com/local-news/108420 |
8270a97d-4afe-477a-8dc3-b809d1b1282c | លោក ពេជ្រ ស្រស់ ជូនយោបល់ឱ្យដាក់ប៉ុស្តិ៍ពិនិត្យ រកមេរោគកូវីដ១៩ នៅតាមព្រំប្រទល់ ខេត្តនីមួយៗ | តាមរយៈគេហទំព័រហ្វេសប៊ុក នៅថ្ងៃទី២៥ ខែ មេសា នេះ លោក ពេជ្រ ស្រស់ ប្រធានគណបក្សយុវជនកម្ពុជា បានលើកឡើងថា”រាជរដ្ឋាភិបាលកម្ពុជា ចេញសេចក្តី សម្រេចបញ្ចប់ការហាមឃាត់ ធ្វើដំណើរនិងបញ្ចប់ការបិទ រមណីយដ្ឋានទេសចរណ៍ នៅទូទាំងប្រទេស។ ខ្ញុំសូមជូនជាយោបល់មួយ នៅក្នុងការធ្វើដំណើរ របស់ពលរដ្ឋដែលចេញ ពីភូមិសាស្រ្ត ដែលឆ្លងមេរោគកូវីដខ្លាំង គឺតាមបណ្តាខេត្តត្រូវដាក់ប៉ុស្តិ៍ពិនិត្យ មេរោគកូវីដ19 នៅតាមព្រំប្រទល់ខេត្តនីមួយៗ ហើយធ្វើតេសរកមេរោគកូវីដ លើពលរដ្ឋ ដែលចេញពីទីតាំងហានិភ័យជាមុនសិន ចាំឲ្យចូលខេត្តនីមួយៗ”។ សូមរំលឹកថា នៅថ្ងៃទី២៥ ខែមេសា ឆ្នាំ២០២១នេះ ប្រមុខរាជរដ្ឋាភិបាលកម្ពុជា សម្តេចតេជោ ហ៊ុន សែន បានចេញសេចក្តីសម្រេច បញ្ចប់ការហាមឃាត់ធ្វើដំណើរ និងបញ្ចប់ការបិទ រមណីយដ្ឋានទេសចរណ៍ នៅទូទាំងប្រទេស។ ជាមួយគ្នានេះ លោក គឹម សន្តិភាព អ្នកនាំពាក្យក្រសួងយុត្តិធម៌ បានពន្យល់បន្ថែមថា ការធ្វើដំណើរចេញចូលឆ្លងកាត់ រាជធានីភ្នំពេញ និងក្រុងតាខ្មៅខេត្តកណ្តាល ដែលជាតំបន់បិទខ្ទប់ ត្រូវបានហាមឃាត់ដដែល រួមទាំងតំបន់បិទខ្ទប់ ផ្សេងទៀតដែលសម្រេចដោយ រដ្ឋបាលខេត្តនានា លើកលែងតែការធ្វើដំណើរ ដើម្បីបំពេញមុខងារ ក្នុងការផ្តល់សេវា សង្គ្រោះបន្ទាន់ សេវាសាធារណៈ ចាំបាច់និងបន្ទាន់ សេវាពាក់ព័ន្ធនឹង ការងារសន្តិសុខ និងសណ្តាប់ធ្នាប់សាធារណៈ ឬសេវាដឹកជញ្ជូនទំនិញ និងករណីចាំបាច់ផ្សេងទៀតដោយមានការអនុញ្ញាតពីអាជ្ញាធរមានសមត្ថកិច្ច ដោយអនុវត្តតាមសេចក្តីសម្រេចលេខ ៤៩ សសរ ចុះថ្ងៃទី១៤ ខែមេសា ឆ្នាំ២០២១ របស់រាជរដ្ឋាភិបាល៕ | 2021-04-25T19:38:00+07:00 | dap-news.com | https://dap-news.com/national/2021/04/25/139753/ |
2a8de5ca-0979-4daf-9eaa-a1ba09d7221a | អភិបាលខណ្ឌចំការមន ស្នើពលរដ្ឋឱ្យមានការអត់ធ្មត់ក្នុងពេលបិទខ្ទប់ ដើម្បីចូលរួមជាមួយរាជរដ្ឋាភិបាលទប់ស្កាត់ជំងឺកូវីដ១៩ | លោក ថេង សុថុល អភិបាលខណ្ឌចំការមន នាថ្ងៃទី២៥ ខែមេសា ឆ្នាំ២០២១នេះ បានដឹកនាំក្រុមការងារសង្កាត់-ខណ្ឌចំការមន ចុះចែកអំណោយរបស់សម្តេចតេជោ ហ៊ុន សែន នាយករដ្ឋមន្ត្រីកម្ពុជា និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជូនដល់ប្រជាពលរដ្ឋនៅសង្កាត់ទន្លេបាសាក់ ៨១គ្រួសារ (រោងកម្មករនៅកោះពេជ្រ ដែលកំពុងធ្វើចត្តាឡីស័ក) និងសង្កាត់ផ្សារដើមថ្កូវ ៣២៣គ្រួសារ ដែលមានជីវភាពខ្វះខាត ក្នុងពេលបិទខ្ទុបរាជធានីភ្នំពេញ។ លោក ថេង សុថុល បានពាំនាំប្រសាសន៍ផ្តាំផ្ញើការសាកសួរសុខទុក្ខពីសម្តេចទាំងទ្វេជូនប្រកបដោយក្តីនឹករលឹក ព្រមទាំងការគិតគូរយ៉ាងយកចិត្តទុកដាក់ខ្ពស់អំពីសុខទុក្ខ សុខមាលភាព និងសុវត្ថិភាពរបស់ប្រជាពលរដ្ឋនៅក្នុងមូលដ្ឋាននីមួយៗ ជាពិសេសក្នុងពេលបិទខ្ទប់ក្នុងភូមិសាស្រ្តរាជធានីភ្នំពេញ និងក្រុងតាខ្មៅ នៃខេត្តកណ្តាល ដោយបានចាត់តាំងឲ្យក្រុមការងារ រួមសហការជាមួយរដ្ឋបាលរាជធានីភ្នំពេញ រដ្ឋបាលខណ្ឌ រដ្ឋបាលសង្កាត់ ចុះមកជួបដោយផ្ទាល់ សួរសុខទុក្ខ និងចែកអំណោយជូនប្រជាពលរដ្ឋនៅពេលនេះ ដើម្បីជួយសម្រាលការលំបាករបស់ប្រជាពលរដ្ឋមួយកម្រិត។ លោកអភិបាលខណ្ឌបានបន្តថា ការសម្រេចចិត្តរបស់ប្រមុខរាជរដ្ឋាភិបាលក្នុងការបិទខ្ទប់រាជធានីភ្នំពេញ និងក្រុងតាខ្មៅ ខេត្តកណ្តាល គឺជាវិធានការមួយក្នុងកាត់ផ្តាច់នូវការឆ្លងមេរោគកូវីដ១៩ នៅក្នុងមូលដ្ឋាននីមួយៗ ដែលកើតចេញពីព្រឹត្តិការណ៍ ២០ កុម្ភៈ។ ដូច្នេះសូមប្រជាពលរដ្ឋមេត្តាអត់ធ្មត់ យោគយល់ និងចូលរួមជាមួយរាជរដ្ឋាភិបាល ដើម្បីទប់ស្កាត់នូវជំងឺកូវីដ-១៩ ទាំងអស់គ្នា ពិសេសការអនុវត្តវិធានការ ៣ការពារ ៣កុំ និងការរក្សាអនាម័យឱ្យបានជាប់ជាប្រចាំ និងកុំជឿតាមការញុះញង់របស់ជនអគតិមួយចំនួន។ លោក ថេង សុថុល បានលើកឡើងថា ក្នុងដំណាក់កាលដ៏លំបាកនៃការបិទខ្ទប់ ដើម្បីទប់ស្កាត់ការឆ្លងរីករាលដាលកូវីដ-១៩ ក្រោមការគិតគូរយ៉ាងយកចិត្តទុក្ខដាក់ពីប្រមុខរាជរដ្ឋាភិបាល គឺត្រូវទាមទាឲ្យមានការចូលរួមពីសំណាក់ពលរដ្ឋទាំងអស់គ្នា ដើម្បីឲ្យស្ថានភាពបិទខ្ទប់នេះ វិលមករកស្ថានភាពធម្មតាវិញ។ លោកអភិបាលខណ្ឌ ក៏បានលើកឡើងពីកិច្ចខិតខំបំពេញភារកិច្ចយ៉ាងសស្រាក់សស្រាំរបស់រដ្ឋបាលរាជធានីភ្នំពេញ កងកម្លាំងទាំងបីប្រភេទ ជាពិសេសក្រុមគ្រូពេទ្យទាំងអស់ក្នុងការអនុវត្តតាមបទបញ្ជារបស់រដ្ឋាភិបាល ក្នុងគោលបំណងកាត់ផ្តាច់ការចម្លងនៃព្រឹត្តិការណ៍ ២០ កុម្ភៈ។ បើតាមលោក សុន សិទ្ឋី នាយករដ្ឋបាលខណ្ឌចំការមន បានឱ្យដឹងថា អំណោយដែលចែកជូននេះ ក្នុង ១គ្រួសារ ទទួលបាន៖ អង្ករ ០១បាវ ទម្ងន់ ២៥គីឡូក្រាម -មី០១កេស និងត្រីខ ០១យួរ ៕ | 2021-04-25T19:38:00+07:00 | freshnewsasia.com | https://m.freshnewsasia.com/index.php/en/localnews/195263-2021-04-25-05-38-50.html |
89734fcb-7de0-4973-a46c-ebc24c34dd85 | នាយឧត្តមសេនីយ៍ វង្ស ពិសេន ចុះពិនិត្យកម្លាំងកងទ័ពសម្រាប់ត្រៀមអន្តរាគមន៍ប្រយុទ្ធប្រឆាំងជំងឺកូវីដ១៩ | នាយឧត្តមសេនីយ៍ វង្ស ពិសេន អគ្គមេបញ្ជាការកងយោធពលខេមភូមិន្ទ នៅថ្ងៃទី២៥ ខែមេសា ឆ្នាំ២០២១នេះ បានចុះពិនិត្យកម្លាំងនៅអង្គភាពមួយចំនួន ដែលរួមមាន៖ វិទ្យាស្ថានកងទ័ពជើងគោក, បញ្ជាការដ្ឋានការពារកោះ-ឆ្នេរ, សាលានាយទាហានសកម្ម, បញ្ជាការដ្ឋានកងវិស្វកម្មអគ្គបញ្ជាការ និងកងពលតូចលេខ៧០ ដើម្បីត្រៀមអន្តរាគមន៍ប្រយុទ្ធប្រឆាំងជំងឺកូវីដ-១៩។ នៅចំពោះមុខថ្នាក់ដឹនាំ នាយទាហាន នាយទាហានរង និងពលទាហាន នាយឧត្តមសេនីយ៍ វង្ស ពិសេន បានលើកឡើងអំពីសភាពការណ៍រាតត្បាតជំងឺកូវី-១៩ នៅលើសាកលលោក ក៍ដូចជាសភាពការណ៍កូវីដ-១៩ នៅក្នុងតំបន់ និងនៅកម្ពុជា។ នាយឧត្តមសេនីយ៍អគ្គមេបញ្ជាការ បានក្រើនរំលឹកអំពីការបង្កើនការយកចិត្តទុកដាក់ដល់ការគ្រប់គ្រងកម្លាំងនៅតាមបណ្ដាអង្គភាពទាំងអស់ ដោយហាមការចេញចូលក្នុងបន្ទាយ ជំរុំកស្នាក់នៅ ដែលនាំឲ្យប៉ះពាល់រាលដាលឆ្លងជំងឺកូវីដ-១៩ ដល់អង្គភាព។ ទន្ទឹមនេះនាយឧត្តមសេនីយ៍ វង្ស ពិសេន បានផ្ដាំផ្ញើដល់ថ្នាក់ដឹកនាំ នាយទាហាន នាយទាហានរង និងពលទាហាន ត្រូវបង្កើនការយកចិត្តទុកដាក់ប្រុងប្រៀប ត្រៀមលក្ខណៈជាស្រេច ដើម្បីអន្តរាគមន៍នៅពេលណាមានបទបញ្ជារបស់រាជរដ្ឋាភិបាល ក្រសួងការពារជាតិ និងអគ្គបញ្ជាការ។ បន្ថែមលើនេះ នាយឧត្តមសេនីយ៍អគ្គមេបញ្ជាការ ក៏បានឲ្យថ្នាក់ដឹកនាំ មេបញ្ជាការ ត្រួតពិនិត្យឡើងវិញ អំពីការចាក់វ៉ាក់សាំងចំពោះកងទ័ព និងគ្រួសារកងទ័ពដែលមិនទាន់បានចាក់៕ | 2021-04-25T19:28:00+07:00 | freshnewsasia.com | https://m.freshnewsasia.com/index.php/en/localnews/195262-2021-04-25-05-28-44.html |
f9d524f9-69ee-4355-994e-f5b0a8d3fc11 | BREAKING: ក្រសួងសុខាភិបាល អនុញ្ញាតឲ្យម្ចាស់សេវាព្យាបាលឯកជន និងសម្ភពស្របច្បាប់ ក្នុងរាជធានីភ្នំពេញទាំងអស់ អាចទទួលពិនិត្យ ថែទាំ និងព្យាបាលអ្នកជំងឺកូវីដ១៩ (Video inside) | ក្រសួងសុខាភិបាល នៅថ្ងៃទី២៥ ខែមេសា ឆ្នាំ២០២១នេះ បានសេចក្តីប្រកាសដោយអនុញ្ញាតឲ្យម្ចាស់សេវាព្យាបាលឯកជន និងសម្ភពស្របច្បាប់ ក្នុងរាជធានីភ្នំពេញទាំងអស់ អាចទទួលពិនិត្យ ថែទាំ និងព្យាបាលអ្នកជំងឺកវីដ១៩។ សេចក្តីប្រកាសព័ត៌មានរបស់ក្រសួងសុខាភិបាល ដែលបណ្តាញព័ត៌មាន Fresh News ទទួលបានបញ្ជាក់ថា ។ ១៖ មានទីតាំងមូលដ្ឋានសុខាភិបាលឯកជនសមស្រប ២៖ មានផ្លូវ និងចំណតរថយន្តសមស្រប ៣៖ មានរថយន្តគិលានសង្គ្រោះ ដែលមានបំពាក់សម្ភារៈវេជ្ជសាស្ត្រគ្រប់គ្រាន់ ៤៖ មានបន្ទប់សមស្របដាក់អ្នកជំងឺព្យាបាល ដោយរក្សាសុវត្ថិភាពគ្រប់គ្រាន់ ៥៖ មានបន្ទប់សង្គ្រោះបន្ទាន់ មានបំពាក់សម្ភារៈ បរិក្ខារពេទ្យសមស្រប ៦៖ មានគ្រូពេទ្យ និងបុគ្គលិក គ្រប់គ្រាន់បានបណ្តុះបណ្តាលត្រឹមត្រូវ ៧៖ មានបន្ទប់ពិសោធន៍វេជ្ជសាស្ត្រទូទៅ មានឧបករណ៍ សម្ភារៈសមស្រប ៨៖ មានឧបករណ៍ សម្ភារៈ បរិក្ខារ រូបភាពវេជ្ជសាស្ត្រសមស្រប ៩៖ មានប្រព័ន្ធគ្រប់គ្រងការបង្ការ និងត្រួតពិនិត្យការចម្លងរោគ អនុវត្តតាមគោលការណែនាំរបស់ក្រសួងសុខាភិបាល ១០៖ មានប្រព័ន្ធគ្រប់គ្រងសំណល់វេជ្ជសាស្ត្រ ១១៖ ផ្តល់របាយការណ៍ទៀងទាត់ និងទាន់ពេលវេលាមកក្រសួងសុខាភិបាល។ ក្រសួងសុខាភិបាលបញ្ជាក់ទៀតថា ទទួលបានសេចក្តីជូនព័ត៌មាននេះ សូមម្ចាស់សេវាព្យាបាលឯកជន និងសម្ភពស្របច្បាប់ក្នុងរាជធានីភ្នំពេញ ទាំងអស់ជ្រាប និងរៀបចំចាត់ចែងស្នើសុំការអនុញ្ញាតច្បាប់ មកក្រសួងសុខាភិបាល តាមការគួរ៕ *** សូមតាមដានព័ត៌មានផ្លូវការពីគ្រប់បណ្តាញរបស់ Fresh News ពាក់ព័ន្ធដំណឹងភ្លាមៗពីស្ថានភាព Lockdown រាជធានីភ្នំពេញ និងក្រុងតាខ្មៅ ខេត្តកណ្តាល! App: Join US: | 2021-04-25T19:15:00+07:00 | freshnewsasia.com | https://m.freshnewsasia.com/index.php/en/localnews/195260-2021-04-25-05-15-30.html |
35660bb7-0b64-40e0-ba3c-c8d382b1d015 | អ្នកបើកអូប័រ និងអ្នកបើករថយន្តឈ្មួល ចំនួន៣២នាក់ តេស្ត អវិជ្ជមានកូវីដ១៩ | លោកវេជ្ជបណ្ឌិតបានបន្តថា ទោះបីការធ្វើតេស្តលទ្ធផលអវិជ្ជមានក៍ដោយក៍សូមឲ្យបងប្អូនទាំងអស់នៅតែបន្តការប្រុងប្រយ័ត្នឲ្យបានខ្ពស់ព្រោះជំងឺកូវិដ១៩នេះវាមានហានិភ័យខ្ពស់ព្រោះវាជាជំងឺឆ្លងសកលហើយវាឆ្លងដោយមិនថាក្មេងឬចាស់ទេហើយឆក់យកអាយុជីវិតមនុស្សរហ័សណាស់។ លោកវេជ្ជបណ្ឌិតបានអំពាវរនាវដល់ប្រជាពលរដ្ឋគ្រប់មជ្ឈដ្ឋានសូមអនុវត្តន៍តាមការផ្សព្វផ្សាយណែនាំអបរំរបស់រាជរដ្ឋាភិបាលជាប់ជានិច្ច(៣ការពារ៣កុំ)និងអនុវត្តន៍តាមការណែនាំរបស់ក្រសួងសុខាភិបាលដោយលាងដៃនិងសាប៑ូ.ជេល និងមានអនាម័យបរិស្ថានឲ្យល្អជាប់ជានិច្ចកុំមានការធ្វេសប្រហែសឡើយ៕ | 2021-04-25T18:35:00+07:00 | dap-news.com | https://dap-news.com/national/2021/04/25/139730/ |
19aa5e15-298e-4909-b3c2-fefe9f3177fd | អ្នកវិភាគចៅចាក់ស្មុក៖ ការអនុវត្តវិធានការបិទខ្ទប់ដ៏រំភើយបែបកូនជនក្បត់ជាតិនេះហើយ ដែលធ្វើឱ្យប្រទេសបារាំងមានអ្នកឆ្លងជំងឺកូវីដកើនឡើង ហើយអត្រាស្លាប់ក៏កើនឡើង | ក្រៅពីការចេញមកញុះញង់ប្រជាពលរដ្ឋនៅកម្ពុជាមិនឱ្យ គោរពនិងអនុវត្តវិធានការរបស់រាជរដ្ឋាភិបាល ក្នុងការបិទខ្ទប់រាជធានីភ្នំពេញ និងក្រុងតាខ្មៅញុះញង់ឱ្យពលរដ្ឋចេញពីលំនៅដ្ឋាន ធ្វើសកម្មភាពធម្មតា ដោយមិនគិតគូរពីការឆ្លងរីករាលដាលនៃជំងឺកូវីដ១៩ និងការស្លាប់បាត់បង់ជីវិតនៃអ្នកជំងឺ ទណ្ឌិត សម រង្ស៊ី ដែលជាកូនជនក្បត់ជាតិ សម សារី បានបន្តបំភ្លៃប្រជាពលរដ្ឋអំពីវិធានការបិទខ្ទប់នៅប្រទេសបារាំងនិងនៅប្រទេសកម្ពុជា។ ទណ្ឌិតរូប នេះនិយាយថាការបិទខ្ទប់នៅប្រទេសបារាំងពេលនេះ មានលក្ខណៈខុសគ្នាឆ្ងាយពីកម្ពុជា តែទណ្ឌិតរូបនេះមិន បានលើកឡើងពីការបិទខ្ទប់ ៣ លើករួចមកហើយដែលរដ្ឋាភិបាលបារាំងបានអនុវត្តវិធានការហ្មឺងម៉ាត់ ដូចអ្វីដែល កម្ពុជាកំពុងអនុវត្តនេះទេ។ នេះគឺជាការញុះញង់សុទ្ធសាធ ហើយអ្នកដែលរងគ្រោះពិតប្រាកដមិនមែនក្រុមប្រឆាំងជ្រុលនិយមនៅក្រៅស្រុកទេ គឺប្រជាពលរដ្ឋខ្មែរដែល នឹងប្រឈមគ្រោះថ្នាក់ដល់អាយុជីវិតដោយសារតែការឆ្លងរាតត្បាតនៃជំងឺកូវីដ-១៩ ព្រោះមិនគោរពតាមវិធានការសុខាភិបាលដែលជាភាពចាំបាច់ដែលត្រូវអនុវត្តដើម្បីទប់ស្កាត់ការឆ្លងរីករាលដាល។ តាមពិតទៅទណ្ឌិតពូជកូនជនក្បត់ជាតិនេះ និយាយឱ្យបានត្រឹមតែពីរោះខ្លួនឯង និងកុំឱ្យគេឯងភ្លេចមុខភ្លេចសម្តីប៉ុណ្ណោះ។ អ្វីដែលទណ្ឌិតរូបនេះបាននិងកំពុងធ្វើនៅស្រុកបារាំង ហើយថតអួតសកម្មជនរបស់ខ្លួនគឺជា ការបង្ហាញពីពលរដ្ឋបារាំងគំរូដ៏អាក្រក់មួយរូប ដែលមិនគោរពវិធានការបិទខ្ទប់របស់រដ្ឋាភិបាល។ ដោយសារតែបារាំងមានពលរដ្ឋអាក្រក់ដូចទណ្ឌិតរូបនេះ បានជាធ្វើឱ្យប្រទេសបារាំងប្រឈមមុខនឹងការបន្តបិទខ្ទប់ប្រទេស ហើយបើពិនិត្យមើលអត្រានៃការឆ្លងវិញ រហូតមកដល់ថ្ងៃទី២៥ ខែមេសា ឆ្នាំ២០២១ នេះ មានអ្នកឆ្លងជំងឺកូវីដ-១៩ ចំនួន ៥,៥លាននាក់ ហើយមានអ្នកស្លាប់ចំនួន ១០២ ៨៧២នាក់ ជាប់ចំណាត់ថ្នាក់លេខ ៤ លើពិភពលោកដែលមានអ្នកឆ្លងជំងឺកូវីដ១៩ ច្រើនជាងគេ បន្ទាប់ពីសហរដ្ឋអាម៉េរិក (៣២,៧៨លាននាក់) ប្រទេសឥណ្ឌា (១៧លាននាក់) និងប្រទេសប្រេស៊ីល (១៤,៣ លាន)។ គ្រាន់តែមួយថ្ងៃទី២៤ ខែមេសា ឆ្នាំ២០២១ ប្រទេសបារាំងមានអ្នកឆ្លងថ្មីចំនួន ៣២៦៤២នាក់ និងស្លាប់ចំនួន ២១៧នាក់។ គំរូដ៏អាក្រក់របស់ទណ្ឌិត សម រង្ស៊ី មិនមែនជាអ្វីដែលប្រទេសបារាំងត្រូវការហើយកម្ពុជាក៏កាន់តែលែងត្រូវការដែរ។ កម្ពុជាដែលនៅពេលនេះឈរលំដាប់ថ្នាក់ទី១៥៥ ដែលមានការឆ្លងជំងឺកូវីដ១៩ ចំនួន ៩.៣៥៩នាក់ និងមានអ្នកស្លាប់ចំនួន ៧១ នាក់ ហើយកម្ពុជាបាននិងកំពុងចាត់វិធានការយ៉ាងហ្មឺងម៉ាត់ក្នុងការជួយសង្គ្រោះ និងការពារអាយុជីវិតប្រជាពលរដ្ឋគ្រប់រូប។ ការប្រឈមនឹងការឆ្លងរីករាលដាលនៃជំងឺកូវីដ១៩ មិន មែនតែកម្ពុជា ហើយការអនុវត្តវិធានការបិទខ្ទប់រាជធានី ក្រុងស្រុក និងប្រទេសត្រូវបានរដ្ឋាភិបាលនានានៅលើ ពិភពលោកសម្រេចយកដើម្បីទប់ស្កាត់ និងកាត់ផ្តាច់ការ ឆ្លងរីករាលដាលនៃជំងឺដ៏កាចសាហាវនេះ ជួយការពារអាយុជីវិតរបស់ប្រជាពលរដ្ឋរបស់ប្រទេសរៀងខ្លួន។ ក្រោមការគ្រប់គ្រងនិងដឹកនាំ ដោយសម្តេចតេជោ ហ៊ុន សែន នាយករដ្ឋមន្ត្រី បានគ្រប់គ្រងស្ថានភាពនិងទប់ស្កាត់មិនឱ្យមានការឆ្លង ក្នុងសហគមន៍រយៈពេលជាងមួយឆ្នាំ ទទួលការកោតសរសើរពីពិភពលោក និងបានជួយមនុស្សជាច្រើនរាប់ទាំងជនជាតិបារាំង ដែលជាជនរួមជាតិរបស់ទណ្ឌិតរត់ចោលស្រុកនេះផងដែរ រហូតដល់ពិភពលោកប្រសិទ្ធនាមថា «កម្ពុជាតូចតែបេះដូងទូលាយ»។ ចម្លែកតែកូនពូជជនក្បត់ជាតិ និងគូកន របស់ពួកគេដែលធ្វើមិនដឹងមិនឮពីវិធានការបិទខ្ទប់នេះ ហើយបែរជាប្រើប្រាស់វិធីសាស្ត្រញុះញង់ពលរដ្ឋ ព្យាយាមបំផ្លាញសន្តិភាព ស្ថិរភាពជាតិ និងប៉ុនប៉ងរុញច្រានកម្ពុជាចូលក្នុងភាពចលាចល ដើម្បីបម្រើមហិច្ឆតាឡើងកាន់អំណាច បែបមិនប្រជាធិបតេយ្យរបស់ខ្លួន ខណៈជាតិ និងប្រជាជនកម្ពុជាទាំងមូលកំពុងជាប់ដៃប្រយុទ្ធ នឹងសត្រូវឥតស្រមោលជំងឺកូវីដ១៩ ដើម្បីរក្សាអាយុជីវិត និងភាពសុខសាន្តរបស់ពលរដ្ឋគ្រប់រូប។ ក្រៅពីធ្វើនយោបាយបំផ្លាញជាតិ និងក្បត់ជាតិ ក្បត់ប្រជាជន តើទណ្ឌិតកូនជនក្បត់ជាតិរូបនេះ និងបក្ខពួកបានធ្វើអ្វីជាប្រយោជន៍ជាតិ? នៅពេលដែលពលរដ្ឋកំពុងជួបប្រទះនឹងវិបត្តិបង្កឡើង ដោយជំងឺឆ្លងកូវីដ១៩ តើក្រុមជន ដែលតាំងខ្លួនជាជើងឯកស្នេហាជាតិ ស្រឡាញ់ប្រជាជនបានជួយអ្វីដល់ពលរដ្ឋហើយ? គឺគ្មានឡើយ ក្រៅពីរុញសកម្មជនខ្លួនឱ្យជាប់គុក ជំនួសខ្លួនតាមការញុះញង់ និងយកជើងរាទឹកបង្អាក់វិធានការជួយសង្គ្រោះ ការពារអាយុជីវិតពលរដ្ឋរបស់រដ្ឋាភិបាលប៉ុណ្ណោះ។ នេះគេហៅថាអ្នកប្រឆាំង ដ៏ងប់ងល់និងវង្វេងវង្វាន់ពុលទឹកមាត់។ សូម្បីតែវិធានការសង្គ្រោះអាយុជីវិតពលរដ្ឋ ដែលរដ្ឋាភិបាលបានដាក់ចុះ ក៏ពួកគេត្រូវតែចេញមកប្រឆាំងដែរ។ ពួកគេគួរខ្មាសពលរដ្ឋកម្ពុជាដែលចេះចែករំលែកទុក្ខលំបាក ចូលរួមជាមួយរាជរដ្ឋាភិបាលចែកគ្រឿងឧបភោគ បរិភោគដល់អ្នកខ្វះខាត និងរួមសាមគ្គីគ្នាប្រយុទ្ធនឹងជំងឺកូវីដ១៩។ បើខ្លួនពិតជាស្រឡាញ់ជាតិនិងពលរដ្ឋពិតមែន មិនចាំបាច់ប្រើវិធីញុះញង់ដ៏ថោកទាបឡើយ គឺពួកគេគួរវង្វិលមូលនិធិបង្កើតទូរទស្សន៍ព្រះអាទិត្យដែលបានរៃអង្គាសបានជិត ១ លានដុល្លារយកមកជួយពលរដ្ឋ ហើយបើមិនបានដល់ពលរដ្ឋទាំងអស់ ក៏សម្រាប់សកម្មជនខ្លួន ដែលខំដើរតាមការបោកប្រាស់របស់ខ្លួនដែរ។ តែទំនង លុយមូលនិធិនេះត្រូវបានក្រុមទណ្ឌិតរត់ចោលស្រុកចាយអស់ទៅហើយ នៅសល់ត្រឹមវិក្កយបត្រប៉ុណ្ណោះ ហើយព្យាយាមរៃអង្គាសប្រាក់បន្ថែមពី សកម្មជនខ្លួនទៀតក៏ថាបាន។ ដូច្នេះ អ្វីដែលកូនជនក្បត់ជាតិព្យាយាមក្រឡុកស្ថានការណ៍ ញុះញង់ប្រជាពលរដ្ឋគឺជាវិធីសាស្ត្របំផ្លាញជាតិ ក្នុងគ្រាដែលជាតិនិងប្រជាជនកំពុងជាប់ដៃក្នុងការប្រយុទ្ធ នឹងជំងឺកូវីដ១៩ និងខិតខំរុញឱ្យពលរដ្ឋកម្ពុជាបំពានច្បាប់រដ្ឋ និងវិធានការសុខាភិបាល ឆ្លងជំងឺកូវីដ១៩ កាន់តែច្រើន ស្លាប់មនុស្សកាន់តែច្រើន ហើយពួកគេពិតជាសប្បាយរីករាយ ដែលឃើញកម្ពុជាធ្លាក់ក្នុងវិបត្តិធ្ងន់ធ្ងរ រួចពួកគេនឹងបានលេសវាយប្រហារលើការដឹកនាំ របស់រាជរដ្ឋាភិបាល។ ទង្វើទាំងនេះគឺជាសកម្មភាពក្បត់ជាតិ និងបំពានច្បាប់ជាធរមានដែលចាំបាច់អាជ្ញាធរមានសមត្ថកិច្ច ត្រូវតែចាត់វិធានការផ្លូវច្បាប់ប្រឆាំងមេក្លោងបដិវត្តន៍ពណ៌រូបនេះ ព្រមទាំងគូកននៅក្នុងស្រុកដែលកំពុងតែ ធ្វើការផ្សព្វផ្សាយឃោសនាញុះញង់ ប្រជាពលរដ្ឋតាមមេក្លោងរបស់ខ្លួន ផ្ទុយពីវិធានការរបស់រដ្ឋាភិបាល និងក៏ដើម្បីគ្រប់គ្រងសភាពការណ៍នៃការបិទខ្ទប់ ឱ្យមានប្រសិទ្ធភាពសំដៅការពារអាយុជីវិត ពលរដ្ឋឱ្យខាងតែបាន៕ រាជធានីភ្នំពេញ ថ្ងៃទី២៥ ខែមេសា ឆ្នាំ២០២១ | 2021-04-25T18:05:00+07:00 | freshnewsasia.com | https://m.freshnewsasia.com/index.php/en/localnews/195251-2021-04-25-04-05-28.html |
13cc42d1-a1d0-4d68-bfe1-83053a779508 | កម្ពុជា លែងមានអ្នកស្លាប់ ដោយសារ ជំងឺគ្រុនចាញ់ ទោះបីក្នុងបរិយាកាស ដ៏លំបាក ដោយជំងឺកូវីដ-១៩ | តាមរយៈសារលិខិត ថ្លែងក្នុងឱកាសប្រារព្ធទិវាជាតិ ប្រយុទ្ធនឹងជំងឺគ្រុនចាញ់ នាថ្ងៃទី២៥ ខែមេសា ឆ្នាំ២០២១ សម្ដេចតេ ជោ ហ៊ុន សែន បានឲ្យដឹងថា កម្ពុជាកំពុងអនុវត្តអភិក្រមការងារ លុបបំបាត់ជំងឺគ្រុនចាញ់ ដំណាក់កាលទី២ ឆ្នាំ២០២១-២០២៥ ដែលជាផ្នែកមួយ នៃផែនការយុទ្ឋសាស្ត្រជាតិ លុបបំបាត់ ជំងឺគ្រុនចាញ់ ឆ្នាំ២០១១-២០២៥ ដែលជាផែនទីបង្ហា ញផ្លូវ និងបង្កលក្ខណៈងាយស្រួល ដល់ការប្រតិបត្តិជាក់ស្ដែង ឈានឆ្ពោះទៅលុបបំបាត់ ជំងឺគ្រុនចាញ់ទូទាំងប្រទេស។ សម្ដេចតេជោ មានប្រសាសន៍ថា «តាមប្រភពរបាយការណ៍ ប្រចាំឆ្នាំរបស់ កម្មវិធីជាតិប្រយុទ្ធ នឹងជំងឺគ្រុនចាញ់ បានបង្ហា ញថា ប្រទេសកម្ពុជាយើងលែងមាន ករណីស្លាប់ដោយសារជំងឺគ្រុនចាញ់ ចាប់តាំងពីឆ្នាំ២០១៨ រហូតមកដល់បច្ចុប្បន្ននេះ បានន័យថា សម្រេចបានជោគជ័យ មុនគោលដៅគ្រោងទុក ឆ្នាំ២០២០»។ សូមជម្រាបថា ឆ្នាំ២០២០ កម្ពុជា មានអ្នក ឆ្លងជំងឺគ្រុនចាញ់ សរុប៩ ២២៧ករណីឈឺ បានន័យថា ករណីឈឺបានបន្តថយចុះ ៧១% បើប្រៀបធៀបនឹងឆ្នាំ២០១៩ ដែលមាន៣ ១៩៧១ករណី។ រីឯជំងឺគ្រុនចាញ់ប្រភេទសន្ធ័ និងចម្រុះមាន៩៣៦ករណី ក្នុងឆ្នាំ២០២០ គឺបានបន្តថយចុះ ៨១% បើប្រៀបធៀបនឹងឆ្នាំ២០១៩ ដែលមានរហូតដល់ ៤ ៩៩០ករណី។ សម្ដេចតេជោ បញ្ជាក់យ៉ាងដូច្នេះថា «ក្នុងន័យនេះយើង អាចនិយាយបានថា ការងារប្រយុទ្ឋ នឹងជំងឺគ្រុនចាញ់របស់យើង កាន់តែមានប្រសិទ្ឋភាពខ្ពស់ សម្រាប់ការចូលរួមចំណែក ឈានទៅសម្រេចគោលដៅ អភិវឌ្ឍន៍សហស្សវត្សកម្ពុជាយើង បើទោះជាក្នុងបរិយាកាសដ៏លំបាក ដោយសារជំងឺកូវីដ-១៩ ក៏ដោយ»។ សម្ដេចតេជោ បន្ដថា ទោះបីការងារប្រយុទ្ធ នឹងជំងឺគ្រុនចាញ់ កំពុងទទួលបាននូវសមិទ្ធផល យ៉ាងមានប្រសិទ្ធភាពខ្ពស់ យ៉ាងណាក៏ដោយ ក៏ត្រូវតែបង្កើនប្រសិទ្ធភាព ការងារចូលរួមប្រយុទ្ធ នឹងជំងឺគ្រុនចាញ់ នេះបន្ថែមទៀត ព្រោះថា បើមិនទាន់ លុបបំបាត់មេរោគគ្រុនចាញ់ ឱ្យអស់ពីក្នុងខ្លួនមនុស្ស គ្រប់ៗរូបទេនោះ សត្វមូស ដែកគោលញី ដែលនៅបន្តមានវត្តមាន ក្នុងព្រៃនិងតំបន់ជុំវិញ នៅតែមានឱកាសបឺតឈាម ចម្លងមេរោគគ្រុនចាញ់ ពីមនុស្សម្នាក់ ទៅមនុស្សម្នាក់ និងពីសហគមន៍ មួយទៅសហគមន៍មួយ ដដែល។ ជាងនេះទៅទៀត សម្ដេចតេជោ ហ៊ុន សែន ក៏បានលើកឡើងថា រាជរដ្ឋាភិបាលកម្ពុជា តែងបានផ្តល់លទ្ធភាព និងលើកទឹកចិត្តឱ្យមានចលនា កៀរគរប្រមូលប្រភពធនធាន ឱ្យកាន់តែសកម្មភាព ខ្លាំងក្លាថែមទៀត ដើម្បីចូលរួមឆ្ពោះទៅលុបបំបាត់ ជំងឺគ្រុនចាញ់នេះ ឱ្យបានតាមផែនការកំណត់ គឺគ្មានជំងឺ គ្រុនចាញ់ប្រភេទសន្ធំ នៅដំណាច់ឆ្នាំ២០២៣ និងគ្មានជំងឺគ្រុនចាញ់ គ្រប់ទម្រង់នៅដំណាច់ឆ្នាំ២០២៥៕ដោយ ៖ អេង ប៊ូឆេង | 2021-04-25T17:20:00+07:00 | dap-news.com | https://dap-news.com/national/2021/04/25/139698/ |
1669c2b0-5899-418a-a9cd-75b57691ed7c | ក្រសួងសេដ្ឋកិច្ច បង្កើតក្រុមការងារ បច្ចេកទេស សម្រាប់ជួយពលរដ្ឋ រងផលប៉ះពាល់ ដោយជំងឺកូវីដ ក្នុងអំឡុងពេលបិទខ្ទប់ | យោងតាមសេចក្ដីសម្រេចរបស់ ក្រសួងសេដ្ឋកិច្ច នាថ្ងៃទី២៤ ខែមេសា ឆ្នាំ២០២១ បានបញ្ជាក់ថា ត្រូវបានបង្កើតក្រុម ការងារបច្ចេកទេសចំពោះកិច្ច ចំនួន៤ ដើម្បីធ្វើជាសេនាធិការរបស់ គណៈកម្មាធិការ គោលនយោបាយសេដ្ឋកិច្ច និងហិរញ្ញវត្ថុ (គ.ស.ហ) សម្រាប់ជួយសម្រួល និងជាមូលដ្ឋាន ដល់ការរៀបចំ ក្របខណ្ឌយុទ្ធសាស្ត្រ វិធានការគោលនយោបាយ និងស្ថាប័នីយកម្មវិធានការ ស្ដីពីអន្តរាគមន៍ជំនួយសង្គម ដើម្បីជួយប្រជាពលរដ្ឋ ដែលទទួលរងផលប៉ះពាល់ ដោយសារជំងឺកូវីដ-១៩ នៅក្នុងអំឡុងពេល អនុវត្តវិធានការ បិទខ្ទប់ រួមមាន ៖ ទី១-ក្រុមការងារ បច្ចេកទេសចំពោះ កិច្ចទទួលបន្ទុកកំណត់ និងបែងចែកទីតាំងភូមិសាស្ត្រ នៃការអនុវត្តវិធាន ការគោលនយោបាយ អន្តរាគមន៍ជំនួយសង្គម របស់រាជរដ្ឋាភិបាល។ ទី២-ក្រុមការងារបច្ចេកទេស ចំពោះកិច្ចទទួលបន្ទុកកំណត់ និងធ្វើអត្តសញ្ញាណកម្ម ក្រុមប្រជាពលរដ្ឋគោលដៅ។ ទី៣-ក្រុមការងារបច្ចេកទេស ចំពោះកិច្ចទទួលបន្ទុកកំណត់របប និងទំហំនៃការអនុវត្តវិធានការ គោលនយោបាយ អន្តរាគមន៍ជំនួយសង្គម របស់រាជរដ្ឋាភិបាល។ និងទី៤-ក្រុមការងារបច្ចេកទេស ចំពោះកិច្ចទទួលបន្ទុកកំណត់ យន្តការតាមដាន ត្រួតពិនិត្យ និងវាយតម្លៃ ចំពោះយន្តការនៃការអនុវត្ត វិធានការគោលនយោបាយ អន្តរាគមន៍ជំនួយសង្គម របស់រាជរដ្ឋាភិបាល៕ | 2021-04-25T17:11:00+07:00 | dap-news.com | https://dap-news.com/national/2021/04/25/139676/ |
7c36c128-3d4f-4053-a834-6846c5babc5d | ថ្ងៃទី២៤ មេសា មានករណីស្លាប់ជនជាតិខ្មែរចំនួន ០៣នាក់៖ ស្រ្តីឣាយុ ៧៩ឆ្នាំ បុរសឣាយុ ៥៧ឆ្នាំ និងស្រ្តីឣាយុ ៦៥ឆ្នាំ ដោយសារជំងឺកូវីដ-១៩ | ភ្នំពេញ ៖ សេចក្តីប្រកាសព័ត៌មានរបស់ក្រសួងសុខាភិបាលស្តីពីករណីស្លាប់ជនជាតិខ្មែរចំនួន ០៣នាក់ ស្ត្រី អាយុ ៧៩ឆ្នាំ បុរសអាយុ ៥៧ឆ្នាំ និងស្ត្រីអាយុ ៦៥ឆ្នាំ ដោយសារជំងឺកូវីដ-១៩នៅថ្ងៃទី២៤ ខែមេសា ឆ្នាំ២០២១។ ក្រសួងសុខាភិបាលនៃព្រះរាជាណាចក្រកម្ពុជា សូមជម្រាបជូនសាធារណៈជនទាំងអស់ឱ្យបានជ្រាបថា យោងតាមរបាយការណ៍ពី៖ ១- មន្ទីរពេទ្យមិត្តភាពខ្មែរ-សូវៀត បានឱ្យដឹងថា ស្ត្រីជនជាតិខ្មែរអាយុ ៧៩ឆ្នាំ រស់នៅសង្កាត់ភ្នំពេញថ្មី ខណ្ឌសែនសុខ រាជធានីភ្នំពេញបានចូលមកដល់មន្ទីរពេទ្យនៅថ្ងៃទី ២៤ ខែ មេសា ឆ្នាំ២០២១ វេលាម៉ោង ១២:៤០នាទី ពេលមកដល់មន្ទីរពេទ្យ ត្រូវបានក្រុមគ្រូពេទ្យពិនិត្យឃើញថាគាត់បានស្លាប់បាត់បង់ជីវិតរួចទៅហើយមុនចូលមកដល់មន្ទីរពេទ្យ។ ដោយជាករណី សង្ស័យសពត្រូវបានក្រុមគ្រូពេទ្យយកសំណាកធ្វើវិភាគ ហើយជាលទ្ធផលបញ្ជាក់ថាសព មានវិជ្ជមានកូវីដ-១៩។ ការសន្និដ្ឋានរបស់ក្រុមគ្រូពេទ្យ៖ ស្រ្តីខាងលើនេះ បានស្លាប់បាត់បង់ជីវិតមុនពេលចូលមកដល់មន្ទីរពេទ្យ ដោយសារជំងឺកូវីដ-១៩ (Mourant entrant avec COVID-19) ។ ២- មន្ទីរពេទ្យខេត្តកំពង់ឆ្នាំង បានឱ្យដឹងថា បុរសជនជាតិខ្មែរអាយុ ៥៧ឆ្នាំ រស់នៅស្រុករលាប្អៀរ ខេត្តកំពង់ឆ្នាំង បានចូលមកដល់ មន្ទីរពេទ្យនៅថ្ងៃទី១៨ ខែមេសា ឆ្នាំ២០២១ វេលាម៉ោង ០៤:៥០នាទី ពេលមកដល់មន្ទីរពេទ្យ ត្រូវបានក្រុមគ្រូពេទ្យ ពិនិត្យឃើញថាគាត់បានស្លាប់បាត់បង់ជីវិតរួចទៅហើយមុនចូលមកដល់មន្ទីរពេទ្យ។ ដោយជាករណីសង្ស័យសពត្រូវបាន ក្រុមគ្រូពេទ្យយកសំណាកធ្វើវិភាគ ហើយជាលទ្ធផលបញ្ជាក់ថាសព មានវិជ្ជមានកូវីដ-១៩។ ការសន្និដ្ឋានរបស់ក្រុមគ្រូពេទ្យ៖ បុរសខាងលើនេះ បានស្លាប់បាត់បង់ជីវិតមុនពេលចូលមកដល់មន្ទីរពេទ្យ ដោយសារជំងឺកូវីដ-១៩ (Mourant entrant avec COVID-19) ។ ៣- មន្ទីរសុខាភិបាល នៃរដ្ឋបាលខេត្តកំពង់ស្ពឺ បានឱ្យដឹងថា ស្ត្រីជនជាតិខ្មែរ អាយុ ៦៥ឆ្នាំ រស់នៅស្រុកសំរោងទង ខេត្តកំពង់ស្ពឺ បានស្លាប់បាត់បង់ជីវិតនៅថ្ងៃទី២៤ ខែមេសា ឆ្នាំ២០២១ វេលាម៉ោង ០២:០០នាទី រំលងអធ្រាត្រ បន្ទាប់ពីបានទទួលដំណឹង ក្រុម RRT នៃមន្ទីរសុខាភិបាលខេត្តកំពង់ស្ពឺ ចុះទៅយកសំណាកសាកសព ជាលទ្ធផលបញ្ជាក់ថាសពមានវិជ្ជមានកូវីដ-១៩។ ការសន្និដ្ឋានរបស់ក្រុមគ្រូពេទ្យ៖ ស្រ្តីខាងលើនេះ បានស្លាប់បាត់បង់ជីវិតនៅផ្ទះរបស់គាត់លើអ្នកមាន ផ្ទុកវីរុសកូវីដ-១៩ ។ ក្រសួងសុខាភិបាល សូមចូលរួមចំណែកសោកស្តាយជាពន់ពេក និងសូមចូលរួមមរណទុក្ខយ៉ាងក្រៀមក្រំជាទីបំផុតជាមួយក្រុមគ្រួសារសព។ អាស្រ័យហេតុដូចបានជម្រាបជូនខាងលើនេះ សូមសាធារណជន មេត្តាជ្រាបជាព័ត៌មាន៕រក្សាសិទ្ធិដោយ៖បញ្ញាស័ក្តិ | 2021-04-25T17:04:23+07:00 | cen.com.kh | https://cen.com.kh/archives/326452.html |
3d43133b-0467-466d-94b7-06187e3cff1e | ក្រសួងសុខាភិបាល បន្តរកឃើញអ្នកឆ្លងកូវីដ១៩ចំនួន ៦១៦នាក់ថែមទៀត ខណៈអ្នកជំងឺចំនួន១៩០នាក់ជាសះស្បើយ | ភ្នំពេញ ៖ ក្រសួងសុខាភិបាល បានឲ្យដឹងថា រហូតដល់ ថ្ងៃទី ២៥ មេសា ២០២១ យេីងរកឃេីញករណីជំងឺកូវីដ-១៩ សរុបចំនួន ៦១៦នាក់ (ឆ្លងសហគមន៌ទាំងអស់) និងមានជាសះស្បេីយ ១៩០នាក់ ។ ដូច្នេះចំនួនករណីជំងឺកូវីដ-១៩សរុបកេីន ៩៩៧៥នាក់ ចំនួនសំរាកពេទ្យ ៦៤៩៥ និងចំនួនជាសះស្បេីយសរុបកេីន ៣៤០០នាក់ និង ស្លាប់ថ្មី ៣នាក់ សរុបស្លាប់ ៧៤នាក់ ។ ជំងឺកូវីដ-១៩ នៅតែបន្តគម្រាមកំហែងយេីងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយអនុវត្តអនាម័យ នៅឃ្លាតឆ្ងាយពីគ្នា មិនចេញក្រៅផ្ទះ ព្រោះប្រទេសយេីងកំពុងរាត្បាតក្នុងសហគមន៍ហេីយ និងប្រទេសជិតខាងយេីងនិងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡេីយដែរ ។ យេីងត្រូវបន្តគម្លាតបុគ្គលបន្តទៀត ដូចជាអង្គុយគម្លាតពីគ្នា ឈររងចាំគម្លាតពីគ្នា ឈរជជែកគ្នាគម្លាតពីគ្នា ។ ល។ យេីងត្រូវបន្តពាក់ម៉ាស់ជាប់ជានិច្ច និងឧស្សាហ៍លាងដៃជាមួយសាប៊ូ អាល់កុល ឬជែល ។ សូមបញ្ជាក់ថា ប្រទេសយេីងរកឃេីញករណីជំងឺកូវីដ១៩ដំ បូងបំផុតនៅថ្ងៃទី ២៧ មករា ២០២០ ។ យេីងបានធ្វេីតេស្តចំនួន 864685 ស្មេីនឹង 51469 ក្នុង១លាន នាក់៕រក្សាសិទ្ធិដោយ៖បញ្ញាស័ក្តិ | 2021-04-25T16:58:04+07:00 | cen.com.kh | https://cen.com.kh/archives/326442.html |
c2a428ac-eb54-4da2-a708-efc4b00817a4 | BREAKING: សហរដ្ឋអាមេរិក៖ មនុស្ស ៥.៣ម៉ឺននាក់ទៀតឆ្លងកូវីដ-១៩ និងអ្នកជំងឺ ៧៤២នាក់ស្លាប់ នៅក្នុងពេល១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៥៣,២៨០នាក់ទៀតបានឆ្លងជំងឺ COVID-19 ខណៈអ្នកជំងឺ ៧៤២នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃអាទិត្យ ទី២៥ ខែមេសា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣២,៧៨៩,៦៥៣ករណី ក្នុងនោះមានអ្នកស្លាប់សរុបចំនួន ៥៨៥,៨៨០នាក់ និងជាសះស្បើយឡើងសរុប ២៥,៣៣៩,៨៧៤នាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិក គឺជាង ៣៣២លាននាក់។ គួរបញ្ជាក់ថា នៅថ្ងៃសុក្រសប្តាហ៍នេះលោកស្រី រ៉ូឈែល វ៉ាលែនស្គី (Rochelle Walensky) នាយកមជ្ឈមណ្ឌលបង្ការ និងទប់ស្កាត់ជំងឺ (CDC) បានអះអាងថា វ៉ាក់សាំងបង្ការ COVID-19 របស់ក្រុមហ៊ុន Johnson & Johnson អាចនឹងត្រូវអនុម័តឲ្យប្រើប្រាស់ឡើងវិញ ឆាប់បំផុតនៅថ្ងៃសៅរ៍សប្តាហ៍នេះ ប៉ុន្តែវានឹងត្រូវអមជាមួយការណែនាំ អំពីសុវត្ថិភាពផងដែរ។ គិតត្រឹមថ្ងៃទី២៤ ខែមេសា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបជាង ២២២លានដូសហើយ ជូនដល់ប្រជាជនទូទាំងប្រទេស ក្នុងនោះមនុស្សសរុបជាង ១៣៧,២៣៤,៨៨៩នាក់ (ជាង ៤១.៨%នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និងជិត ៩១.២លាននាក់ (២៧.៨% នៃចំនួនប្រជាជនសរុប) បានទទួលការចាក់គ្រប់ដូស (គិតត្រឹមថ្ងៃសៅរ៍ចុងសប្តាហ៍នេះ ពេលវេលានៅសហរដ្ឋអាមេរិក)៕ | 2021-04-25T16:51:00+07:00 | freshnewsasia.com | https://m.freshnewsasia.com/index.php/en/internationalnews/195246-2021-04-25-02-51-08.html |
be763a13-c655-46c7-a1f9-911d8417bd33 | អ្នកភ្នំពេញកុំឆ្វេចឆ្វាច! ថ្ងៃនេះក្រសួងប្រកាសរកឃើញករណីឆ្លងកូវីដរហូតដល់៦១៦នាក់ថែមទៀត | ក្រសួងសុខាភិបាល នៅថ្ងៃទី២៥ ខែមេសា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន ៦១៦នាក់ថែមទៀត ដែលភាគច្រើនជាអ្នករស់នៅរាជធានីភ្នំពេញ ខណៈអ្នកជំងឺចំនួន១៩០នាក់ បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ | 2021-04-25T16:06:56+07:00 | kbnnews.com | https://kbn.news/archives/218647 |
77557dd1-4d89-4051-981e-521d8e1704f1 | សាលារាជធានីភ្នំពេញប្រកាសយកស្តាតអូឡាំពិកនិងទីតាំងសំខាន់ពីរទៀតជាទីកន្លែងព្យាបាលអ្នកជំងឺកូវីដ១៩កម្រិតស្រាល | សាលារាជធានីភ្នំពេញនិងក្រសួងសុខាភិបាល បានប្រកាសយកស្តាតអូឡាំពិក វិទ្យាស្ថានជាតិពហុបច្ចេទេសនិងអគារព្រីមៀរសែនសុខ សំរាប់ជាទីកន្លែងព្យាបាលអ្នកកើតជំងឺកូវីដ១៩ មានស្ថានភាពនៅមិនទាន់ធ្ងន់ធ្ងរ។ ក្រសួងសុខាភិបាលយកទីតាំងបីនេះ សំរាប់ព្យាបាលជំងឺកូវីដ-១៩នេះ ស្របពេលស្ថានភាពជំងឺកូវីដ១៩ កំពុងតែឆ្លងរាតត្បាឆ្លងខ្លាំងនៅឡើយ។ ចំនួនអ្នកស្លាប់ដោយសារកូវីដ-១៩ បានកើនឡើងដល់ ៧១ នាក់ហើយ បន្ទាប់ពីអ្នកជំងឺ ១០ នាក់ទៀត បានស្លាប់ជាបន្តបន្ទាប់គ្នា កាលពីថ្ងៃទី២២ និង២៣ ខែមេសា។ អ្នកស្លាប់ទាំង ១០ នាក់នេះ មានអាយុចាប់ពីជាង ២០ ឆ្នាំដល់ជាង ៧០ ឆ្នាំ ហើយពួកគាត់ភាគច្រើនជាពលរដ្ឋនៅរាជធានីភ្នំពេញ។ ទាក់ទងនឹងករណីឆ្លងថ្មីវិញ ក្រសួងសុខាភិបាលប្រកាសថា មានអ្នកឆ្លងជាង ៥ រយនាក់ (៥១១) នៅថ្ងៃទី២៣ ខែមេសា ក្នុងនោះ ភាគច្រើនជាករណីឆ្លងក្នុងសហគមន៍។ ការរកឃើញដ៏ច្រើននេះ ធ្វើឱ្យអ្នកឆ្លងជំងឺកូវីដ-១៩ ចេញពីព្រឹត្តិការណ៍សហគមន៍២០ កុម្ភៈ កើនឡើងដល់ជិត ៩ ពាន់នាក់ (៨.៨១០) ហើយ។ គិតត្រឹមព្រឹកថ្ងៃទី២៤ ខែមេសា កម្ពុជាមានអ្នកកើតជំងឺកូវីដ-១៩ ជិត ១ ម៉ឺននាក់ (៩.៣៥៩)។ ក្នុងនោះអ្នកជាសះស្បើយមានជាង ៣ ពាន់នាក់ (៣.២១០) និងអ្នកកំពុងសម្រាកព្យាបាលជាង ៦ ពាន់នាក់ (៦.០៧២)៕ | 2021-04-25T15:44:00+07:00 | rfa.org | https://www.rfa.org/khmer/news/health/update-on-people-died-of-covid-19-in-24-04252021044235.html |
81dfdf9b-ea96-4c15-95b3-43ff56b720dc | សំណួរ-ចម្លើយជុំវិញវ៉ាក់សាំងកូវីដ-១៩ គ្រប់គ្នាចង់ដឹង | តាំងពីកើតជំងឺកូវីដ-១៩ រហូតដល់មានវ៉ាក់សាំង មានគ្នាយើងមួយចំនួនធំមានចម្ងល់ច្រើនពាក់ព័ន្ធពីរបៀបចាក់ ប្រសិទ្ធភាព និងគ្រោះថ្នាក់របស់វ៉ាក់សាំងកូវីដ-១៩ នេះ។ ហេតុនេះ បានបកស្រាយជុំវិញសំណួរដែលមានការឆ្ងល់ច្រើនពីប្រជាជនទូទៅដូចខាងក្រោមនេះ។ ការអភិវឌ្ឍវ៉ាក់សាំងកូវីដ-១៩ ប្រើប្រាស់ជំហានដូចគ្នានឹងជំហានដែលប្រើប្រាស់ក្នុងការផលិតវ៉ាក់សាំងផ្សេងទៀតដែរ។ វ៉ាក់សាំង ត្រូវឆ្លងកាត់ការអភិវឌ្ឍ និងការធ្វើតេស្តជាច្រើនដំណាក់កាល មុននឹងដាក់ឱ្យសាកល្បងគ្លីនិក ជាធម្មតា ត្រូវឆ្លងកាត់ ៣ដំណាក់កាលសិន។ នៅរាល់ដំណាក់កាលទាំងអស់សុទ្ធតែមានការវាយតម្លៃលើសុវត្ថិភាព។ ដំណាក់កាលទី III ដែលជាដំណាក់កាលចុងក្រោយ ជាធម្មតា ធ្វើឡើងជាមួយនឹងមនុស្សជាច្រើននាក់ពោលគឺរាប់ម៉ឺននាក់។ ប្រទេសកម្ពុជា មានអាជ្ញាធរនិយ័តកម្មនៅថ្នាក់ជាតិមួយសម្រាប់គ្រប់គ្រងការងារនេះ ស្ថិតនៅក្រោមក្រសួងសុខាភិបាល។ ក្រសួងសុខាភិបាលចេញការអនុញ្ញាតឱ្យប្រើប្រាស់បន្ទាន់នូវវ៉ាក់សាំងមួយចំនួន ក្រោយពីបានវាយតម្លៃលើទិន្នន័យអំពីសុវត្ថិភាពនិងប្រសិទ្ធភាពរបស់វ៉ាក់សាំងទាំងនោះ ព្រមទាំងទិន្នន័យដែលបានពីអាជ្ញាធរនិយ័តកម្មដទៃទៀត ឬក្រោយពេលដែលវ៉ាក់សាំងណាមួយបានទទួលការអនុញ្ញាតឱ្យប្រើប្រាស់បន្ទាន់ (EUL) ពីអង្គការសុខភាពពិភពលោក។ ក្រោយពេលដាក់ឱ្យប្រើប្រាស់ នឹងមានការបន្តតាមដានវ៉ាក់សាំង ដើម្បីធានាថា វ៉ាក់សាំងទាំងនេះពិតជាមានសុវត្ថិភាពពេញលេញ សម្រាប់អ្នកដែលបានចាក់វ៉ាក់សាំងទាំងនេះរួច។ ក្រោយពេលចាក់វ៉ាក់សាំងរួច វាត្រូវការពេលមួយរយៈ ដើម្បីឱ្យសារពាង្គកាយរបស់យើងផលិតអង់ទីករប្រយុទ្ធជាមួយនឹងវីរុសនេះ និងការពារអ្នកដែលចាក់វ៉ាក់សាំងរួចមិនឱ្យឆ្លងជំងឺ។ វ៉ាក់សាំងអាចពុំបានផ្ដល់ការការពារភ្លាមៗនោះឡើយ ដូច្នេះអាចមានលទ្ធភាពដែលបុគ្គលនេះអាចឆ្លងជំងឺ ក្រោយពេលចាក់វ៉ាក់សាំងរួច។ នេះគឺជាមូលហេតុមួយដែលយើងគួរបន្តអនុវត្តតាមវិធានការការពារ ដូចជា ពាក់ម៉ាស់ លាងសម្អាតដៃ រក្សាគម្លាតសុវត្ថិភាព។ល។ សូម្បីតែក្រោយពេលចាក់វ៉ាក់សាំងរួច។ ភាពស៊ាំនៅបន្តមានជាច្រើនខែ ប៉ុន្តែ គេពុំទាន់ដឹងពីរយៈពេលពេញលេញនៃការបន្តមានភាពស៊ាំដោយសារការចាក់វ៉ាក់សាំងរួចនោះទេ។ ដោយហេតុនេះហើយបានជាសំខាន់ដែលត្រូវបន្តអនុវត្តវិធានការការពារ ដូចជា ការពាក់ម៉ាស់ លាងសម្អាតដៃឱ្យបានញឹកញាប់ និងការរក្សាគម្លាតសុវត្ថិភាពជាដើម។ ការអនុវត្តតាមវិធានការទាំងនេះ ដើម្បីការពារខ្លួនអ្នក និងអ្នកដទៃទៀត នៅតែសំខាន់ក្នុងរយៈពេលបន្តបន្ទាប់ខាងមុខនេះ។ ចំណុចដែលសំខាន់ផងដែរនោះ គឺត្រូវចាំថា ភាពស៊ាំអាចការពារអ្នកមិនឱ្យកើតជំងឺកូវីដ-១៩ ធ្ងន់ធ្ងរ។ យើងមិនទាន់ដឹងនៅឡើយទេ ថាតើវ៉ាក់សាំងអាចការពារមិនឱ្យអ្នកណាម្នាក់ឈឺ ជាមួយនឹងវីរុសដែលបង្កជំងឺកូវីដ-១៩ បានល្អកម្រិតណានោះ។ ដោយសារតែបច្ចុប្បន្ននេះ គេនៅខ្វះទិន្នន័យស្ដីពីសុវត្ថិភាព និងប្រសិទ្ធភាពនៃវ៉ាក់សាំងកូវីដ-១៩ សម្រាប់ស្ត្រីមានផ្ទៃពោះ ស្ត្រីមានផ្ទៃពោះមិនត្រូវបានចាត់ទុកជាក្រុមអាទិភាព ឬជាក្រុមដែលគួរទទួលបានវ៉ាក់សាំងកូវីដ-១៩ នៅពេលនេះឡើយ។ បច្ចុប្បន្ននេះ កំពុងមានការសិក្សាបន្ថែមទៀត។ ការចាក់វ៉ាក់សាំងកូវីដ-១៩ មានសារៈសំខាន់ជាពិសេសសម្រាប់អ្នកដែលមានជំងឺប្រចាំកាយ ដែលធ្វើឱ្យពួកគេកាន់តែប្រឈមនឹងការធ្លាក់ខ្លួនឈឺ ដោយសារជំងឺកូវីដ-១៩។ ប៉ុន្តែ ប្រសិនបើអ្នកមានជំងឺប្រចាំកាយ អ្នកគួរពិគ្រោះយោបល់ជាមួយនឹងអ្នកផ្ដល់សេវាសុខាភិបាល ដើម្បីពិភាក្សាថាតើវ៉ាក់សាំងកូវីដ-១៩ សមស្របសម្រាប់អ្នកដែរឬទេ។ នៅក្នុងករណីដែលកម្រកើតមាន អាចមានអាលែហ្សីកើតឡើង ក្រោយចាក់វ៉ាក់សាំងរួច។ ក្នុងចំណោមការចាក់វ៉ាក់សាំងមួយលានដូស ប្រតិកម្មអាឡាក់ស៊ីដែលបង្កការគំរាមកំហែងធ្ងន់ធ្ងរដល់អាយុជីវិត ត្រូវបានសង្កេតឃើញថា បានកើតតែប្រហែលជាមួយករណីប៉ុណ្ណោះ។ ប្រសិនបើកន្លងមក អ្នកមានប្រតិកម្មជាអាលែហ្សីជាមួយនឹងវ៉ាក់សាំង ថ្នាំ ផលិតផលវេជ្ជសាស្ត្រ ឬអាហារ សូមពិភាក្សាបញ្ហាទាំងនេះជាមួយនឹងអ្នកផ្ដល់សេវាថែទាំសុខភាព មុនពេលចាក់វ៉ាក់សាំង។ បាទ-ចាស អង្គការសុខភាពពិភពលោកផ្ដល់ជាអនុសាសន៍ថា ប្រសិនបើស្ត្រីដែលកំពុងបំបៅកូន គឺជាបុគ្គលិកសុខាភិបាល ឬស្ថិតនៅក្នុងក្រុមអាទិភាព ដើម្បីទទួលបានការចាក់វ៉ាក់សាំងជំងឺកូវីដ-១៩ នោះគួរផ្ដល់ការចាក់វ៉ាក់សាំងជំងឺកូវីដ-១៩ ជូនពួកគេ។ ការបំបៅកូនផ្ដល់នូវអត្ថប្រយោជន៍ផ្នែកសុខភាពជាច្រើនដល់ស្ត្រី និងកូនដែលកំពុងទទួលបានការបំបៅដោះ។ អង្គការសុខភាពពិភពលោកមិនផ្ដល់ជាអនុសាសន៍ឱ្យផ្ដាច់ការបំបៅដោះកូនក្រោយការចាក់វ៉ាក់សាំងនោះឡើយ។ | 2021-04-25T15:44:00+07:00 | kampucheathmey.com | https://www.kampucheathmey.com/health/108318 |
2768f00c-e952-4e67-9398-854e6d512955 | សម្តេចតេជោ ហ៊ុន សែន ផ្ញើសារជូនជនរួមជាតិ សម្រាប់ទិវាជាតិប្រយុទ្ធនឹងជំងឺគ្រុនចាញ់ និងទិវាគ្រុនចាញ់ពិភពលោក | សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានផ្ញើសារជូនជនរួមជាតិ សម្រាប់ទិវាជាតិប្រយុទ្ធនឹងជំងឺគ្រុនចាញ់ និងទិវាគ្រុនចាញ់ពិភពលោក នៅថ្ងៃទី២៥ ខែមេសា ឆ្នាំ២០២១នេះ។ ទិវាជាតិប្រយុទ្ធនឹងជំងឺគ្រុនចាញ់ និងទិវាគ្រុនចាញ់ពិភពលោក ឆ្នាំនេះ បានធ្វើឡើង ក្រោមប្រធានបទ ។ សម្តេចតេជោ ហ៊ុន សែន បានចាត់ទុកថា ទិវានេះ ប្រារព្ធឡើងក្នុងគោលបំណងជំរុញ និងបំផុសការយល់ដឹង និងយកចិត្តទុកដាក់កាន់តែខ្ពស់បន្ថែមទៀត ក្នុងការលើកកម្ពស់សុខុមាលភាពសង្គម និងសំដៅរួមចំណែកដល់ការថែរក្សាសុខភាពរបស់ប្រជាពលរដ្ឋ។ សម្តេចបានសម្ដែងនូវការគាំទ្រយ៉ាងពេញទំហឹងចំពោះគ្រប់សកម្មភាព ទាំងអស់ដែលបាន និងកំពុងអនុវត្តក្នុងការជំរុញ និងបំផុសការយល់ដឹងជាសាធារណៈឱ្យកាន់ទូលំទូលាយ នៅទូទាំងប្រទេស ពិសេសនៅតាមតំបន់ប្រឈមទីជនបទព្រៃភ្នំ ដើម្បីផ្លាស់ប្ដូរផ្នត់គំនិតនិងទម្លាប់ប្រជាជន ក្នុងការប្រតិបត្តិលើការរស់នៅស្អាតគ្មានការចំលងជំងឺគ្រុនចាញ់តាមបែបគន្លងថ្មី ទស្សនាទានថ្មីនាសម័យ កាលវិបត្តិកូវីដ-១៩៕ | 2021-04-25T15:34:00+07:00 | freshnewsasia.com | https://m.freshnewsasia.com/index.php/en/localnews/195238-2021-04-25-01-34-07.html |
f18f6582-16c9-46fc-b4db-57c9e809bf08 | បើគិតថាខ្លួនធាត់ ហាត់ប្រាណតាមវិធីទាំងនេះអាចជួយឲ្យគីឡូថេរ ឬស្រកបាន | គ្នាយើងខ្លះប្រហែលជាធ្លាប់បានឃើញហើយថាក្នុងគ្រួសារមួយមានម្ដាយឪពុក ជាមនុស្សធាត់ កូនក៏អាចធាត់ដូចគ្នាដែរ។ បើគ្នាយើងស្ថិតក្នុងស្ថានភាពនេះ ក៏កុំទាន់គិតថាមិនអាចគ្រប់គ្រងទម្ងន់ខ្លួនបាននោះ។ ការហាត់ប្រាណ ធ្វើសកម្មភាពជាប្រចាំមួយចំនួនអាចជួយគ្នាយើងស្ថិតក្នុងស្ថានភាពបែបនេះស្រកគីឡូ និងគ្រប់គ្រងគីឡូឲ្យនៅថេរមានសុខភាពល្អបាន។ ការស្រាវជ្រាវមួយចេញផ្សាយកាលពីខែសីហា ឆ្នាំ២០១៩ បានសិក្សាលើមនុស្សចំនួន១៨ ០០០នាក់ វ័យចន្លោះពី៣០ ទៅដល់៧០ ឆ្នាំ។ ការសិក្សាបានពិនិត្យលើហ្សែន និងសកម្មភាពប្រចាំថ្ងៃរបស់អ្នកទាំងនោះ។ ការសិក្សាពីហ្សែនរបស់អ្នកទាំងនោះ គឺដើម្បីដឹងថាតើហ្សែនមានទំនាក់ទំនងយ៉ាងណាខ្លះទៅនឹងការធាត់លើសគីឡូនេះ។ សម្រាប់ការហាត់ប្រាណវិញ ការសិក្សានេះកំណត់យកគំរូសិក្សាលើអ្នកបានហាត់ប្រាណ៣០នាទី បីដងក្នុងមួយអាទិត្យ។ តាមរយៈការសិក្សានេះរកឃើញថាអ្នកធ្វើសកម្មភាពប្រចាំថ្ងៃបានច្រើនគឺអាចស្រកទម្ងន់បាន។ ការសិក្សាក៏បានរកឃើញទៀតថា ចំពោះអ្នកធាត់ដោយសារហ្សែនវិញ ក៏អាចរក្សាទម្ងន់ឲ្យនៅថេរ មានសុខភាពល្អបានដូចគ្នា បើអ្នកទាំងនោះបន្តហាត់ប្រាណជាប្រចាំ ដូចជា ដើរជាប្រចាំ រត់ត្រឹកៗ ដើរឡើងភ្នំ រាំ ឬហាត់យ៉ូហ្កា។ ហេតុផលមួយចំនួនដែលថាសកម្មភាពទាំងនេះអាចជួយសម្រកទម្ងន់បានគឺ ដោយសារសកម្មភាពទាំងនេះបានដុតកាឡូរី ហើយក៏ទំនងជាសកម្មភាពនេះធ្វើឲ្យមនុស្សយើងរីករាយជាងទៅហាត់ប្រាណនៅក្លឹបហាត់ប្រាណផងក៏ថាបាន។ តាមរយៈការរកឃើញនេះ ក្រុមអ្នកស្រាវជ្រាវបានលើកទឹកចិត្តឲ្យគ្នាយើងដែលចង់សម្រកទម្ងន់ ឬរក្សាគីឡូឲ្យនៅសុខភាពល្អ គួររក្សាការហាត់ប្រាណ ឬធ្វើសកម្មភាពទាំងនេះជាប្រចាំ។ ពិសេសសម្រាប់អ្នកធាត់ដោយសារបញ្ហាតំណពូជក៏អាចការពារការឡើងគីឡូ និងគ្រប់គ្រងគីឡូរបស់ខ្លួនបានដូចគ្នា៕ ចុចអាន៖ ចុចអាន៖ | 2021-04-25T15:03:00+07:00 | kampucheathmey.com | https://www.kampucheathmey.com/health/108022 |
fbe98c0d-d5ad-4f84-af21-66fbbc4abecf | លោកជំទាវ ម៉ែន សំអន សូមប្រជាពលរដ្ឋ ជឿជាក់ និងចូលរួមអនុវត្ត តាមវិធានការរបស់រាជរដ្ឋាភិបាល ក្នុងការបិទខ្ទប់ ដើម្បីទប់ស្កាត់ការរីករាលដាលជំងឺកូវីដ១៩ | ភ្នំពេញ ៖ លោកជំទាវកិត្តិសង្គហបណ្ឌិត ម៉ែន សំអន ប្រធានក្រុមការងាររាជរដ្ឋាភិបាល ចុះមូលដ្ឋានរាជធានីភ្នំពេញ បានសូមអោយប្រជាពលរដ្ឋ ជឿជាក់ និងចូលរួមអនុវត្តតាមវិធានការរបស់រាជរដ្ឋាភិបាល ក្នុងការបិទខ្ទប់ ក្នុងអំឡុងពេលនេះ ដើម្បីទប់ស្កាត់ការរីករាលដាលជំងឺកូវីដ១៩ ដោយរាជរដ្ឋាភិបាល បានគិតគូរពីសុខទុក្ខរបស់ប្រជាពលរដ្ឋ និងងាយស្រួលក្នុងការកំណត់ទីតាំង ជាមួយនិងការនាំយកនូវអ្នកជំងឺ ដែលវិជ្ជមានកូវីដ១៩ មកព្យាបាលអោយបានជាសះស្បើយ ចៀសវាងការបង្កអោយមានចម្លង រីករាលដាលពីម្នាក់ទៅម្នាក់ទៀតបន្ថែមទៀត ។ លោកជំទាវ ម៉ែន សំអន បានមានប្រសាសន៍បែបនេះក្នុងពិធីចែកអំណោយរបស់សម្តេចតេជោ និងសម្តេចកិត្តិព្រឹទ្ធបណ្ឌិត ជូនដល់ប្រជាពលរដ្ឋក្រីក្រ ចាស់ជរា ចំនួន ៣៥៦គ្រួសារ នៅក្នុង សង្កាត់ព្រៃវែង ខណ្ឌដង្កោ នៅព្រឹកថ្ងៃទី២៥ ខែមេសា ឆ្នាំ២០២១នេះ ។ លោកជំទាវបានបន្តទៀតថា ៖នៅក្នុងដំណាក់កាលដ៏លំបាកនេះ ក្រោមការគិតគូរយ៉ាងយកចិត្តទុក្ខដាក់ ពីប្រមុខរាជរដ្ឋាភិបាល ក្នុងបញ្ចប់នូវព្រឹត្តិការណ៍ ២០កុម្ភៈ នេះបាន គឺត្រូវទាមទាឲ្យមានការចូលរួមពីសំណាក់បងប្អូនទាំងអស់គ្នា ដើម្បីឲ្យស្ថានភាពបិទខ្ទប់នេះ វិលមករកស្ថានភាពធម្មតាវិញ។ លោកជំទាវ បានធ្វើការសំណូមពរឲ្យបងប្អូនប្រជាពលរដ្ឋទាំងអស់ សូមមានការអត់ធម្មត់ និងគោរពតាមវិធានការ ៣ការពារ ៣កុំ និងអនុវត្តឲ្យបានតាមសេចក្តីសម្រេចស្តីពីវិធានការដែលត្រូវអនុវត្តក្នុងអំឡុងពេលបិទខ្ទប់ក្នុងភូមិសាស្រ្ត រាជធានីភ្នំពេញ និងក្រុងតាខ្មៅ នៃខេត្តកណ្តាល ដើម្បីទប់ស្កាត់ការឆ្លងរីករាលដាលកូវីដ១៩ និងកាត់ផ្តាច់នៃការឆ្លងនៃព្រឹត្តិការណ៍ ២០ កុម្ភៈ ។ លោកជំទាវក៏បានថ្លែងអំណរគុណ និងកោតសសើរដល់ថ្នាក់ដឹកនាំរដ្ឋបាលរាជធានីភ្នំពេញ កងកម្លាំងទាំងបីប្រភេទ ក្រុមគ្រូពេទ្យទាំងអស់ ជាពិសេស ក្រុមគ្រូពេទ្យសម្តេចតេជោ (TYDA) ដែលបានខិតខំបំពេញភារកិច្ច យ៉ាងសស្រាក់សស្រាំទាំងថ្ងៃ ទាំងយប់ ក្នុងការអនុវត្តតាមបទបញ្ជារបស់រដ្ឋាភិបាល គឺក្នុងគោលបំណងកាត់ផ្តាច់ការចម្លងនៃព្រឹត្តិការណ៍ ២០កុម្ភៈ ៕រក្សាសិទ្ធិដោយ៖បញ្ញាស័ក្តិ | 2021-04-25T15:02:36+07:00 | cen.com.kh | https://cen.com.kh/archives/326411.html |
bbedf665-66bf-4ae6-8bde-88685e65d4df | រដ្ឋបាលខេត្តមណ្ឌលគិរី បង្ហាញអត្តសញ្ញាណអ្នកឆ្លងជំងឺកូវីដ២នាក់ ដែលទើបរកឃើញថ្មី នៅក្រុងសែនមនោរម្យ | រដ្ឋបាលខេត្តមណ្ឌលគិរី បានប្រកាសពីការរកឃើញអ្នកឆ្លងជំងឺកូវីដ១៩ ចំនួន២នាក់បន្ថែមទៀត។ នេះបើតាមសេចក្ដីប្រកាសព័ត៌មាន ដែលបណ្ដាញព័ត៌មាន Fresh News ទទួលបាននៅព្រឹកថ្ងៃទី២៥ ខែមេសា ឆ្នាំ២០២១។ រដ្ឋបាលខេត្តមណ្ឌលគិរី បានបញ្ជាក់ថា ថ្ងៃទី២៤ ខែមេសា ឆ្នាំ២០២១ ខេត្តមណ្ឌលគិរី បានរកឃើញអ្នកវិជ្ជមានជំងឺកូវីដ-១៩ ចំនួន០២នាក់ បន្ថែមទៀត ទី១៖ឈ្មោះ គឹម សារ៉េត ភេទប្រុស អាយុ៧៧ឆ្នាំ និងទី២៖ ឈ្មោះ អ៊ិន សុភាព ភេទស្រី អាយុ៣៩ឆ្នាំ រស់នៅភូមិអូរស្ពាន សង្កាត់ស្ពានមានជ័យ ក្រុងសែនមនោរម្យ ខេត្តមណ្ឌលគិរី ។ កន្លងមកអ្នកទាំងពីរបានទៅព្យាបាលជំងឺនៅមន្ទីពេទ្យ ព្រះកុសមៈ ក្រោយពេលត្រឡប់មកវិញ បន្ទាប់ពីមានការសង្ស័យក្រុមការងារឆ្លើយតបបន្ទាន់ក៏បានយកវត្ថុសំណាកធ្វើតេស្តឃើញថាមានវិជ្ជមានកូវីដ-១៩។ បច្ចុប្បន្ន អ្នកជំងឺទាំងពីរកំពុងព្យាបាលនៅមន្ទីរពេទ្យខេត្ត។ ជាមួយគ្នានេះ រដ្ឋបាលខេត្តមណ្ឌលគិរី សូមជម្រាបជូនបងប្អូនប្រជាពលរដ្ឋ ដែលបានទំនាក់ទំនងពាក់ព័ន្ធដោយផ្ទាល់ ឬដោយប្រយោលជាមួយអ្នកជំងឺខាងលើ សូមរួសរាន់មកជួបជាមួយក្រុមគ្រូពេទ្យដើម្បីយកវត្ថុសំណាកទៅពិនិត្យ និងត្រូវធ្វើចត្តាឡីស័កតាមផ្ទះក្នុងក្រុមគ្រួសាររៀងៗខ្លួន ឲ្យបានហ្មត់ចត់ មិនត្រូវពាក់ព័ន្ធ ប៉ះពាល់ជាមួយអ្នកដទៃជាដាច់ខាត។ រដ្ឋបាលខេត្តមណ្ឌលគិរី សូមអំពាវនាវឲ្យប្រជាពលរដ្ឋក្នុងទូទាំងខេត្តមណ្ឌលគិរី ពិសេសបងប្អូនប្រជាពលរដ្ឋ ក្នុងក្រុងសែនមនោរម្យ ត្រូវបង្កើនការប្រុងប្រយ័ត្នខ្ពស់ ចូលរួមអនុវត្តនូវវិធានការពារ ៣ការពារ ៣កុំ និង ២ចូលរួមរបស់រាជរដ្ឋាភិបាល និងវិធានរបស់ក្រសួងសុខាភិបាល៕ | 2021-04-25T14:46:00+07:00 | freshnewsasia.com | https://m.freshnewsasia.com/index.php/en/localnews/195235-2021-04-25-00-46-13.html |
de311321-39a7-47cb-8a86-31565c1ef81d | អ្នកជំងឺកូវីដ-១៩ម្នាក់ចូលរួមពិធីបូជាសព ក្នុងវត្តទឹកថ្លា! | នាល្ងាចថ្ងៃទី ២៤ ខែមេសា ឆ្នាំ២០២១ នេះអនុគណៈកម្មការស្រាវជ្រាវជំងឺកូវីដ១៩បានប្រកាសជាបន្ទាន់ទៅដល់លោកតាអាចារ្យ និងព្រះសង្ឃគង់នៅវត្តទឹកថ្លា សូមដាក់ខ្លួន និងព្រះកាយដាច់ដោយឡែក រួមទាំងត្រូវយកចិត្តទុកដាក់តាមដានសុខភាពរបស់ខ្លួនក្នុងរយៈពេល ១៤ថ្ងៃ។ ចំពោះការអំពាវនាវខាងលើនេះធ្វើឡើងដោយហេតុតែមានអ្នកជំងឺកូវីដ១៩ម្នាក់ ជាសមាជិកម្នាក់ក្នុងចំណោមគ្រួសារសពបានចូលរួមពិធីបូជាសពកាលពីថ្ងៃទី ១៧ ខែមេសា ឆ្នាំ២០២១ កន្លងទៅថ្មីៗនេះ៕ | 2021-04-25T13:16:27+07:00 | kbnnews.com | https://kbn.news/archives/218637 |
Subsets and Splits
No community queries yet
The top public SQL queries from the community will appear here once available.